GREEK SUPREME COURT DECISION

Decision ID: 263/2024
Decision Number: 263
Decision Year: 2024
Department: Ποινικό (Ε)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ε' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Μαρία Λεπενιώτη, Αντιπρόεδρο του Αρείου Πάγου, Σοφία Οικονόμου, Δημήτριο Τράγκα, Κωστούλα Πρίγγουρη και Παρασκευή Τσούμαρη-Εισηγήτρια, Αρεοπαγίτες. Συνήλθε σε δημόσια συνεδρίαση στο Κατάστημά του στις 10 Νοεμβρίου 2023, με την παρουσία της Αντεισαγγελέως του Αρείου Πάγου Ευδοκίας Πούλου (γιατί κωλύεται η Εισαγγελέας) και του Γραμματέως Γεράσιμου Βάλσαμου, για να δικάσει την αίτηση του αναιρεσείοντος - κατηγορουμένου A. ή D. ή D. ή S. (επών.) O. ή D. ή P. (όνομα) του A. ή P. H. ή C., κρατούμενου στο Κατάστημα Κράτησης ..., ο οποίος εκπροσωπήθηκε από τον πληρεξούσιο δικηγόρο του Φώτιο- Σπυρίδωνα Μαζαράκη, για αναίρεση της υπ'αριθμ. 264/2022, 697/2022, 1041/2022 αποφάσεως του Πενταμελούς Εφετείου Αθηνών. Το Πενταμελές Εφετείο Αθηνών με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεση αυτής, για τους λόγους που αναφέρονται στην με αρ. πρωτ. 3935/23.5.2023 αίτησή του αναιρέσεως, η οποία καταχωρίστηκε στο οικείο πινάκιο με τον αριθμό 541/2023. Αφού άκουσε Ι)Την Αντεισαγγελέα, η οποία πρότεινε: α) να απορριφθεί η κρινόμενη αίτηση αναιρέσεως και β) κατ' εφαρμογή του άρθρου 514 εδ. δ' περ. α ΚΠΔ να παρατεθούν τα σχετικά άρθρα που εφαρμόστηκαν στην προσβαλλόμενη απόφαση, άρθρ. 187 παρ. 1,2, άρθρ. 374 παρ. 1 περ. γ' ΝΠΚ, άρθρ. 1, 2 παρ. 2γ', 3α', κ', 45 παρ. 1α', γ', ε', ζ', η', παρ. 2, 3, 4, 5 46 Ν.3691/2008. ΙΙ)Τον πληρεξούσιο δικηγόρο του αναιρεσείοντος που ζήτησε όσα αναφέρονται στα σχετικά πρακτικά.

Judges: Μαρία Λεπενιώτη, Σοφία Οικονόμου, Δημήτριο Τράγκα, Κωστούλα Πρίγγουρη, Παρασκευή Τσούμαρη-Εισηγήτρια

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ε' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Μαρία Λεπενιώτη, Αντιπρόεδρο του Αρείου Πάγου, Σοφία Οικονόμου, Δημήτριο Τράγκα, Κωστούλα Πρίγγουρη και Παρασκευή Τσούμαρη-Εισηγήτρια, Αρεοπαγίτες. Συνήλθε σε δημόσια συνεδρίαση στο Κατάστημά του στις 10 Νοεμβρίου 2023, με την παρουσία της Αντεισαγγελέως του Αρείου Πάγου Ευδοκίας Πούλου (γιατί κωλύεται η Εισαγγελέας) και του Γραμματέως Γεράσιμου Βάλσαμου, για να δικάσει την αίτηση του αναιρεσείοντος - κατηγορουμένου A. ή D. ή D. ή S. (επών.) O. ή D. ή P. (όνομα) του A. ή P. H. ή C., κρατούμενου στο Κατάστημα Κράτησης ..., ο οποίος εκπροσωπήθηκε από τον πληρεξούσιο δικηγόρο του Φώτιο- Σπυρίδωνα Μαζαράκη, για αναίρεση της υπ'αριθμ. 264/2022, 697/2022, 1041/2022 αποφάσεως του Πενταμελούς Εφετείου Αθηνών. Το Πενταμελές Εφετείο Αθηνών με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεση αυτής, για τους λόγους που αναφέρονται στην με αρ. πρωτ. 3935/23.5.2023 αίτησή του αναιρέσεως, η οποία καταχωρίστηκε στο οικείο πινάκιο με τον αριθμό 541/2023. Αφού άκουσε Ι)Την Αντεισαγγελέα, η οποία πρότεινε: α) να απορριφθεί η κρινόμενη αίτηση αναιρέσεως και β) κατ' εφαρμογή του άρθρου 514 εδ. δ' περ. α ΚΠΔ να παρατεθούν τα σχετικά άρθρα που εφαρμόστηκαν στην προσβαλλόμενη απόφαση, άρθρ. 187 παρ. 1,2, άρθρ. 374 παρ. 1 περ. γ' ΝΠΚ, άρθρ. 1, 2 παρ. 2γ', 3α', κ', 45 παρ. 1α', γ', ε', ζ', η', παρ. 2, 3, 4, 5 46 Ν.3691/2008. ΙΙ)Τον πληρεξούσιο δικηγόρο του αναιρεσείοντος που ζήτησε όσα αναφέρονται στα σχετικά πρακτικά.

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Η κρινόμενη με αρ. πρωτ. 3935/23-5-2023 αίτηση του A. ή D. ή D. ή S.(επων.) O. ή D. ή P. (ονομα) του A. ή P. H. ή C. και της A. M. ή M. ή G., για αναίρεση της υπ' αριθμ.264/2022,697/2022, 1041/2022 καταδικαστικής σε βάρος του απόφασης του δικάσαντος σε δεύτερο βαθμό Πενταμελούς Εφετείου Αθηνών, έχει ασκηθεί νομότυπα, με δήλωση του παραστάντος στην συζήτηση κατά την οποία εκδόθηκε η προσβαλλομένη απόφαση πληρεξουσίου δικηγόρου του αναιρεσείοντος που επιδόθηκε στον εισαγγελέα του Αρείου Πάγου και εμπρόθεσμα, ήτοι εντός της προθεσμίας των είκοσι ημερών από την καταχώριση της προσβαλλομένης απόφασης στο ειδικό βιβλίο, που έλαβε χώρα στις 4-5-2023, αφού η ανωτέρω αίτηση κατατέθηκε στις 23-5-2023 (άρθρα 464, 466 παρ.2, 473,474 και 504 του ΚΠΔ), περιέχει δε σαφείς και ορισμένους λόγους αναιρέσεως και δη αυτούς της έλλειψης ειδικής και εμπεριστατωμένης αιτιολογίας, απόλυτης και σχετικής ακυρότητας και εσφαλμένης ερμηνείας και εφαρμογής ουσιαστικής ποινικής διάταξης (άρθρο 510 παρ.1 στοιχ.Α', Β' , Δ' και Ε'). Επομένως είναι παραδεκτή και πρέπει να ερευνηθεί περαιτέρω κατ' ουσίαν. Κατά την διάταξη του άρθρου 510 παρ.1 στοιχ. Β` του ΚΠΔ, ως λόγος αναίρεσης της απόφασης μπορεί να προταθεί και η σχετική ακυρότητα που συνέβη κατά τη διαδικασία στο ακροατήριο και δεν καλύφθηκε. Εξάλλου, από τις διατάξεις των άρθρων 320 και 321 παρ.1 στοιχ. δ του Κ.Ποιν.Δ προκύπτει ότι ο κατηγορούμενος κλητεύεται στο ακροατήριο για να δικασθεί με επίδοση σ` αυτόν εγγράφου που περιέχει, μεταξύ άλλων, ακριβή καθορισμό της πράξης για την οποία κατηγορείται και μνεία του άρθρου του ποινικού νόμου που την προβλέπει, ώστε να μπορεί να προετοιμάσει την υπεράσπισή του. Τα ίδια προβλέπονται και από το άρθρο 6 παρ.3 εδ.α και β της ΕΣΔΑ, που κυρώθηκε με το ν.δ.53/1974 που αποτελεί εγχώριο δίκαιο, το οποίο ορίζει ότι κάθε κατηγορούμενος έχει δικαίωμα: α)να πληροφορείται στη βραχύτερη προθεσμία στη γλώσσα που κατανοεί και με κάθε λεπτομέρεια τη φύση και το λόγο της εναντίον του κατηγορίας και β)να διαθέτει το χρόνο και τις αναγκαίες ευκολίες για την προετοιμασία της υπεράσπισης του. Για τον ακριβή καθορισμό της αποδιδόμενης πράξης πρέπει να εντοπίζονται στο κλητήριο θέσπισμα τα καίρια και ουσιώδη μέρη της αξιόποινης πράξης και δεν είναι απαραίτητη η λεπτομερής παράθεση στοιχείων και περιστατικών, που προσιδιάζουν στα χαρακτηριστικά μιας αιτιολογημένης δικαστικής απόφασης, με την οποία το κλητήριο θέσπισμα, ως εισαγωγικό της δίκης έγγραφο, δεν ταυτίζεται . Ως άρθρο του ποινικού νόμου νοείται κάθε ισχύουσα κατά το χρόνο τέλεσης ουσιαστική ποινική διάταξη του Π.Κ. ή και άλλου ειδικού ποινικού νόμου, που τυποποιεί το έγκλημα και καθορίζει τις προϋποθέσεις του αξιόποινου της πράξης και την απειλούμενη ποινή. Αν δεν περιέχονται τα ανωτέρω στοιχεία, το κλητήριο θέσπισμα και μαζί του η κλήτευση του κατηγορουμένου στο ακροατήριο, είναι άκυρα, σύμφωνα με το άρθρο 321 παρ. 4 του ΚΠοινΔ. Από δε τον συνδυασμό των διατάξεων των άρθρων 174 παρ. 2 και 175 παρ. 2 του ιδίου ως άνω Κώδικα, προκύπτει ότι την ακυρότητα του κλητηρίου θεσπίσματος ή της επίδοσής του, η οποία είναι σχετική και αφορά σε διαδικαστική πράξη που κατ` ανάγκη επιδρά στο κύρος της διαδικασίας στο ακροατήριο και στην καταδικαστική απόφαση που θα εκδοθεί, αν δεν καλυφθεί, αν δηλαδή ο κατηγορούμενος εμφανισθεί στη δίκη και προβάλλει εγκαίρως αντίρρηση για την πρόοδό της, μπορεί, εφόσον η σχετική ένστασή του απορρίφθηκε, να την προτείνει, επαναφέροντάς την με λόγο έφεσης και στη δευτεροβάθμια δίκη. Εξάλλου, η απαιτούμενη κατά τα άρθρα 93 παρ. 3 του Συντάγματος και 139 του Κ.Π.Δ. ειδική και εμπεριστατωμένη αιτιολογία, η έλλειψη της οποίας ιδρύει τον από το άρθρο 510 παρ. 1 στοιχ. Δ` του Κ.Π.Δ. λόγο αναίρεσης, πρέπει να εκτείνεται όχι μόνο στην απόφαση για την ενοχή, την καταδικαστική δηλαδή ή απαλλακτική απόφαση του δικαστηρίου, αλλά σε όλες χωρίς εξαίρεση τις αποφάσεις, ανεξαρτήτως εάν αυτές είναι οριστικές ή παρεμπίπτουσες, ή εάν η έκδοσή τους αφίεται στη διακριτική ανέλεγκτη ή ελεύθερη κρίση του δικαστηρίου που τις εξέδωσε. Έτσι, η απορριπτική της ένστασης ακυρότητας του κλητηρίου θεσπίσματος απόφαση, πρέπει να είναι ειδικώς αιτιολογημένη, με αναφορά των περιστατικών και των συλλογισμών, με βάση τους οποίους το δικαστήριο κατέληξε στην απορριπτική του κρίση, εφόσον βεβαίως η υποβολή της ένστασης αυτής έγινε σαφώς και ορισμένως . (ΑΠ 41/2023, ΑΠ 1237/2020, ΑΠ 45/2020, ΑΠ 285/2020). Τέλος απόλυτη ακυρότητα που θεμελιώνει τον από το άρθρο 510 παρ.1 στοιχ.Α' λόγο αναίρεσης , δημιουργείται και όταν, κατά την διάταξη του άρθρου 171 παρ.1 σροιχ. δ' του ΚΠΔ, δεν τηρηθούν οι διατάξεις που καθορίζουν την εμφάνιση, εκπροσώπηση και υπεράσπιση του κατηγορουμένου και την άσκηση των δικαιωμάτων του, που του παρέχεται από το νόμο, την Ευρωπαϊκή Σύμβαση για την προάσπιση των δικαιωμάτων του Ανθρώπου και των Θεμελιωδών Ελευθεριών,, το Διεθνές Σύμφωνο για τα Ατομικά και Πολιτικά Δικαιώματα και τον Χάρτη Θεμελιωδών Ελευθεριών της Ε.Ε. Στην προκειμένη περίπτωση, από τα έγγραφα της δικογραφίας, τα οποία παραδεκτά επισκοπεί ο Άρειος Πάγος για την έρευνα της βασιμότητας των λόγων αναίρεσης, προκύπτουν τα ακόλουθα: Με το από 4-3-2019 κλητήριο θέσπισμα του Αντεισαγγελέα Εφετών Αθηνών, που επιδόθηκε ακολούθως στον αναιρεσείοντα -κατηγορούμενο, παραπέμφθηκε ο τελευταίος στο ακροατήριο του Τριμελούς Εφετείου Κακουργημάτων Αθηνών προκειμένου να δικασθεί μεταξύ άλλων πράξεων και ως υπαίτιος του ότι: "Ε) Στους αναφερόμενους παρακάτω τόπους και χρόνους, οι 1ος(αναιρεσείων), 2ος, 3ος, 4ος, 5ος, 6η και 7η ως άνω υπό στοιχείο (Α) του παρόντος αναφερόμενοι κατηγορούμενοι, ενεργώντας από κοινού, δηλαδή κατόπιν συναπόφασης και με κοινό δόλο τέλεσης, και με άλλους αγνώστους συναυτουργούς τους, με περισσότερες από μια πράξεις που συνιστούν εξακολούθηση του ίδιου εγκλήματος και με ενότητα δόλου, τέλεσαν την πράξη της νομιμοποίησης εσόδων από εγκληματική δραστηριότητα και συγκεκριμένα, απέκτησαν, δέχτηκαν στην κατοχή τους, διαχειρίστηκαν ή έκαναν χρήση περιουσίας, εν γνώσει, κατά τον χρόνο της κτήσης ή της διαχείρισης, του γεγονότος ότι η περιουσία προέρχεται από τις αναφερόμενες παρακάτω εγκληματικές δραστηριότητες ή από πράξη συμμετοχής σε τέτοιες δραστηριότητες. Ως εγκληματικές δραστηριότητες από τις οποίες προέρχονται τα παρανόμως νομιμοποιηθέντα έσοδα, νοούνται στην προκειμένη περίπτωση οι πράξεις : 1) της διεύθυνσης, συγκρότησης και ένταξης σε εγκληματική οργάνωση προς διάπραξη πλειόνων διακεκριμένων κλοπών και ληστειών, κατά τα ειδικότερα αναφερόμενα στο στοιχείο (Α) του παρόντος κατηγορητηρίου, 2) της κατ' εξακολούθηση διακεκριμένης κλοπής από κοινού από δράστες ενωμένους για την διάπραξη κλοπών και ληστειών κατ' επάγγελμα και κατά συνήθεια, κατά τα ειδικότερα αναφερόμενα παραπάνω στοιχείο (Β) του παρόντος κατηγορητηρίου και 3) της απόπειρας ληστείας από κοινού, κατά τα ειδικότερα αναφερόμενα παραπάνω στο στοιχείο (Γ) του κατηγορητηρίου. Η δε ως άνω πράξη της νομιμοποίησης εσόδων από τις αναφερόμενες παραπάνω εγκληματικές δραστηριότητες τελέστηκε εξακολουθητικά και από κοινού δηλαδή κατόπιν συναπόφασης και με κοινό δόλο τέλεσης, κατ' επάγγελμα και κατά συνήθεια και προς όφελος και εντός των πλαισίων της προαναφερόμενης εγκληματικής οργάνωσης. Πιο συγκεκριμένα, στην Αθήνα σε διάφορα χρονικά σημεία που εμπίπτουν στο διάστημα από την 01-01- 2012 έως και τις 19-10-2017, όλοι οι ως άνω κατηγορούμενοι, ενεργώντας από κοινού, καθώς και με άλλα άγνωστα πρόσωπα, μεταξύ των οποίων άτομα με τα μικρά ονόματα "«I. ή «I.», «V.» ή «V.» και «T.» ή «T.", δηλαδή κατόπιν συναπόφασης και με κοινό δόλο τέλεσης, με περισσότερες πράξεις που συνιστούν εξακολούθηση του ίδιου εγκλήματος και με ενότητα δόλου, αφού αποκτούσαν στην κατοχή τους με κλοπές και ληστείες στο πλαίσιο της δράσης της αναφερόμενης παραπάνω στο στοιχείο (Α) του παρόντος κατηγορητηρίου εγκληματικής οργάνωσης διάφορα τιμαλφή αντικείμενα (κυρίως χρυσά και ασημένια κοσμήματα και άλλα αντικείμενα), μεταξύ των οποίων και αυτά που αναφέρονται με συγκεκριμένο τρόπο κατά την περιγραφή της ως άνω υπό στοιχείο (Β) πράξης του παρόντος κατηγορητηρίου, στην συνέχεια και μάλιστα αμέσως μετά την διάπραξη της εκάστοτε κλοπής ή ληστείας ή στον απολύτως αναγκαίο χρόνο μετά από αυτήν, στο πλαίσιο της δράσης της ίδιας ως άνω αναφερόμενης στο στοιχείο (Α) του παρόντος κατηγορητηρίου εγκληματικής οργάνωσης, προέβαιναν είτε στην μεταβίβαση των παραπάνω κλοπιμαίων με συμβάσεις πώλησης με εξώνηση είτε στην παράδοσή τους ως ενέχυρο σε διάφορα ενεχυροδανειστήρια της Αθήνας, εν γνώσει τους για την προέλευσή τους, καθόσον όλοι οι ως άνω κατηγορούμενοι συμμετείχαν στην αναφερόμενη παραπάνω εγκληματική οργάνωση, στην οποία διαδραμάτιζαν ενεργούς ρόλους, όπως οι ρόλοι αυτοί περιγράφονται αναλυτικά παραπάνω στην υπό στοιχείο (Α) πράξη του παρόντος κατηγορητηρίου, εμφανίζοντας παρ' όλα αυτά στους ενεχυροδανειστές τα κλοπιμαία που προέρχονταν από τις αναφερόμενες παραπάνω υπό στοιχείο (Β) κλοπές ως δήθεν νομίμως αποκτηθέντα. Διαπράττουν δε εξακολουθητικά και από κοινού, δηλαδή κατόπιν συναπόφασης και με κοινό δόλο τέλεσης, όλες τις ως άνω πράξεις νομιμοποίησης εσόδων από εγκληματικές δραστηριότητες κατ' επάγγελμα και κατά συνήθεια, αφού από την επανειλημμένη τέλεσή τους καθώς και από την υποδομή που είχαν διαμορφώσει με πρόθεση επανειλημμένης τέλεσης, όπως η υποδομή αυτή περιγράφεται αναλυτικά στο στοιχείο (Α) του παρόντος κατηγορητηρίου, που αναφέρεται στην δομή και λειτουργία της εγκληματικής οργάνωσης που είχαν συγκροτήσει, προκύπτει σκοπός τους για πορισμό εισοδήματος, ενώ από την κατά συνήθεια τέλεση των παραπάνω πράξεων νομιμοποίησης εσόδων από εγκληματικές δραστηριότητες προκύπτει σταθερή ροπή τους προς την διάπραξη του συγκεκριμένου εγκλήματος ως στοιχείο της προσωπικότητάς τους. Ήτοι για παράβαση των άρθρων 1,5 παρ.1, 12, 13γ' και στ', 14, 16,17,18,19, 26 παρ.1α', 27, 42 παρ.1,45, 51, 52,53, 60,61,63,64, 79, 94 παρ.1, 98 παρ.1, και 2, 187 παρ.1 εδ. α' και παρ.3 εδ. α', 216 παρ.1,374 περ.δ και ε'σε συνδυασμό με το άρθρο 372 παρ.1α και 380 παρ.1 εδ, α του Π.Κ., 1, 2 παρ.2γ, 3 α' και κ', 45 παρ. 1 α', γ', ε', ζ', η', παρ.2, παρ.3, παρ.4 και παρ.5 και 46 του ν. 3691/2008, 1 παρ.1 α' και δ', 7 παρ.1 και παρ.8 εδ, α του ν. 2168/1993 ". Κατά την συζήτηση της υποθέσεως στο πρωτοβάθμιο δικαστήριο, ο αναιρεσείων, δια του συνηγόρου του, πριν την έναρξη της αποδεικτικής διαδικασίας, πρόβαλε με έγγραφους αυτοτελείς ισχυρισμούς, αντιρρήσεις στην πρόοδο της διαδικασίας και ένσταση ακυρότητας του επιδοθέντος σε αυτόν κλητηρίου θεσπίσματος, λόγω ανακριβούς καθορισμού της αξιόποινης πράξης της νομιμοποίησης εσόδων από εγκληματική δραστηριότητα από κοινού και κατ'εξακολούθηση που του αποδίδεται και πλέον συγκεκριμένα, λόγω μη αναφοράς σ'αυτό σε ποια ενεχυροδανειστήρια ενεργήθηκαν αυτές οι πράξεις και πότε η κάθε μία, ούτε με ποιους ή με ποιόν ενεχυροδανειστή συμβλήθηκε ο κατηγορούμενος από κοινού με τους λοιπούς συγκατηγορούμενους του, ούτε το περιεχόμενο της κάθε προαναφερόμενης πράξης(πώληση με εξώνηση ή ενέχυρο) , οπότε και στις δύο περιπτώσεις θα έπρεπε να αναφέρεται γιατί η μετατροπή είναι οριστική, καθόσον και οι δύο συμπεριφορές (εξώνηση, ενέχυρο) δεν είναι οριστικές, ούτε τι είδους και τι χρηματικής αξίας ήταν κάθε πράξη μεταβίβασης κλοπιμαίων, ούτε το συνολικό περιουσιακό όφελος που αφορά την μετατροπή, ώστε να γνωρίζει ο κατηγορούμενος και να αντικρούσει το συγκεκριμένο χρηματικό ποσό με ευεργετικό γι'αυτόν αποτέλεσμα. Την ένσταση αυτή το Πρωτοβάθμιο Δικαστήριο απέρριψε με την 1654,1734/2019 απόφασή του, ο δε αναιρεσείων την επανέφερε με ειδικό λόγο της εφέσεως του. Το δευτεροβάθμιο Δικαστήριο, με παρεμπίπτουσα απόφασή του, που περιέχεται στην προσβαλλόμενη, απέρριψε την ανωτέρω ένσταση, μετά από παράθεση σχετικής νομικής σκέψης, με το εξής αιτιολογικό κατά πιστή μεταφορά: "Στη προκειμένη περίπτωση, οι πρώτος, τέταρτος και εβδόμη των εκκαλούντων κατηγορουμένων (A. O., K. Z., P. S.) είχαν προβάλει την ένσταση ακυρότητος του με αριθμό 766/4.3.2019 κλητηρίου θεσπίσματος με το οποίο αυτοί κλητεύθηκαν για να παρουσιασθούν ενώπιον του πρωτοβαθμίου Γ Τριμελούς Εφετείου Κακουργημάτων Αθηνών κατά τη προσδιορισθείσα με αυτό δικάσιμο, προς εκδίκαση της υπόθεσής τους, το οποίο με τη με αριθμό 1654/2019 συνεκκαλουμένη παρεμπίπτουσα απόφασή του απέρριψε τους σχετικούς ισχυρισμούς. Ήδη, κατά τη συζήτηση της υπόθεσης ενώπιον του παρόντος δευτεροβαθμίου δικαστηρίου και πριν από την έναρξη της αποδεικτικής διαδικασίας οι παραπάνω εκκαλούντες επανέφεραν την ειρημένη ένσταση με προφορική ανάπτυξη και έγγραφη κατάθεση σχετικού αυτοτελούς ισχυρισμού, ο οποίος καταχωρίστηκε στα πρακτικά της παρούσας δίκης και είχε διαληφθεί αναλυτικά και ως λόγος εφέσεως στις με αριθμούς 431/15.4.2019, 432/15-4-2019 και 412/10-4-2019 εφέσεις τους (αντιστοίχως) και συνεπώς παραδεκτώς σύμφωνα με όσα προεκτέθηκαν. Με τον υπόψη ισχυρισμό - λόγο έφεσης οι ανωτέρω εκκαλούντες κατηγορούμενοι ισχυρίστηκαν ακυρότητα του παραπάνω κλητηρίου θεσπίσματος, για το λόγο ότι είναι αόριστες κατά την περιγραφή τους οι πράξεις που φέρονται ότι αυτοί τέλεσαν οι οποίες αφορούν το έγκλημα της νομιμοποιήσεως εσόδων από εγκληματική δραστηριότητα και ειδικότερα, ο πρώτος αυτών από κοινού και εξακολουθητικά. Συγκεκριμένα, διότι το πληττόμενο επί ακυρώσει κλητήριο θέσπισμα επί λέξει αναφέρει ότι "... στην Αθήνα σε διάφορα χρονικά σημεία που εμπίπτουν στο διάστημα από 1.1.2012 έως και 19.10.2017, όλοι οι ως άνω κατηγορούμενοι, ενεργώντας από κοινού, καθώς και με άλλα άγνωστα πρόσωπα(...) προέβαιναν είτε στη μεταβίβαση των παραπάνω κλοπιμαίων με συμβάσεις πώλησης με εξώνηση είτε στην παράδοσή τους ως ενέχυρο σε διάφορα ενεχυροδανειστήρια της Αθήνας, εν γνώσει τους για την προέλευσή τους..." παραλείποντας να αναφέρει : α) σε ποια ενεχυροδανειστήρια ενεργήθηκαν αυτές οι πράξεις και πότε κάθε μία β) με ποιους ή ποιόν ενεχυροδανειστή συμβλήθηκαν οι κατηγορούμενοι ατομικώς ή από κοινού με τους λοιπούς συγκατηγορουμένους τους, γ) το περιεχόμενο της κάθε προαναφερόμενης πράξης (πώληση με εξώνηση ή ενεχυρίαση κλοπιμαίων πραγμάτων προκειμένου να δικαιολογείται ο λόγος για τον οποίο η μετατροπή τους υπήρξε οριστική, λαμβανομένου υπόψη του ότι αμφότερες οι παραπάνω συμβάσεις δεν έχουν οριστικό χαρακτήρα, δ) η χρηματική αξία των μεταβιβαζόμενων, δεδομένου ότι στοιχείο της μετατροπής της περιουσίας είναι οπωσδήποτε η χρηματική της αποτίμηση, αφού αν δεν υφίσταται καθορισμένη χρηματική αξία που μετατράπηκε από τη μια μορφή σε άλλη δεν υφίσταται και αδίκημα, και τέλος ε) το συνολικό όφελος που αφορά στην παραπάνω μετατροπή. Στο άρθρο 2 παρ. 2 του Ν. 3691/2008 οριζόταν: "Νομιμοποίηση εσόδων από τις εγκληματικές δραστηριότητες (ξέπλυμα χρήματος), που προβλέπονται στο άρθρο 3, αποτελούν οι ακόλουθες πράξεις: α) Η μετατροπή ή η μεταβίβαση περιουσίας εν γνώσει του γεγονότος ότι προέρχεται από εγκληματικές δραστηριότητες ή από πράξη συμμετοχής σε τέτοιες δραστηριότητες, με σκοπό την απόκρυφη ή τη συγκάλυψη της παράνομης προέλευσής της ή την παροχή συνδρομής σε οποιονδήποτε εμπλέκεται στις δραστηριότητες αυτές, προκειμένου να αποφύγει τις έννομες συνέπειες των πράξεών του. β)... γ) Η απόκτηση, κατοχή, διαχείριση ή χρήση περιουσίας, εν γνώσει κατά το χρόνο της κτήσης ή της διαχείρισης, του γεγονότος ότι η περιουσία προέρχεται από εγκληματικές δραστηριότητες ή από πράξη συμμετοχής σε τέτοιες δραστηριότητες, δ) Η χρησιμοποίηση του χρηματοπιστωτικού τομέα με την τοποθέτηση σε αυτόν ή τη διακίνηση μέσω αυτού εσόδων που προέρχονται από εγκληματικές δραστηριότητες με σκοπό να προσδοθεί νομιμοφάνεια στα εν λόγω έσοδα...", στο δε το άρθρο 3 του ίδιου νόμου, ότι, ως εγκληματικές δραστηριότητες νοούνται η διάπραξη ενός ή περισσότερων από τα οριζόμενα σ' αυτό αδικήματα, που καλούνται "βασικά αδικήματα", μεταξύ των οποίων περιλαμβάνονται, υπό στοιχείο (α) η εγκληματική οργάνωση (άρθρο 187 του Ποινικού Κώδικα) και υπό στοιχείο (κ) κάθε άλλο αδίκημα που τιμωρείται με ποινή στερητική της ελευθερίας, της οποίας το ελάχιστο όριο είναι άνω των έξι μηνών και από το οποίο προκύπτει περιουσιακό όφελος. Όλες οι ανωτέρω διατάξεις καταργήθηκαν με τον νόμο 4557/2018, ακολούθως δε τροποποιήθηκαν με τους ν. 4734/2020 και 4816/2021. Με τους τελευταίους ορίστηκε με το άρθρο 2 αυτών (ταυτόσημο κατά το κατωτέρω περιεχόμενο), ότι νομιμοποίηση εσόδων από εγκληματικές δραστηριότητες συνιστούν, μεταξύ άλλων, και (α) η μετατροπή ή η μεταβίβαση περιουσίας εν γνώσει του γεγονότος ότι προέρχεται από εγκληματική δραστηριότητα ή από πράξη συμμετοχής σε τέτοια δραστηριότητα με σκοπό την απόκρυψη ή την συγκάλυψη της παράνομης προέλευσής της ή την παροχή συνδρομής σε οποιονδήποτε ενέχεται στη δραστηριότητα αυτή για να αποφύγει τις έννομες συνέπειες των πράξεών του............... (γ) η απόκτηση, κατοχή ή χρήση περιουσίας εν γνώσει, κατά το χρόνο της κτήσης ή της διαχείρισής της, του γεγονότος ότι η περιουσία προέρχεται από εγκληματική δραστηριότητα ή από πράξη συμμετοχής σε τέτοια δραστηριότητα. Περαιτέρω, για να μπορεί να γίνει λόγος για νομιμοποίηση εσόδων από εγκληματική δραστηριότητα απαιτείται να έχει προηγηθεί μία άλλη εγκληματική δραστηριότητα , η οποία περιγράφεται στον νόμο ως βασικό ή κύριο έγκλημα, γεγονός που σημαίνει ότι δημιουργείται έτσι μια σχέση κύριας και επόμενης πράξης, στην οποία κύρια πράξη (βασικό αδίκημα) είναι τα αναφερόμενα στο άρθρο 4 των ανωτέρω νόμων (σχετ. ΑΠ 1309/2019. ΑΠ 1149/2017, ΑΠ 54/2017), η τέλεση δε, του βασικού εγκλήματος αποτελεί στοιχείο της αντικειμενικής υπόστασης του εγκλήματος της νομιμοποίησης εσόδων (ΑΠ 1308/2019, ΑΠ 1177/2019, ΑΠ 286/2019, ΑΠ 1372/2018) χωρίς όμως για τη στοιχειοθέτηση του τελευταίου να απαιτείται προηγούμενη καταδίκη για κάποιο από τα βασικά εγκλήματα (ΑΠ 1309/2019, ΑΠ 1054/2017). Νομιμοποίηση συνιστά, ως προεκτέθηκε, η μετατροπή ή η μεταβίβαση περιουσίας εν γνώσει του γεγονότος ότι προέρχεται από εγκληματική δραστηριότητα ή από πράξη συμμετοχής σε τέτοια δραστηριότητα με σκοπό την απόκρυψη ή τη συγκάλυψη της παράνομης προέλευσής της ή την παροχή συνδρομής σε οποιαδήποτε ενέχεται στη δραστηριότητα αυτή για να αποφύγει τις έννομες συνέπειες των πράξεών του. Για να στοιχειοθετηθεί η συγκεκριμένη παράνομη πράξη νομιμοποίησης, πρέπει να πραγματοποιηθεί μετατροπή περιουσίας σε άλλη μορφή, που θα είναι μορφολογικά μη ύποπτη ή λιγότερο ύποπτη, με τον ανωτέρω σκοπό. Ητοι, να μεταβάλλεται ή μεταλλάσσεται η μορφή της περιουσίας, να αλλοιώνεται καθοριστικά και καταλυτικά, ώστε να μην είναι δυνατή ή να είναι δυσχερής η αποκάλυψη ή ταυτοποίηση του υλικού αντικειμένου της περιουσίας και της προέλευσής του, να μην αναγνωρίζεται δηλαδή η ταυτότητά του και η οντολογική υπόστασή του και εντεύθεν του δράστη της βασικής πράξης από την οποία προήλθε η παράνομη περιουσία (Γ. Συλίκος, Τα Οικονομικά Εγκλήματα, τομ.Α αρθ.2 σελ. 32 επομ). Στο πλαίσιο αυτό μετατρέπονται συχνά χρηματικά ποσά τα οποία προήλθαν από βασική εγκληματική πράξη σε άλλα περιουσιακά αντικείμενα, έτσι ώστε να εντάσσονται ως νόμιμα στην οικονομική διαδικασία και να συγκαλύπτεται η αληθής τους προέλευση με υποκείμενο του εγκλήματος να μπορεί να είναι και ο δράστης του βασικού εγκλήματος (σχετ. περιπτώσεις ΑΠ 1308/2019, ΑΠ 54/2017, ΑΠ 1369/2017, ΑΠ 1149/2017, ΑΠ 1550/2016). Εξ άλλου πράξη νομιμοποίησης συνιστά και η μεταβίβαση περιουσίας εν γνώσει του γεγονότος ότι προέρχεται από εγκληματική δραστηριότητα, υπό την έννοια ότι η περιουσία, κατά τη νομική έννοιά της, όπως ορίζεται στους γενικούς ορισμούς του νόμου χωρίς να μετατρέπεται, να μεταβιβάζεται σε άλλο πρόσωπο Η ειδοποιός διαφορά από την προηγούμενη κατηγορία πράξης νομιμοποίησης είναι ότι στη περίπτωση της μεταβίβασης περιουσίας η τελευταία α διατηρείται αναλλοίωτη και ως προς την μορφή και ως προς το υλικό και οικονομικό περιεχόμενο, δηλαδή πρόκειται για το ίδιο υλικό και περιουσιακό οικονομικό αντικείμενο, όπως στη περίπτωση που τα κλαπέντα ή υπεξαιρεθέντα χρυσά κοσμήματα μεταβιβάζονται από τον νομιμοποιητή σε άλλον, με πώληση ή δωρεά, ή αυτούσια, χωρίς να μεταβάλλεται η υλική ουσία ή μορφή τους, χωρίς για τη μεταβίβαση αυτή να αρκεί μία απλή ενοχική σύμβαση (π.χ. χρησιδάνειο πράγματος, παράδοση με βάση σχέση φιλοφροσύνης) δεδομένου ότι στη περίπτωση αυτή δεν πρόκειται για "μεταβίβαση" περιουσίας αφού αυτή παραμένει στον αρχικό κύριο και δεν δίδεται από την άποψη τελολογίας της νομιμοποίησης η εντύπωση της νομιμοφάνειας (Γ. Συλίκος ο.π. σελ. 98-105). Τέλος, πράξη νομιμοποίησης συνιστά και η απόκτηση, κατοχή ή χρήση περιουσίας εν γνώσει κατά το χρόνο της κτήσης, κατοχής ή χρήσης της ότι αυτή προέρχεται από εγκληματική δραστηριότητα. Στη συγκεκριμένη περίπτωση ο νόμος ποινικοποιεί την απλή λήψη και περιέλευση στην κατοχή ενός προσώπου κάποιου περιουσιακού αγαθού προερχομένου από βασικό έγκλημα, την απόκτηση περιουσίας η οποία έχει παράνομη προέλευση και προέρχεται από παράνομη πηγή εσόδων και συνεπώς από εγκληματική πράξη και την χρήση ως ξεχωριστή αυτοτελή και αυτοδύναμη περίπτωση, αφού η περιουσία όχι μόνον είναι στην κατοχή ενός προσώπου αλλά και χρησιμοποιείται λειτουργικά από ένα πρόσωπο που δεν είναι ύποπτος, και έτσι μπορεί να θεωρηθεί και να εκληφθεί ως νόμιμη, αφού κάποιος μη ύποπτος ή υπεράνω υποψίας την χρησιμοποιεί. Επισημαίνεται ότι στο κείμενο του ισχύοντος νόμου η "κτήση" αναφέρεται στην απόκτηση και η διαχείριση στην κατοχή και χρήση της περιουσίας, συνεπώς η "διαχείριση" περιουσίας του ν. 3691/2008 συμπίπτει εννοιολογικά με την κατοχή και χρήση της περιουσίας (Γ. Συλίκος, ο.π. σελ. 131-141, σχετ. ΑΠ 2197/2018, ΑΠ 1177/2019). Στη προκειμένη περίπτωση με το προσβαλλόμενο επί ακυρώσει κλητήριο θέσπισμα αποδίδεται στους ανωτέρω εκκαλούντες (1° , 4° και 7η εκκαλούντες) ότι ο πρώτος από κοινού και κατ' εξακολούθηση και ο 4ος και 7η αφού αποκτούσαν στην κατοχή τους με κλοπές και ληστείες στο πλαίσιο της δράσης που περιγράφεται στο υπό στοιχείο (Α) του κλητηρίου θεσπίσματος εγκληματικής οργάνωσης διάφορα τιμαλφή αντικείμενα (κυρίως χρυσά και ασημένια κοσμήματα και άλλα αντικείμενα αξίας) μεταξύ των οποίων και αυτά που περιγράφονται συγκεκριμένα στην υπό στοιχείο (Β) πράξη του κλητηρίου θεσπίσματος, δηλαδή, αυτή των διακεκριμένων περιπτώσεων κλοπής κατ' εξακολούθηση, εν συνεχεία, και μάλιστα αμέσως μετά τη διάπραξη της εκάστοτε κλοπής ή ληστείας, και στον απολύτως αναγκαίο χρόνο μετά από αυτήν, στα πλαίσια της δράσης της ίδιας εγκληματικής οργάνωσης, προέβαιναν είτε στη μεταβίβαση των παραπάνω κλοπιμαίων με συμβάσεις πώλησης με εξώνηση, είτε στην παράδοσή τους ως ενέχυρο σε διάφορα ενεχυροδανειστήρια της Αθήνας, εν γνώσει τους για την προέλευσή τους, καθώς όλοι οι άνω κατηγορούμενοι συμμετείχαν στην αναφερόμενη εγκληματική οργάνωση, στην οποία διαδραμάτιζαν ενεργούς ρόλους, εμφανίζοντας παρόλα αυτά στους ενεχυροδανειστές τα κλοπιμαία που προέρχονται από τις αναφερόμενες κλοπές ως νομίμως αποκτηθέντα, την πράξη του δε αυτή ο πρώτος εξ αυτών φέρεται να διέπραξε εξακολουθητικά και από κοινού με άλλους δράστες και με κοινό δόλο τέλεσης κατ' επάγγελμα και από συνήθεια, αφού από την επανειλημμένη τέλεσή τους καθώς και από την υποδομή που είχαν διαμορφώσει με πρόθεση επανειλημμένης τέλεσης, όπως η υποδομή περιγράφεται αναλυτικά στην υπό στοιχείο (Α) κατηγορία σχετικά με τη δομή και τη λειτουργία της εγκληματικής οργάνωσης που είχαν συγκροτήσει, προκύπτει σκοπός του για πορισμό εισοδήματος, ενώ από την κατά συνήθεια τέλεση των παραπάνω πράξεων προκύπτει σταθερή ροπή του προς τη διάπραξη του εγκλήματος της νομιμοποίησης εσόδων από εγκληματική δραστηριότητα ως στοιχείο της προσωπικότητάς του. Αποδόθηκε δε με το υπόψη κλητήριο θέσπισμα σε αυτούς η πράξη που προβλέπεται και τιμωρείται από τις διατάξεις των άρθρων 1,2 παρ. 2γ, 3α και κ, 45 παρ. 1α, γ, ε,,ζ, η παρ. 2, 3,4 και 5 και 46 του ν. 3691/2008. Με βάση την ανωτέρω διατύπωση το πληττόμενο κλητήριο θέσπισμα φέρει άπαντα τα στοιχεία που απαιτούνται για την ακριβή περιγραφή της πράξης για την οποία κατηγορούνται οι ανωτέρω εκκαλούντες καθώς και τα άρθρα του ποινικού νόμου που προβλέπουν την εν λόγω αξιόποινη πράξη και την παραπομπή τους για αυτή, και δη στοιχεία τόσα, ώστε οι κατηγορούμενοι να λάβουν σαφή και λεπτομερή γνώση της κατηγορίας ώστε να μπορέσουν να προετοιμάσουν την υπεράσπισή τους, με βάση την διάταξη του ουσιαστικού ποινικού νόμου ως προς τα στοιχεία της αντικειμενικής και υποκειμενικής υπόστασης του εγκλήματος. Ειδικότερα στο πληττόμενο κλητήριο θέσπισμα εκτίθεται, ότι οι ανωτέρω κατηγορούμενοι είτε από κοινού, είτε ατομικώς, προέβαιναν αμέσως μετά την εκ μέρους τους διάπραξη της εκάστοτε κλοπής ή ληστείας και στον απολύτως αναγκαίο χρόνο μετά από αυτήν, στα πλαίσια της δράσης της ίδιας εγκληματικής οργάνωσης, είτε στη μεταβίβαση των παραπάνω κλοπιμαίων με συμβάσεις πώλησης με εξώνηση είτε στην παράδοσή τους ως ενέχυρο σε διάφορα ενεχυροδανειστήρια της Αθήνας, εν γνώσει τους για την προέλευσή τους, καθώς όλοι οι άνω κατηγορούμενοι συμμετείχαν στην αναφερόμενη εγκληματική οργάνωση, στην οποία διαδραμάτιζαν ενεργούς ρόλους, εμφανίζοντας παρόλα αυτά στους ενεχυροδανειστές τα κλοπιμαία που προέρχονται από τις αναφερόμενες κλοπές ως νομίμως αποκτηθέντα, χωρίς να είναι αναγκαίο για τον ειδικότερο προσδιορισμό της υπόψη πράξης η αναφορά συγκεκριμένων καταστημάτων - ενεχυροδανειστηρίων, συγκεκριμένων προσώπων ενεχυροδανειστών, του περιεχομένου εκάστης ενεχυρικής συμβάσεως ή συμβάσεως πωλήσεως με εξώνηση, της χρηματικής αξίας των κλοπιμαίων που παραδόθηκαν στα ενεχυροδανειστήρια και του συνολικού χρηματικού οφέλους των κατηγορουμένων, όπως αιτιώνται οι παραπάνω εκκαλούντες, καθόσον τα στοιχεία αυτά μένει να προκύψουν από την αποδεικτική διαδικασία. Ειδικώς ως προς τα στοιχεία των ενεχυροδανειστηρίων-καταστημάτων και της ταυτότητος των ενεχυροδανειστών, ουδεμία ανάγκη ειδικότερης περιγραφής συντρέχει δεδομένου ότι η αναφορά τους ουδόλως επιδρά στην υπαγωγή στον νομικό κανόνα που διαγράφει την εν λόγω αξιόποινη πράξη, ώστε η έλλειψή τους είναι άνευ επιρροής και δεν καθιστά το κλητήριο θέσπισμα άκυρο και συνεπώς ακυρωτέο, η δε αξία των κλοπιμαίων που παραδίνονταν και το συνολικό χρηματικό όφελος των κατηγορουμένων από την δράση της νομιμοποίησης, δεν συνιστά κατά νόμο στοιχείο εκ των προτέρων αναγκαίο για το ορισμένο του κλητηρίου θεσπίσματος, δεδομένου ότι ο κακουργηματικός χαρακτήρας της εν λόγω αξιόποινης πράξης συνάπτεται κατά την κατηγορία, με την κατ'επάγγελμα και κατά συνήθεια τέλεσή της στα πλαίσια εγκληματικής οργάνωσης και όχι στο επί μέρους ή συνολικό χρηματικό ποσό που συνιστούσε την αξία των κλοπιμαίων και το αντίστοιχο όφελος των κατηγορουμένων. Σημειώνεται, ότι στη προκειμένη περίπτωση, με το πληττόμενο κλητήριο θέσπισμα δεν περιγράφεται πράξη νομιμοποίησης εσόδων από εγκληματική δραστηριότητα υπό την ειδικότερη μορφή της μετατροπής ή μεταβίβασης περιουσίας, όπως εσφαλμένως υπολαμβάνουν οι εκκαλούντες. και τούτο ανεξαρτήτως του ότι γίνεται χρήση της λέξεως "μεταβίβαση", η οποία παρατίθεται διηγηματικώς, καθόσον τα άρθρα του ποινικού νόμου που την εξειδικεύουν σε αυτό (κλητήριο θέσπισμα) είναι αυτά της διάταξης του άρθρου 2 παρ. 2 (γ), 3 (α) και (κ) του ν. 3691/2008 (που σημειωτέον, ως περιεχόμενο επαναλαμβάνονται αυτουσίως και στους μεταγενεστέρους νόμους που τροποποίησαν τον ανωτέρω νόμο) και αφορούν στην αυτοτελώς τιμωρούμενη και διαζευκτικώς παρατιθέμενη στον νόμο πραγμάτωση της νομιμοποίησης με απόκτηση, κατοχή, διαχείριση ή χρήση περιουσίας, εν γνώσει κατά το χρόνο της κτήσης ή της διαχείρισης, του γεγονότος ότι η περιουσία προέρχεται από εγκληματικές δραστηριότητες ή από πράξη συμμετοχής σε τέτοιες δραστηριότητες. Η περιγραφόμενη, δηλαδή, στο κλητήριο θέσπισμα αξιόποινη συμπεριφορά των κατηγορουμένων αφορά στην πραγμάτωση της νομιμοποίησης εσόδων από εγκληματική δραστηριότητα μέσω της "διαχείρισης" των κλοπιμαίων, υπό την προεκτεθείσα έννοια της κατοχής και χρήσης τους αμέσως μετά την τέλεση του βασικού εγκλήματος της διακεκριμένης κλοπής κατ' εξακολούθηση και της ληστείας. Τούτο, διότι, με την σύμφωνα με την κατηγορία, παράδοση από τους κατηγορουμένους των κλοπιμαίων τιμαλφών σε ενεχυροδανειστήριο δεν επήρχετο μετατροπή αυτών με την προεκτεθείσα έννοια της μορφολογικής αλλοιώσεώς τους, ώστε να εντάσσονται πλέον ως νόμιμα στην οικονομική διαδικασία και να συγκαλύπτεται η αληθινή τους προέλευση, αφού αυτά παραδίδονταν σύμφωνα με την κατά νόμο λειτουργία των ενεχυροδανειστηρίων, προς φύλαξη μέχρι τη λήξη της σύμβασης ενεχύρου που συνάπτετο προς εξασφάλιση του δανειζομένου εκ μέρους των κατηγορουμένων χρηματικού ποσού, ή πωλούνταν αυτά με ρήτρα εξώνησης, σε αυτούσια μορφή, δηλαδή ως κοσμήματα και τιμαλφή (αμετάτρεπτα ως περιουσιακά αντικείμενα). Εξ άλλου, ούτε περί της ρυθμιζόμενης στο νόμο περίπτωσης της μεταβίβασης περιουσίας μπορεί να γίνει λόγος εν προκειμένω, καθόσον όπως αναλυτικά προεκτέθηκε, με τη μεν σύμβαση ενεχύρου δεν λαμβάνει χώρα μεταβίβαση περιουσίας, αλλά επιτελείται πιστωτικός σκοπός και εξασφάλιση του αγοραστή έναντι του ενεχυραστή, ο οποίος σε περίπτωση μη εξοφλήσεως του χρηματικού εντόκου και βραχυπροθέσμου (συνηθέστατα) δανείου έχει το δικαίωμα εκποιήσεως των ενεχυραζομένων τιμαλφών, με τη δε σύμβαση πωλήσεως με δικαίωμα?εξωνήσεως (σύμφωνο επαναγοράς -ΑΠ 1812/2007 - το οποίο έχει ενοχική και όχι εμπράγματη ενέργεια, πράγμα το οποίο σημαίνει ότι με την άσκησή του, ναι μεν συνάπτεται αυτομάτως η σύμβαση (ανα)πωλήσεως αλλά δεν (ανα)μεταβιβάζεται αυτοδικαίως η κυριότητα του πράγματος στον πωλητή) και τη συνακόλουθη παράδοση του πωλουμένου πράγματος μεταβιβάζεται η κυριότητα αυτού μόνον σε περίπτωση που ο αποκτών αγοραστής είναι καλόπιστος (αρθ. 1036 ΑΚ) περίπτωση που δεν συντρέχει εν προκειμένω, δεδομένου ότι με το κλητήριο θέσπισμα φέρονται ως συναυτουργοί της νομιμοποιήσεως εσόδων από εγκληματική δραστηριότητα και οι ενεχυροδανειστές στους οποίους οι παραπάνω κατηγορούμενοι μεταβίβασαν με σύμβαση πωλήσεως με ρήτρα εξώνησης την περιουσία που προήλθε από το βασικό έγκλημα της διακεκριμένης κλοπής κατ' εξακολούθηση και της ληστείας. Συνεπώς προς τα ανωτέρω, το πληττόμενο κλητήριο θέσπισμα είναι πλήρες και ορισμένο ως προς άπαντα τα αναγκαία στοιχεία για την περιγραφή του αδικήματος της νομιμοποίησης εσόδων από εγκληματική δραστηριότητα και πρέπει ο λόγος έφεσης που υποστηρίζει τα αντίθετα να απορριφθεί ως αβάσιμος". Με αυτά που δέχθηκε το δικαστήριο της ουσίας, ορθά απέρριψε με την προσβαλλομένη παρεμπίπτουσα απόφασή του την ως άνω ένσταση του αναιρεσείοντος, με την ανωτέρω πλήρη και εμπεριστατωμένη αιτιολογία. Ειδικότερα από την επισκόπηση του επιδίκου κλητηρίου θεσπίσματος, όπως το περιεχόμενο αυτού εκτέθηκε παραπάνω, προκύπτει ότι στο κλητήριο αυτό θέσπισμα ο καθορισμός της πράξης της νομιμοποίησης εσόδων από εγκληματική δραστηριότητα, για την οποία καταδικάστηκε ο αναιρεσείων, γίνεται με ακρίβεια, αφού εκτίθενται όσα στοιχεία απαιτούνται, για τη θεμελίωση της ανωτέρω άδικης πράξης και πλέον συγκεκριμένα ότι ο αναιρεσείων- κατηγορούμενος από κοινού με τους λοιπούς συγκατηγορουμένους του, προέβαιναν αμέσως μετά την εκ μέρους τους διάπραξη της εκάστοτε κλοπής ή ληστείας και στον απολύτως αναγκαίο χρόνο μετά από αυτήν, στα πλαίσια της δράσης της εγκληματικής οργάνωσης, είτε στην μεταβίβαση των παραπάνω κλοπιμαίων με συμβάσεις πώλησης με εξώνηση, είτε στην παράδοσή τους ως ενέχυρο σε διάφορα ενεχυροδανειστήρια της Αθήνας, εν γνώσει τους για την προέλευσή τους, καθώς όλοι οι άνω κατηγορούμενοι συμμετείχαν στην αναφερόμενη εγκληματική οργάνωση, στην οποία διαδραμάτιζαν ενεργούς ρόλους, εμφανίζοντας παρόλα αυτά στους ενεχυροδανειστές τα κλοπιμαία που προέρχονται από τις αναφερόμενες κλοπές ως νομίμως αποκτηθέντα, αναφέρονται δε στην συνέχεια οι διατάξεις των άρθρων 2 παρ.2γ, 3 α' και κ', 45 παρ.1,γ,ε.ζ.η, παρ.2, παρ.3, παρ.4 και παρ.5 και 46 του ν. 3691/2008, που τυποποιούν το ως άνω έγκλημα και καθορίζουν τις προϋποθέσεις του αξιόποινου των πράξεων και τις απειλούμενες ποινές. Περαιτέρω και σε σχέση με τις επιμέρους ειδικότερες αιτιάσεις του αναιρεσείοντος: δεν ήταν αναγκαίο για τον ειδικότερο προσδιορισμό της υπόψη πράξης η αναφορά συγκεκριμένων καταστημάτων- ενεχυροδανειστηρίων, συγκεκριμένων προσώπων ενεχυροδανειστών, του περιεχομένου εκάστης ενεχυρικής συμβάσεως ή συμβάσεως πωλήσεως με εξώνηση, της χρηματικής αξίας των κλοπιμαίων που παραδόθηκαν στα ενεχυροδανειστήρια και του συνολικού χρηματικού οφέλους των κατηγορουμένων, καθόσον τα στοιχεία αυτά καθό μέρος είναι αναγκαία, μένει να προκύψουν από την αποδεικτική διαδικασία. Ειδικώς ως προς τα στοιχεία των ενεχυροδανειστηρίων-καταστημάτων και της ταυτότητος των ενεχυροδανειστών, ουδεμία ανάγκη ειδικότερης περιγραφής συντρέχει δεδομένου ότι η αναφορά τους ουδόλως επιδρά στην υπαγωγή στον νομικό κανόνα που διαγράφει την εν λόγω αξιόποινη πράξη, ώστε η έλλειψή τους είναι άνευ επιρροής και δεν καθιστά το κλητήριο θέσπισμα άκυρο και συνεπώς ακυρωτέο, η δε αξία των κλοπιμαίων που παραδίνονταν και το συνολικό χρηματικό όφελος των κατηγορουμένων από την δράση της νομιμοποίησης, δεν συνιστά κατά νόμο στοιχείο εκ των προτέρων αναγκαίο για το ορισμένο του κλητηρίου θεσπίσματος, δεδομένου ότι ο κακουργηματικός χαρακτήρας της εν λόγω αξιόποινης πράξης συνάπτεται κατά την κατηγορία, με την κατ' επάγγελμα και κατά συνήθεια τέλεσή της στα πλαίσια εγκληματικής οργάνωσης και όχι στο επί μέρους ή συνολικό χρηματικό ποσό που συνιστούσε την αξία των κλοπιμαίων και το αντίστοιχο όφελος των κατηγορουμένων. Τέλος πρέπει να σημειωθεί, ότι στη προκειμένη περίπτωση, με το πληττόμενο κλητήριο θέσπισμα δεν περιγράφεται πράξη νομιμοποίησης εσόδων από εγκληματική δραστηριότητα υπό την ειδικότερη μορφή της μετατροπής ή μεταβίβασης περιουσίας, όπως εσφαλμένως υπολαμβάνει ο αναιρεσείων με ειδικότερη αιτίασή του και τούτο ανεξαρτήτως του ότι γίνεται χρήση της λέξεως "μεταβίβαση", η οποία παρατίθεται διηγηματικώς, αλλά τουναντίον περιγράφεται με σαφήνεια πράξη με την ειδικότερη μορφή της απόκτησης, κατοχής και χρήσης περιουσίας, εν γνώσει ότι αυτή προέρχεται από τις αναφερόμενες σ'αυτό εγκληματικές δραστηριότητες ενώ και τα αναφερόμενα στη συνέχεια άρθρα του ποινικού νόμου που τυποποιούν το ως άνω έγκλημα είναι αυτά της διάταξης του άρθρου 2 παρ. 2 (γ), 3 (α) και (κ) του ν. 3691/2008 (που σημειωτέον, ως περιεχόμενο επαναλαμβάνονται αυτουσίως και στους μεταγενεστέρους νόμους που τροποποίησαν τον ανωτέρω νόμο) που αφορούν την αυτοτελώς τιμωρούμενη και διαζευκτικώς παρατιθέμενη στον νόμο πραγμάτωση της νομιμοποίησης με απόκτηση, κατοχή, διαχείριση ή χρήση περιουσίας, εν γνώσει κατά το χρόνο της κτήσης ή της διαχείρισης, του γεγονότος ότι η περιουσία προέρχεται από εγκληματικές δραστηριότητες ή από πράξη συμμετοχής σε τέτοιες δραστηριότητες. Η περιγραφόμενη, δηλαδή, στο κλητήριο θέσπισμα αξιόποινη συμπεριφορά των κατηγορουμένων αφορά στην πραγμάτωση της νομιμοποίησης εσόδων από εγκληματική δραστηριότητα μέσω της "διαχείρισης" των κλοπιμαίων, υπό την προεκτεθείσα έννοια της κατοχής και χρήσης τους κατά τον προπεριγραφόμενο τρόπο αμέσως μετά την τέλεση του βασικού εγκλήματος της διακεκριμένης κλοπής κατ' εξακολούθηση και της ληστείας. Τέλος όπως προεκτέθηκε, ο νόμος δεν επιτάσσει να έχει επαρκή αιτιολογία το κλητήριο θέσπισμα, αλλά η δικαστική απόφαση, με την οποίαν κηρύσσεται αθώος ή ένοχος ο κατηγορούμενος. Συνακόλουθα ο πρώτος λόγος αναίρεσης, με τον οποίο ο αναιρεσείων αποδίδει στην προσβαλλόμενη απόφαση πλημμέλειες από το άρθρο 510 παρ. 1 στοιχ.Α', Β' και Δ' του Κ.Π.Δ., ήτοι απόλυτη και σχετική ακυρότητα που συνέβη κατά τη διαδικασία στο ακροατήριο από τις ως άνω ελλείψεις του κλητηρίου θεσπίσματος που δεν καλύφθηκε και παρεμπόδισε την άσκηση των δικαιωμάτων του που προβλέπονται από το άρθρο 6 παρ.3 της ΕΣΔΑ και έλλειψη ειδικής και εμπεριστατωμένης αιτιολογίας ως προς την απόρριψη του σχετικού αυτοτελούς ισχυρισμού για την ακυρότητα του κλητηρίου θεσπίσματος, είναι αβάσιμος. Κατά την διάταξη του άρθρου 187 παρ. 1 του προϊσχύσαντος ΠΚ, " 1. Με κάθειρξη μέχρι δέκα ετών τιμωρείται όποιος συγκροτεί ή εντάσσεται ως μέλος σε δομημένη και με διαρκή δράση ομάδα από τρία ή περισσότερα πρόσωπα (οργάνωση) "που επιδιώκει" τη διάπραξη περισσότερων κακουργημάτων που προβλέπονται στα άρθρα ................374 διακεκριμένες περιπτώσεις κλοπής)......... . Κατά δε την παρ. 3 του ιδίου άρθρου , όποιος διευθύνει την οργάνωση της πρώτης παραγράφου τιμωρείται με κάθειρξη τουλάχιστον δέκα ετών. Εξάλλου κατά την διάταξη του άρθρου 187 παρ.1 του ισχύοντος από 1-7-2019 Π.Κ., όποιος συγκροτεί ή εντάσσεται ως μέλος σε επιχειρησιακά δομημένη και με διαρκή εγκληματική δράση οργάνωση τριών ή περισσοτέρων προσώπων, που επιδιώκει την τέλεση περισσοτέρων κακουργημάτων τιμωρείται με κάθειρξη έως δέκα έτη και χρηματική ποινή. Η παραπάνω διάταξη της παραγράφου 1 του άρθρου 187 του Ποινικού Κώδικα είχε θεσπιστεί αρχικά για την προστασία της κοινωνίας από τις τρομοκρατικές οργανώσεις, αλλά ισχύει και για κάθε μορφή ομαδικής εγκληματικής δράσης, που βάλλει κατά της οργανωμένης κοινωνίας και της έννομης τάξης. Προβλέπει δύο εγκλήματα, την συγκρότηση εγκληματικής ομάδας (στιγμιαίο έγκλημα) και την ένταξη σε ήδη δομημένη εγκληματική ομάδα νέων μελών (διαρκές έγκλημα). Συγκρότηση εγκληματικής οργάνωσης είναι η καθοδηγητική και κατευθυντήρια συμβολή στη δημιουργία της. Οι συγκροτούντες την οργάνωση δεν είναι αναγκαίο να είναι και οι ίδιοι μέλη, ούτε όμως αρκεί μόνη η ιδιότητα του μέλους στο στάδιο της συγκρότησης της οργάνωσης. Εγκληματική οργάνωση είναι αυτή που συγκροτείται με διάρκεια δράσης, με τη συναπόφαση τουλάχιστον τριών προσώπων, τα οποία, με την υποταγή της βούλησης τους, στη βούληση της ολότητας, επιδιώκουν κοινό σκοπό και μεταξύ τους τελούν σε τέτοια σχέση, ώστε αυτά να αισθάνονται έναντι αλλήλων ως ενιαία μονάδα. Η απαιτούμενη ως αναγκαία προϋπόθεση για την συγκρότηση του εγκλήματος από την ως άνω διάταξη της παρ.1 του άρθρου 187 του ισχύοντος από 1-7-2019 Π.Κ., ύπαρξη επιχειρησιακά δομημένης οργάνωσης έχει την έννοια ότι η ομάδα πρέπει να έχει εσωτερική διάρθρωση και ιεραρχική δομή, με την έννοια ότι τα νεότερα ή κατώτερα μέλη υποτάσσουν τη βούλησή τους στα παλιότερα ή ανώτερα και όλοι μαζί, αδιαφόρως αν αυτό επιτυγχάνεται ελεύθερα ή με την καλλιέργεια σχέσεων επιβολής - υποταγής, διαμορφώνουν μια νέα, ενιαία βούληση, αυτή της οργάνωσης, που κατευθύνεται στην επίτευξη ενός κοινού σκοπού. Η χρονική διάρκεια δράσης της εγκληματικής ομάδας δεν μπορεί να είναι εκ των προτέρων καθορισμένη, μπορεί να είναι αόριστης διάρκειας ή η διάρκεια αυτής να μην έχει επακριβώς υπολογιστεί, αρκεί να εκτείνεται σε βάθος χρόνου και αντιδιαστέλλεται από τις περιστασιακές οργανώσεις προς διάπραξη εγκλημάτων. Δομημένη ομάδα, είναι εκείνη που δεν σχηματίζεται περιστασιακά για την άμεση διάπραξη ενός εγκλήματος και η οποία δεν απαιτείται να έχει τυπικά καθορισμένους ρόλους για τα μέλη της ή ανεπτυγμένη δομή, ούτε απαιτείται η ιδιότητα του μέλους να εμφανίζεται ως συνεχής. Μέλος της οργάνωσης είναι εκείνος που υποτάσσει τη βούληση του στην οργάνωση, χωρίς να είναι αναγκαία και η προσωπική συμμετοχή του μέλους στις κατ' ιδίαν πράξεις της οργάνωσης. Απλή όμως υποστήριξη των σκοπών της οργάνωσης από έναν "extraneus" δεν τον καθιστά μέλος. Το έγκλημα που προβλέπεται από την ανωτέρω διάταξη είναι πραγματοπαγές, για το λόγο αυτό τα μέλη μπορούν να αντικατασταθούν ή να εναλλαχθούν μεταξύ τους. Για την στοιχειοθέτηση του εγκλήματος συγκρότησης ή ένταξης σε εγκληματική ομάδα απαιτείται να υφίσταται μεταξύ των μελών πειθαρχία και ενεργός δράση, χωρίς να είναι αναγκαία και επικοινωνία των μελών μεταξύ τους αρκεί τα μέλη να εκτελούν ανατιθέμενα σ' αυτά καθήκοντα χωρίς να απαιτείται το κάθε μέλος να συμμετέχει και στον σχηματισμό της εγκληματικής δράσης. Η απλή συμφωνία των μελών δηλαδή η σύμπτωση των βουλήσεων των μελών για την τέλεση ορισμένων κακουργημάτων δεν αρκεί, γιατί τότε κάθε μορφή συναυτουργίας θα μπορούσε να αναχθεί και στο ιδιώνυμο έγκλημα της συγκρότησης ή ένταξης σε δομημένη εγκληματική ομάδα. Σκοπός των δραστών των παραπάνω εγκλημάτων είναι η συστηματική διάπραξη επιλεγμένων αξιοποίνων πράξεων, που διακρίνονται για την αυξημένη απαξία και αντικοινωνικότητά τους και βάλλουν κατά της οργανωμένης κοινωνίας. Οι δράστες των ανωτέρω εγκλημάτων πρέπει να έχουν σκοπό να τελέσουν απεριόριστο αριθμό κακουργημάτων. Η δραστηριότητα των μελών της εγκληματικής ομάδας δεν είναι αναγκαίο να περιορίζεται εντός εθνικών ορίων αλλά μπορεί να εκτείνεται και πέραν αυτών προσβάλλοντας την κοινωνία, και τα θεμέλια της οργανωμένης πολιτείας και οικονομικής ζωής των μελών αυτής (πολιτείας). Για την στοιχειοθέτηση του εγκλήματος της συγκρότησης και ένταξης σε εγκληματική ομάδα με διαρκή δράση, δεν είναι αναγκαία και η πραγμάτωση των επιδιωκομένων να τελεστούν εγκλημάτων, αρκεί να αποδεικνύεται η βεβαιότητα του σκοπού της τελέσεως αυτών. Το έγκλημα στοιχειοθετείται πλήρως, μόλις επιτευχθεί το αποτέλεσμα της συγκρότησης της οργάνωσης ή της ένταξης κάποιου ως μέλους της, έστω και αν δεν τελέσθηκε τελικώς ούτε έγινε απόπειρα των σχεδιαζόμενων αξιόποινων πράξεων. Στην περίπτωση αυτή τιμωρείται η βούληση των μελών της εγκληματικής ομάδας, η οποία προέβη στον σχεδιασμό της διάπραξης ενός εγκλήματος ή εγκλημάτων που αναφέρονται στην παραπάνω διάταξη. To έγκλημα της κατά το άρθρο 187 παρ.1 του Ποινικού Κώδικα εγκληματικής οργάνωσης, τελεί σε αληθινή πραγματική συρροή με τα λοιπά εγκλήματα που διαπράττουν τα μέλη της εγκληματικής ομάδας για υλοποίηση των σκοπών της, αφού στο έγκλημα αυτό τιμωρείται, όπως αναφέρθηκε, μόνη η συγκρότηση ή η ένταξη κάποιου ως μέλους σε επιχειρησιακά δομημένη και με διαρκή δράση ομάδα τριών και άνω ατόμων (οργάνωση), ενώ η διάπραξη των (περισσοτέρων) κακουργημάτων συνιστά το περιεχόμενο του άμεσου δόλου α' βαθμού (επιδίωξη), ως στοιχείου της υπερχειλούς υποκειμενικής υπόστασης του εν λόγω εγκλήματος. Ο άμεσος αυτός δόλος, πρέπει να νοηθεί ως γενικός και ενιαίος μεταξύ των μελών. Τα μέλη δηλαδή, πρέπει να έχουν αποφασίσει ήδη κατά την ίδρυση της οργάνωσης ή την ένταξή τους σ' αυτή, ότι η δράση τους θα εκδηλωθεί με την τέλεση περισσότερων κακουργημάτων, χωρίς όμως να είναι απαραίτητο να έχουν καταστρωθεί σχέδια ή να έχουν αποφασισθεί οι λεπτομέρειες κλπ.. Εξάλλου, κατά την διάταξη της παρ.3 του άρθρου 187 του προϊσχύσαντος Π.Κ., όπως και της παρ. 2 του άρθρου 187 του ισχύοντος από 1-7-2019 Ποινικού Κώδικα, αυτός που διευθύνει την εγκληματική οργάνωση τιμωρείται με κάθειρξη τουλάχιστον δέκα ετών στην πρώτη περίπτωση και με κάθειρξη στην δεύτερη περίπτωση. Με την ανωτέρω διάταξη καθιερώνεται αυτοτελής αξιόποινη αυτουργική συμπεριφορά, που διαφοροποιείται ποιοτικά από τις μορφές συμμετοχικής δράσης του άρθρου 187 παρ. 1 του ΠΚ. Ο διευθύνων την εγκληματική οργάνωση είναι ο "αρχηγός", ο "ιθύνων νους" της, εκείνος που ορίζει δεσμευτικά τον σκοπό και την ταυτότητά της, που επιλέγει και καθορίζει την εκάστοτε μορφή δραστηριοποίησης της ώστε να λειτουργεί σε βάθος χρόνου και που δίνει το ευρύτερο εγκληματικό νόημα στις επιμέρους πράξεις των μελών της οργάνωσης (ΑΠ 1058/2022, ΑΠ 640/2020, ΑΠ 978/2019, ΑΠ. 126/2015, ΑΠ 1058/2013, ΑΠ 473/2011). Από τη σύγκριση των ως άνω διατάξεων προκύπτει ότι η ισχύουσα διάταξη του άρθρου 187 παρ. 1 του νέου ΠΚ είναι δυσμενέστερη ως προς το ύψος της απειλούμενης ποινής, αφού πέραν της απειλούμενης, και από τις δύο διατάξεις, ποινή κάθειρξης έως δέκα ετών προσθέτει και τη χρηματική ποινή, ενώ ως προς τα στοιχεία της αντικειμενικής υπόστασης της πράξης είναι εν μέρει δυσμενέστερη, αφού για τη στοιχειοθέτηση του εγκλήματος αρκεί η επιδίωξη τέλεσης οποιουδήποτε κακουργήματος και όχι ορισμένων που αναφέρονται στην αντίστοιχη διάταξη του προϊσχύσαντος ΠΚ και εν μέρει ευμενέστερη, αφού για την πλήρωση της αντικειμενικής υπόστασης του εγκλήματος α) δεν αρκεί η συγκρότηση ή ένταξη σε " δομημένη ομάδα" αλλά απαιτείται η συγκρότηση ή ένταξη σε "επιχειρησιακά δομημένη οργάνωση " και β) δεν αρκεί η οργάνωση να έχει οποιαδήποτε διαρκή δράση αλλά απαιτείται να διακρίνεται για διαρκή εγκληματική δράση. Ειδικότερα, σύμφωνα με την αιτιολογική έκθεση του ν. 4619/2019, ως "επιχειρησιακή" νοείται η δομή ομάδας, της οποίας τα μέλη αναλαμβάνουν διακριτούς και αλληλοϋποστηρισμένους ή αυτοτελείς ρόλους ή διακριτούς και συνδυασμένους ή ανεξάρτητους στόχους, με σκοπό να αυξήσουν την αποτελεσματικότητά τους είτε ατομικά είτε στο πλαίσιο της συλλογικής τους δράσης, ανεξαρτήτως της γνώσης εκάστου για τα συγκεκριμένα καθήκοντα των άλλων ή και για τον συγκεκριμένο σε κάθε περίπτωση στόχο της οργάνωσης. Με τον όρο αυτό αποδίδεται επίσης ο "πραγματοπαγής" χαρακτήρας της οργάνωσης, που τη διακρίνει σαφώς από τις ομάδες με προσωποπαγή δομή, η επικινδυνότητα των οποίων είναι σαφώς μειωμένη, όπως και η εμβέλεια της εγκληματικής τους δράσης. Ο όρος αυτός θεωρείται ως το πιο ουσιαστικό στοιχείο διαφοροποίησης των εγκληματικών οργανώσεων από τις απλές συμμορίες(ΑΠ 597/2022). Περαιτέρω, κατά τη διάταξη του άρθρου 374 στοιχ. δ` και ε` σε συνδυασμό με αυτή του άρθρου 372 παρ.1α του ΠΚ περί διακεκριμένης κλοπής, όπως ίσχυε μέχρι 30-6-2019, η κλοπή, δηλαδή η εκ μέρους του δράστη αφαίρεση ξένου κινητού πράγματος από την κατοχή του άλλου με σκοπό να το ιδιοποιηθεί παράνομα [άρθρο 372 παρ.1α ΠΚ], "τιμωρείται με κάθειρξη μέχρι δέκα ετών: α]....β]....γ]....δ] αν η κλοπή τελέστηκε από δύο ή περισσότερους που είχαν ενωθεί για να διαπράττουν κλοπές ή ληστείες, ε] αν η πράξη τελέστηκε από πρόσωπο που διαπράττει κλοπές ή ληστείες κατ` επάγγελμα ή κατά συνήθεια, ή αν η συνολική αξία των αντικειμένων της κλοπής υπερβαίνει το ποσό των εκατόν είκοσι χιλιάδων (120.000) ευρώ.", ενώ κατά την ίδια διάταξη του άρθρου 374 του ισχύοντος από 1-7-2019 ΠΚ "η κλοπή τιμωρείται με κάθειρξη έως δέκα έτη και χρηματική ποινή αν: α]....β]....ή γ] η συνολική αξία των αφαιρεθέντων αντικειμένων υπερβαίνει το ποσό των 120.000 ευρώ". Από τη σύγκριση των ανωτέρω διατάξεων προκύπτει ότι η νομοτυπική μορφή της πράξεως της κλοπής δεν έχει αλλάξει αφού και πάλι κλοπή διαπράττει όποιος αφαιρεί ξένο [ολικά ή εν μέρει] κινητό πράγμα από την κατοχή άλλου με σκοπό να το ιδιοποιηθεί παράνομα, πλην όμως η διάταξη του άρθρου 374 παρ.1 του νέου ΠΚ, είναι επιεικέστερη της διάταξης του άρθρου 374 του προϊσχύσαντος ΠΚ, αφού από τις αναφερόμενες σ` αυτή περιπτώσεις διακεκριμένων κλοπών απαλείφθηκαν οι περιπτώσεις των κλοπών που τελέστηκαν από δύο ή περισσότερους που είχαν ενωθεί για να διαπράττουν κλοπές και ληστείες και της κατ` επάγγελμα και κατά συνήθεια τέλεσής τους, που έχουν καταστεί πλέον από κακούργημα πλημμέλημα εκτός αν η συνολική αξία των αφαιρεθέντων αντικειμένων υπερβαίνει το ποσό των 120.000 ευρώ, περίπτωση που προβλέπεται και στις δύο ως άνω διατάξεις. Εξάλλου πρέπει να σημειωθεί ότι η ως άνω διάταξη (αρθρ. 374 παρ. 1 του νέου ΠΚ) αντικαταστάθηκε εκ νέου με το άρθρο 5 του ισχύοντος από 18-11-2019 ν. 4637/2019 δια της εκ νέου προσθήκης σ` αυτή (ως περίπτωση δ`) της περιπτώσεως δ` του άρθρου 374 του προϊσχύσαντος ΠΚ, σύμφωνα με την οποία με κάθειρξη έως δέκα έτη τιμωρείτο η κλοπή "αν τελέστηκε από δύο ή περισσότερους που είχαν ενωθεί για να διαπράττουν κλοπές ή ληστείες", ως δυσμενέστερη όμως για τον εν λόγω αναιρεσείοντα της αμέσως παραπάνω αναφερθείσας διάταξης, δεν δύναται να τύχει εν προκειμένω εφαρμογής(ΑΠ 573/2022). Τέλος, κατά τις διατάξεις του άρθρου 2 παρ. 1 και 2 στοιχ. γ' του ν. 3691/2008 "1. Αντικείμενο του παρόντος νόμου είναι η πρόληψη και καταστολή των αδικημάτων της νομιμοποίησης εσόδων από εγκληματικές δραστηριότητες και της χρηματοδότησης της τρομοκρατίας, όπως αυτά τα αδικήματα ορίζονται κατωτέρω, καθώς και η προστασία του χρηματοπιστωτικού συστήματος από τους κινδύνους που ενέχουν. 2. Νομιμοποίηση εσόδων από τις εγκληματικές δραστηριότητες (ξέπλυμα χρήματος), που προβλέπονται στο άρθρο 3, αποτελούν οι ακόλουθες πράξεις : α).... β)....γ) Η απόκτηση, κατοχή, διαχείριση ή χρήση περιουσίας, εν γνώσει κατά το χρόνο της κτήσης της ή της διαχείρισης, του γεγονότος ότι η περιουσία προέρχεται από εγκληματικές δραστηριότητες ή από πράξη συμμετοχής σε τέτοιες δραστηριότητες δ)......". Σύμφωνα δε με το άρθρο 3 στοιχ. α' και κ' του ίδιου ως άνω νόμου "Ως εγκληματικές δραστηριότητες νοούνται η διάπραξη ενός ή περισσοτέρων από τα ακόλουθα αδικήματα που καλούνται εφεξής "βασικά αδικήματα" : α)εγκληματική οργάνωση (άρθρο 187ΠΚ) .... κ) κάθε άλλο αδίκημα που τιμωρείται με ποινή στερητική της ελευθερίας, της οποίας το ελάχιστο όριο είναι άνω των έξι μηνών και από το οποίο προκύπτει περιουσιακό όφελος", ενώ κατά τις διατάξεις του άρθρου 45 παρ. 1 στοιχ. α', γ' και ε' του ίδιου νόμου (3691/2008) "1. α. Με κάθειρξη μέχρι δέκα ετών και με χρηματική ποινή από είκοσι χιλιάδες (20.000) ευρώ έως ένα εκατομμύριο (1.000.000) ευρώ τιμωρείται ο υπαίτιος πράξεων νομιμοποίησης εσόδων από εγκληματικές δραστηριότητες, γ. Ο υπαίτιος των πράξεων του στοιχείου α' τιμωρείται με κάθειρξη τουλάχιστον δέκα ετών και με χρηματική ποινή από πενήντα χιλιάδες (50.000) έως δύο εκατομμύρια (2.000.000) ευρώ, αν ασκεί τέτοιου είδους δραστηριότητες κατ'επάγγελμα ή κατά συνήθεια ή είναι υπότροπος ή έδρασε για λογαριασμό , προς όφελος ή εντός των πλαισίων εγκληματικής ή τρομοκρατικής οργάνωσης ή ομάδας.ε. Η ποινική ευθύνη για το βασικό αδίκημα δεν αποκλείει την τιμωρία των υπαιτίων (αυτουργού και συμμέτοχων) για τις πράξεις των στοιχ. α', β' και γ' της παραγράφου αυτής, εφόσον τα στοιχεία της αντικειμενικής υπόστασης των πράξεων νομιμοποίησης εσόδων από εγκληματικές δραστηριότητες είναι διαφορετικά από εκείνα του βασικού αδικήματος". Από τις παραπάνω διατάξεις, προκύπτει ότι, μετά την έναρξη ισχύος (5-8-2008) του ν. 3691/2008, για να στοιχειοθετηθεί το αδίκημα της νομιμοποίησης εσόδων από εγκληματικές δραστηριότητες σε βάρος του δράστη του βασικού εγκλήματος θα πρέπει οι πράξεις νομιμοποίησης που έκανε να είναι διακριτές (διαφορετικές ποιοτικά) από τις πράξεις του βασικού εγκλήματος. Έτσι, πράξεις, οι οποίες αποτελούν τμήμα ή συνιστούν την ουσιαστική αποπεράτωση της προηγούμενης εγκληματικής δραστηριότητας, δεν συνιστούν και δεν μπορούν να εννοηθούν ως αυτοτελείς "πράξεις νομιμοποίησης". Περαιτέρω, οι παραπάνω επιμέρους αναφερόμενες στο άρθρο 2 παρ. 2 του ν. 3691/2008 συμπεριφορές, δεν πρέπει να ερμηνεύονται ξεκομμένες και ερήμην του βασικού στοιχείου όλων, ότι δηλαδή συνιστούν σε κάθε περίπτωση "νομιμοποίηση εσόδων", ήτοι παροχή νόμιμου τίτλου στη βρόμικη περιουσία που έχει παραχθεί από μία "βασική πράξη". Η κύρια δηλαδή εν προκειμένω πράξη είναι η "νομιμοποίηση", οπότε και οι επιμέρους τυποποιούμενες πράξεις συνιστούν τρόπους τελέσεως του πολύπρακτου εγκλήματος της νομιμοποίησης, γεγονός που πρέπει να συντρέχει πραγματικά και να διαπιστώνεται κάθε φορά. Οι πράξεις δηλαδή του παραπάνω άρθρου 2 παρ. 2, δεν παράγουν τεκμήριο νομιμοποίησης εσόδων από εγκληματικές δραστηριότητες, αλλά πρέπει να είναι και αντικειμενικά πρόσφορες να οδηγήσουν σε νομιμοποίηση του υλικού αντικειμένου αλλά και να αντιστοιχούν πράγματι σε "νομιμοποίηση" (ΑΠ 1584/2022, ΑΠ 516/2020, ΑΠ 97/2019). Εξάλλου κατά τις διατάξεις του άρθρου 2 παρ.1 γ'του νόμου 4557/2018, όπως αντικαταστάθηκε με το άρθρο 4 Ν.4816/21 νομιμοποίηση εσόδων από εγκληματικές δραστηριότητες αποτελούν οι ακόλουθες πράξεις α).....β).....γ) η απόκτηση, κατοχή, ή χρήση περιουσίας, εν γνώσει κατά τον χρόνο της κτήσης ή κατά τον χρόνο περιέλευσης της κατοχής ή της χρήσης του γεγονότος ότι η περιουσία προέρχεται από εγκληματική δραστηριότητα ή από πράξη συμμετοχής σε τέτοια δραστηριότητα. Τέλος κατά την διάταξη του άρθρου 39 παρ. 1 στοιχ. α', γ', ε' και ζ'του ίδιου νόμου (4557/2018), όπως το άρθρο αυτό αντικαταστάθηκε με το άρθρο 6 του ν. 4816/2021 "1. α. ο υπαίτιος πράξεων νομιμοποίησης εσόδων από εγκληματικές δραστηριότητες, τιμωρείται, με κάθειρξη έως οκτώ έτη και με χρηματική ποινή από τριακόσιες έως χίλιες (1.000) ημερήσιες μονάδες γ. Ο υπαίτιος των πράξεων του στοιχείου α' τιμωρείται με κάθειρξη και με χρηματική ποινή από δύο χιλιάδες (2.000) έως δέκα χιλιάδες (10.000) ημερήσιες μονάδες, αν ασκεί τέτοιου είδους δραστηριότητες κατ'επάγγελμα ή ως μέλος εγκληματικής οργάνωσης η οποία επιδιώκει την τέλεση πράξεων νομιμοποίησης.ε. Η ποινική ευθύνη για το βασικό αδίκημα δεν αποκλείει την τιμωρία των υπαιτίων αυτουργού και συμμέτοχων για τις πράξεις των στοιχ. α', β', γ' και δ' της παραγράφου αυτής, εφόσον τα στοιχεία της αντικειμενικής υπόστασης των πράξεων νομιμοποίησης εσόδων από εγκληματικές δραστηριότητες είναι διαφορετικά από εκείνα του βασικού αδικήματος. Σε κάθε περίπτωση, ο αυτουργός ή ο συμμέτοχος της πράξης της περ. γ' της παρ.1 του άρθρου 2 μένει ατιμώρητος εάν κριθεί ένοχος με την ίδια ή προγενέστερη απόφαση, για την τέλεση του βασικού αδικήματος, εκτός εάν για την πράξη της νομιμοποίησης απειλείται στερητική της ελευθερίας ποινή με υψηλότερο ανώτατο όριο. Η απαλλαγή κατά το προηγούμενο άρθρο δεν αποκλείει την επιβολή ποινής στους λοιπούς αυτουργούς ή συμμετόχους της πράξης της νομιμοποίησης. Αν εχώρησε καταδίκη του υπαιτίου για το βασικό αδίκημα, η ποινή κατ'αυτού ή των οικείων του για το αδίκημα της νομιμοποίησης εσόδων που έχουν προκύψει από το ίδιο βασικό αδίκημα δεν μπορεί να υπερβαίνει την επιβληθείσα ποινή για την τέλεση του βασικού αδικήματος. Ζ. το τελευταίο εδάφιο της περ. ε' και η περ.στ' δεν εφαρμόζονται αν συντρέχουν περιστάσεις κατ'επάγγελμα τέλεσης της νομιμοποίησης. Με την προαναφερθείσα διάταξη του άρθρου 39 παρ.1 στοιχ.ε' του ν. 4557/2018 όπως αντικαταστάθηκε με άρθρο 6 του ν. 4816/2021, δράστης της νομιμοποίησης εσόδων από εγκληματικές δραστηριότητες δύναται να είναι και ο δράστης ή συμμέτοχος του βασικού εγκλήματος εφόσον τα στοιχεία της αντικειμενικής υπόστασης των πράξεων νομιμοποίησης εσόδων από εγκληματικές δραστηριότητες είναι διαφορετικά από εκείνα του βασικού αδικήματος. Στον τρόπο όμως τέλεσης της νομιμοποίησης που περιγράφεται στο άρθρο 2 παρ.1 στοιχ. γ' του ανωτέρω νόμου, ήτοι απόκτηση κατοχή και χρήση της παράνομης περιουσίας, κατά ρητή επιταγή της προαναφερθείσης διατάξεως του άρθρου 39 παρ. 1 ε' του ν. 4816/2021 , ο αυτουργός ή ο συμμέτοχος της πράξης μένει ατιμώρητος εάν κριθεί ένοχος με την ίδια ή με προγενέστερη απόφαση για την τέλεση του βασικού αδικήματος, εκτός εάν για την πράξη της νομιμοποίησης απειλείται στερητική της ελευθερίας ποινή με υψηλότερο ανώτατο όριο. Περαιτέρω, η καταδικαστική απόφαση έχει την απαιτούμενη, από τα άρθρα 93 παρ. 3 του Συντάγματος και 139 του ΚΠοινΔ, ειδική και εμπεριστατωμένη αιτιολογία, η έλλειψη της οποίας ιδρύει λόγο αναίρεσης από το άρθρο 510 παρ. 1 στοιχ. Δ` του ΚΠοινΔ, όταν αναφέρονται σ` αυτή, με σαφήνεια, πληρότητα και χωρίς αντιφάσεις ή λογικά κενά, τα προκύψαντα από την αποδεικτική διαδικασία πραγματικά περιστατικά, στα οποία στηρίχθηκε η κρίση του δικαστηρίου για τη συνδρομή των αντικειμενικών και υποκειμενικών στοιχείων του εγκλήματος, οι αποδείξεις που τα θεμελιώνουν και οι νομικές σκέψεις υπαγωγής των περιστατικών αυτών στην εφαρμοσθείσα ουσιαστική ποινική διάταξη. Για την ύπαρξη τέτοιας αιτιολογίας είναι παραδεκτή η αλληλοσυμπλήρωση του αιτιολογικού με το διατακτικό της απόφασης, τα οποία αποτελούν ενιαίο σύνολο, δεν υπάρχει δε έλλειψη αιτιολογίας και στην περίπτωση που αυτή εξαντλείται σε επανάληψη του διατακτικού της απόφασης, το οποίο, όμως, εκτός από τα τυπικά στοιχεία του κατηγορητηρίου, περιέχει και πραγματικά περιστατικά, τόσο αναλυτικά και με τόση πληρότητα, ώστε να καθίσταται περιττή η διαφοροποίηση της διατύπωσης του σκεπτικού της. Η απαιτούμενη κατά τα ανωτέρω αιτιολογία δεν είναι επαρκής, όταν είναι εντελώς τυπική και δεν πρόκειται περί αλληλοσυμπληρώσεως του αιτιολογικού με το διατακτικό, που προϋποθέτει παράθεση περιστατικών της πράξης στο σκεπτικό, αλλά περιέχει ολική αναφορά και παραπομπή του αιτιολογικού στο διατακτικό της απόφασης. Σε σχέση με τα αποδεικτικά μέσα, που λήφθηκαν υπόψη από το δικαστήριο προκειμένου να μορφώσει την καταδικαστική του κρίση, όπως επιβάλλουν οι διατάξεις των άρθρων 177 παρ. 1 και 178 του ΚΠοινΔ, για την πληρότητα της αιτιολογίας αρκεί ο κατ` είδος προσδιορισμός τους (μάρτυρες, έγγραφα κλπ) χωρίς να απαιτείται ειδικότερη αναφορά ή αναλυτική παράθεσή τους και μνεία του τί προέκυψε από το καθένα χωριστά. Πρέπει, όμως, να προκύπτει με βεβαιότητα, ότι το δικαστήριο τα έλαβε υπόψη και τα συνεκτίμησε όλα και όχι μόνο ορισμένα από αυτά κατ` επιλογή, ενώ δεν είναι απαραίτητη η αξιολογική συσχέτιση και σύγκριση των διαφόρων αποδεικτικών μέσων και των μαρτυρικών καταθέσεων μεταξύ τους και δεν απαιτείται να προσδιορίζεται ποιό βάρυνε περισσότερο για το σχηματισμό της δικανικής κρίσης ούτε χρειάζεται να διευκρινίζεται από ποιό ή ποιά αποδεικτικά μέσα αποδείχθηκε η κάθε παραδοχή. Όταν δε εξαίρονται ορισμένα από τα αποδεικτικά μέσα, δεν σημαίνει ότι δεν λήφθηκαν υπόψη τα άλλα, αφού δεν εξαιρέθηκαν ρητά, ούτε ανακύπτει ανάγκη αιτιολόγησης, γιατί δεν εξαίρονται τα λοιπά. Η ύπαρξη του δόλου δεν είναι αναγκαίο, κατ` αρχήν, να αιτιολογείται ιδιαιτέρως, αφού αυτός ενυπάρχει στη θέληση παραγωγής των περιστατικών, που συγκροτούν την αντικειμενική υπόσταση του εγκλήματος και προκύπτει από τις ειδικότερες συνθήκες τέλεσής του, διαλαμβάνεται δε αιτιολογία περί αυτού (δόλου) στην κύρια αιτιολογία για την ενοχή, διότι εξυπακούεται ότι υπάρχει με την τέλεση των πραγματικών περιστατικών, που συγκροτούν αντικειμενικώς το έγκλημα, εκτός αν αξιώνονται από το νόμο πρόσθετα στοιχεία για την υποκειμενική υπόσταση του εγκλήματος, όπως η εν γνώσει ορισμένου περιστατικού τέλεση της πράξης (άμεσος δόλος) ή ορισμένος περαιτέρω σκοπός (εγκλήματα με υπερχειλή υποκειμενική υπόσταση). Δεν αποτελούν, όμως, λόγους αναιρέσεως η εσφαλμένη εκτίμηση των αποδείξεων και ειδικότερα η εσφαλμένη εκτίμηση εγγράφων, η εσφαλμένη αξιολόγηση των καταθέσεων των μαρτύρων, η παράλειψη αναφοράς και αξιολόγησης κάθε αποδεικτικού στοιχείου χωριστά και η παράλειψη της μεταξύ τους αξιολογικής συσχέτισης, καθόσον στις περιπτώσεις αυτές, με την επίφαση της έλλειψης αιτιολογίας, πλήττεται η αναιρετικά ανέλεγκτη κρίση του δικαστηρίου της ουσίας. Εξάλλου, εσφαλμένη ερμηνεία ουσιαστικής ποινικής διάταξης υπάρχει όταν το δικαστήριο αποδίδει σ` αυτήν διαφορετική έννοια από εκείνη που πραγματικά έχει, εσφαλμένη δε εφαρμογή συντρέχει όταν το δικαστήριο δεν υπήγαγε σωστά τα πραγματικά περιστατικά, τα οποία δέχθηκε ότι προέκυψαν από την αποδεικτική διαδικασία, στη διάταξη που εφάρμοσε. Περίπτωση εσφαλμένης εφαρμογής ουσιαστικής ποινικής διάταξης, που ιδρύει τον ως άνω αναιρετικό λόγο από το άρθρο 510 παρ. 1 στοιχ. Ε` ΚΠΔ, υπάρχει και όταν η διάταξη αυτή παραβιάζεται εκ πλαγίου, πράγμα που συμβαίνει όταν στο πόρισμα της απόφασης, που περιλαμβάνεται στο συνδυασμό του διατακτικού με το σκεπτικό αυτής και ανάγεται στα στοιχεία και την ταυτότητα του οικείου εγκλήματος, έχουν εμφιλοχωρήσει ασάφειες, αντιφάσεις ή λογικά κενά, με αποτέλεσμα να καθίσταται ανέφικτος ο έλεγχος της ορθής ή μη εφαρμογής του νόμου, οπότε η απόφαση δεν έχει νόμιμη βάση. Η εσφαλμένη ερμηνεία μπορεί να αναφέρεται και σε άλλη διάταξη νόμου, η οποία αποτελεί προϋπόθεση για την εφαρμογή ουσιαστικής ποινικής διάταξης (ΑΠ 192/2017). Στην προκείμενη περίπτωση, όπως προκύπτει από το σκεπτικό της προσβαλλόμενης με αρ.264/2022, 697/2022, 1041/2022 απόφασης, το Πενταμελές Εφετείο Αθηνών, μετά από εκτίμηση και αξιολόγηση όλων των μνημονευόμενων κατά το είδος τους αποδεικτικών μέσων, δέχθηκε κατά την ανέλεγκτη κρίση του τα ακόλουθα : "Από ανώνυμες πληροφορίες που περιήλθαν στο Τμήμα Εγκλημάτων κατά Ιδιοκτησίας της Δ.Α.Α., σχετικά με την δράση εγκληματικής ομάδας αποτελούμενης από άτομα υπηκοότητας Γεωργίας, που διέπρατταν κλοπές από οικίες και καταστήματα σε διάφορες περιοχές της Αττικής αναφέρθηκαν ως μέλη της οι A. O., αποκαλούμενος και P. ή P., κάτοικος ... επί της οδού ..., (πρώτος κατηγορούμενος) K. M., αποκαλούμενος και M., κάτοικος ... επί της οδού ... (δεύτερος κατηγορούμενος) και K. Ζ., κάτοικος ... οδ. ... (τέταρτος κατηγορούμενος), οι οποίοι, όπως διαπιστώθηκε δακτυλοσκοπικά, κατά το παρελθόν συμμετείχαν σε διαρρήξεις σε διάφορες περιοχές της Αττικής. Προς διερεύνηση των προαναφερόμενων καταγγελιών επιχειρήθηκε αστυνομική επιτήρηση των προσώπων αυτών και νόμιμη άρση του απορρήτου των τηλεφωνικών επικοινωνιών τους. Η άρση του απορρήτου των επικοινωνιών ξεκίνησε στις 21-12-2016 με αφορμή την προσαγωγή του β' κατηγορουμένου, K., για την απόπειρα κλοπής σε βάρος του Λ. Λ., που είχε λάβει χώρα στις 3/6/2016. Τότε οι δράστες δεν ολοκλήρωσαν την πράξη τους γιατί έγιναν αντιληπτοί από περίοικους και διέφυγαν με το υπ' αριθμ. κυκλ. ... MERCEDES ιδιοκτησίας της A. Z. (...). Στις 14/11/2016, εντοπίστηκε να οδηγεί το όχημα αυτό ο K. και προσήχθη στην αρμόδια αστυνομική υπηρεσία, όπου διαπιστώθηκε ότι είχε στην κατοχή του τηλεφωνική συσκευή με αριθμό κλήσης .... Κατόπιν αυτού έγινε νόμιμη άρση του απορρήτου και επισύνδεση της συγκεκριμένης τηλεφωνικής σύνδεσης. Στις 23/3/2017 ο κατηγορούμενος K. εμφανίστηκε ενώπιον του Εισαγγελέα Πρωτοδικών Αθηνών, καθώς σε βάρος του εκκρεμούσε το υπ'αριθμ. 23/2017 ένταλμα σύλληψης του 5ου Τακτικού Ανακριτή Αθηνών και με εντολή του Εισαγγελέα κρατήθηκε στο Τ.Α. ...ς. Στην περίπτωση αυτή ο κατηγορούμενος δήλωσε ως στοιχεία ταυτότητάς του, τα M. G. του M. και της L. και δήλωσε ότι χρησιμοποιεί την τηλεφωνική σύνδεση με αριθμό .... Αξιοποιώντας την πληροφορία αυτή η ΥΔΕΖΙ προχώρησε στη νόμιμη άρση του απορρήτου και αυτής της σύνδεσης, από την οποία διαπιστώθηκε ότι την χρησιμοποιούσε η σύντροφος του κατηγορουμένου K., δηλαδή η έκτη κατηγορουμένη S. S.. Από την αξιοποίηση των στοιχείων που προέκυψαν από τις τηλεφωνικές επαφές των δύο αυτών συνδέσεων, προέκυψε ότι ο K. χρησιμοποιούσε επίσης τις τηλεφωνικές συνδέσεις με αριθμούς ..., ..., ενώ έγινε νόμιμη άρση του απορρήτου και επισύνδεση και άλλων τηλεφωνικών συνδέσεων που φαίνονταν να χρησιμοποιούνται από πρόσωπα εμπλεκόμενα στην διερευνώμενη εγκληματική δράση. Η ταύτιση των κατηγορουμένων με τους χρήστες των συγκεκριμένων τηλεφωνικών συνδέσεων έγινε από τον συνδυασμό των στοιχείων που προέκυψαν από το περιεχόμενο των καταγεγραμμένων συνομιλιών, και τις προσαγωγές και συλλήψεις των κατηγορουμένων κατά το ίδιο χρονικό διάστημα. Τα στοιχεία αυτά αναφέρονται λεπτομερώς στην αναγνωσθείσα από 20-10-2017 έκθεση ανάλυσης δεδομένων επικοινωνίας από άρσεις τηλεφωνικού απορρήτου και επιβεβαιώνονται απολύτως από το σύνολο των στοιχείων που εξετάστηκαν ενώπιον του δικαστηρίου κατά τρόπο που δεν αφήνει οποιαδήποτε αμφιβολία για την ταυτοποίηση των κατηγορουμένων. Έτσι, στις 28-7-2017 εντοπίστηκαν σε ανοιχτό χώρο πάρκινγκ στην περιοχή του Λυκαβηττού και προσήχθησαν στην Υποδ/νση Κρατικής Ασφάλειας της Δ/νσης Ασφάλειας Αττικής ο πρώτος κατηγορούμενος ο οποίος δήλωσε ως στοιχεία ταυτότητας S. P. του G., υπήκοος Λιθουανίας, μαζί με δύο ακόμη άτομα υπηκοότητας Γεωργίας, οι οποίοι επέβαιναν στο αυτοκίνητο με αριθμό κυκλοφορίας ... μάρκας VOLVO ιδιοκτησίας της κατηγορουμένης P. S., η οποία δήλωσε ότι ήταν εξαδέρφη του και χρησιμοποιούσε τηλέφωνο με αριθμό .... Στις 15-8-2017 από αστυνομικούς της Άμεσης δράσης στην συμβολή των οδών ... στον ..., μπροστά από την κατοικία του K., συνελήφθησαν ο πρώτος κατηγορούμενος, ο οποίος δήλωσε ως στοιχεία ταυτότητας S. P. του C., γεν. στη Λιθουανία, ο τρίτος κατηγορούμενος (A. M.), ο οποίος δήλωσε ως στοιχεία ταυτότητας S. M. του N. και η έβδομη κατηγορουμένη P. S.. Όλοι εττέβαιναν στο με αριθμό κυκλοφορίας ... (πινακίδες Λιθουανίας) αυτοκίνητο μάρκας MERCEDES και συνελήφθησαν διότι στο αυτοκίνητο αυτό βρέθηκε μία βαλίτσα και μία τσάντα με Η/Υ, που οι κατηγορούμενοι ισχυρίστηκαν ότι ανήκαν στην έβδομη κατηγορουμένη, η οποία όμως δεν μπορούσε να περιγράφει το περιεχόμενό τους. Στην κατοχή του τρίτου κατηγορουμένου βρέθηκε τηλεφωνική συσκευή στην οποία είχε ενεργοποιηθεί και η τηλεφωνική σύνδεση ... την οποία μαζί με την ..., χρησιμοποιούσε το άτομο που αποκαλούσαν M. ή M.. Από τα αντικείμενα που βρίσκονταν εντός της βαλίτσας αναγνωρίστηκε από τον Π. Ν. ένας σκληρός δίσκος, ο οποίος αφαιρέθηκε σε κλοπή από την κατοικία του στα ... στις 27-6-2017. Οι κατηγορούμενοι παραπέμφθηκαν στο Αυτόφωρο Μονομελές Πλημμελειοδικείο Αθηνών για αποδοχή προϊόντων εγκλήματος, δικάστηκαν, τους επιβλήθηκε ποινή φυλακίσεως 12 μηνών, άσκησαν έφεση κι αφέθηκαν ελεύθεροι την 16/8/2017 (πλην του πρώτου που κρατείτο για διοικητική απέλαση). Ο πρώτος κατηγορούμενος χρησιμοποιούσε το χρονικό διάστημα της άρσης του απορρήτου πέντε τουλάχιστον τηλεφωνικές συνδέσεις με αριθμούς ..., ..., ..., ... και ... (οι δύο τελευταίες αποτελούν σειρά). Όλες οι ανωτέρω συνδέσεις είναι στο όνομα άγνωστων αλλοδαπών. Ο G. χρησιμοποιούσε τις συνδέσεις με αριθμούς ... και ... και ταυτοποιήθηκε μέσω της δεύτερης, που είχε δηλωθεί στον προσωπικό του λογαριασμό στο fb. Περαιτέρω αποδείχθηκε ότι Α) Στον αναφερόμενο παρακάτω τόπο και χρόνο, ενεργώντας με πρόθεση, από κοινού, δηλαδή κατόπιν συναπόφασης, οι 1ος, 2ος, 3ος, 4ος, και 5ος των κατηγορουμένων, καθώς και με άλλα άγνωστα πρόσωπα, μεταξύ των οποίων άτομα με τα μικρά ονόματα "«T. ή «T.», «I.» ή «I.», «V.» ή «V.", δηλ. κατόπιν συναπόφασης και με κοινό δόλο τέλεσης, συγκρότησαν και εντάχθηκαν (συμμετείχαν) ως μέλη σε δομημένη και με διαρκή δράση ομάδα αποτελούμενη από περισσότερα των τριών πρόσωπα (εγκληματική οργάνωση), που επιδίωκαν την διάπραξη περισσοτέρων κακουργημάτων που προβλέπονται στα άρθρα 374 περ.δ'-ε' (κατ' εξακολούθηση τελούμενες διακεκριμένες περιπτώσεις κλοπής από περισσότερους δράστες που είχαν ενωθεί για να διαπράττουν κλοπές και ληστείες, κατ' επάγγελμα και κατά συνήθεια) του ΠΚ, οι δε δύο πρώτοι των κατηγορουμένων είχαν αρχηγικό ρόλο στην εγκληματική αυτή οργάνωση, διευθύνοντάς την από κοινού, δηλαδή κατόπιν συναπόφασης και με κοινό δόλο τέλεσης. Ειδικότερα, σε άγνωστο επακριβώς τόπο, πιθανότατα όμως στην Αθήνα (τόπος κατοικίας τους, τόπος κύριας δραστηριοποίησης της εγκληματικής οργάνωσης), κατά το χρονικό διάστημα από την 01-01-2012 έως και τις 19-10-2017, ενεργώντας με πρόθεση, από κοινού, δηλαδή κατόπιν συναπόφασης και με κοινό δόλο τέλεσης, συγκρότησαν και εντάχθηκαν ως μέλη σε ιεραρχικά διαρθρωμένη, δομημένη και με διαρκή δράση ομάδα (οργάνωση), η οποία επιδίωκε την διάπραξη (και διέπραττε) απεριόριστου αριθμού κακουργημάτων, που κατά το χρόνο τέλεσης της πράξης προβλέπονταν στη διάταξη του άρθρου 374 περ. ε' του ισχύοντος μέχρι την 1.7.2019 ΠΚ και προβλέπονται πλέον στην διάταξη του άρθρου 374 παρ. 1 περ. γ' του νέου ΠΚ, δηλαδή περισσότερες εξακολουθητικά τελούμενες διακεκριμένες κλοπές με αντικείμενο διάφορα χρηματικά ποσά, χρυσά και ασημένια κοσμήματα, χρυσά ρολόγια και λοιπά τιμαλφή, καθώς και άλλα πράγματα με οικονομική αξία, όπως συσκευές κινητών τηλεφώνων, ηλεκτρονικούς υπολογιστές και άλλες ηλεκτρονικές συσκευές, προς επίτευξη οικονομικού οφέλους για τα μέλη της, συνολικής αξίας άνω των 120.000 ευρώ. Οι δύο πρώτοι των κατηγορουμένων είχαν αρχηγικό ρόλο στην εγκληματική αυτή οργάνωση, διευθύνοντάς την από κοινού, δηλαδή κατόπιν συναπόφασης και με κοινό δόλο τέλεσης. Η εγκληματική αυτή οργάνωση είχε διαρκή δράση καθόλη την τελευταία πενταετία και διέθετε τα χαρακτηριστικά που διακρίνουν όλες τις καλά δομημένες και ιδιαίτερα δραστήριες εγκληματικές οργανώσεις και συγκεκριμένα παρουσίαζε: α) συνεργασία μεταξύ περισσοτέρων των τριών προσώπων β) καταμερισμό καθηκόντων και ευθυνών γ) υποβολή των μελών της σε πειθαρχία και έλεγχο από τα αρχηγικά στελέχη δ) μεγάλη ή απροσδιόριστη χρονική διάρκεια με σχεδόν καθημερινή εγκληματική δραστηριότητα ε) χρήση συγκεκριμένων επιχειρησιακών μεθόδων (διέθεταν επιχειρησιακά αυτοκίνητα, δηλαδή οχήματα που ήσαν καταχωρημένα στα ονόματα τρίτων προσώπων και όχι των ιδίων μελών της οργάνωσης και τα οποία χρησιμοποιούσαν για τη διάπραξη κλοπών, διέθεταν κοινό ταμείο για τους σκοπούς της οργάνωσης, με την έννοια ότι μέρος του προϊόντος της εγκληματικής δράσης πήγαινε για τους σκοπούς της οργάνωσης, σύμφωνα με τους υποδείξεις του αρχηγού (πρώτου κατηγορουμένου), στ) επιδίωξη διάπραξης κακουργημάτων με στόχο το οικονομικό και περιουσιακό όφελος και ζ) στοιχεία διεθνούς συνεργασίας, με την έννοια τουλάχιστον της επικοινωνίας με μέλη που βρίσκονταν στο εξωτερικό, τακτοποίηση των υποθέσεων τους στην Ελλάδα και διευκόλυνση της εισόδου και παραμονής μελών της οργάνωσης στην Ελλάδα. Είναι χαρακτηριστικό ότι οι δύο πρώτοι των κατηγορουμένων αναφέρονταν στις μεταξύ τους συνομιλίες στους νόμους διεθνικών εγκληματικών ομάδων και οργανώσεων του ευρασιατικού οργανωμένου εγκλήματος, τους οποίους έπρεπε να εφαρμόζουν προκειμένου να αναγνωρίζονται από τα υπόλοιπα μέλη της οργάνωσης ως αρχηγοί, όπως οι " ..." αρχηγοί των παραπάνω διεθνικών εγκληματικών οργανώσεων. Κύριο χαρακτηριστικό της οργάνωσης ήταν η πίστη και η αφοσίωση στην "ομάδα", η οποία διασφαλιζόταν και από το γεγονός ότι τα μέλη της είχαν κοινή εθνική καταγωγή και κάποια εξ αυτών και οικογενειακούς δεσμούς. Η δομή αυτή καθιστά την εγκληματική οργάνωση εξαιρετικά ανθεκτική, αφού η εξουδετέρωση του "Αρχηγού" της δεν σημαίνει σε καμία περίπτωση το τέλος της εγκληματικής της δραστηριότητας. Τα μέλη της οργάνωσης, μέχρι και την σύλληψή τους, είχαν καθημερινή επαφή μεταξύ τους είτε δια ζώσης είτε τηλεφωνικά, προβαίνοντας παράλληλα στον σχεδίασμά και υλοποίηση των αξιόποινων πράξεων, καθώς και στην διανομή των κερδών. Δεν διέπρατταν τυχαίες ή μεμονωμένες εγκληματικές ενέργειες, αλλά δρούσαν στα πλαίσια συγκεκριμένου προσχεδιασμένου εγκληματικού σχεδίου, που περιλάμβανε συντονισμό, την παρακολούθηση των στόχων και την συλλογή πληροφοριών, την δράση σε ομάδες με εναλλαγή των μελών. Στα πλαίσια αυτού του σχεδιασμού, τα μέλη της οργάνωσης μετέβαιναν στα σημεία- στόχους, συνήθως όχι με ένα, αλλά με δύο επιχειρησιακά οχήματα και εκεί δύο ή και τρεις από αυτούς εισέρχονταν σε πολυκατοικίες και κτίρια, παραβίαζαν τις κλειδαριές στις θύρες εισόδου των διαφόρων διαμερισμάτων και γραφείων ενώ οι υπόλοιποι επόπτευαν τους γύρω χώρους ειδοποιώντας τηλεφωνικά ή με ασύρματο τύπου walkie-talkie τους συνεργούς τους για τυχόν προσέγγιση του χώρου από τρίτα διερχόμενα πρόσωπα. Ακολούθως, παραβίαζαν τις κλειδαριές τους με την χρήση διαρρηκτικών εργαλείων, κατείχαν μάλιστα ιδιαίτερη τεχνογνωσία και εξειδίκευση σχετικά με τους διαφόρους τύπους κλειδαριών και ανάλογα με την μάρκα της κλειδαριάς, τον τύπο και το χαρακτηριστικά, επέλεγαν και τα κατάλληλα εργαλεία που θα απαιτούνταν για την διάνοιξη της θύρας, ήταν δε τέτοια η αρτιότητά τους στην συγκεκριμένη μεθοδολογία παραβίασης κλειδαριών, που σε πολλές περιπτώσεις δεν άφηναν κανένα ίχνος παραβίασης. Τα ειδικά δε, κατά κατηγορία κλειδαριάς, διαρηκτικά εργαλεία φύλασσαν σε σημεία όπου είχαν πρόσβαση όλα τα μέλη της οργάνωσης, για τα αναλαμβάνουν ανάλογα με την επιχειρούμενη δράση κάθε φορά. Αποδείχθηκε περαιτέρω ότι πολλές φορές οι δράστες που επιτηρούσαν εξωτερικά το χώρο εισέρχονταν στην συνέχεια και αυτοί στον χώρο της κλοπής, ενώ άλλες φορές, παρέμεναν εξωτερικά των χώρων προκειμένου να δίνουν οδηγίες για το ποια αντικείμενα πρέπει να αφαιρεθούν, ή ενημέρωναν τους αρχηγούς της οργάνωσης για την εξέλιξη της εκάστοτε πράξης και σε κάθε περίπτωση εξασφάλιζαν την ασφαλή διαφυγή όλων και την οριστική απόκτηση της κατοχής των κλοπιμαίων. Ως προς την ιεραρχική δομή της οργάνωσης αποδείχθηκε ότι ο 1ος και ο 2ος κατηγορούμενοι διεύθυναν την εγκληματική οργάνωση και ήταν τα δύο αρχηγικά της μέλη, αφού είχαν τον σεβασμό όλων των υπολοίπων μελών, διατηρώντας ηγετικό- συντονιστικό και αναντικατάστατο ρόλο στην οργάνωση, ακόμη και όταν για κάποιο λόγο κάποιος των κατηγορουμένων συλλαμβανόταν από διάφορες αστυνομικές αρχές, οι τελευταίοι (δύο πρώτοι κατηγορούμενοι) είχαν τον τελικό λόγο για την κατόπτευση-επιλογή των στόχων, καθώς και για την περαιτέρω διάθεση των αφαιρεθέντων αντικειμένων (κοσμημάτων και τιμαλφών), εξασφαλίζοντας τα οικονομικά οφέλη της οργάνωσης και συντηρώντας το "ταμείο" της, ενώ αρκετές φορές τον συντονισμό όλων των ενεργειών και την επίβλεψη της όλης διαδικασίας την αναλάμβαναν δια ζώσης οι ίδιοι, προκειμένου να έχουν ιδία αντίληψη των ενεργειών των μελών της οργάνωσης, σε κάθε περίπτωση όμως, ο σχεδιασμός περιλάμβανε την αυτοπρόσωπη παρουσία είτε του 1ου είτε του 2ου εξ αυτών, με τις ιδιότητές τους ως αρχηγών της οργάνωσης, ώστε σε περίπτωση σύλληψης να εξασφαλίζεται η συνέχιση της εγκληματικής δραστηριότητας με τον έναν από τους δύο και κατ' επέκταση και ο εφοδιασμός του ταμείου της οργάνωσης, με σκοπό πλέον την κάλυψη των εξόδων που απαιτούνταν για την "ελευθέρωση" και των άλλων μελών, όπως επιτάσσει και επιβάλλει ο "νόμος των …", όπως αναφέρεται σε χαρακτηριστικές καταγεγραμμένες συνομιλίες τους. Πιο συγκεκριμένα , στο ανώτερο επίπεδο της οργάνωσης βρισκόταν ο 1ος των κατηγορουμένων, ο οποίος είχε τον έλεγχο της οργάνωσης και από αυτόν περνούσαν όλες οι σημαντικές αποφάσεις σχετικά με την δράση της ομάδας, τους στόχους, τα αφαιρεθέντα αντικείμενα και την περαιτέρω διάθεση αυτών, εχαιρε δε αυτός του σεβασμού και της εκτίμησης όλων των μελών. Συγκεκριμένα, αυτός ο ίδιος κατεύθυνε τα υπόλοιπα μέλη της ομάδας για να διαπράττουν διαρρήξεις και να του παραδίδουν μέρος του χρηματικού ποσού που αποκόμιζαν από αυτές, ώστε, μεταξύ άλλων να νοικιάζει διαμερίσματα και να προμηθεύεται πλαστά έγγραφα για τα μέλη της εγκληματικής οργάνωσης, ενώ συχνά τους τόνιζε ότι πρέπει να ακολουθούν τους αυστηρούς "νόμους των …". Μάλιστα είχε τον πλήρη έλεγχο και τον συντονισμό ακόμα και σε περίπτωση που βρισκόταν εντός διαφόρων κέντρων κράτησης δίνοντας έτσι με κάθε τρόπο συνέχεια στην εγκληματική δραστηριότητα της οργάνωσης, παρέχοντας τις κατάλληλες οδηγίες και εντολές στα μέλη της, ενώ αξιολογούσε την δράση τους. Μετά από τον 1ο κατηγορούμενο, ακολουθούσε στην ιεραρχία της ομάδας ο επιχειρησιακός αρχηγός της οργάνωσης, δηλαδή ο 2ος των κατηγορουμένων, ο οποίος αποτελούσε τον εκτελεστικό βραχίονα και αναλάμβανε την ευθύνη του επιχειρησιακού σχεδιασμού των ομάδων και της εκτέλεσης των εγκληματικών ενεργειών και είχε αναλάβει σε μεγάλο βαθμό την ευθύνη για τις ενέργειες των μελών στις οικίες στις οποίες εισέρχονταν. Τα υπόλοιπα μέλη της οργάνωσης ήταν κακοποιοί επιπέδου δρόμου (street level criminals) και ενεργούσαν με διακριτούς ρόλους (φυσικοί αυτουργοί, τσιλιαδόροι, κατοπτεύοντες), τηρώντας μεταξύ τους κανόνες ιεραρχίας, ενώ η ομάδα διέθετε και υποστηρικτικά μέλη, που παρείχαν με κάθε μέσο διευκόλυνση, φερόμενοι ως ιδιοκτήτες αυτοκινήτων, ενοικιαστές διαμερισμάτων, άτομα που χρησιμοποιούσαν για να μεταφέρουν και να διαθέσουν τα κλεμμένα τιμαλφή αντικείμενα στα ενεχυροδανειστήρια κλπ. Τα παραπάνω προέκυψαν εκτός των άλλων και από τις αναγνωσθείσες εκθέσεις απομαγνητοφώνησης συνομιλιών με τα κινητά που χρησιμοποιούσαν οι κατηγορούμενοι, όπως (οι αναφερόμενοι αριθμοί είναι τα τρία ψηφία των τηλεφωνικών συνδέσεων που κατά περίπτωση χρησιμοποιούσαν οι κατηγορούμενοι) Στην υπ' αριθμ. 34 έκθεση απομαγνητοφώνησης έχουν καταγραφεί συνομιλίες μεταξύ των - 277 (A. O.) και -122 K. M. , -334 K. A. και -122 K. M., -346 G. και -122 K. M., όλες στις 12/8/2017 από 15.27' ώρα έως 22.19': ώρα. Κατά το χρόνο αυτό, ο A. O. βρίσκεται στο σπίτι του γιατί είναι άρρωστος και οι K. M., K. Z. και G. και δύο ακόμη άτομα, συνεννοούνται για διαρρηκτικά εργαλεία, για κλοπή στη .... Ο A. O. επικοινωνεί συνεχώς με τον K. M. και ενημερώνεται για κάθε δουλειά. Χαρακτηριστική συνομιλία στις 23.07': O.: τι γίνεται M.: K.: Ετοιμάσαμε ένα και υπάρχει ένα ακόμα. O.: " Έπρεπε να πάμε μαζί, εσύ μπορείς να κάνεις τα πάντα, γιατί δεν πάμε μαζί, όποτε πήγαμε μαζί όλες τις φορές φύγαμε με 5.000 και 10.000 ευρώ, έπρεπε να πηγαίνουμε μαζί. Όταν κάποιος σαν εμένα ικετεύει για 300 ευρώ είναι κρίμα, έχω δύο αμάξια ένα των 60.000 και άλλο ένα των 10.000 ευρώ. Ντρέπομαι, πάρε με τηλέφωνο". Από τις συνομιλίες φαίνεται ότι άλλοι επιτηρούν το χώρο για να ειδοποιήσουν σε περίπτωση που υπάρξει κίνδυνος να εντοπιστούν, ενώ και αυτοί που είναι να μπουν στο σπίτι, δεν μπαίνουν όλοι μαζί, λαμβάνουν μέτρα για το συναγερμό, και μόλις βλέπουν αστυνομικούς, ο K. ενημερώνει ότι έφυγε με το αυτοκίνητο γιατί "δεν θα τους άφηνα να με συλλάβουν, έχω κλεμμένα πράγματα στο αμάξι". Ο K. ξημερώματα της 13/10/2017 μιλάει με άγνωστη γυναίκα (φίλη του G. (-135) που τον ενημερώνει ότι τον συνέλαβαν. Στη συνέχεια ο K. ενημερώνει τον O. ότι αυτός ξέφυγε, αλλά συνέλαβαν τον R. και οι αστυνομικοί έπιασαν το αμάξι του ένα GOLF που ανήκει σε άγνωστη γυναίκα. Ο O. τον παρατηρεί γιατί δεν επιβάλει την γνώμη του λέγοντάς του στη δουλειά "αν είσαι μέλος των ... πρέπει να υψώσεις την φωνή σου" . Του λέει επίσης ότι είναι ντροπή ότι δεν έβαλαν χρήματα για τον R. που συνελήφθη "όλοι όσοι ήταν σε αυτήν την ομάδα πρέπει να βάλουν λεφτά για τον R.. Ο τύπος συνελήφθη και κανείς δεν μάζεψε λεφτά γι' αυτόν. Αυτή είναι η μεγαλύτερη αμαρτία στον κόσμο των ...... Είναι ντροπή, μεγάλη ντροπή, δεν θέλω ούτε ένα φράγκο από αυτά τα λεφτά, δεν δουλεύει έτσι το πράγμα". Ο K. ρωτάει "με το νόμο των ... σε αυτήν την περίπτωση τα χρήματα δεν μοιράζονται;" και ο άλλος απαντά "όταν ο συνεργός σου είναι σε μπελάδες τότε όλο το ποσό ξοδεύεται για τη βοήθειά του. Αν χρειαστεί λεφτά, θα βρω λεφτά γι αυτόν αμέσως. Οπότε με πάρεις τηλέφωνο θα σου δώσω 300 ευρώ γι' αυτόν." Στις 21/8/2017 o K. ενημερώνει τον O. ότι πούλησαν κλοπιμαία και πήραν 765 ευρώ, ο δεύτερος του λέει να τα μοιράσουν όπως συνήθως, ο Ζ. που είναι δίπλα στον K. παίρνει το τηλέφωνο και του λέει ότι αυτός και ο V. δεν θα πάρουν τίποτα για να πάνε όλα στον O. και ο K. του λέει ότι όσα λεφτά βγάλουν από τις κλοπές που θα κάνουν θα τα δώσουν στον O. για να φέρει τον S. και να γίνει το δικαστήριο, χρειάζονται τουλάχιστον 2.000 ευρώ για την πτήση του, δικηγόρο , για να πληρώσει το διαμέρισμα που θα μείνει.(Φαίνεται δηλαδή ότι πρόκειται για μέλος της οργάνωσης που φυγοδικούσε και φροντίζουν για την επάνοδό του στη χώρα και την τακτοποίηση των εκκρεμοτήτων του). Περαιτέρω, στις 15/9/2017 που ο O. είναι κρατούμενος, ενημερώνεται από τον Ζ. ότι θα πάνε με την S. και ότι έχουν αγοράσει τα πράγματα (αλάτι, καπνό, κάρτες, τσιγάρα) και ότι έβγαλε ο καθένας από δουλειά 350 ευρώ και έβαλαν και 400 για τον O.. Αποδείχθηκε συνεπώς ότι η εγκληματική οργάνωση αποτελούμενη από τους ανωτέρω κατηγορουμένους, είχε διαρκή δράση καθ' όλη την τελευταία πενταετία και διέθετε τα χαρακτηριστικά που διακρίνουν όλες τις καλά δομημένες και ιδιαίτερα δραστήριες εγκληματικές οργανώσεις, ήταν δομημένη μάλιστα στα πλαίσια των Διεθνικών Εγκληματικών Ομάδων και Οργανώσεων του Ευρασιατικού Οργανωμένου Εγκλήματος και τουλάχιστον ένα εκ των μελών της είχε τον τίτλο "..." ή "Thief-in- Law". Κύριο χαρακτηριστικό της οργάνωσης είναι η πίστη και η αφοσίωση στην "ομάδα", η οποία διασφαλίζεται από το γεγονός ότι τα μέλη της έχουν κοινή εθνική και οικογενειακή βάση (οικογενειακές σχέσεις μεταξύ των μελών). Η δομή αυτή καθιστά την εγκληματική οργάνωση εξαιρετικά ανθεκτική, αφού η εξουδετέρωση του "Αρχηγού" της δεν σημαίνει σε καμία περίπτωση το τέλος της διεθνούς εγκληματικής της δραστηριότητας, αλλά μόνο την πρόσκαιρη αποδόμηση συγκεκριμένου παρακλαδιού στην εκάστοτε χώρα. Τα μέλη της οργάνωσης, μέχρι και την σύλληψή τους, είχαν καθημερινή επαφή μεταξύ τους είτε δια ζώσης είτε τηλεφωνικά, προβαίνοντας παράλληλα στον σχεδίασμά και υλοποίηση των αξιόποινων πράξεων, καθώς και στην διανομή των κερδών. Δεν διέπρατταν τυχαίες ή μεμονωμένες εγκληματικές ενέργειες αλλά δρούσαν στα πλαίσια οργανωμένων εγκληματικών δικτύων, που περιλάμβανε τον κεντρικό συντονισμό, την στρατολόγηση και την εκπαίδευση των μελών, τον εκ των προτέρων σχεδίασμά των εγκληματικών δράσεων, την παρακολούθηση των θυμάτων και την συλλογή πληροφοριών για τις συνήθειές τους, την αντικατάσταση των συλληφθέντων μελών και την προστασία τους, αλλά και την χρήση ψευδών στοιχείων ταυτότητας από τα ηγετικά στελέχη. Η εγκληματική αυτή ομάδα λειτουργούσε με συγκεκριμένη και οργανωμένη δομή, καθ' όσον ειδικότερα, εκτός από την ενεργό συμμετοχή όλων των παραπάνω κατηγορουμένων στην διάπραξη των κλοπών και των ληστειών, κατά την τέλεση των οποίων δρούσαν είτε όλοι μαζί από κοινού είτε ορισμένοι εξ αυτών εκ περιτροπής, παραλλάσσοντας την σύνθεση των δραστών κατά περίπτωση, σε διακριτές ομάδες αποτελούμενες από δύο (2) έως και έξι (6) τουλάχιστον διαφορετικά κατά περίπτωση άτομα, όπου δύο (2) ή τρεις (3) εξ αυτών εισέρχονταν σε διάφορες πολυκατοικίες και κτίρια και παραβίαζαν τις κλειδαριές στις θύρες εισόδου των διαφόρων διαμερισμάτων και γραφείων και οι υπόλοιποι επόπτευαν τους γύρω χώρους έξω από τις πολυκατοικίες ειδοποιώντας τηλεφωνικά ή με ασύρματο τύπου walkie-talkie τους άμεσους φυσικούς αυτουργούς των κλοπών για τυχόν προσέγγιση του χώρου από διερχόμενα πρόσωπα και ενημερώνοντας τους αρχηγούς της οργάνωσης για την εξέλιξη της εκάστοτε πράξης, επιπρόσθετα στην οργάνωση υπήρχε αυστηρή ιεραρχική δομή και διακριτοί ρόλοι των μελών, καθόσον ειδικότερα, ο 1ος και ο 2ος κατηγορούμενοι διεύθυναν την εγκληματική οργάνωση και ήταν τα δύο αρχηγικά της μέλη, αφού είχαν τον σεβασμό όλων των υπολοίπων μελών, διατηρώντας ηγετικό-συντονιστικό και αναντικατάστατο ρόλο στην οργάνωση, ακόμη και όταν για κάποιο λόγο κάποιος των κατηγορουμένων συλλαμβανόταν από διάφορες αστυνομικές αρχές, οι τελευταίοι (δύο πρώτοι κατηγορούμενοι) είχαν τον τελικό λόγο για την κατόπτευση-επιλογή των στόχων, καθώς και για την περαιτέρω διάθεση των αφαιρεθέντων αντικειμένων (κοσμημάτων και τιμαλφών), εξασφαλίζοντας τα οικονομικά οφέλη της οργάνωσης και συντηρώντας το "ταμείο" της, ενώ αρκετές φορές τον συντονισμό όλων των ενεργειών και την επίβλεψη της όλης διαδικασίας την αναλάμβαναν δια ζώσης οι ίδιοι, προκειμένου να έχουν ιδία αντίληψη των ενεργειών των μελών της οργάνωσης, σε κάθε περίπτωση όμως, ο σχεδιασμός περιλάμβανε την αυτοπρόσωπη παρουσία είτε του 1ου είτε του 2ου εξ αυτών, με τις ιδιότητές τους ως "ηγετών" της οργάνωσης, ώστε σε περίπτωση σύλληψης να εξασφαλίζεται η συνέχιση της εγκληματικής δραστηριότητας με τον έναν από τους δύο και κατ' επέκταση και ο εφοδιασμός του ταμείου της οργάνωσης, με σκοπό πλέον την κάλυψη των εξόδων που απαιτούνταν για την "ελευθέρωση" και των άλλων μελών, όπως επιτάσσει και επιβάλλει ο "νόμος των ...", Πιο συγκεκριμένα , στο ανώτερο επίπεδο της οργάνωσης βρισκόταν ο 1ος των κατηγορουμένων, αφού αυτός κατείχε και τον τίτλο του "..." και από αυτόν εξαρτιόταν ολόκληρη η δραστηριότητα και το εγκληματικό φάσμα της οργάνωσης, αυτός είχε τον απόλυτο έλεγχο της οργάνωσης και από αυτόν περνούσαν όλες οι σημαντικές αποφάσεις σχετικά με την δράση της ομάδας, τους στόχους, τα αφαιρεθέντα αντικείμενα και την περαιτέρω διάθεση αυτών και ο ρόλος του και η θέση του ήταν αδιαπραγμάτευτες και έχαιρε του σεβασμού και της εκτίμησης όλων των μελών. Συγκεκριμένα, αυτός ο ίδιος κατεύθυνε τα υπόλοιπα μέλη της ομάδας για να διαπράττουν διαρρήξεις και να του παραδίδουν μέρος του χρηματικού ποσού που αποκόμιζαν από αυτές, ώστε να νοικιάζει διαμερίσματα και να προμηθεύεται πλαστά έγγραφα για τα μέλη της εγκληματικής οργάνωσης, ενώ συχνά τους τόνιζε ότι πρέπει να ακολουθούν τους αυστηρούς "νόμους των ...". Μάλιστα είχε τον πλήρη έλεγχο και τον συντονισμό ακόμα και σε περίπτωση που βρισκόταν εντός διαφόρων κέντρων κράτησης δίνοντας έτσι με κάθε τρόπο συνέχεια στην εγκληματική δραστηριότητα της οργάνωσης, παρέχοντας τις κατάλληλες οδηγίες και εντολές στα μέλη της. Τα μέλη της οργάνωσης έδειχναν "τυφλή υπακοή" στον ίδιον (1° κατηγορούμενο) και τον αναγνώριζαν ως τον "απόλυτο ηγέτη τους" και εκτός από την ενημέρωση σχετικά με τις αξιόποινες πράξεις και τα αφαιρεθέντα πράγματα, τον ενημέρωναν και για όλα τα προβλήματα και τις δυσκολίες που αντιμετώπιζαν τόσο κατά την εκτέλεση των διαρρήξεων και ληστειών όσο και σε προσωπικό επίπεδο, προκειμένου αυτός να κρίνει αν περαιτέρω ενέργειες των μελών θα θέσουν σε κίνδυνο το μέλλον της οργάνωσης. Τέλος, αυτός ο ίδιος μετά το τέλος κάθε διάρρηξης και αφού έβλεπε τα αποτελέσματα αυτής, έκρινε τα μέλη της οργάνωσης ανάλογα με τις ενέργειες και τις επιδόσεις τους. Μετά από τον 1° κατηγορούμενο, που είχε την ιδιότητα του "...", ακολουθούσε στην ιεραρχία της ομάδας ο επιχειρησιακός αρχηγός της οργάνωσης, δηλαδή ο 2ος των κατηγορουμένων, ο οποίος αποτελούσε τον εκτελεστικό βραχίονα και αναλάμβανε την ευθύνη του επιχειρησιακού σχεδιασμού των ομάδων και της εκτέλεσης των εγκληματικών ενεργειών και είχε αναλάβει σε μεγάλο βαθμό την ευθύνη για τις ενέργειες των μελών στις οικίες στις οποίες εισέρχονταν. Ο συγκεκριμένος είχε πλούσιο εγκληματικό παρελθόν συνεπώς εμπειρία, ώστε να ασκεί αυστηρό έλεγχο στα υπόλοιπα μέλη και να ελέγχει την διαδικασία αφαίρεσης των αντικειμένων από τις οικίες στις οποίες εισέρχονταν, αποκτώντας με τον τρόπο αυτό αυξανόμενο οικονομικό κέρδος για την οργάνωση. Επίσης, η οργάνωση κατείχε και "ταμείο" (...) για την κάλυψη των άμεσων αναγκών της με οικονομικό διαχειριστή τον 2° των κατηγορουμένων, ο οποίος διατηρούσε διπλό ρόλο πάντα με την σύμφωνη γνώμη του 1ου κατηγορουμένου. Στο ταμείο αυτό συνεισέφεραν όλα τα μέλη της οργάνωσης, ενώ σε περίπτωση σύλληψης των μελών τα χρήματα χρησιμοποιούνταν για την κάλυψη εξόδων (αμοιβές δικηγόρων και διερμηνέων κλπ). Ο 2ος κατηγορούμενος, είχε άμεση και καθημερινή επαφή με τον 1° κατηγορούμενο, ως Αρχηγό της οργάνωσης, ο τελευταίος δε, εκτός από οδηγίες και εντολές παρείχε σε εκείνον και συμβουλές για την βελτίωση της απόδοσής του αλλά και επιπλήξεις σε περιπτώσεις που δεν ακολουθούνταν το σχέδιο δράσης. Τα υπόλοιπα μέλη της οργάνωσης ήταν κακοποιοί επιπέδου δρόμου (street level criminals) και ενεργούσαν με διακριτούς ρόλους (φυσικοί αυτουργοί, τσιλιαδόροι, κατοπτεύοντες), τηρώντας μεταξύ τους κανόνες ιεραρχίας, ενώ η ομάδα διέθετε και υποστηρικτικά μέλη, που παρείχαν με κάθε μέσο διευκόλυνση, φερόμενοι ως ιδιοκτήτες αυτοκινήτων, ενοικιαστές διαμερισμάτων, άτομα που χρησιμοποιούσαν για να μεταφέρουν και να διαθέσουν τα κλεμμένα τιμαλφή αντικείμενα στα ενεχυροδανειστήρια κλπ. Τα μέλη της οργάνωσης διέπρατταν τις αξιόποινες πράξεις με διαφορετική σύνθεση κατά περίπτωση, αλλά πάντα και υποχρεωτικά με την γνώση του παραπάνω 2ου των κατηγορουμένων, καθόσον αυτός ενημερωνόταν για όλη την δράση της οργάνωσης, το σχέδιο, την εκτέλεση και το κέρδος και αποφάσιζε για την διανομή των κερδών στα άλλα μέλη, απαραίτητη δε ήταν και η αυτοπρόσωπη παρουσία του 2ου κατηγορουμένου, ο οποίος αποτελούσε τον εκτελεστικό βραχίονα και υπαρχηγό και ταμία της οργάνωσης. Επιπρόσθετα, η εγκληματική αυτή οργάνωση λειτουργούσε οργανωμένα με βάση συγκεκριμένους κανόνες, καθόσον όλοι οι παραπάνω κατηγορούμενοι, ως μέλη της, τηρούσαν πιστά οργανωμένο σχέδιο και χρησιμοποιούσαν συγκεκριμένη μεθοδολογία, η οποία σπάνια εναλλασσόταν και μόνο σε συγκεκριμένες περιπτώσεις που οι συνθήκες το απαιτούσαν. Με βάση το οργανωμένο αυτό σχέδιο : α) επέλεγαν αρχικά τις περιοχές που θα εξερευνούσαν για τον εντοπισμό των μελλοντικών στόχων τους και στην συνέχεια μετέβαιναν στην περιοχή που επέλεγαν τόσο πρωινές ώρες, όπου οι ένοικοι έλειπαν, όσο και βραδινές, χρησιμοποιώντας πάντα τα επιχειρησιακά αυτοκίνητα της οργάνωσης, στα οποία απέκρυπταν τα απαραίτητα για την επίτευξη του σκοπού τους διαρρηκτικά εργαλεία, σε σημεία τέτοια που θα ήταν δύσκολο να εντοπισθούν σε περίπτωση αστυνομικού ελέγχου, β) η ενδυμασία τους ήταν διαφορετική ανάλογα με την περιοχή που επέλεγαν να δράσουν για να μη κινήσουν τις υποψίες των περαστικών με κανένα τρόπο, θεωρώντας ότι το παρουσιαστικό ενός ατόμου που ξεφεύγει του φυσιολογικού και του προσεγμένου, είναι αυτό που δημιουργεί υποψίες, γ) αφού επέλεγαν στην περιοχή δράσης τους, στάθμευαν τα επιχειρησιακά αυτοκίνητα σε κοντινά των στόχων σημεία και στην συνέχεια, χρησιμοποιώντας διάφορα τεχνάσματα, όπως για παράδειγμα προσποιούμενοι τους υπαλλήλους delivery, προσπαθούσαν να πείσουν τους ιδιοκτήτες των οικιών να τους επιτρέψουν από το θυροτηλέφωνο την πρόσβαση στην κεντρική είσοδο των πολυκατοικιών, προκειμένου να μη αναγκαστούν να προβούν στην διάρρηξη αυτής, διότι κινδύνευαν να γίνουν αντιληπτοί από διερχόμενα πρόσωπα, δ) τουλάχιστον δύο μέλη της οργάνωσης επιτηρούσαν εξωτερικά την οικία, ενώ παράλληλα έτερο μέλος και κυρίως ο 2ος κατηγορούμενος, μιλούσε συνεχώς στο τηλέφωνο με τους τσιλιαδόρους, για να έχει άμεση ενημέρωση, αν πλησίαζε κάποιος από τους ενοίκους ή αστυνομικοί, ε) προκειμένου να έχουν κάλυψη σε περίπτωση που γίνονταν αντιληπτοί από διερχόμενα πρόσωπα ή ελέγχονταν από αστυνομικούς, έπαιρναν μαζί τους τουλάχιστον σε μια περίπτωση μια ηλικιωμένη γυναίκα, Ελληνίδα, η οποία δεν είχε αντιληφθεί τον πραγματικό λόγο για τον οποίο βρίσκονταν στο σημείο και δεν γνώριζε κάτι σχετικά με την διάπραξη της διάρρηξης και την οποία φρόντιζε η εκ των κατηγορουμένων (επ) S. (ον) S., στ) αφού αποκτούσαν πρόσβαση στις πολυκατοικίες, κατόπτευαν το κάθε διαμέρισμα ξεχωριστά και περιεργάζονταν τις κλειδαριές της κάθε οικίας, βάζοντας ταυτόχρονα και απαραίτητα σημάδια που θα τους βοηθούσαν σε περίπτωση που αποφάσιζαν να επιστρέφουν στην οικία για να την διαρρήξουν και όταν εν τέλει επέλεγαν το διαμέρισμα- στόχο, αφού βεβαιώνονταν ότι οι ένοικοι απουσιάζουν, παραβίαζαν με την χρήση διαρρηκτικών εργαλείων τους ομφαλούς των κλειδαριών και εισέρχονταν στις οικίες, καθόσον κατείχαν ιδιαίτερη τεχνογνωσία και εξειδίκευση σχετικά με τους διαφόρους τύπους κλειδαριών που κυκλοφορούν και μάλιστα, ανάλογα με την μάρκα της κλειδαριάς, τον τύπο και τα χαρακτηριστικά, επέλεγαν και τα κατάλληλα εργαλεία που θα απαιτούνταν για την διάνοιξη της θύρας, ήταν δε τέτοια η αρτιότητά τους στην συγκεκριμένη μεθοδολογία παραβίασης κλειδαριών, που σε πολλές περιπτώσεις δεν άφηναν κανένα ίχνος παραβίασης, ζ) κατά την είσοδό τους στις οικίες των παθόντων ερευνούσαν κάθε πιθανό σημείο, στο οποίο θα μπορούσαν οι παθόντες να αποκρύπτουν αντικείμενα αξίας με ιδιαίτερη προτίμηση στο ηλεκτρικό ψυγείο της κάθε οικίας, αφενός μεν διότι αυτό αποτελεί μια "έξυπνη κρυψώνα", αφετέρου δε διότι τα μέλη της οργάνωσης, βλέποντας το περιεχόμενο του ψυγείου του κάθε διαμερίσματος, έβγαζαν συμπέρασμα ως προς την οικονομική επιφάνεια των ενοίκων, ενημερώνοντας το ένα μέλος το άλλο για την περιγραφή της εικόνας κάθε οικίας σχετικά με την δυνατότητα ανεύρεσης αντικειμένων αξίας με συγκεκριμένες κωδικοποιημένες εκφράσεις κατά τις τηλεφωνικές τους συνομιλίες και η) εκτός από τις οργανωμένες διαρρήξεις διέπρατταν και ληστείες σε οικίες, σε περίπτωση που οι ένοικοι των διαμερισμάτων βρίσκονταν εντός των οικιών τους, απειλώντας τους παθόντες με την χρήση διαφόρων αντικειμένων (κατσαβίδια κλπ), προκειμένου να ασκήσουν ψυχολογική ή κάθε άλλου είδους βία, για να καταφέρουν να επιτύχουν τον σκοπό τους. Περαιτέρω σε όλα τα στάδια των εν γένει δραστηριοτήτων τους λάμβαναν ιδιαίτερα μέτρα προφύλαξης, προκειμένου να δυσχεραίνουν τον εντοπισμό και την σύλληψή τους από τις αστυνομικές αρχές, καθόσον ειδικότερα : α) σχετικά με την διαμονή των μελών της οργάνωσης ακολουθούσαν την πρακτική που ακολουθούν όλες οι αντίστοιχες οργανώσεις του Γεωργιανού Οργανωμένου Εγκλήματος, δηλαδή ενοικίαση διαμερισμάτων σε στοιχεία γυναικών υπηκόων Γεωργίας, ώστε να μη είναι εύκολος ο εντοπισμός τους, ενώ τα ενοίκια πληρώνονταν από τα έσοδα της εγκληματικής τους δραστηριότητας, β) την ίδια τακτική ακολουθούσαν και με τα Ι.Χ.Ε αυτοκίνητα που χρησιμοποιούσε η οργάνωση για την εγκληματική δραστηριότητα και τα οποία τις περισσότερες φορές ήταν καταχωρημένα σε στοιχεία έτερων αλλοδαπών προσώπων, προκειμένου με αυτόν τον τρόπο να καταστεί δυσχερής ο εντοπισμός τους από τις αστυνομικές αρχές, σε περίπτωση που το "επιχειρησιακό" όχημα γίνει αντιληπτό από μάρτυρες, την στιγμή που εκτελούσαν την κλοπή, γ) η οργάνωση διέθετε και συγκεκριμένο άτυπο "μνημόνιο" ενεργειών για τις περιπτώσεις που κάποιο μέλος της συλληφθεί ή έστω προσαχθεί σε κάποιο αστυνομικό τμήμα, με άμεση ενημέρωση του 1ου κατηγορουμένου, προκειμένου αυτός να έχει πλήρη γνώση της κατάστασης και στην συνέχεια καθ' υπόδειξή του τα μέλη της οργάνωσης ενημέρωναν άμεσα δικηγόρους, ώστε να υπάρχει ισχυρή κινητοποίηση και "προστασία" του συλληφθέντος μέλους, καθόσον μάλιστα η συγκεκριμένη ενέργεια αποτελούσε υποχρεωτική κίνηση της οργάνωσης, όπως επιτάσσει ο "Νόμος των ...", πάντα με την εποπτεία του 1ου κατηγορουμένου, χρησιμοποιώντας για την πληρωμή των δικηγορικών αμοιβών χρήματα από το κοινό "ταμείο" της οργάνωσης ή με κοινή οικονομική συνεισφορά των μελών της και καταρτίζοντας σε καθημερινή βάση συγκεκριμένο σχέδιο για την απολογία τους σε περίπτωση σύλληψής τους, το οποίο τροποποιούσαν ανάλογα με τις συνθήκες της σύλληψης, δ) για να δυσχεραίνουν τον εντοπισμό και την σύλληψή τους αλλά και την σύνδεσή τους με την διάπραξη συγκεκριμένων πράξεων, κατήρτιζαν και χρησιμοποιούσαν πλαστά έγγραφα, όπως δελτία ταυτότητας και διαβατήρια (πχ ο 1ος κατηγορούμενος ως Αρχηγός-"..." της οργάνωσης χρησιμοποιούσε αποκλειστικά πλαστά στοιχεία και συγκεκριμένα λιθουανική ταυτότητα με στοιχεία (επ) S. (ον) P., τα οποία μάλιστα φρόντιζε να υιοθετεί πλήρως σε όλες τις εκφάνσεις της καθημερινότητάς του, προκειμένου με αυτόν τον τρόπο να καλύπτει πλήρως την πραγματική ταυτότητα του και να μηδενίζει τις πιθανότητες εντοπισμού του και ταυτοποίησής του από τις Ελληνικές και Αλλοδαπές Αρχές), ε) για τις μεταξύ τους επικοινωνίες χρησιμοποιούσαν κινητά τηλέφωνα και κάρτες SIM, καταχωρισμένες σε ονόματα ανύπαρκτων αλλοδαπών ("κάρτες του κιλού"), πρακτική που είναι πάγια για άτομα που αναπτύσσουν εγκληματική δράση, ώστε να μη καταλείπονται στοιχεία που θα τους συνέδεαν ευθέως και άμεσα με το αδίκημα, ελαχιστοποιώντας με αυτόν τον τρόπο κάθε κίνδυνο αποκάλυψης, εντοπισμού και σύλληψής τους, ενώ πολλές φορές κατά τον χρόνο των διαρρήξεων χρησιμοποιούσαν και φορητούς ασυρμάτους τύπου WALKIE TALKIE, για να ελαχιστοποιήσουν τις πιθανότητες έκθεσής τους σε διαδικασίες άρσεων απορρήτου των διαφόρων αστυνομικών και ανακριτικών Αρχών και στ) φρόντιζαν να σκουπίζουν τις επιφάνειες, με τις οποίες είχαν έλθει σε επαφή στον κάθε τόπο διάρρηξης, ώστε να μη βρεθούν δακτυλικά τους αποτυπώματα και για τον λόγο αυτό, όταν τα μέλη της οργάνωσης ενεργούσαν εντός των οικιών, έψαχναν για κάλτσες των παθόντων. προκειμένου με αυτόν τον τρόπο να καλύψουν τα χέρια τους και να μη αφήσουν στις διάφορες επιφάνειες της οικίας δακτυλικά αποτυπώματα. Τέλος, από την εγκληματική της δραστηριότητα η οργάνωση αποκόμιζε μεγάλο οικονομικό όφελος, καθόσον όσα αντικείμενα αφαιρούσαν από τις εκάστοτε οικίες, τα πωλούσαν σχεδόν αμέσως σε διάφορα ενεχυροδανειστήρια της Αθήνας, ενώ για την διάθεση των αφαιρεθέντων αντικειμένων η εγκληματική οργάνωση διατηρούσε αυστηρό "πρόγραμμα" που δεν μεταβαλλόταν σχεδόν ποτέ, καθόσον συγκεκριμένα, με εντολή του 1ου και 2ου των κατηγορουμένων, ως "ηγετών" της οργάνωσης, τα μέλη της και κυρίως είτε η συγκατηγορούμενή τους (επ) S. (ον) S. (6η των κατηγορουμένων), είτε η συγκατηγορούμενή τους (επ) P. (ον) S., είτε ο συγκατηγορούμενός τους (επ) A. (ον) M., αμέσως μετά τις διαρρήξεις ή κατά τον απολύτως αναγκαίο χρόνο μετέβαιναν σε ενεχυροδανειστήρια στο κέντρο της Αθήνας, όπου διέθεταν τα κλοπιμαία (κοσμήματα, ρολόγια, χρυσαφικά και λοιπά τιμαλφή) προς πώληση έναντι διαφόρων χρηματικών ποσών, τα δε οικονομικά οφέλη που αποκόμιζαν τα μέλη της οργάνωσης από τις ως άνω δραστηριότητες τα μοιράζονταν μεταξύ τους καθ' υπόδειξη και υπαγόρευση πάντα του 1ου κατηγορουμένου, ο οποίος καθόριζε αυστηρά το ποσόν που θα πάρει το κάθε μέλος ανάλογα με τις υπηρεσίες του, την θέση του και τις ανάγκες του ταμείου της οργάνωσης, ακόμη και μετά την σύλληψη του τελευταίου στις 15-08-2017. Πρέπει συνεπώς οι πρώτος, δεύτερος, τρίτος, τέταρτος και πέμπτος των κατηγορουμένων να κηρυχθούν ένοχοι της πράξης της εγκληματικής οργάνωσης. Από τα αυτά ως άνω αποδεικτικά μέσα αποδείχθηκε ότι ο πρώτος κατηγορούμενος τέλεσε την πράξη των διακεκριμένων κλοπών από κοινού και κατ' εξακολούθηση, τετελεσμένες και σε απόπειρα, με άλλους δράστες που είχαν ενωθεί για να διαπράττουν κλοπές κατ' επάγγελμα και κατά συνήθεια ως φυσικός αυτουργός, καθώς και οι δεύτερος, τέταρτος και πέμπτος των κατηγορουμένων όλων των κλοπών, πλην της κλοπής με αύξοντα αριθμό 39 στο κατηγορητήριο που φέρεται να διαπράχθηκε στις 12.12.2017 στην Αθήνα. Συγκεκριμένα, στους αναφερομένους παρακάτω τόπους και χρόνους, ενεργώντας με πρόθεση, από κοινού, και με έτερους άγνωστους δράστες, δηλαδή κατόπιν συναπόφασης και με κοινό δόλο τέλεσης, ενώ μάλιστα είχαν ενωθεί για να διαπράττουν κλοπές και ληστείες, με περισσότερες από μια πράξεις που συνιστούν εξακολούθηση του ίδιου εγκλήματος της κλοπής, τετελεσμένου και σε απόπειρα, και με ενότητα δόλου, είτε αφαίρεσαν από την κατοχή άλλων ξένα κινητά πράγματα, με σκοπό να τα ιδιοποιηθούν παράνομα, είτε έχοντας αποφασίσει να εκτελέσουν περισσότερα κακουργήματα διακεκριμένης κλοπής, δηλαδή να αφαιρέσουν από περισσότερα άλλα πρόσωπα ξένα κινητά πράγματα, με σκοπό να τα ιδιοποιηθούν παράνομα, από κοινού, επεχείρησαν πράξεις που περιέχουν τουλάχιστον αρχή εκτέλεσης του κακουργήματος της διακεκριμένης κλοπής, πλην όμως η τέλεση των κακουργημάτων αυτών δεν ολοκληρώθηκε όχι από δική τους βούληση αλλά για λόγους εξωτερικούς και ανεξάρτητους της βούλησής τους, σύμφωνα με τις αναφερόμενες ειδικότερα παρακάτω διακρίσεις, διέπραξαν δε τις πράξεις αυτές, τετελεσμένες και σε απόπειρα, κατ' επάγγελμα και κατά συνήθεια, αφού από την επανειλημμένη τέλεσή τους και από την υποδομή που είχαν διαμορφώσει με σκοπό την επανειλημμένη αυτή τέλεση, προκύπτει σκοπός τους για πόρισμά εισοδήματος, καθώς επίσης σταθερή ροπή τους προς την διάπραξη του συγκεκριμένου εγκλήματος της κλοπής ως στοιχείο της προσωπικότητάς τους. Ειδικότερα, στους παρακάτω αναφερομένους τόπους και χρόνους, ενεργώντας με πρόθεση, από κοινού, οι 1ος, 2ος, 4ος, 5ος, ως άνω υπό στοιχείο (Α) αναφερόμενοι κατηγορούμενοι, και με τον 3° κατηγορούμενο και με άλλους άγνωστους δράστες, μεταξύ των οποίων άτομα με τα μικρά ονόματα "«T. ή «T.», «I.» ή «I.», «V.» ή «V.", δηλαδή κατόπιν συναπόφασης και με κοινό δόλο τέλεσης : 1) Κατά το χρονικό διάστημα από την 11:30 έως 12:00 ώρα της 16-09-2017, αφού παραβίασαν τον ομφαλό της κεντρικής θύρας διαμερίσματος 3ου ορόφου της πολυκατοικίας επί της οδού ... στον ..., στο οποίο διαμένει ο Ρ. Φ., εισήλθαν σε αυτό, ερεύνησαν όλους τους χώρους και αφαίρεσαν διάφορα πράγματα που ανήκουν στον προαναφερόμενο παθόντα, δηλαδή χρυσαφικά, ρολόγια χειρός και το χρηματικό ποσόν των έξι χιλιάδων ευρώ (6.000,00 ευρώ), με σκοπό να τα ιδιοποιηθούν από κοινού παράνομα. 2) Κατά το χρονικό διάστημα από 11:10 έως την 14:10 ώρα της 15-09-2017, αφού παραβίασαν την κεντρική θύρα διαμερίσματος 1ου ορόφου της πολυκατοικίας επί της οδού ..., στην ..., στο οποίο διαμένει η (επ) V. W. (ον) L. C., εισήλθαν σε αυτό, ερεύνησαν όλους τους χώρους και αφαίρεσαν διάφορα πράγματα που ανήκουν στην προαναφερομένη παθούσα, δηλαδή ένα φορητό ηλεκτρονικό υπολογιστή (laptop) μάρκας Toshiba, χρώματος ασημί, ένα tablet apple air, χρώματος μαύρου, ένα χρυσό ρολόι GUESS χρώματος ροζ, ένα ασημένιο ρολόι Swatch, ένα δαχτυλίδι με πέτρα μπλε τυρκουάζ και διάφορα μικρά χρυσά κοσμήματα, με σκοπό να τα ιδιοποιηθούν παράνομα από κοινού. 3) Κατά το χρονικό διάστημα από την 10:00 έως την 16:00 ώρα της 15-09-2017, εισήλθαν χωρίς εμφανή ίχνη παραβίασης στο εσωτερικό διαμερίσματος 3ου ορόφου της πολυκατοικίας επί της οδού ... στο ..., στο οποίο διαμένει ο Φ. Κ. και αφαίρεσαν διάφορα πράγματα που ανήκουν προαναφερόμενο παθόντα, δηλαδή ένα φορητό ηλεκτρονικό υπολογιστή μάρκας HP, χρώματος ασημί, ένα χρυσό βαφτιστικό σταυρό με σχέδιο μια καμπύλη και ένα βραχιόλι με μαργαριτάρια, δηλαδή πράγματα συνολικής αξίας χιλίων τετρακοσίων ευρώ (1.400.00 ευρώ), καθώς επίσης το υπ* αριθμ ... ελληνικό διαβατήριο με δικαιούχο τον παραπάνω παθόντα με ημερομηνία έκδοσης 09-03-2012 και ημερομηνία λήξης 08-03-2017 και διάφορα δημόσια έγγραφα με αριθμούς λογαριασμών τραπεζών, με σκοπό να τα ιδιοποιηθούν από κοινού παράνομα. 4) Κατά το χρονικό διάστημα από την 08:00 έως την 20:45 ώρα της 12-09-2017, παραβίασαν τον ομφαλό της κεντρικής θύρας διαμερίσματος 4ου ορόφου της πολυκατοικίας επί της οδού ... στο ..., στο οποίο διαμένει η Ε. K., εισήλθαν στο εσωτερικό του, ερεύνησαν όλους τους χώρους και αφαίρεσαν διάφορα πράγματα που ανήκουν στην προαναφερομένη παθούσα, δηλαδή ένα δερμάτινο πορτοφόλι, δύο φορητούς ηλεκτρονικούς υπολογιστές laptop μάρκας Toshiba, μια συσκευή κινητού τηλεφώνου μάρκας Samsung, είκοσι τεμάχια ασημένια δαχτυλίδια, δύο τεμάχια ασημένια βραχιόλια, δύο τεμάχια ασημένια περιδέραια, διάφορα ασημένια αλυσιδάκια, μια ασημένια χειροπέδα, τρία ζεύγη ασημένια σκουλαρίκια, ένα ζεύγος λευκόχρυσο σκουλαρίκια, και ένα ασημένιο δαχτυλίδι αρχαϊκού σχεδίου "ΖΟΛΩΤΑΣ", δηλαδή πράγματα συνολικής αξίας χιλίων επτακοσίων ευρώ (1.700,00), για να τα ιδιοποιηθούν από κοινού παράνομα. 5) Κατά το χρονικό διάστημα από την 12:30 έως την 15:30 ώρα της 04-09-2017, αφού παραβίασαν τον ομφαλό της κεντρικής θύρας διαμερίσματος 1ου ορόφου της πολυκατοικίας επί της οδού ... στην ..., στο οποίο διαμένουν ο (επ) B. (ον) G., και τα μέλη της οικογένειάς του, εισήλθαν στο εσωτερικό του, ερεύνησαν όλους τους χώρους και αφαίρεσαν διάφορα πράγματα, που ανήκουν στους προαναφερόμενους παθόντες, δηλαδή μια βιντεοκάμερα, μια οθόνη υπολογιστή, όλα τα χρυσά κοσμήματα και τους σταυρούς, δύο φιάλες ουίσκι, διάφορα εσώρουχα, διάφορα μαχαίρια, το χρηματικό ποσόν των τριών χιλιάδων ευρώ (3.000,00), διάφορα κοσμήματα μικρής αξίας, δηλαδή πράγματα συνολικής αξίας δέκα χιλιάδων ευρώ (10.000,00) περίπου, καθώς και δύο διαβατήρια εκδόσεως Αλβανικών Αρχών και συγκεκριμένα το υπ' αριθμ ... με άδεια διαμονής .../12-07-2010 με δικαιούχο την A. M. B. και το υπ' αριθμ ... με άδεια διαμονής .../12-07-2010 με δικαιούχο την M. B., με σκοπό να τα ιδιοποιηθούν από κοινού παράνομα. 6) Κατά το χρονικό διάστημα από την 17:30 έως την 23:30 ώρα της 12-08-2017, παραβίασαν την κεντρική θύρα διαμερίσματος 2ου ορόφου της πολυκατοικίας επί της οδού ... στην ..., που ανήκει στην Κ. Ν., εισήλθαν σε αυτό και αφού ερεύνησαν τους χώρους, αφαίρεσαν διάφορα πράγματα που ανήκουν στην προαναφερομένη παθούσα, δηλαδή το χρηματικό ποσόν των εκατόν ευρώ (100,00), δύο τάμπλετ, γυαλιά ηλίου, μια συσκευή κινητού τηλεφώνου μάρκας I-Phone 4 και τρεις χρυσές αλυσίδες, με σκοπό να τα ιδιοποιηθούν από κοινού παράνομα. 7) Κατά το χρονικό διάστημα από την 09:00 έως την 12:00 ώρα της 22-07-2017, παραβίασαν την κεντρική θύρα διαμερίσματος 1ου ορόφου της πολυκατοικίας επί της συμβολής των οδών ... στην ..., στο οποίο διαμένει η Μ. Τ.-Μ., εισήλθαν σε αυτό και αφού ερεύνησαν τους χώρους, αφαίρεσαν διάφορα πράγματα που ανήκουν στην προαναφερομένη παθούσα, στην μητέρα της Τ. Α., και στην αδελφή της Μ. Λ., δηλαδή τρεις φορητούς ηλεκτρονικούς υπολογιστές, από τους οποίους οι δύο μάρκας SONY VAIO και ο ένας HP, μια φωτογραφική μηχανή Cannon, ένα tablet Samsung, ένα iPod, αλλά και κοσμήματα , όπως ένα χρυσό κολιέ με την επιγραφή "...", δύο γυναικεία ρολόγια από τα οποία το ένα με δερμάτινο ρουλάκι και το άλλο με ασημένιο μπρασελέ, και ένα βραχιόλι μάρκας SWAROVSKY, το χρηματικό ποσόν των πεντακοσίων ευρώ (500,00) , μια δερμάτινη μαύρη τσάντα χειρός μάρκας PRADA, μια γυναικεία τσάντα χειρός μάρκας LOUIS VUITTON, δύο τσάντες ώμου CHANEL, μια χιαστί CHANEL, μια τσάντα χειρός μάρκας BOTTEGA VENETA χρώματος ασημί, καθώς επίσης το υπ' αριθμ ... διαβατήριο με ημερομηνία λήξης 17-05-2017 με δικαιούχο την Μ. Τ.-Μ., το υπ' αριθμ ... διαβατήριο με ημερομηνία λήξης 13- 07-2021 με δικαιούχο την Μ. Λ. και το υπ' αριθμ ... διαβατήριο με ημερομηνία έκδοσης 16-10-2008 και λήξης 15-10-2013 και με δικαιούχο την Τ. Α., με σκοπό να τα ιδιοποιηθούν από κοινού παράνομα. 8) Κατά το χρονικό διάστημα από την 18:30 έως την 23:00 ώρα της 18-07-2017, έχοντας αποφασίσει να τελέσουν το κακούργημα της διακεκριμένης κλοπής, τελούμενης κατ' επάγγελμα και κατά συνήθεια από κοινού από περισσότερους δράστες που έχουν ενωθεί για να διαπράττουν κλοπές και ληστείες, παραβίασαν τον ομφαλό της κλειδαριάς της κεντρικής θύρας διαμερίσματος 1ου ορόφου της πολυκατοικίας επί της οδού ..., στην ..., στο οποίο διαμένει η Σ. Α., εισήλθαν σε αυτό και ερεύνησαν τους χώρους, με σκοπό να αφαιρέσουν διάφορα πράγματα που ανήκουν στην παθούσα, για να τα ιδιοποιηθούν από κοινού παράνομα, πλην όμως η πράξη τους αυτή δεν ολοκληρώθηκε όχι από δική τους βούληση αλλά από αίτια εξωτερικά και ανεξάρτητα από την βούλησή τους, καθόσον η προαναφερομένη παθούσα είχε μόλις μετακομίσει στο παραπάνω διαμέρισμα και γι αυτό δεν υπήρχαν πράγματα στο εσωτερικό του διαμερίσματος, ενώ κατά την διαφυγή τους από την παραπάνω πολυκατοικία στον ίδιο ως άνω χρόνο, αφαίρεσαν από την είσοδο της πολυκατοικίας ένα ποδήλατο ισορροπίας μάρκας PUKY, που ανήκει στην προαναφερομένη παθούσα, με σκοπό να το ιδιοποιηθούν από κοινού παράνομα. 9) Την 15:25 ώρα της 18-07-2017, έχοντας αποφασίσει να τελέσουν το κακούργημα της διακεκριμένης κλοπής τελούμενης κατ' επάγγελμα και κατά συνήθεια από κοινού από περισσότερους δράστες που έχουν ενωθεί για να διαπράττουν κλοπές και ληστείες, αφού παραβίασαν τον ομφαλό της κλειδαριάς της κεντρικής θύρας διαμερίσματος 2ου ορόφου της πολυκατοικίας επί της οδού ... στην ..., στο οποίο διαμένει ο Υ. Δ., εισήλθαν στο εσωτερικό του και ερεύνησαν τους χώρους της κρεβατοκάμαρας, με σκοπό να αφαιρέσουν διάφορα πράγματα που ανήκουν στον προαναφερόμενο παθόντα, για να τα ιδιοποιηθούν από κοινού παράνομα, πλην όμως η πράξη τους αυτή δεν ολοκληρώθηκε όχι από δική τους βούληση αλλά από αίτια εξωτερικά και ανεξάρτητα από την βούλησή τους, καθόσον πριν ολοκληρώσουν την πράξη τους έγιναν αντιληπτοί από τον προαναφερόμενο παθόντα και τράπηκαν σε φυγή, επιβιβαζόμενοι στο υπ' αριθμ ... ΙΧΕ αυτοκίνητο μάρκας VOLVO S60, χρώματος μαύρου, ιδιοκτησίας της (επ) P. (ον) S. (7ης κατηγορουμένης). 10) Κατά το χρονικό διάστημα από την 12:00 έως την 15:00 ώρα της 13-07-2017, αφού παραβίασαν την θύρα της αποθήκης του ισογείου της πολυκατοικίας επί της οδού ... στην ..., η οποία (αποθήκη) ανήκει στον Γ. Σ., εισήλθαν σε αυτή, ερεύνησαν όλους του χώρους και αφαίρεσαν διάφορα πράγματα που ανήκουν στον προαναφερόμενο παθόντα, δηλαδή περίπου πενήντα ασημένια μετάλλια και περίπου τριάντα χάλκινα μετάλλια (εγκαινίων Πατριαρχείου Κων/πόλεως και Ιερού Ναού Αγίου Γεωργίου, εγκαινίων επισκευής οικίας Κολοκοτρώνη στην Ανδρίτσαινα. βιβλιοθήκης Αρχιεπισκόπου Ιακώβου στην Βοστώνη, εκατονταετηρίδας Αρχιεπισκοπής Κρήτης, Μεγάλης του Γένους Σχολής, ένα μετάλλιο με επιγραφή Πατριάρχου Δημητρίου και ένα μετάλλιο με επιγραφή Πατριάρχου Βαρθολομαίου, Εταιρείας Φίλων του Λαού, διάφορα μετάλλια επετηρίδων γυναικολογικής κλινικής Ιατρικής Σχολής και Πανεπιστημίου Ιωαννίνων, πεντηκονταετίας Διεθνούς Ιπποκρατείου Ιδρύματος ασημένια και χάλκινα, διάφορα με την προτομή του Ιπποκράτη ή του Ασκληπιού και άλλα), τρεις χρυσούς σταυρούς Πατριαρχείου Κων/πόλεως, Εκκλησίας της Δωδεκαννήσου, παράσημα του Ελληνικού Ερυθρού Σταυρού και πολλά άλλα, πενήντα ασημένια νομίσματα γάμων Βασιλέων Κωνσταντίνου και Άννας - Μαρίας, τριάντα ασημένια τριαντάδραχμα της 10Οετίας της Δυναστείας, δέκα ασημένια εικοσάδραχμα με τον Βασιλέα Παύλο, ένα χρυσό ρολόι χειρός "ROLEX", το χρηματικό ποσό των διακοσίων πενήντα ευρώ (250,00), μερικά (4-6) μονόφυλλα ποιημάτων Κ.Π. Καβάφη, δέκα έως δώδεκα μεγάλα βιβλία τέχνης (coffee table books) Ακρόπολης, Μεσσηνίας, Βενετίας, Διοσκουρίδη Μιλήτου, Αγριολούλουδα Ελλάδος Μιλήτου, ένα βιβλίο Απάντων έκδοση Σεγκόπουλου 1933, ένα βιβλίο Πύρρου Θεσσαλού με τίτλο "Φαρμακοποιία", έκδοση 1818, τόμος Α', διάφορες φωτογραφίες Βασιλέα. Γεωργίου Α' , Όλγας, Κωνσταντίνου Α' , Σοφίας, με ιδιαίτερες αφιερώσεις και υπογραφές, ένα γυάλινο τασάκι με απεικόνιση του Βασιλέως Κωνσταντίνου του Α', και ένα ασημένιο τασάκι με νόμισμα του γάμου του Βασιλέως Κωνσταντίνου και της Άννας - Μαρίας, δύο ασημένιους δίσκους, έναν απλό και έναν με δικέφαλο αετό, μια μικρή συλλογή γραμματοσήμων, γύρω στα εκατό CD κλασσικής μουσικής και εννέα κάδρα με 4-6 ιατρικές γελοιογραφίες το καθένα (αποκόμματα ιατρικών περιοδικών) τραυματολογικού και ορθοπεδικού ενδιαφέροντος, με σκοπό να ιδιοποιηθούν από κοινού παράνομα όλα τα προαναφερόμενα πράγματα. 11) Την 22:15 ώρα της 13- 07-2017, αφού παραβίασαν τον ομφαλό της κλειδαριάς της κεντρικής θύρας του διαμερίσματος 2ου ορόφου της πολυκατοικίας επί της οδού ... στην ..., στο οποίο διαμένει η (επ) J. (ον) L. με τους γονείς, την αδελφή και την γιαγιά της, εισήλθαν σε αυτό και αφού ερεύνησαν όλους του χώρους, αφαίρεσαν διάφορα πράγματα που ανήκουν στην προαναφερόμενη παθούσα, δηλαδή πλήθος κοσμημάτων , θήκες κοσμημάτων, ένα κινητό τηλέφωνο μάρκας Samsung, χρώματος μαύρου, ένα κινητό τηλέφωνο μάρκας LG, χρώματος μαύρου, ένα πορτοφόλι χρώματος καφέ κενό περιεχομένου, μια κρέμα με την ένδειξη LAMISIL, ένα κουτί που περιείχε χάπια με την ένδειξη LOMEXIN, ένα ηλεκτρικό υπόστρωμα και διάφορα μικρά αντικείμενα, με σκοπό να τα ιδιοποιηθούν από κοινού παράνομα. 12) Κατά το χρονικό διάστημα από την 21:30 ώρα της 09-07-2017 έως την 06:15 ώρα της 10-07-2017, αφού παραβίασαν τον ομφαλό της κλειδαριάς της κεντρικής θύρας της πολυκατοικίας επί της οδού ... στην ..., εισήλθαν στο εσωτερικό διαμερίσματος του ισογείου της πολυκατοικίας, στο οποίο διαμένει η Κ. Ε., και αφαίρεσαν διάφορα πράγματα που ανήκουν στην προαναφερομένη παθούσα. δηλαδή ένα κομοδίνο που περιείχε τέσσερα παλαιό ρολόγια χειρός, μάρκας ORIENT και CITIZEN, ένα γυναικείο ρολόι με μπρασελέ διπλής όψης και τις βέρες της προαναφερομένης παθούσας και του συζύγου της, συνολικής αξίας δύο χιλιάδων ευρώ (2.000,00) περίπου, με σκοπό να τα ιδιοποιηθούν από κοινού παράνομα. 13) Κατά το χρονικό διάστημα από την 11:00 έως την 13:30 ώρα της 07-07-2017, αφού παραβίασαν τον ομφαλό της κλειδαριάς της κεντρικής θύρας διαμερίσματος 4ου ορόφου της πολυκατοικίας επί της οδού ... στα ..., το οποίο ανήκει και στο οποίο διαμένει ο Κ. Χ., εισήλθαν στο εσωτερικό του, ερεύνησαν όλους του χώρους και αφαίρεσαν διάφορα πράγματα που ανήκουν στον προαναφερόμενο παθόντα, δηλαδή ένα ζευγάρι χρυσά μανικετόκουμπα και μια χρυσή γραβατοπιάστρα, με σκοπό να τα ιδιοποιηθούν από κοινού παράνομα. 14) Κατά το χρονικό διάστημα από την 11:00 έως την 13:30 ώρα της 07-07-2017, αφού υπερπήδησαν από το μπαλκόνι του διαμερίσματος της ανωτέρω περίπτωσης 13 και εισήλθαν από την μπαλκονόπορτα στο εσωτερικό διαμερίσματος 4ου ορόφου της πολυκατοικίας επί της οδού ... στα ..., το οποίο ανήκει και στο οποίο διαμένει η Μ. Β., ερεύνησαν τους χώρους και αφαίρεσαν διάφορα πράγματα που ανήκουν στην προαναφερόμενη παθούσα, δηλαδή το χρηματικό ποσόν των οκτακόσιων ευρώ (800,00), τρία ρολόγια, ένα χρυσό σταυρό και μια αλυσίδα χεριού χρυσή, με σκοπό να τα ιδιοποιηθούν από κοινού παράνομα. 15) Κατά το χρονικό διάστημα από την 20:15 έως την 23:00 ώρα της 05-07-2017, αφού παραβίασαν τον ομφαλό της κλειδαριάς της θύρας της κουζίνας διαμερίσματος 2ου ορόφου της πολυκατοικίας επί της συμβολής των οδών ... στην ..., το οποίο ανήκει στον Ζ. Φ., εισήλθαν σε αυτό και αφού ερεύνησαν όλους τους χώρους, αφαίρεσαν διάφορα πράγματα που ανήκουν στον προαναφερόμενο παθόντα και στην πεθερά του Κ. Χ., δηλαδή το χρηματικό ποσόν των τριακοσίων ευρώ (300,00) και διάφορα κοσμήματα και ρολόγια (δύο δαχτυλίδια χρυσά με διαμάντια Φανουράκη, ένα οβάλ χρυσό και ασημί με άσπρες πέτρες, ένα χρυσό με οβάλ πέτρα τουρκουάζ, μια συλλογή καρφιτσών πεταλούδες αποτελούμενη από 8-10 τεμάχια, ένα βραχιόλι από ελεφαντόδοντο, μια χρυσή αλυσίδα ελαφριά, ένα ρολόι Cartier χρυσό με λουράκι, ένα ρολόι Ωμέγα ατσάλινο αυτόματο, ένα δαχτυλίδι χρυσό παλιό με αμέθυστο, δύο κολιέ μαργαριταρένια με χρυσό κούμπωμα, ένα δαχτυλίδι χρυσό με διαμαντάκι, ένα δαχτυλίδι 3 βέρες χρυσό, ένα δαχτυλίδι χρυσό με aqua marina, ένα διαμαντένιο βραχιόλι λευκόχρυσο, χρυσά σκουλαρίκια με άσπρα ζαφείρια, ένα δαχτυλίδι από λευκόχρυσο με άσπρο ζαφείρι, τρεις σταυρούς χρυσούς βαφτιστικούς με τις αλυσίδες τους, ένα βραχιόλι χρυσό μαλακό με κρεμαστάρι Λαλαούνη, ένα μενταγιόν χρυσό με αλυσίδα χρυοί Λαλαούνη, σκουλαρίκια χρυσά Λαλαούνη, δαχτυλιδάκια παιδικά 2-3 χρυσέ μανικετόκουμπα χρυσά με όνυχα και μπριγιάν, σκουλαρίκια μαργαριταρένια με μπριγιαντάκι, συνολικής αξίας σαράντα χιλιάδων ευρώ (40.000,00), καθώς επίσης ένα πιεσόμετρο ηλεκτρονικό, τα υπ' αριθμ ΑΝ ... με ημερομηνία έκδοσης 14-12-2016 και λήξης 13-12-2021, ΑΙ ... με ημερομηνία έκδοσης 13-01-2012 και λήξης 12-01-2017 και ΑΒ ... με ημερομηνία έκδοσης 07-10-2006 και λήξης 06-10-2011 διαβατήρια καθώς και το υπ' αριθμ ΑΗ ... δελτίο αστυνομικής ταυτότητας της Κ. Χ., με σκοπό να τα ιδιοποιηθούν από κοινού παράνομα. 16) Κατά το χρονικό διάστημα από την 07:00 έως την 15:30 ώρα της 04-07-2017, αφού εισήλθαν χωρίς εμφανή ίχνη παραβίασης στο εσωτερικό διαμερίσματος 1ου ορόφου της πολυκατοικίας επί της οδού ..., στο ..., στο οποίο διαμένει ο (επ) D. (ον) A., μαζί με την σύζυγό του Ε. Α., ερεύνησαν όλους τους χώρους και αφαίρεσαν διάφορα πράγματα που ανήκουν στους προαναφερόμενους παθόντες, δηλαδή το χρηματικό ποσό των εκατόν πενήντα ευρώ (150,00), ένα φορητό υπολογιστή μάρκας SONY, μια συσκευή tablet IOS, ένα χρυσό σταυρό, μια χρυσή βέρα, μια συλλογή από παλιά ελληνικά νομίσματα, μια κολόνια και γυαλιά ηλίου, με σκοπό να τα ιδιοποιηθούν από κοινού παράνομα. 17) Κατά το χρονικό διάστημα από την 07:30 έως την 14:00 ώρα της 19-06-2017, αφού εισήλθαν χωρίς εμφανή ίχνη παραβίασης στο εσωτερικό διαμερίσματος 3ου ορόφου της πολυκατοικίας επί της οδού ... στην ..., στο οποίο διαμένει ο Χ. Δ., αφαίρεσαν διάφορα πράγματα που ανήκουν στον προαναφερόμενο παθόντα, δηλαδή ένα φορητό ηλεκτρονικό υπολογιστή μάρκας Toshiba, χρώματος μαύρου, δύο μανικετόκουμπα, ένα διακοσμητικό γραβάτας, δύο χρυσές αλυσίδες χειρός και ένα φυλαχτό ("μάτι"), με σκοπό να τα ιδιοποιηθούν από κοινού παράνομα. 18) Κατά το χρονικό διάστημα από την 07:30 έως την 14:00 ώρα της 19-06-2017, αφού πέρασαν από το μπαλκόνι του διαμερίσματος της ανωτέρω περίπτωσης 17, στο διπλανό διαμέρισμα του 3ου ορόφου της πολυκατοικίας επί της οδού ... στην ..., στο οποίο διαμένει ο Π. Μ., εισήλθαν σε αυτό από ανασφάλιστη μπαλκονόπορτα και αφαίρεσαν διάφορα πράγματα που ανήκουν στον προαναφερόμενο παθόντα και την αρραβωνιαστικιά του, δηλαδή μια φωτογραφική μηχανή DSLR Cannon EOS 550D-Rebel T2i, ένα OOZOO Steel γυναικείο ρολόι επίχρυσο με άσπρα δερμάτινα λουράκια και άσπρο καντραν 40-45mm, ένα σετ Pierre Cardin (ρολόι χρυσό με καφέ λουράκι, δύο ζευγάρια χρυσά σκουλαρίκια σε σχήμα καρδιάς και σε σχήμα οβάλ με ζιργκόν, ένα χρυσό κολιέ με κρεμαστή οβάλ πέτρα), ένα ρολόι Citizen Promaster Eco-Dive καταδυτικό με μαύρο ρουλάκι από καουτσούκ, μια ηλεκτρική ξυριστική μηχανή Braun (silk epil) λευκού χρώματος με ροζ-μωβ λεπτομέρειες, ένα μονόπετρο από λευκόχρυσο 3,2 gr, 0,10 carats, Gold : 18, ένα δαχτυλίδι ασημένιο σε σχήμα κορώνας, μια ποδιά από τα Ιεροσόλυμα (κομμάτι υφάσματος κροκί χρώματος), διάφορα άλλα κοσμήματα και κεριά και άλλα αντικείμενα, καθώς επίσης το υπ' αριθμ ΑΒ ... Διαβατήριο της αρραβωνιαστικιάς του προαναφερόμενου παθόντος, εκδόσεως ελληνικών Αρχών με ημερομηνία έκδοσης 09-11-2006 και λήξης 08-11-2011, το οποίο είχε στην τελευταία σελίδα Αμερικανική VISA σε ισχύ μέχρι το 2018, το υπ' αριθμ ΑΝ ... διαβατήριο της αρραβωνιαστικιάς του προαναφερόμενου παθόντος, εκδόσεως ελληνικών Αρχών με ημερομηνία έκδοσης 19-02-2016 και λήξης 18-02-2021 και το υπ' αριθμ ΑΙ ... διαβατήριο του προαναφερόμενου παθόντος εκδόσεως ελληνικών Αρχών με ημερομηνία έκδοσης 05-09-2013 και λήξης 04-09-2016, με σκοπό να τα ιδιοποιηθούν από κοινού παράνομα. 19) Την 11:00 ώρα της 19-06-2017, έχοντας αποφασίσει να τελέσουν το κακούργημα της διακεκριμένης κλοπής τελούμενης κατ' επάγγελμα και κατά συνήθεια από κοινού από περισσότερους δράστες που έχουν ενωθεί για να διαπράττουν κλοπές και ληστείες, παραβίασαν τον ομφαλό της κλειδαριάς της κεντρικής θύρας διαμερίσματος του 3ου ορόφου της πολυκατοικίας επί της οδού ... στην ..., στο οποίο διαμένει η Γ. Μ. μαζί με την οικογένειά της, με σκοπό να εισέλθουν στο εσωτερικό του και να αφαιρέσουν διάφορα πράγματα που ανήκουν στην προαναφερομένη ποθούσα και σε μέλη της οικογένειάς της, για να τα ιδιοποιηθούν από κοινού παράνομα, πλην όμως η πράξη τους αυτή δεν ολοκληρώθηκε όχι από δική τους βούληση αλλά από αίτια εξωτερικά και ανεξάρτητα από την βούλησή τους, καθόσον δεν κατόρθωσαν να εισέλθουν στο παραπάνω διαμέρισμα και αποχώρησαν. 20) Κατά το χρονικό διάστημα από την 19:20 έως την 21:10 ώρα της 16-06-2017, αφού παραβίασαν τον ομφαλό της κλειδαριάς της κεντρικής θύρας διαμερίσματος 2ου ορόφου πολυκατοικίας επί της οδού ... στην ..., στο οποίο διαμένει η Γ. Β. μαζί με τον σύζυγό της, την κόρη της και τα δύο εγγόνια της, εισήλθαν σε αυτό και αφού ερεύνησαν τους χώρους, αφαίρεσαν διάφορα πράγματα που ανήκουν στην προαναφερόμενη παθούσα και στα προαναφερόμενα μέλη της οικογένειάς της, δηλαδή ένα φορητό ηλεκτρονικό υπολογιστή (laptop) μάρκας ESTAR, χρώματος μωβ, τέσσερις βαφτιστικούς χρυσούς σταυρούς, δύο ζευγάρια χρυσά σκουλαρίκια με πετραδάκια σε σχήμα αστεριού, ένα ζευγάρι χρυσά σκουλαρίκια με πέτρα χρώματος ροζ, τρία χρυσά δαχτυλίδια από τα οποία το ένα με πέτρα, μια χρυσή ταυτότητα με το όνομα "…" και μια ασημένια ταυτότητα με το όνομα "…", μια συσκευή κινητού τηλεφώνου μάρκας Alcatel, χρώματος μαύρου, με σκοπό τα ιδιοποιηθούν από κοινού παράνομα. 21) Κατά το χρονικό διάστημα από την 05:00 ώρα της 16-06-2017 έως την 10:30 της 17-06-2017, αφού παραβίασαν τον ομφαλό της κλειδαριάς της κεντρικής θύρας διαμερίσματος 1ου ορόφου της πολυκατοικίας επί της οδού ... στην ..., στο οποίο διαμένει ο Χ. Κ., εισήλθαν σε αυτό και αφού ερεύνησαν τους χώρους, αφαίρεσαν διάφορα πράγματα που ανήκουν στον προαναφερόμενο παθόντα, δηλαδή ένα φορητό ηλεκτρονικό υπολογιστή μάρκας DELL, με τον φορτιστή του, το ποντίκι και την τσάντα μεταφοράς του, μια τηλεόραση τύπου LED 37" μάρκας SAMSUNG σειράς 6000 (μοντέλο UE37B6000VWXXH, Type No UE37B6000 και S/N ...), έξι κοντομάνικες μπλούζες, μια βερμούδα λευκή με γκρι και πράσινες ρίγες, και έξι παντελόνια, δηλαδή πράγματα συνολικής αξίας χιλίων πεντακοσίων ευρώ (1.500,00), με σκοπό να τα ιδιοποιηθούν από κοινού παράνομα. 22) Την 12:20 ώρα της 16-06-2017, έχοντας αποφασίσει να τελέσουν το κακούργημα της διακεκριμένης κλοπής τελούμενης κατ' επάγγελμα και κατά συνήθεια από κοινού από περισσότερους δράστες που έχουν ενωθεί για να διαπράττουν κλοπές και ληστείες, παραβίασαν τον ομφαλό της κλειδαριάς της κεντρικής θύρας και ξεκλείδωσαν χωρίς ίχνη παραβίασης την δεύτερη κλειδαριά ασφαλείας της κεντρικής θύρας διαμερίσματος 3ου ορόφου της πολυκατοικίας επί της οδού ... στην ..., στο οποίο διαμένει η Β. Α., με σκοπό να εισέλθουν στο εσωτερικό του και να αφαιρέσουν διάφορα πράγματα που ανήκουν στην προαναφερόμενη παθούσα, για να τα ιδιοποιηθούν από κοινού παράνομα, πλην όμως η πράξη τους αυτή δεν ολοκληρώθηκε όχι από δική τους βούληση αλλά από αίτια εξωτερικά και ανεξάρτητα της βούλησής τους, καθόσον ενεργοποιήθηκε το σύστημα συναγερμού του διαμερίσματος και ήχησε η σειρήνα του και γι' αυτό αποχώρησαν. 23) Κατά το χρονικό διάστημα από την 22:00 ώρα της 01-05-2017 έως την 02:00 ώρα της 02-05- 2017, αφού παραβίασαν την κεντρική θύρα των γραφείων της εταιρείας με την επωνυμία "... Α.Ε", η οποία (θύρα) ευρίσκεται στον 2ο όροφο της πολυκατοικίας επί της ... στο ..., εισήλθαν στο χώρο των γραφείων της προαναφερομένης εταιρείας και αφού ερεύνησαν τους χώρους, αφαίρεσαν διάφορα πράγματα που ανήκουν στην προαναφερόμενη παθούσα εταιρεία, δηλαδή μια ηλεκτρονική συσκευή μάρκας CISCO, αξίας τεσσάρων χιλιάδων ευρώ (4.000,00) και το χρηματικό ποσό των χιλίων ευρώ (1.000,00) , με σκοπό να τα ιδιοποιηθούν από κοινού παράνομα. 24) Κατά το χρονικό διάστημα από την 21:00 ώρα της 27-10-2016 έως την 22:00 ώρα της 30-10-20016, αφού εισήλθαν χωρίς εμφανή ίχνη παραβίασης στο εσωτερικό διαμερίσματος 3ου ορόφου της πολυκατοικίας επί της οδού ... στην ..., στο οποίο διαμένει ο Β. Σ. μαζί με την σύζυγό του Δ. Γ., και αφαίρεσαν διάφορα πράγματα που ανήκουν σε αμφότερα τα προαναφερόμενα παθόντα πρόσωπα, δηλαδή μια δερμάτινη τσάντα Delsey, ένα δερμάτινο πορτοφόλι που περιείχε το ποσόν των χιλίων τριάντα ευρώ (1.030,00), το υπ' αριθμ Σ ... δελτίο αστυνομικής ταυτότητας, δύο χρεωστικές κάρτες της Τράπεζας Πειραιώς και της Εθνικής Τράπεζας αντίστοιχα, μια κάρτα Prepaid Τράπεζας Πειραιώς, ένα μπλοκ επιταγών με εννέα φύλλα εκδόσεως Τράπεζας Πειραιώς, ένα ηλεκτρονικό υπολογιστή (Laptop) μάρκας ASUS, χρώματος μαύρου-καφέ, αξίας χιλίων (1.000,00) ευρώ, ένα φορητό υπολογιστή laptop μάρκας HP, χρώματος μαύρου, αξίας τριακοσίων πενήντα ευρώ (350,00), ένα ρολόι ανδρικό ROLEX, αξίας περίπου πέντε χιλιάδων ευρώ (5.000,00), ένα ρολόι ανδρικό Citizen, αξίας τριακοσίων πενήντα ευρώ (350,00), ένα ρολόι ανδρικό Emporio Armani, αξίας πεντακοσίων ευρώ (500,00) , ένα ρολόι ανδρικό Swatch, αξίας εκατόν ενενήντα ευρώ (190,00), ένα ρολόι ανδρικό Catamaran, αξίας τριακοσίων ευρώ, ένα ρολόι ανδρικό μάρκας Triton, αξίας διακοσίων πενήντα ευρώ, ένα ρολόι ανδρικό Casio Shock, αξίας διακοσίων ευρώ, ένα ρολόι αντρικό JAGA αξίας εκατόν πενήντα ευρώ, ένα ρολόι ανδρικό Venus, αξίας πεντακοσίων ευρώ, το χρηματικό ποσό των χιλίων ευρώ (1.000,00), ένα ρολόι γυναικείο Vogue, αξίας τριακοσίων πενήντα ευρώ, ένα ρολόι γυναικείο Cavali, αξίας τριακοσίων πενήντα ευρώ, μια συσκευή κινητού τηλεφώνου Ml MAX, αξίας διακοσίων πενήντα ευρώ, ένα δαχτυλίδι χρυσό σε σχήμα καλαθιού με μπριγιάν, αξίας δύο χιλιάδων ευρών (2.000,00), ένα δαχτυλίδι σε σχήμα καλαθιού με ζιργκον αξίας χιλίων ευρώ (1.000,00), ένα δαχτυλίδι τύπου Μαραθιανάκη με μαύρη πέτρα, αξίας δύο χιλιάδων ευρώ (2.000.00), ένα δαχτυλίδι λευκόχρυσο με μαργαριτάρια αξίας χιλίων ευρώ (1.000,00), περίπου δέκα χρυσά δαχτυλίδια, αξίας τριών χιλιάδων πεντακοσίων ευρώ (3.500,00), ένα χρυσό σταυρό με αλυσίδα ανδρικό, αξίας πεντακοσίων ευρώ (500,00), χρυσά μανικετόκουμπα με μονόγραμμα ΒΣ, αξίας τριακοσίων ευρώ (300,00), μια χρυσή αλυσίδα γυναικεία, αξίας πεντακοσίων ευρώ (500,00), ένα γυναικείο χρυσό δαχτυλίδι με μαύρες πέτρες, αξίας πεντακοσίων ευρώ (500,00), ένα χρυσό βραχιόλι μπρασελέ με σήμα LOUIS VUITTON , αξίας 200,00), μια τσάντα ώμου POLO από ύφασμα και δέρμα χρώματος καφέ και εκρού, αξίας εκατό ευρώ (100,00), ένα ρολόι ανδρικό μάρκας ACCURIST με πλαστικό πορτοκάλι λουράκι, αξίας διακοσίων ευρώ (200.00), μια συσκευή παραγωγής ηλεκτρονικού κλειδαρίθμου (i-code της Εθνικής Τράπεζας), μια καρφίτσα χρυσή με σχήμα λουλουδιού με αγκάθια, αξίας πεντακοσίων ευρώ (500,00), ένα μαργαριταρένιο κολιέ μονής σειράς μαζί με σκουλαρίκια με μαργαριτάρι και χρυσή επένδυση, αξίας χιλίων ευρώ (1.000,00), ένα σετ χρυσό γυναικείο (κολιέ, βραχιόλι, δαχτυλίδι με μαύρες γραμμές σε μπλε θήκη) αξίας χιλίων ευρώ (1.000,00), ένα βραχιόλι χρυσό με σχέδιο περικοκλάδας, αξίας χιλίων ευρώ (1.0000,00), ένα δαχτυλίδι χρυσό με μπλε πέτρα και ζιργκον, αξίας τριακοσίων ευρώ (300,00), ένα μονόπετρο δαχτυλίδι με μπριγιάν μικρού σχήματος, αξίας χιλίων ευρώ (1.000,00), μια ανδρική ασημένια ταυτότητα με το όνομα "Β.", αξίας εκατό ευρώ (100.00), μια ασημένια βέρα με ημερομηνία 1983, αξίας πενήντα ευρώ, και ένα ρολόι γυναικείο Catamaran με καφέ λουράκι αξίας διακοσίων πενήντα ευρώ (250,00), δηλαδή πράγματα συνολικής αξίας περίπου είκοσι οκτώ χιλιάδων επτακοσίων εβδομήντα ευρώ (28.770,00), καθώς επίσης και το χρηματικό ποσόν των δύο χιλιάδων ευρώ (2.000,00), με σκοπό να ιδιοποιηθούν από κοινού παράνομα όλα τα προαναφερόμενα πράγματα. 25) Κατά το χρονικό διάστημα από την 11:30 έως την 13:30 ώρα της 24-06-2016, αφού παραβίασαν τον ομφαλό της κλειδαριάς της κεντρικής θύρας διαμερίσματος 2ου ορόφου της πολυκατοικίας επί της οδού ... στην ..., στο οποίο διαμένουν ο Π. Π. και η σύζυγός του Μ. Π., εισήλθαν σε αυτό, ερεύνησαν όλους τους χώρους και αφαίρεσαν διάφορα πράγματα που ανήκουν στα προαναφερόμενα παθόντα πρόσωπα, δηλαδή ένα χρηματοκιβώτιο, το οποίο περιείχε : α) το υπ' αριθμ Α- ... πιστόλι μάρκας CZ mod 75D Compact cal 9mm που κατείχε νόμιμα δυνάμει σχετικής άδειας κατοχής πυροβόλου όπλου και οπλοφορίας της Υποδιεύθυνσης Κρατικής Ασφαλείας ο παθών, β) δύο γεμιστήρες του ανωτέρω όπλου και γ) πενήντα φυσίγγια των 9mm, δ) τρεις πιστωτικές κάρτες των τραπεζών Eurobank και ALPHA BANK, ε) τα κλειδιά του υπ' αριθμ κυκλοφορίας ... ΙΧΕ αυτοκινήτου μάρκας AUDI, ιδιοκτησίας του προαναφερόμενού παθόντος Π. Π., στ) τα κλειδιά του υπ' αριθμ κυκλοφορίας ... ΙΧΕ αυτοκινήτου μάρκας Mercedes, ιδιοκτησίας της προαναφερόμενης παθούσας, Μ. Π., ζ) τα κλειδιά της υπ' αριθμ κυκλ ... μοτοσυκλέτας μάρκας BMW, ιδιοκτησίας του προαναφερόμενου παθόντος Π. Π., η) ένα σακ βουαγιάζ χρώματος μαύρου και θ) διάφορα προσωπικά έγγραφα του προαναφερόμενου παθόντος, Π. Π., με σκοπό να τα ιδιοποιηθούν από κοινού παράνομα. 26) Κατά το χρονικό διάστημα από την 20:15 ώρα της 03-03-2016 έως την 00:15 ώρα της 04-03-2016 , αφού παραβίασαν τον ομφαλό της κλειδαριάς της κεντρικής· θύρας διαμερίσματος 1ου ορόφου της πολυκατοικίας επί της οδού ..., στο ..., ιδιοκτησίας του Φ. N., εισήλθαν στο εσωτερικό του, ερεύνησαν όλους τους χώρους και αφαίρεσαν διάφορα πράγματα που ανήκουν στον προαναφερόμενο παθόντα, δηλαδή διάφορα κοσμήματα και ηλεκτρονικές συσκευές (ένα ασημένιο δαχτυλίδι με ζαφειρένιες πέτρες, ένα ασημένιο δαχτυλίδι με πέτρες από ρουμπίνι, ένα λευκόχρυσο κολιέ λαιμού με μαργαριτάρια, ένα ασημένιο κολιέ λαιμού με κρεμαστή πέτρα από ζαφείρι και ένα χρυσό κολιέ λαιμού με κρεμαστό σε σχήμα πεταλούδα και διαμαντάκι, συνολικής αξίας 2.000,00 ευρώ περίπου, μια τηλεόραση μάρκας SAMSUNG- SMART TV 41", χρώματος μαύρου, αξίας 700,00 ευρώ, με σειριακό αριθμό ..., μια φωτογραφική μηχανή μάρκας SONY μοντέλο D S Ζ-3 Τ700 με σειριακό αριθμό S01-...-7, αξίας 260,00 ευρώ, χρώματος κόκκινου μαζί με την κόκκινη δερμάτινη θήκη του, ένα tablet μάρκας iPad 3 αξίας 200,00 ευρώ, χρώματος μαύρου, με σειριακό αριθμό ..., ένα mp3 αναπαραγωγής αρχείων μουσικής μάρκας iPod, χρώματος μεταλλικού μωβ, αξίας 180,00 ευρώ, ένα laptop μάρκας HP DV6 15,6", χρώματος γκρι αξίας 500,00 ευρώ, ένα tablet μάρκας BITMORE, χρώματος μαύρου, αξίας 120,00 ευρώ) και ένα άρωμα μάρκας GUCCI, με σκοπό να τα ιδιοποιηθούν από κοινού παράνομα. 27) Κατά το χρονικό διάστημα από την 12:00 έως την 14:00 ώρα της 07-01-2016, αφού παραβίασαν τον ομφαλό της κλειδαριάς της κεντρικής θύρας διαμερίσματος 2ου ορόφου της πολυκατοικίας επί της συμβολής των οδών ... στο ..., στο οποίο διαμένει η Ε. Χ., εισήλθαν στο εσωτερικό του, ερεύνησαν όλους τους χώρους και αφαίρεσαν διάφορα πράγματα που ανήκουν στην προαναφερόμενη παθούσα, δηλαδή το χρηματικό ποσόν των δύο χιλιάδων ευρώ (2.000,00), διάφορα χρυσαφικά συνολικής αξίας πέντε χιλιάδων ευρώ (5.000,00), μεταξύ των οποίων ένας βαφτιστικός σταυρός με το όνομα "Μ.", μια χειροπέδα και ένα δαχτυλίδι με μαύρες πέτρες, τρία γυναικεία ρολόγια από τα οποία το ένα μάρκας ΩΜΕΓΑ, μια αλυσίδα λαιμού χονδρή χρυσή, ένα σταυρό χωρίς αλυσίδα με ξύλο τίμιου σταυρού, ένα δαχτυλίδι με πράσινη πέτρα, μια χρυσή λίρα σε κόσμημα, καθώς επίσης και ένα βιβλιάριο τράπεζας και μια κάρτα ανάληψης της Εθνικής Τράπεζας, ένα βιβλιάριο Ταχυδρομικού Ταμιευτηρίου επ' ονόματι της προαναφερόμενης παθούσας και ένα βιβλιάριο επ' ονόματι του γιού της Μ. Κ., και ένα βιβλιάριο του Ο.Γ.Α, με σκοπό να τα ιδιοποιηθούν από κοινού παράνομα. 28) Κατά το χρονικό διάστημα από την 23:00 ώρα της 15-09-2012 έως την 05:00 ώρα της 16-09-2012, αφού παραβίασαν τον ομφαλό της κλειδαριάς της κεντρικής θύρας διαμερίσματος 2ου ορόφου της πολυκατοικίας επί της οδού ... στην ..., στο οποίο διαμένει ο Γ. Π., εισήλθαν στο εσωτερικό του και αφαίρεσαν διάφορα πράγματα που ανήκουν στον προαναφερόμενο παθόντα, δηλαδή διάφορα κοσμήματα και διάφορα άλλα αντικείμενα με σκοπό να τα ιδιοποιηθούν από κοινού παράνομα. 29) Κατά το χρονικό διάστημα από την 08:00 έως την 15:00 ώρα της 06-09-2012, αφού παραβίασαν την κλειδαριά της κεντρικής θύρας διαμερίσματος 5ου ορόφου της πολυκατοικίας επί της οδού ... στην ..., στο οποίο διαμένει ο (επ) F. (ον) A., εισήλθαν στο εσωτερικό του και αφαίρεσαν διάφορα πράγματα που ανήκουν στον προαναφερόμενο παθόντα, δηλαδή διάφορα χρυσαφικά, διάφορες ηλεκτρονικές συσκευές και το χρηματικό ποσόν των πενήντα ευρώ (50,00) με σκοπό να τα ιδιοποιηθούν από κοινού παράνομα. 30) Κατά το χρονικό διάστημα από την 08:30 έως την 12:30 ώρα της 12-10-2016, αφού παραβίασαν την κεντρική θύρα διαμερίσματος 3ου ορόφου της πολυκατοικίας επί της συμβολής των οδών ... στην ..., ιδιοκτησίας του Μ. Κ., εισήλθαν στο εσωτερικό του και αφού ερεύνησαν τους χώρους, αφαίρεσαν διάφορα πράγματα που ανήκουν στον προαναφερόμενα παθόντα, δηλαδή διάφορα χρυσαφικά (ένα μονόπετρο αξίας δύο χιλιάδων ευρώ (2.000,00) και ένα πεντάπετρο αξίας δύο χιλιάδων ευρώ (2.000,00), με σκοπό να τα ιδιοποιηθούν από κοινού παράνομα. 31) Κατά το χρονικό διάστημα από την 09:00 ώρα της 18-11-2016 έως την 12:00 ώρα της ιδίας, αφού εισήλθαν στο εσωτερικό διαμερίσματος 2ου ορόφου της πολυκατοικίας επί της οδού ... στον ..., στο οποίο διαμένει ο Λ. Α., αφαίρεσαν διάφορα πράγματα που ανήκουν στον προαναφερόμενο παθόντα, δηλαδή διάφορα χρυσαφικά (μια αλυσίδα λαιμού χρυσή, μια βέρα χρυσή, ένα δαχτυλίδι χρυσό, μια καρφίτσα χρυσή, ένα περιδέραιο χρυσό, ένα ζευγάρι χρυσά σκουλαρίκια και ένα δαχτυλίδι με μωβ πέτρα αξίας 100,00 ευρώ), διάφορες ηλεκτρονικές συσκευές (ένα φορητό υπολογιστή COMPAQ CQ και μια κάμερα) και διάφορα άλλα προσωπικά αντικείμενα μεταξύ των οποίων ένα ζευγάρι γυαλιά ηλίου, με σκοπό να τα ιδιοποιηθούν από κοινού παράνομα. 32) Κατά το διάστημα από τις βραδινές ώρες της 31-03-2017 έως τις πρώτες πρωινές ώρες της 01-04- 2017, αφού παραβίασαν τον ομφαλό της κλειδαριάς της εξώθυρας της πολυκατοικίας που ευρίσκεται επί της οδού ... στο ..., και εν συνεχεία τον ομφαλό της κλειδαριάς της θύρας αποθήκης του υπογείου της παραπάνω πολυκατοικίας, η οποία (θύρα) ανήκει στον Θ. Κ., εισήλθαν στην εν λόγω αποθήκη και αφαίρεσαν διάφορα πράγματα που ανήκουν στον προαναφερόμενο παθόντα, δηλαδή έξι φιάλες ουίσκι και τζιν, με σκοπό να τα ιδιοποιηθούν από κοινού παράνομα. 33) Κατά το χρονικό διάστημα από την 10:00 ώρα έως την 16:40 ώρα της 26-02-2016, αφού εισήλθαν στο εσωτερικό του διαμερίσματος ισογείου της πολυκατοικίας επί της οδού ... στην ..., στο οποίο διαμένει η Β. Λ., αφαίρεσαν διάφορα πράγματα που ανήκουν στην προαναφερόμενη παθούσα, δηλαδή δύο φορητούς υπολογιστές μάρκας ACER και TURBO-X, χρώματος μαύρου, μια ξυριστική μηχανή μάρκας BRAUN, έξι ηχεία μάρκας LOGITECH 5,1, δύο κλειδιά σπιτιού, ένα ζευγάρι γυαλιά ηλίου μάρκας VOGUE, ένα μπολ λουλουδάτο, ένα ποτήρι κολονάτο χρυσό-ασημί σκαλιστό, ένα χρυσό κολιέ, με χρυσή πέτρα, ένα ασημένιο κολιέ με ασημένια πέτρα και μια σακούλα με διάφορα σκουλαρίκια φο-μπιζού. συνολικής αξίας χιλίων οκτακόσιων ευρώ (1.800,00), με σκοπό να τα ιδιοποιηθούν από κοινού παράνομα. 34) Κατά το χρονικό διάστημα από την 19:00 ώρα της 14-07-2017 έως την 09:00 ώρα της 16-10-2017, αφού παραβίασαν τον ομφαλό της κλειδαριάς της κεντρικής θύρας διαμερίσματος 4ου ορόφου της πολυκατοικίας επί της οδού ... στην ..., στο οποίο διαμένει ο Δ. Χ., εισήλθαν σε αυτό και αφού ερεύνησαν όλους τους χώρους, αφαίρεσαν διάφορα πράγματα που ανήκουν στον προαναφερόμενο παθόντα, δηλαδή το χρηματικό ποσό των εξακοσίων πενήντα ευρώ (650,00) , δύο χρυσές λίρες και χρυσά κοσμήματα (δαχτυλίδια και μενταγιόν), με σκοπό να τα ιδιοποιηθούν από κοινού παράνομα. 35) Κατά το χρονικό διάστημα από την 10:00 έως την 15:00 ώρα της 06-09-2017, αφού παραβίασαν τον ομφαλό της κλειδαριάς της θύρας εισόδου διαμερίσματος της πολυκατοικίας επί της οδού ... στο ..., στο οποίο διαμένει η Ε. Λ., εισήλθαν σε αυτό και αφού ερεύνησαν τους χώρους, αφαίρεσαν διάφορα πράγματα που ανήκουν στην προαναφερόμενη παθούσα, δηλαδή ένα φορητό ηλεκτρονικό υπολογιστή μάρκας Toshiba, ένα USB Stick και διάφορα χρυσά κοσμήματα και faux bijoux, με σκοπό να τα ιδιοποιηθούν από κοινού παράνομα. 36) Κατά το χρονικό διάστημα από την 20:00 έως την 23:00 ώρα της 30-06-2017, αφού παραβίασαν την κλειδαριά της θύρας εισόδου διαμερίσματος 2ου ορόφου της πολυκατοικίας επί της οδού ... στην ..., στο οποίο διαμένει ο Α. Ψ., εισήλθαν σε αυτό και αφού ερεύνησαν τους χώρους, αφαίρεσαν διάφορα πράγματα που ανήκουν στον προαναφερόμενο παθόντα, δηλαδή το χρηματικό ποσόν των εξακοσίων είκοσι ευρώ (620,00), ένα μετάλλιο και διάφορα χρυσά κοσμήματα συνολικής αξίας χιλίων ευρώ (1.000,00), με σκοπό να ιδιοποιηθούν από κοινού παράνομα. 37) Κατά το χρονικό διάστημα από την 20:50 έως την 21:00 ώρα της 29-06-2017, αφού παραβίασαν τον ομφαλό της κλειδαριάς της θύρας εισόδου διαμερίσματος 1ου ορόφου της πολυκατοικίας επί της οδού ... στην ..., το οποίο ανήκει και στο οποίο διαμένει η Ά. Π., εισήλθαν σε αυτό και αφού ερεύνησαν τους χώρους, αφαίρεσαν διάφορα πράγματα που ανήκουν στην προαναφερόμενη παθούσα, δηλαδή δύο ρολόγια χειρός, τέσσερα ρολόγια χειρός κουρδιστά, τρία χρυσά βραχιόλι, δύο ασημένια δαχτυλίδια, πέντε καρφίτσες πέτου, διάφορα κολιέ με χάντρες, ένα ζευγάρι γυαλιά μυωπίας, ένα ζευγάρι γυαλιά πρεσβυωπίας, αποδείξεις και λογαριασμούς της ΔΕΗ και του ΟΤΕ, παλαιές φωτογραφίες και εκκαθαριστικά σημειώματα ΔΌ.Υ και διάφορα πράγματα που ανήκουν στον ανιψιό της προαναφερόμενης παθούσας, Γ. Κ., δηλαδή ένα φορητό ηλεκτρονικό υπολογιστή μάρκας DELL INSPIRON, χρώματος μαύρου, μια συσκευή κινητού τηλεφώνου μάρκας iPhone 5s, χρώματος λευκού, ένα ρολόι CASIO EDIFICE με ασημί και μαύρου λουρί και ένα ρολόι CASIO αθλητικού τύπου, με σκοπό να τα ιδιοποιηθούν από κοινού παράνομα. 38) Κατά το χρονικό διάστημα από την 01-04-2017 έως την 01-05-2017, αφού εισήλθαν χωρίς εμφανή ίχνη διάρρηξης στο διαμέρισμα 2ου ορόφου της πολυκατοικίας επί της οδού ... στην …, στο οποίο διαμένει η Θ. Χ., και αφού ερεύνησαν τους χώρους, αφαίρεσαν διάφορα πράγματα που ανήκουν στην προαναφερόμενη παθούσα, δηλαδή διάφορες τσάντες, κοσμήματα και ρολόγια, ασημικά, βαλίτσες και άλλα είδη οικιακής χρήσης, τηλεοράσεις και έγγραφα και προσωπικά αντικείμενα, δηλαδή πράγματα συνολικής αξίας άνω των εκατόν χιλιάδων ευρώ (100,00), μεταξύ των οποίων και δύο δερμάτινες γυναικείες τσάντες, ένα ασημένιο διακοσμητικό με την μορφή σκύλου, μια ασημένια σαμπανιέρα σκαλιστή, ένα ασημένιο καπάκι από μπολ, τρία διακοσμητικό πορσελάνινα αβγά, ένα ρολόι χειρός ORLANDO, δύο κολιέ faux bijoux, ένα ασημίζον δαχτυλίδι με λευκές πέτρες, ένα κουτί με πέρλες, και κολιέ από πέρλες, ένα κομπολόι με κεχριμπάρι, ένα ρολόι χειρός μάρκας OMEGA, μια κάρτα ΑΤΛΑΝΤΙΚ που αναγράφει το όνομα της προαναφερόμενης παθούσας, ένα ζευγάρι σκουλαρίκια faux bijoux, ένα κολιέ faux bijoux, ένα ρολόι μάρκας WESTAR, μια βέρα χρυσή του πατέρα της ως άνω παθούσας, δύο γυναικεία χρυσά δαχτυλίδια, δύο ασημένιες καρφίτσες, ένα γυναικείο δερμάτινο πορτοφόλι χρώματος ταμπά, ένα γυναικείο μαύρο δερμάτινο πορτοφόλι που περιείχε μια αριθμομηχανή και ένα χαρτονόμισμα 100 δολαρίων ΗΠΑ, ένα ζευγάρι γυαλια ηλίου FILA, και ένα ζευγάρι γυαλιά ηλίου GUCCI, το χρηματικό ποσό των είκοσι χιλιάδων δρχ. σε χαρτονομίσματα των χιλίων. το χρηματικό ποσό των εκατό δολαρίων ΗΠΑ, διάφορα ενδύματα, δέκα γυναικείες δερμάτινες τσάντες (μια CHANEL, μαύρη λουστρίνι, μια CHANEL άσπρη, μια CHANEL πράσινη, μια δερμάτινη φίδι χρώματος καφέ, μια καφέ ταμπά σάκα δερμάτινη, μια δερμάτινη μεγάλη μπλε, μια δερμάτινη ροζ), ένα ασημένιο βραχιόλι και ένα ασημένιο βραχιόλι χειροπέδα, διάφορες μπλούζες και μπουφάν, δύο ζεύγη παπούτσια, τρεις κουρτίνες ζωγραφισμένες, δύο βαλίτσες και διάφορα λευκά είδη κεντημένα, φακέλους με συμβόλαια και όλα σχεδόν τα έγγραφα του αρχείου του συζύγου της ως άνω παθούσας, μια τσάντα που περιείχε δύο φορητές τηλεοράσεις, ενισχυτές και άλλες συσκευές, τα κλειδιά των τριών σπιτιών των ως άνω παθόντων, την άδεια κυκλοφορίας και την απόδειξη τελών κυκλοφορίας του υπ' αριθμ κυκλοφορίας ... ΙΧΕ αυτοκινήτου του συζύγου της, διάφορα προσωπικά έγγραφα, δύο ζεύγη γυαλιών οράσεως και ένα ηλίου, μια τηλεόραση SAMSUNG 55", 5 ζευγάρια ασημένια κηροπήγια, έναν ασημένιο αμφορέα, ένα ασημένιο ανθοδοχείο, ένα ασημένιο μπολ σφυρήλατο, πέντε μπολάκια ασημένια σε διάφορα σχέδια, δύο ασημένιες φοντανιέρες, δύο ασημένιους δίσκους με σκεύη ασημένια, δύο επάργυρα μεγάλα κασπό, πέντε διακοσμητικά μουράνο, ένα ασημένιο άλμπουμ με φωτογραφίες και μια τσάντα με φωτογραφίες, μια τηλεόραση SONY 32" και μια τηλεόραση SAMSUNG 60", συνολικής αξίας όλων των παραπάνω πραγμάτων περίπου 100.000,00 ευρώ, με σκοπό να τα ιδιοποιηθούν από κοινού παράνομα. 40) Κατά το χρονικό διάστημα από την 07:30 έως την 15:00 ώρα της 28-09-2017, αφού παραβίασαν τον ομφαλό της κλειδαριάς της θύρας εισόδου διαμερίσματος 5ου ορόφου της πολυκατοικίας επί της οδού ... στην ..., το οποίο ανήκει και στο οποίο διαμένει η Μ. Γ., εισήλθαν σε αυτό και αφού ερεύνησαν όλους τους χώρους, αφαίρεσαν διάφορα πράγματα που ανήκουν στην προαναφερομένη παθούσα, δηλαδή ένα σετ κολιέ και βραχιόλι λευκόχρυσο, τρεις χρυσούς σταυρούς με τις αλυσίδες τους, δύο χρυσές ταυτότητες με επιγραφή, μια λίρα τύπου κολιέ χρυσή με αλυσίδα, δύο λίρες Αγγλίας χρυσές, δύο χρυσά Κωνσταντινάτα εκ των οποίων το ένα με αλυσίδα, δύο δαχτυλίδια εκ των οποίων το ένα χρυσό και το άλλο λευκόχρυσο, ένα δαχτυλίδι ασημένιο με ροζ πέτρα, ένα σετ περιδέραιο και σκουλαρίκια ασημένια, δύο καρφίτσες εκ των οποίων μια ασημένια και μια επιχρυσωμένη, μια αλυσίδα χρυσή με ζώδιο, ένα μενταγιόν χρυσό με μαύρη πέτρα, δύο δαχτυλίδια ασημένια, δύο κοσμήματα- ματάκια, ένα δαχτυλίδι χρυσό με μαύρη πέτρα, ένα ζευγάρι κρεμαστά σκουλαρίκια, ένα σετ πέρλες σκουλαρίκια και κόσμημα για το λαιμό, δύο ασημένιες αλυσίδες, μια χρυσή αλυσίδα για το λαιμό με σχέδιο, μια χρυσή αλυσίδα με πλακέτα και αρχικά, δύο ασημένιους σταυρούς εκ των οποίων ο ένας με πέτρες, ένα σετ περιδέραιο και σκουλαρίκια με ζιργκον ασημένιο, ένα βραχιόλι χρυσό με μαργαριτάρια, ένα ζευγάρι σκουλαρίκια χρυσά (κρίκοι), ένα χρυσό ανδρικό δαχτυλίδι, ένα δαχτυλίδι γυναικείο με ασήμι και χρυσό με τρεις πέτρες ζιργκον, μια καρφίτσα χρυσή ανδρική για γραβάτα, μια καρφίτσα χάλκινου χρώματος στην μια όψη της οποίας αναγράφεται "Μ.Τ.Ε.Ν. ΣΧΟΛΗ- ΝΟΜΑΡΧ ΓΕΝΙΚΟΥ ΝΟΣΟΚΟΜΕΙΟΥ ΚΑΤΕΡΙΝΗΣ" και στην άλλη όψη αναγράφεται "...", ένα κρεμαστό κόσμημα με λευκή πέτρα χωρίς την αλυσίδα του, ένα κόσμημα σε σχήμα σταυρού, μια ασημίζουσα αλυσίδα λαιμού με λευκές πέτρες και τρία ζευγάρια ασημίζοντα σκουλαρίκια με λευκές πέτρες συνολικής αξίας όλων των ανωτέρω κοσμημάτων άνω των πέντε χιλιάδων ευρώ (5.000,00), καθώς και το ποσόν των διακοσίων είκοσι (220,00 ευρώ), με σκοπό να τα ιδιοποιηθούν από κοινού παράνομα. 41) Κατά το χρονικό διάστημα από την 13:00 έως την 17:20 ώρα της 02-09-2017, αφού ανέβηκαν στην βεράντα και παραβίασαν το παράθυρο της κουζίνας διαμερίσματος 2ου ορόφου της πολυκατοικίας επί της οδού ... στις ..., στο οποίο διαμένει η Γ. Κ., εισήλθαν σε αυτό και αφού ερεύνησαν τους χώρους, αφαίρεσαν διάφορα πράγματα που ανήκουν στην προαναφερόμενη παθούσα, δηλαδή ένα κλειδί αυτοκινήτου QASHQAI NISSAN, ένα κλειδί αυτοκινήτου MERCEDES 230 CC, μια οθόνη υπολογιστή LG 20" καινούργια με το κουτί της, μια φωτογραφική μηχανή ψηφιακή PANASONIC LUMIX dusxsi, ένα κινητό τηλέφωνο BLACKBERRY, διάφορους χρυσούς σταυρούς ανδρικούς με αλυσίδα 18 καρατίων, τέσσερις χρυσές λίρες, ένα ανδρικό δερμάτινο, διάφορα κοστούμια BOSS & ROCOCO, διάφορα φορέματα και τουαλέτες ROCOCO, γόβες γυναικείες LOUIS VOUITTON, γόβες γυναικείες FENDI, γόβες γυναικείες CHRISTIAN LOUBOUTIN, ένα γυναικείο παλτό ROBERTA CAVALLI CLASS, μια ξυριστική - κουρευτική μηχανή BROWN, ένα σετ μαχαιροπήρουνα βαλιτσάκι VILLEROY & BOCH σειρά UDINE 70 τεμάχια, ένα βάζο VERSACE ROSENTHAL 34 εκ MEDUSA, ένα μπολ VERSACE ROSENTHAL MEDUSA, μια πιατέλα τετράγωνη VERSACE ROSENTHAL MEDUSA, ένα σταχτοδοχείο VERSACE ROSENTHAL MEDUSA, ένα ρολόι 14 εκ OTTAVIANI κυματιστό , ένα σταχτοδοχείο VILLEROY & BOCH, ένα δίσκο επάργυρο ορθογώνιο ROYAL ZILVERSTAD 47*36, ένα ασύρματο τηλέφωνο PANASONIC, ένα POWER BAND 14.000, δερμάτινες θήκες καπνού, ένα εξωτερικό σκληρό δίσκο TRASCEND, ένα LAPTOP HP 15- BS025 NV BLUE, ένα σεμέν , ένα επαναφορτιζόμενο δραπανοκατσάβιδο BLACK & DECKER, διάφορες ασημένιες κορνίζες VALENT με γυαλιστερή επιφάνεια, ασημένιες εικόνες της Παναγιάς και του Αγίου Γεωργίου, μια πυξίδα ασημένια, ένα ρολόι SEIKO PREMIER KINETIC, ένα ρολόι SEIKO CHRONOGRAPH, πίνακες του ζωγράφου Θεόφιλου (μια αυτοπροσωπογραφία 0,20 * 0,40 και ένα τοπίο με ελιές 0,35 * 0,70) , ένα κόσμημα CARTIER, μια χειροπέδα χρυσή 18 καρατίων, διακοσμητικά SWAROVSKI (πυραμίδα, ελεφαντάκι και ρόδι), διάφορα κομπολόγια κανονικού μεγέθους και ένα μεγάλων διαστάσεων από αφόρετο κεντημένο με την θήκη του, ένα PLAYSTATION 4 SLIM 500GB, ένα PS VITA SONY, ένα NINTENDO DS, ένα φορητό ραδιοφωνάκι PHILIPS, ένα ξυπνητήρι PHILIPS, ένα SONY VAIO P SERIES, ένα IPAD 2 MINI, ένα σακ βουαγιάζ NIKE, μια βαλίτσα καμπίνας DELSEY SPINNER NAVY, μια τσάντα LOUIS VUITTON ARTSY MONOGRAM CANBAS, μια τσάντα LOUIS VUITTON ARTSY MONOGRAM CANBAS PAPILLON, ένα tablet SAMSUNG 10" GALAXY TAB A2016 16GB, ανδρικά αρώματα JOOP & TOM FORD, γυναικεία αρώματα HYPNOSE, BURBERRY, AQUA ARMANI, DIOR, μια τηλεόραση SAMSUNG 27,5", γυαλιά ηλίου μάσκα γυναικεία CHRISTIAN DIOR, γυαλιά ανδρικά μυωπίας PRADA, ένα πορτοφόλι ανδρικό CALVIN KLEIN, ένα ανδρικό πορτοφόλι LOUIS VUITTON MONOGRAM CANVAS, μια χρυσίζουσα αλυσίδα λαιμού, ένα χρυσίζον δαχτυλίδι με μια οβάλ πράσινη πέτρα και λευκές πέτρες, ένα ζεύγος χρυσίζοντα σκουλαρίκια σε σχήμα φύλλου, ένα χρυσίζοντα σταυρό με χρυσίζουσα αλυσίδα λαιμού, ένα χρυσίζοντα σταυρό άνευ αλυσίδας και μια χρυσίζουσα βέρα άνευ ενδείξεων με χαρακτηριστικό μικρό χτύπημα, ένα χρυσίζοντα σταυρό με χρυσίζουσα αλυσίδα λαιμού, μια χρυσίζουσα αλυσίδα χειρός σε σχέδιο μαιάνδρου, ένα ρολόι χειρός μάρκας ROLEX με μαύρο -χρυσίζον στεφάνι και ασημίζον -χρυσίζον μπρασελέ με εγχάρακτη στην εσωτερική πλευρά του κουμπώματος την ένδειξη "...", μια χρυσίζουσα αλυσίδα χειρός, μια χρυσίζουσα αλυσίδα λαιμού και ένα χρυσίζοντα σταυρό, μια χρυσίζουσα αλυσίδα λαιμού με περασμένα ένα χρυσίζον κρεμαστό σε σχήμα Κ με μια λευκή πέτρα και ένα χρυσίζον οβάλ κρεμαστό που φέρει το γράμμα Κ σχηματισμένο με λευκές πέτρες, ένα ζεύγος χρυσίζοντα σκουλαρίκια, μια χρυσίζουσα-ασημίζουσα αλυσίδα χειρός, έναν ασημίζοντα σταυρό με ασημίζουσα αλυσίδα λαιμού, δύο χρυσίζουσες αλυσίδες χειρός, τρεις χρυσίζουσες αλυσίδες λαιμού, ένα χρυσίζοντα σταυρό με λευκές πέτρες, ένα σετ αποτελούμενο από ένα χρυσίζον δαχτυλίδι με μια πορτοκαλί πέτρα σε σχήμα δάκρυ και λευκές πέτρες και ένα χρυσίζον οβάλ κρεμαστό που φέρει μια πορτοκαλί πέτρα σε σχήμα δάκρυ και λευκές πέτρες και χρυσίζουσα αλυσίδα λαιμού, ένα χρυσίζον βραχιόλι, έναν χρυσίζοντας σταυρό με χρυσίζουσα αλυσίδα λαιμού και ένα χρυσίζον πλεκτό βραχιόλι, ένα χρυσό στυλό μάρκας Mont Blanc, που έφερε μια πέτρα και ήταν μέσα σε μαύρη θήκη, καθώς και το ποσό των τετρακοσίων πενήντα ευρώ (450,00), με σκοπό να τα ιδιοποιηθούν από κοινού παράνομα. 42) Κατά το χρονικό διάστημα από την 08:00 έως την 18:00 ώρα της 24-08-2017, αφού έθραυσαν με λοστό την θύρα εισόδου διαμερίσματος 3ου ορόφου της πολυκατοικίας επί της οδού ... στο ..., στο οποίο διαμένει η Κ. Α., εισήλθαν σε αυτό και αφού ερεύνησαν τους χώρους, αφαίρεσαν διάφορα πράγματα που ανήκουν στην προαναφερόμενη παθούσα, δηλαδή ένα λάπτοπ μάρκας SONY VAIO χρώματος ροζ-ασημί με σειριακό αριθμό ..., ένα iPad μάρκας APPLE, ένα ρολόι μάρκας OMEGA, ένα χρυσό κολιέ που ανέγραφε το όνομα ..., δύο κουτιά με ασημένια κοσμήματα, μπριγιάν σκουλαρίκια με λευκόχρυσο, το υπ' αριθμ ΑΚ ... Ελληνικό διαβατήριο με ημερομηνία έκδοσης 06-11-2013 και λήξης 05-11-2018 με στοιχεία Π. Β., το υπ' αριθμ ΑΖ ... ελληνικό διαβατήριο με ημερομηνία έκδοσης 02-01-2016 και λήξης 01-01-2019 με στοιχεία Π. Μ., ένα χρυσίζον σκουλαρίκι με λευκή πέτρα, ένα ζευγάρι ασημίζοντα σκουλαρίκια με διάφανες πέτρες, και ένα ρολόι χειρός Folli Follie με μαύρο δερμάτινο λουρί, ένα χρυσίζον δαχτυλίδι με μαύρες πέτρες, μια κομμένη χρυσίζουσα αλυσίδα λαιμού και ένα τμήμα χρυσίζουσας αλυσίδας, με σκοπό να τα ιδιοποιηθούν από κοινού παράνομα. 43) Κατά το χρονικό διάστημα από την 06:00 ώρα της 05-08-2017 έως την 00:15 ώρα της 22-08-2017, αφού παραβίασαν την κλειδαριά της θύρας εισόδου διαμερίσματος 4ου ορόφου της πολυκατοικίας επί της οδού ... στον ..., στο οποίο διαμένουν ο Τ. Χ. και η σύζυγός του Π. Δ., εισήλθαν σε αυτό και αφού ερεύνησαν τους χώρους, αφαίρεσαν διάφορα πράγματα που ανήκουν στους προαναφερόμενους παθόντες, δηλαδή μια τηλεόραση μάρκας SONY 48", ένα ρολόι ανδρικό TAG HAUER, ένα ζευγάρι χρυσίζοντα μανικετόκουμπα, ένα ασημίζον δαχτυλίδι με μια πράσινη οβάλ πέτρα και λευκές πέτρες, ένα ασημίζον μονόπετρο, δαχτυλίδι με λευκή πέτρα, μια χρυσίζουσα αλυσίδα λαιμού, ένα σταυρό λευκόχρυσο, ένα δαχτυλίδι με μονόπετρο, ένα σετ μενταγιόν με σκουλαρίκια με διαμάντι, ένα δαχτυλίδι λευκόχρυσο με διάφορες πολύτιμες πέτρες, μια ταυτότητα λευκόχρυσου που αναγράφει ..., ένα κωνσταντινάτο φλουρί, ένα ζευγάρι χρυσά μανικετόκουμπα DUPON, ένα iPad 2, χρηματικό ποσόν σε αγγλικές λίρες, δολάρια αξίας 700,00 ευρώ, το χρηματικό ποσόν των τριακοσίων (300,00) ευρώ, ένα σετ μαργαριταρένια σκουλαρίκια, ένα βραχιόλι από ελεφαντόδοντο, ένα ρολόι SECTOR, μια βέρα που αναγράφει Δ., ένα γυναικείο ρολόι μάρκας POLO, ένα γυναικείο ρολόι μάρκας SEIKO, δύο γυναικεία αρώματα, ένα τσαντάκι μάρκας CALVIN KLEIN και ένα άρωμα μάρκας ISSEY MIYAKE, με σκοπό να τα ιδιοποιηθούν από κοινού παράνομα. 44) Κατά το χρονικό διάστημα από την 12:30 ώρα της 11-07-2017 έως την 13:30 ώρα της 14-07-2017, αφού παραβίασαν την θύρα εισόδου διαμερίσματος 2ου ορόφου της πολυκατοικίας επί της οδού ... στην Ν. ... στο οποίο διαμένει η Λ. Μ.-Β., εισήλθαν σε αυτό και αφού ερεύνησαν τους χώρους αφαίρεσαν διάφορα πράγματα που ανήκουν στην προαναφερόμενη παθούσα, δηλαδή το χρηματικό ποσόν των τριακοσίων πενήντα (350,00) ευρώ, δύο δαχτυλίδια (ένα με ροζέτα μπριγιάν και ένα ρουμπίνι με διαμάντια περιμετρικά), ένα βραχιόλι χρυσό αρθρωτό με μπριγιάν, μια λεπτή χρυσή καδένα, ένα σταυρό χρυσό με την αλυσίδα του, πέντε χρυσές λίρες, μια χρυσή καδένα με μικρά μαργαριτάρια και δύο χρυσές βέρες, ένα σετ ασημένια κουταλοπίρουνα και διάφορα ασημένια διακοσμητικά, με σκοπό να τα ιδιοποιηθούν από κοινού παράνομα. 45) Κατά το χρονικό διάστημα από την 18:00 ώρα της 06-07-2017 έως την 09:00 ώρα της 07-07-2017, αφού παραβίασαν τον ομφαλό της κεντρικής θύρας εισόδου ισογείου διαμερίσματος της πολυκατοικίας επί της οδού ... στην …, στο οποίο στεγάζεται η εκδοτική εταιρεία με την επωνυμία "...", εισήλθαν σε αυτό και αφού ερεύνησαν τους χώρους, αφαίρεσαν διάφορα πράγματα που ανήκουν στην προαναφερόμενη παθούσα εταιρεία και στην διαχειρίστρια αυτής Κ. Α., δηλαδή το χρηματικό ποσόν των διακοσίων ευρώ (200,00), έναν επιτραπέζιο Η/Υ Macintosh χρώματος μπεζ, ένα φορητό Η/Υ Dell χρώματος μαύρου, έναν σαρωτή, έναν υπολογιστή APPLE με σειριακό αριθμό ..., με το πληκτρολόγιο και το ποντίκι του, ένα επικυρωμένο φωτοαντίγραφο του υπ' αριθμ Φ-... Δ.Α.Τ με στοιχεία Η. Γ. του Κ., καθώς και διάφορα διακοσμητικά αντικείμενα, με σκοπό να τα ιδιοποιηθούν από κοινού παράνομα. 46) Κατά το χρονικό διάστημα από την 01:00 ώρα έως την 01:30 ώρα της 06-07-2017, αφού παραβίασαν τον ομφαλό της κεντρικής θύρας εισόδου διαμερίσματος 2ου ορόφου της πολυκατοικίας επί της οδού ... στην ..., το οποίο ανήκει και στο οποίο διαμένει ο Μ. Γ., εισήλθαν σε αυτό και αφού ερεύνησαν τους χώρους, αφαίρεσαν διάφορα πράγματα που ανήκουν στον προαναφερόμενο παθόντα, δηλαδή ασημικά αντικείμενα οικοσκευής, όπως κηροπήγια, μπολ, δίσκους και φωτιστικά, μεταξύ των οποίων δύο ασημίζοντα κηροπήγια, τρεις ασημίζουσες διακοσμητικές βάσεις, δύο ασημίζοντα κηροπήγια με θέσεις για πέντε κεριά και δυο ασημίζουσες σαμπανιέρες, συνολικής αξίας όλων αυτών περί τις τρεις χιλιάδες ευρώ (3.000,00) καθώς και μια συλλογή από εργαλειοθήκες με ποικιλία εργαλείων αλλά και ένα φάκελο με προσωπικά έγγραφα, με σκοπό να τα ιδιοποιηθούν από κοινού παράνομα. 47) Κατά το χρονικό διάστημα από την 10:00 ώρα έως την 16:00 ώρα της 29-06-2017, αφού ξεκλείδωσαν χωρίς εμφανή ίχνη παραβίασης την κεντρική θύρα εισόδου διαμερίσματος 4ου ορόφου της πολυκατοικίας επί της οδού ... στην ..., στο οποίο διαμένει η Τ. Μ., εισήλθαν σε αυτό και αφού ερεύνησαν τους χώρους, αφαίρεσαν διάφορα πράγματα που ανήκουν στην προαναφερόμενη παθούσα, δηλαδή το χρηματικό ποσόν των επτακοσίων ευρώ (700,00), μια ψηφιακή φωτογραφική μηχανή μάρκας ΝΙΚΟΝ, μοντέλο D3200, χρώματος μαύρου, αξίας περίπου εξακοσίων ευρώ (600,00), ένα κινητό τηλέφωνο μάρκας HUAWEI μοντέλο Υ5ϋ, με αριθμό ΙΜΕΙ ..., αξίας περίπου εκατόν πενήντα ευρώ, ένα ρολόι μάρκας Folli Follie, χρώματος άσπρο-χρυσό, αξίας τετρακοσίων πενήντα ευρώ περίπου, ένα ασημένιο δαχτυλίδι μαύρου χρώματος με κόκκινη πέτρα, αξίας περίπου διακοσίων πενήντα ευρώ, ένα ασημένιο δαχτυλίδι με πέτρα κέλυφος σαλιγκαριού, αξίας τριακοσίων ευρώ, καθώς και διάφορα άλλα κοσμήματα και τιμαλφή μικρής αξίας, με σκοπό να τα ιδιοποιηθούν από κοινού παράνομα. 48) Κατά το χρονικό διάστημα από την 09:30 ώρα έως την 19:30 ώρα της 02- 02-2017, αφού παραβίασαν την κεντρική θύρα εισόδου διαμερίσματος 4ου ορόφου της πολυκατοικίας επί της οδού ... στο ..., στο οποίο διαμένουν ο Κ. Σ. και η σύζυγός του Σ. Θ., εισήλθαν σε αυτό και αφού ερεύνησαν τους χώρους, αφαίρεσαν διάφορα πράγματα που ανήκουν στους προαναφερόμενους παθόντες, δηλαδή το υπ' αριθμ ΑΚ ... διαβατήριο εκδόσεως 12-11-2012 με στοιχεία του ως άνω παθόντος Σ. Κ., το υπ' αριθμ ... διαβατήριο της ως άνω παθούσας Σ. Θ., με μια θεώρηση εισόδου (VISA) ΗΠΑ, ένα iPad MINI χρώματος μαύρου με σειριακό αριθμό ..., δύο βέρες από λευκόχρυσο, ένα δαχτυλίδι μονόπετρο από λευκόχρυσο με διαμάντι, ένα σταυρό με πετραδάκια από λευκόχρυσο, δύο γυναικείες τσάντες δερμάτινες καφέ χρώματος, μια γυναικεία τσάντα δερμάτινη χρώματος μωβ-μαύρου με δέρμα φιδιού, ένα ατμοσίδερο TEFAL, ένα ζευγάρι σκουλαρίκια-κρίκοι από λευκόχρυσο, συνολικής χρηματικής αξίας δύο χιλιάδων ευρώ (2.000,00), με σκοπό να τα ιδιοποιηθούν από κοινού παράνομα. 49) Κατά το χρονικό διάστημα από την 11:00 ώρα έως την 16:00 ώρα της 12-01-2016, αφού παραβίασαν την κλειδαριά της κεντρικής θύρας εισόδου διαμερίσματος 1ου ορόφου της πολυκατοικίας επί της οδού ... στο ..., στο οποίο διαμένει ο Η. Π., εισήλθαν σε αυτό και αφού ερεύνησαν τους χώρους, αφαίρεσαν διάφορα πράγματα που ανήκουν στον προαναφερόμενο παθόντα, δηλαδή ένα φορητό υπολογιστή (λάπτοπ) μάρκας TOSHIBA Satellite, χρώματος λευκού, αξίας εξακοσίων ευρώ, και ένα ρολόι μάρκας TIMBERLAND, με καφέ λουρί, αξίας διακοσίων πενήντα ευρώ, με σκοπό να τα ιδιοποιηθούν από κοινού παράνομα. 50) Κατά το χρονικό διάστημα από την 18:00 ώρα της 01-02-2017 έως την 17:00 ώρα της 07-02- 2017, αφού παραβίασαν την κλειδαριά της κεντρικής θύρας εισόδου διαμερίσματος 3ου ορόφου της πολυκατοικίας επί της οδού ... στην ... Αττικής, στο οποίο διαμένει ο Λ. Π., εισήλθαν σε αυτό και αφού ερεύνησαν τους χώρους, αφαίρεσαν διάφορα πράγματα που ανήκουν στον προαναφερόμενο παθόντα, δηλαδή μια τηλεόραση 24" SONY με αποκωδικοποιητή και κάρτα, αξίας διακοσίων πενήντα ευρώ, ένα laptop LENOVO 15" αξίας επτακοσίων ευρώ, ένα laptop Toshiba 15" αξίας πεντακοσίων ευρώ, ένα ζευγάρι κιάλια AUTOFOCUS BUSHNELL, αξίας διακοσίων ευρώ, ένα τηλεσκόπιο αξίας εκατό ευρώ, μια κάμερα DIGITAL CANNON, αξίας πεντακοσίων ευρώ, ένα σετ μαχαιροπήρουνα, διάφορα ασημικά (περίπου 20 τεμάχια), μια γούνα (ζακέτα γκρι) αξίας πεντακοσίων ευρώ, δέκα περίπου ασημένιες εικόνες και ένα σκάνερ αξίας εκατό ευρώ, καθώς επίσης κοσμήματα μεταξύ των οποίων μια χρυσή βέρα που φέρει στο εσωτερικό της εγχάρακτες ενδείξεις "...", ένα χρυσό δαχτυλίδι με λευκές πέτρες, ένα δαχτυλίδι από λευκόχρυσο με μια λευκή πέτρα, ένα χρυσό δαχτυλίδι με δύο λευκές πέτρες, ένα χρυσό - λευκόχρυσο δαχτυλίδι με μια μαύρη οβάλ πέτρα και πολλές λευκές πέτρες, ένα χρυσό δαχτυλίδι με λευκές πέτρες, ένα χρυσό δαχτυλίδι με δύο κόκκινες πέτρες, δύο ζεύγη χρυσά σκουλαρίκια με λευκές πέτρες, ένα χρυσό δαχτυλίδι με κόκκινες πέτρες, ένα χρυσό δαχτυλίδι με λευκές πέτρες, ένα ζεύγος χρυσά βραχιόλια, ένα χρυσίζον βραχιόλι με μπλε και λευκές πέτρες, τρεις χρυσές βέργες σκαλιστές, μια χρυσή-λευκόχρυση αλυσίδα λαιμού με λευκές πέτρες, ένα χρυσό δαχτυλίδι με πράσινες και λευκές πέτρες και μια χρυσή στριφτή αλυσίδα λαιμού, με σκοπό να τα ιδιοποιηθούν από κοινού παράνομα. 51) Κατά το χρονικό διάστημα από την 21:30 ώρα έως την 22:30 ώρα της 25-07-2017, αφού έκοψαν τα κάγκελα του παραθύρου της κουζίνας ισογείου διαμερίσματος της πολυκατοικίας επί της οδού ... στον ..., στο οποίο διαμένει η Π. Π., εισήλθαν σε αυτό και αφού ερεύνησαν τους χώρους, αφαίρεσαν διάφορα πράγματα που ανήκαν στην προαναφερόμενη παθούσα και στην μητέρα της Λ. Π., δηλαδή το υπ' αριθμ ΑΗ ... διαβατήριο με στοιχεία της Π. Π. με ημερομηνία έκδοσης 06-09-2009 και λήξης 05-09-2014, μια κασετίνα μαχαιροπίρουνα μαζί με τα ασημένια κουταλάκια και πιρουνάκια, ένα ρολόι VOGUE τετράγωνο με στρασάκια και χρυσά μπρασελέ, ένα χρυσό δαχτυλίδι με διαμαντάκια σχήματος ρόμβου, ένα δαχτυλίδι με δύο μαργαριταράκια και διαμαντάκια, ένα δαχτυλίδι χρυσό ανδρικό με κόκκινη πέτρα σε διαστάσεις γυναικείες, ένα σταυρό ασημένιο με στρας και αλυσίδα χρυσόλευκη, ασημένια δαχτυλίδια σε σχήμα χεριού με μωβ πέτρα, ένα ασημένιο δαχτυλίδι με σχέδιο λουλούδι, μια ταυτότητα ασημένια χεριού με όνομα "Π.", ένα μενταγιόν SWAROVSKI με σχήμα δάκρυ, ένα μενταγιόν χρυσό σε σχήμα λουλούδι, διάφορα κοσμήματα BULGARI, ένα λευκόχρυσο σταυρό με σκαλίσματα, μια αλυσίδα λαιμού λευκόχρυση, ένα ρολόι VOGUE λευκό γυναικείο με λουράκι λαστιχένιο, μια αλυσίδα χεριού ασημένια μπρασελέ, μια αλυσίδα λαιμού χοντρή ασημένια, διάφορα σκουλαρίκια μικρά διαμαντάκια, ένα ρολόι γυναικείο χρυσό μάρκας SYMBOL, ένα χρυσίζον δαχτυλίδι με δύο μαργαριτάρια, και με μικρά μπριγιάντια στο πλάι, ένα ζευγάρι γυαλιά ηλίου ray-ban με χρυσό σκελετό, ένα ρολόι ασημί ανδρικό μάρκας TISSOT, δύο ρολόγια ΡΟΛΕΞ , καθώς και το χρηματικό ποσό των εκατό ευρώ, με σκοπό να τα ιδιοποιηθούν από κοινού παράνομα. 52) Κατά το χρονικό διάστημα από την 07:30 ώρα έως την 15:20 ώρα της 07-10-2017, αφού εισήλθαν χωρίς εμφανή ίχνη παραβίασης εντός διαμερίσματος 1ου ορόφου της πολυκατοικίας επί της οδού ... στην ..., στο οποίο διαμένει η Π. Β., εισήλθαν σε αυτό και αφού ερεύνησαν τους χώρους, αφαίρεσαν διάφορα πράγματα που ανήκουν στην προαναφερόμενη παθούσα, δηλαδή ένα δαχτυλίδι λευκόχρυσο με λευκές πέτρες αξίας 400,00 ευρώ περίπου, ένα βραχιόλι λευκόχρυσο με λευκόχρυσες λεπτομέρειες αξίας 400,00 ευρώ περίπου, ένα κολιέ λευκόχρυσο με λευκές πέτρες αξίας 400,00 ευρώ περίπου, ένα φο-μπιζού κολιέ με μπλε πέτρα αξίας 250.00 ευρώ περίπου, μια αλυσίδα λαιμού επίχρυση με λευκόχρυσο στην οποία είναι προσαρμοσμένοι κρίκοι και κρεμαστά σε σχέδιο πιπεριές και μια κολόνια μάρκας Foil! Follie αξίας 70,00 ευρώ, με σκοπό να τα ιδιοποιηθούν από κοινού παράνομα. 53) Κατά το χρονικό διάστημα από την 10:30 ώρα έως την 21:00 ώρα της 21-08-2017, αφού παραβίασαν την θύρα εισόδου ισογείου διαμερίσματος της πολυκατοικίας επί της οδού ... στην ..., στο οποίο διαμένει η Π. Α., εισήλθαν σε αυτό και αφού ερεύνησαν τους χώρους, αφαίρεσαν διάφορα πράγματα που ανήκουν στην προαναφερόμενη παθούσα, δηλαδή μια φωτογραφική μηχανή SAMSUNG, μαύρου χρώματος με σειριακό αριθμό: ..., εντός θήκης χρώματος πορτοκαλί, μια φορητή συσκευή powerbank ασημίζουσα με την ένδειξη "DOSHIN", ένα δαχτυλίδι, ένα χρυσό σταυρό, ένα ρολόι TOMMY HILFINGER, ένα ρολόι GUESS, μια χρυσή αλυσίδα λαιμού με μονόγραμμα, ένα ζευγάρι χρυσά σκουλαρίκια σε σχήμα λουλουδιών, ένα δαχτυλίδι ασημί μάρκας SWAROVSKI, ένα ζευγάρι γυαλιά JIMMY CHOO, τρία αρώματα γυναικεία, ένα φορητό Η/Υ μάρκας LENOVO χρώματος μαύρου και ένα εξωτερικό σκληρό δίσκο χρώματος μπλε, με σκοπό να τα ιδιοποιηθούν από κοινού παράνομα. 54) Κατά το χρονικό διάστημα από την 21-07-2017 έως την 13:30 ώρα της 23-07-2017, αφού παραβίασαν τον ομφαλό της κλειδαριάς της κεντρικής θύρας εισόδου υπερυψωμένου ισογείου διαμερίσματος πολυκατοικίας επί της οδού ... στην ..., στο οποίο δραστηριοποιείται επαγγελματικά η Μ. Π., εισήλθαν σε αυτό και αφού ερεύνησαν τους χώρους, αφαίρεσαν διάφορα πράγματα που ανήκουν στην προαναφερόμενη παθούσα, δηλαδή παραστατικά και έγγραφα φορολογικά όλων των ετών από την ημερομηνία έναρξης του επαγγέλματος της ως άνω παθούσας, δύο καφετιέρες από τις οποίες η μια μάρκας TASSIMO και η άλλη για την παρασκευή γαλλικού καφέ, χρώματος ερυθρού, καθώς και μια συσκευή κινητού τηλεφώνου μάρκας SAMSUNG με αριθμό ΙΜΕΙ ..., με σκοπό να τα ιδιοποιηθούν από κοινού παράνομα. 55) Κατά το χρονικό διάστημα από την 09:00 της 21- 07-2017 έως την 12:00 ώρα της 23-07-2017, έχοντας αποφασίσει να τελέσουν το κακούργημα της διακεκριμένης κλοπής τελούμενης κατ' επάγγελμα και κατά συνήθεια από κοινού από περισσότερους δράστες που έχουν ενωθεί για να διαπράττουν κλοπές και ληστείες, παραβίασαν τον ομφαλό της κλειδαριάς της κεντρικής θύρας διαμερίσματος 1ου ορόφου της πολυκατοικίας επί της οδού ... στην ..., στο οποίο διαμένει η Κ. Α., με σκοπό να αφαιρέσουν από το εσωτερικό αυτού διάφορα πράγματα που ανήκουν στην προαναφερόμενη παθούσα, για να τα ιδιοποιηθούν από κοινού παράνομα, πλην όμως η πράξη τους αυτή δεν ολοκληρώθηκε όχι από δική τους βούληση, αλλά από αίτια εξωτερικά και ανεξάρτητα από την βούλησή τους, καθόσον η δεύτερη κλειδαριά της ως άνω θύρας ήταν ανθεκτική και δεν κατόρθωσαν να την παραβιάσουν. 56) Στις 22-07-2017 περί ώρα 03:30, έχοντας αποφασίσει να τελέσουν το κακούργημα της διακεκριμένης κλοπής τελούμενης κατ' επάγγελμα και κατά συνήθεια από κοινού από περισσότερους δράστες που έχουν ενωθεί για να διαπράττουν κλοπές και ληστείες , παραβίασαν τον ομφαλό της κλειδαριάς της κεντρικής θύρας ισογείου διαμερίσματος της πολυκατοικίας επί της οδού ... στην ..., στο οποίο διαμένει η Ρ. Α., με σκοπό να αφαιρέσουν από το εσωτερικό αυτού διάφορα πράγματα που ανήκουν στην προαναφερόμενη παθούσα, για να τα ιδιοποιηθούν από κοινού παράνομα, πλην όμως η πράξη τους αυτή δεν ολοκληρώθηκε όχι από δική τους βούληση αλλά από αίτια εξωτερικά και ανεξάρτητα από την βούλησή τους, καθόσον η ως άνω θύρα ήταν ανθεκτική και δεν κατόρθωσαν να την παραβιάσουν. 57) Κατά τον μήνα Ιούλιο του έτους 2017, έχοντας αποφασίσει να τελέσουν το κακούργημα της διακεκριμένης κλοπής τελούμενης κατ' επάγγελμα και κατά συνήθεια από κοινού από περισσότερους δράστες που έχουν ενωθεί για να διαπράττουν κλοπές και ληστείες, παραβίασαν τον ομφαλό της κλειδαριάς της κεντρικής θύρας ισογείου διαμερίσματος της πολυκατοικίας επί της οδού ... στην ..., στο οποίο διαμένει η Κ. Ε. και στην οποία ανήκει τούτο, με σκοπό να αφαιρέσουν από το εσωτερικό αυτού διάφορα πράγματα που ανήκουν στην προαναφερόμενη παθούσα, για να τα ιδιοποιηθούν από κοινού παράνομα, πλην όμως η πράξη τους αυτή δεν ολοκληρώθηκε όχι από δική τους βούληση αλλά από αίτια εξωτερικά και ανεξάρτητα από την βούλησή τους, καθόσον η ως άνω θύρα ήταν ανθεκτική και δεν κατόρθωσαν να την παραβιάσουν. 58) Κατά το χρονικό διάστημα από Την 19:00 ώρα της 21-07- 2017 έως την 10:00 ώρα της 22-07-2017, αφού αφαίρεσαν τον ομφαλό της κλειδαριάς της κεντρικής θύρας εισόδου διαμερίσματος 1ου ορόφου της πολυκατοικίας επί της οδού ... στην ..., στο οποίο στεγάζεται η επιχείρηση της Κ. Χ., εισήλθαν σε αυτό και αφού ερεύνησαν τους χώρους, αφαίρεσαν διάφορα πράγματα που ανήκουν στην προαναφερόμενη παθούσα και στον αδελφό της Κ. Χ., δηλαδή ένα Η/Υ μάρκας iMac 21.5 με σειριακό αριθμό ..., και αριθμό παρτίδας ..., ένα χρυσό στυλό Mont Blanc και μια θήκη πένας της ίδιας μάρκας, με σκοπό να τα ιδιοποιηθούν από κοινού παράνομα. 59) Κατά το χρονικό διάστημα από την 15:30 της 01-07-2017 έως την 08:30 της 03-07-2017, αφού παραβίασαν τον ομφαλό της κλειδαριάς της κεντρικής θύρας εισόδου διαμερίσματος 2ου ορόφου πολυκατοικίας επί της οδού ... στο ..., το οποίο ανήκει και στο οποίο διαμένει η Α. Ρ., εισήλθαν σε αυτό και αφού ερεύνησαν τους χώρους, αφαίρεσαν διάφορα πράγματα που ανήκουν στην προαναφερόμενη παθούσα, δηλαδή δύο ρολόγια SEIKO χρυσά (ένα ανδρικό και ένα γυναικείο), ένα ρολόι γυναικείο Folli Follie με μπρασελέ δίχρωμο (χρυσό-ασημί), ένα ρολόι ανδρικό Folli Follie με καφέ λουράκι δερμάτινο, δύο ρολόγια SEIKO γυναικεία με μπρασελέ επάργυρο, ένα κουτί ξύλινο (μπιζουτιέρα) που περιείχε ένα ρολόι γυναικείο μικρού μεγέθους χρυσό, ένα σταυρό ανδρικό με αλυσίδα βαφτιστικό χρυσό, μια αλυσίδα λαιμού και ένα βραχιόλι ίδιου σχήματος Καρτιέ, ένα βραχιόλι χρυσό γυναικείο τύπου αλυσίδας (όχι μασίφ) , ένα βραχιόλι χρυσό γυναικείο τύπου αλυσίδας με δύο σχέδια ανά μέρος, ένα χρυσό κόσμημα με πέτρες άσπρες, ένα μενταγιόν γυναικείο με λίρα Αγγλίας Ελισσάβετ στην μέση με χοντρή αλυσίδα, ένα μενταγιόν χωρίς αλυσίδα χρυσό σχήματος τσαρούχι μικρό, ένα μενταγιόν σκαραβαίο με κρικάκι, την βέρα του συζύγου της ως άνω παθούσας με ημερομηνία ..., ένα δαχτυλίδι χρυσό ανδρικό με πολύ σκούρα πέτρα και ένα ζευγάρι μανικετόκουμπα ανδρικά, μια σακούλα που περιείχε το χρηματικό ποσό των 10.000,00 ευρώ, ένα κολιέ μαργαριτάρι με ένα κούμπωμα μεγαλύτερο μαργαριτάρι με χρυσό περίγραμμα και ένα όμοιο βραχιόλι, ένα βραχιόλι Folli Follie με το ίδιο δαχτυλίδι, ένα ρολόι τσέπης ZENITH με ασημίζον καπάκι και λευκό καντράν, μια αλυσίδα λαιμού χρυσίζουσα, μια χρυσίζουσα-ασημίζουσα αλυσίδα λαιμού με λευκές πέτρες και μια χρυσίζουσα αλυσίδα χειρός, με σκοπό να τα ιδιοποιηθούν από κοινού παράνομα. 60) Κατά τα χρονικό διάστημα από την 09:00 ώρα της 13-04-2017 έως την 20:00 ώρα της 16-04-2017, αφού εισήλθαν χωρίς εμφανή ίχνη παραβίασης εντός διαμερίσματος 4ου ορόφου της πολυκατοικίας επί της οδού ... στην ... στο οποίο διαμένει η Ζ. Ε. -Α., εισήλθαν σε αυτό και αφού ερεύνησαν τους χώρους, αφαίρεσαν διάφορα πράγματα που ανήκουν στην προαναφερόμενη παθούσα, δηλαδή μια χρυσίζουσα αλυσίδα χειρός καθώς και κοσμήματα και όλα τα ασημικά της ως άνω παθούσας (ένα ζευγάρι σκουλαρίκια με ρουμπινάκια, μια αλυσίδα με μενταγιόν και όμοια σκουλαρίκια, ένα ζευγάρι σκουλαρίκια κρίκους, ένα ρολόι ανδρικό, δύο ρολόγια γυναικεία, μια βέρα ανδρική, δύο κηροπήγια ασημένια μεγάλα, δύο κηροπήγια ασημένια μικρά, μια πιατέλα ασημένια σκαλιστή, ένα δίσκο ασημένιο, ένα βάζο ασημένιο, δώδεκα κουταλάκια ασημένια, έξι κουταλάκια ασημένια μικρά, πέντε μικρά ασημικά, έξι δαχτυλίδια χρυσά με πέτρες, ένα δαχτυλίδι χρυσό, τρία δαχτυλίδια βέργες, ένα ζευγάρι σκουλαρίκια χρυσά, μια περούκα, μια κάμερα Panasonic, καθώς και το χρηματικό ποσό των εννιακοσίων ευρώ, με σκοπό να τα ιδιοποιηθούν από κοινού παράνομα. 61) Κατά το χρονικό διάστημα από την 10:00 ώρα της 19-12-2015 έως την 01:00 ώρα της 20-12-2015, αφού παραβίασαν τον ομφαλό της κλειδαριάς της κεντρικής θύρας εισόδου- διαμερίσματος 2ου ορόφου της πολυκατοικίας επί της οδού ... στην ..., στο οποίο διαμένει ο Ν.-Ζ. Τ., εισήλθαν σε αυτό και αφού ερεύνησαν τους χώρους, αφαίρεσαν διάφορα πράγματα που ανήκουν στον προαναφερόμενο παθόντα. δηλαδή έξι κουστούμια, (τρία μαύρα, δύο γκρι και ένα μπλε), οκτώ πουλόβερ (δύο εκρού, τρία μαύρα, ένα πράσινο και δύο μπλε), τέσσερις ζακέτες (δύο μαύρες, μια μπλε και μια γκρι), έξι παντελόνια τζιν (τέσσερα μπλε και δύο μαύρα), τρία ζευγάρια παπούτσια, δέκα πουκάμισα (τέσσερα λευκά, τέσσερα μαύρα, και δύο μπλε), ένα φορητό υπολογιστή (λάπτοπ) SONY VAIO, χρώματος λευκού, ένα σταυρό χρυσό ανδρικό, δύο ζευγάρια μανικετόκουμπα λευκόχρυσο, δύο αλυσίδες χρυσές λαιμού γυναικείες, ένα ρόπαλο μπειζ μπολ μαύρο σιδερένιο, ένα κουμπαρά κερμάτων και τέσσερα διακοσμητικά από την Νέα Υόρκη, με σκοπό να τα ιδιοποιηθούν από κοινού παράνομα. 62) Στις 19-12-2015, έχοντας αποφασίσει να τελέσουν το κακούργημα της διακεκριμένης κλοπής τελούμενης κατ' επάγγελμα και κατά συνήθεια από κοινού από περισσότερους δράστες που έχουν ενωθεί για να διαπράττουν κλοπές και ληστείες, υπερπηδώντας από το μπαλκόνι γειτνιάζοντος διαμερίσματος μετέβησαν στο μπαλκόνι διαμερίσματος 2ου ορόφου της πολυκατοικίας επί της οδού ... στην ..., στο οποίο διαμένει ο Γ. Ι., και επιχείρησαν να παραβιάσουν με κατσαβίδι την μπαλκονόπορτα του παραπάνω διαμερίσματος, με σκοπό να αφαιρέσουν από το εσωτερικό του διάφορα πράγματα που ανήκουν στον προαναφερόμενο παθόντα, για να τα ιδιοποιηθούν από κοινού παράνομα, πλην όμως η πράξη τους αυτή δεν ολοκληρώθηκε όχι από δική τους βούληση αλλά από αίτια εξωτερικά και ανεξάρτητα από την βούλησή τους, καθόσον η ως άνω μπαλκονόπορτα ήταν ανθεκτική και δεν κατόρθωσαν να την παραβιάσουν. 63) Κατά το χρονικό διάστημα από την 10:30 ώρα έως την 18:10 της 19-06-2017, αφού εισήλθαν χωρίς εμφανή ίχνη παραβίασης από την κεντρική θύρα εντός διαμερίσματος 2ου ορόφου της πολυκατοικίας επί της οδού ... στο ..., στο οποίο διαμένει ο Χ. Κ., εισήλθαν σε αυτό και αφού ερεύνησαν τους χώρους, αφαίρεσαν διάφορα πράγματα που ανήκουν στον προαναφερόμενο παθόντα, δηλαδή ένα τσαντάκι χρώματος καφέ που περιείχε το χρηματικό ποσό των πεντακοσίων ευρώ, ένα σαξόφωνο ALTO μάρκας YAMAHA, χρώματος μαύρου με όλα τα αξεσουάρ, παρτιτούρες και κάρτα εγγραφής του Εθνικού Ωδείου Παλαιού Φαλήρου με αποδείξεις πληρωμής, δύο φορητούς ηλεκτρονικούς υπολογιστές μαύρους μάρκας SAMSUNG και DELL αντίστοιχα, τέσσερα ανδρικά ρολόγια (ένα LONGINES HYDROCONQUEST μοντέλο L 36954036 με σειριακό αριθμό ..., με μπλε καντράν, λουρί από καουτσούκ μαύρο με το κουτί του και τα έγγραφά του, ένα JUNKERS COCKPIT JU 52 Automatic με σειριακό αριθμό ... ή ... Ref ..., με μαύρο καντράν, καφέ λουρί δερμάτινο μαζί με το κουτί του και τα έγγραφά του και ένα STEINHART AVIATION DUAL TIME AUTOMATIC με τετράγωνη κάσα, μαύρο καντράν, καφέ λουρί δερμάτινο μαζί με το κουτί του και τα έγγραφά του, ένα γυναικείο ρολόι Daniel Wellington με σειριακό αριθμό ..., ένα μονόπετρο λευκόχρυσο δαχτυλίδι με διαμάντι, ένα ασημίζον μονόπετρο δαχτυλίδι με μια λευκή πέτρα, ένα τάμπλετ μάρκας ARCHOS 10" χρώματος λευκού, ένα iPhone 6s με αριθμό ΙΜΕΙ ... και ένα ζευγάρι γυαλιά μυωπίας μάρκας Silhouette σε μαύρη θήκη, με σκοπό να τα ιδιοποιηθούν από κοινού παράνομα. 64) Κατά το χρονικό διάστημα από την 13-07-2017 έως την 13:45 ώρα της 19-09-2017, αφού παραβίασαν τον ομφαλό της κλειδαριάς της κεντρικής θύρας διαμερίσματος 3ου ορόφου της πολυκατοικίας επί της οδού ... στην ..., στο οποίο διαμένει η Σ. Α. , εισήλθαν σε αυτό και αφού ερεύνησαν τους χώρους, αφαίρεσαν μια βαλίτσα με είδη ένδυσης που ανήκουν σε φιλικό πρόσωπο της προαναφερόμενης παθούσας, με σκοπό να τα ιδιοποιηθούν από κοινού παράνομα. 65) Κατά το χρονικό διάστημα από την 13-07-2017 έως την 13:45 της 19-09-2017, έχοντας αποφασίσει να τελέσουν το κακούργημα της διακεκριμένης κλοπής τελούμενης κατ' επάγγελμα και κατά συνήθεια από κοινού από περισσότερους δράστες που έχουν ενωθεί για να διαπράττουν κλοπές και ληστείες, υπερπηδώντας από το μπαλκόνι του διαμερίσματος της Σ. Α. στον 3ο όροφο της πολυκατοικίας επί της οδού ... στην ..., μετέβησαν στο μπαλκόνι γειτνιάζοντος διαμερίσματος 3ου ορόφου της ίδιας ως άνω πολυκατοικίας, στο οποίο διαμένει ο Σ. Γ., και αφού παραβίασαν την μπαλκονόπορτα του τελευταίου ως άνω διαμερίσματος, εισήλθαν στο εσωτερικού αυτού, με σκοπό να αφαιρέσουν από το εσωτερικό αυτού διάφορα πράγματα που ανήκουν στον προαναφερόμενο παθόντα, για να τα ιδιοποιηθούν από κοινού παράνομα, πλην όμως η πράξη τους αυτή δεν ολοκληρώθηκε όχι από δική τους βούληση αλλά από αίτια εξωτερικά και ανεξάρτητα από την βούλησή τους, καθόσον ερεύνησαν τους χώρους του διαμερίσματος και δεν βρήκαν χρήματα και πράγματα αξίας. 66) Στις 17-11- 2016 περί ώρα 21:00 εντός συρμού του μετρό κατά την διαδρομή από τον σταθμό "Μέγαρο Μουσικής" προς τον σταθμό "...", αφού προσέγγισαν την παθούσα Α. Κ., χωρίς να γίνουν αντιληπτοί, αφαίρεσαν από το θυλάκιο του παντελονιού της την συσκευή κινητού τηλεφώνου της παραπάνω παθούσας, μάρκας LG, με αριθμό ΙΜΕΙ ..., στην οποία ήταν τοποθετημένη κάρτα SIM της εταιρείας WIND με αριθμό κλήσης ..., με σκοπό να την ιδιοποιηθούν από κοινού παράνομα. Από τα αυτά ως άνω αποδεικτικά μέσα αποδείχθηκε ότι ο τρίτος κατηγορούμενος τέλεσε κατ' εξακολούθηση σε βαθμό πλημμελήματος στους παρακάτω αναφερομένους τόπους και χρόνους, με πρόθεση, από κοινού με τους 1ο, 2ο, 4° και 5° κατηγορουμένους, και με άλλους άγνωστους δράστες, μεταξύ των οποίων άτομα με τα μικρά ονόματα "«T. ή «T.», «I.» ή «I.», «V.» ή «V.", δηλαδή κατόπιν συναπόφασης και με κοινό δόλο τέλεσης τις κάτωθι πράξεις: 1) Κατά το χρονικό διάστημα από την 11:30 έως 12:00 ώρα της 16-09-2017, αφού παραβίασαν τον ομφαλό της κεντρικής θύρας διαμερίσματος 3ου ορόφου της πολυκατοικίας επί της οδού ... στον ..., στο οποίο διαμένει ο Ρ. Φ., εισήλθαν σε αυτό, ερεύνησαν όλους τους χώρους και αφαίρεσαν διάφορα πράγματα που ανήκουν στον προαναφερόμενο παθόντα, δηλαδή χρυσαφικά, ρολόγια χειρός και το χρηματικό ποσόν των έξι χιλιάδων ευρώ (6.000,00 ευρώ), με σκοπό να τα ιδιοποιηθούν από κοινού παράνομα. 2) Κατά το χρονικό διάστημα από 11:10 έως την 14:10 ώρα της 15-09-2017, αφού παραβίασαν την κεντρική θύρα διαμερίσματος 1ου ορόφου της πολυκατοικίας επί της οδού ..., στην ..., στο οποίο διαμένει η (επ) V. W. (ον) L. C., εισήλθαν σε αυτό, ερεύνησαν όλους τους χώρους και αφαίρεσαν διάφορα πράγματα που ανήκουν στην προαναφερομένη ποθούσα, δηλαδή ένα φορητό ηλεκτρονικό υπολογιστή (laptop) μάρκας Toshiba, χρώματος ασημί, ένα tablet apple air, χρώματος μαύρου, ένα χρυσό ρολόι GUESS χρώματος ροζ, ένα ασημένιο ρολόι Swatch, ένα δαχτυλίδι με πέτρα μπλε τυρκουάζ και διάφορα μικρά χρυσά κοσμήματα, με σκοπό να τα ιδιοποιηθούν παράνομα από κοινού. 12) Κατά το χρονικό διάστημα από την 21:30 ώρα της 09-07-2017 έως την 06:15 ώρα της 10-07-2017, αφού παραβίασαν τον ομφαλό της κλειδαριάς της κεντρικής θύρας της πολυκατοικίας επί της οδού ... στην ..., εισήλθαν στο εσωτερικό διαμερίσματος του ισογείου της πολυκατοικίας, στο οποίο διαμένει η Κ. Ε., και αφαίρεσαν διάφορα πράγματα που ανήκουν στην προαναφερομένη ποθούσα, δηλαδή ένα κομοδίνο που περιείχε τέσσερα παλαιά ρολόγια χειρός, μάρκας ORIENT και CITIZEN, ένα γυναικείο ρολόι με μπρασελέ διπλής όψης και τις βέρες της προαναφερομένης παθούσας και του συζύγου της, συνολικής αξίας δύο χιλιάδων ευρώ (2.000,00) περίπου, με σκοπό να τα ιδιοποιηθούν από κοινού παράνομα. 14) Κατά το χρονικό διάστημα από την 11:00 έως την 13:30 ώρα της 07-07-2017, αφού υπερπήδησαν από το μπαλκόνι του διαμερίσματος της ανωτέρω περίπτωσης 13 και εισήλθαν από την μπαλκονόπορτα στο εσωτερικό διαμερίσματος 4ου ορόφου της πολυκατοικίας επί της οδού ... στα ..., το οποίο ανήκει και στο οποίο διαμένει η Μ. Β., ερεύνησαν τους χώρους και αφαίρεσαν διάφορα πράγματα που ανήκουν στην προαναφερομένη παθούσα, δηλαδή το χρηματικό ποσόν των οκτακόσιων ευρώ (800,00), τρία ρολόγια, ένα χρυσό σταυρό και μια αλυσίδα χεριού χρυσή, με σκοπό να τα ιδιοποιηθούν από κοινού παράνομα. 16) Κατά το χρονικό διάστημα από την 07:00 έως την 15:30 ώρα της 04-07-2017, αφού εισήλθαν χωρίς εμφανή ίχνη παραβίασης στο εσωτερικό διαμερίσματος 1ου ορόφου της πολυκατοικίας επί της οδού ..., στο ..., στο οποίο διαμένει ο (επ) D. (ον) A., μαζί με την σύζυγό του Ε. Α., ερεύνησαν όλους τους χώρους και αφαίρεσαν διάφορα πράγματα που ανήκουν στους προαναφερόμενους παθόντες, δηλαδή το χρηματικό ποσό των εκατόν πενήντα ευρώ (150,00), ένα φορητό υπολογιστή μάρκας SONY, μια συσκευή tablet IOS, ένα χρυσό σταυρό, μια χρυσή βέρα, μια συλλογή από παλιά ελληνικά νομίσματα, μια κολόνια και γυαλιά ηλίου, με σκοπό να τα ιδιοποιηθούν από κοινού παράνομα, 21) Κατά το χρονικό διάστημα από την 05:00 ώρα της 16-06-2017 έως την 10:30 της 17-06-2017, αφού παραβίασαν τον ομφαλό της κλειδαριάς της κεντρικής θύρας διαμερίσματος 1ου ορόφου της πολυκατοικίας επί της οδού ... στην ..., στο οποίο διαμένει ο Χ. Κ., εισήλθαν σε αυτό και αφού ερεύνησαν τους χώρους, αφαίρεσαν διάφορα πράγματα που ανήκουν στον προαναφερόμενο παθόντα, δηλαδή ένα φορητό ηλεκτρονικό υπολογιστή μάρκας DELL, με τον φορτιστή του, το ποντίκι και την τσάντα μεταφοράς του, μια τηλεόραση τύπου LED 37" μάρκας SAMSUNG σειράς 6000 (μοντέλο UE37B6000VWXXH, Type No UE37B6000 και S/N ...), έξι κοντομάνικες μπλούζες, μια βερμούδα λευκή με γκρι και πράσινες ρίγες, και έξι παντελόνια, δηλαδή πράγματα συνολικής αξίας χιλίων πεντακοσίων ευρώ (1.500,00), με σκοπό να τα ιδιοποιηθούν από κοινού παράνομα. 22) Την 12:20 ώρα της 16-06-2017, έχοντας αποφασίσει να τελέσουν το κακούργημα της διακεκριμένης κλοπής τελούμενης κατ' επάγγελμα και κατά συνήθεια από κοινού από περισσότερους δράστες που έχουν ενωθεί για να διαπράττουν κλοπές και ληστείες, παραβίασαν τον ομφαλό της κλειδαριάς της κεντρικής θύρας και ξεκλείδωσαν χωρίς ίχνη παραβίασης την δεύτερη κλειδαριά ασφαλείας της κεντρικής θύρας διαμερίσματος 3ου ορόφου της πολυκατοικίας επί της οδού ... στην ..., στο οποίο διαμένει η Β. Α., με σκοπό να εισέλθουν στο εσωτερικό του και να αφαιρέσουν διάφορα πράγματα που ανήκουν στην προαναφερόμενη παθούσα, για να τα ιδιοποιηθούν από κοινού παράνομα, πλην όμως η πράξη τους αυτή δεν ολοκληρώθηκε όχι από δική τους βούληση αλλά από αίτια εξωτερικά και ανεξάρτητα της βούλησής τους, καθόσον ενεργοποιήθηκε το σύστημα συναγερμού του διαμερίσματος και ήχησε η σειρήνα του και γι' αυτό αποχώρησαν...........Περαιτέρω, αποδείχθηκε ότι οι πρώτος, δεύτερος, τέταρτος και πέμπτος των κατηγορουμένων στον αναφερόμενο τόπο και χρόνο ενεργώντας με πρόθεση, από κοινού, δηλαδή κατόπιν συναπόφασης και με κοινό δόλο τέλεσης, και με έτερους άγνωστους δράστες, ενώ είχαν αποφασίσει, να αφαιρέσουν από την κατοχή άλλου ξένα ολικά κινητά πράγματα, για να τα ιδιοποιηθούν παράνομα, επιχείρησαν πράξη, που περιέχει αρχή εκτέλεσης της ως άνω αξιόποινης πράξης της διακεκριμένης κλοπής, η ενέργειά τους όμως αυτή δεν ολοκληρώθηκε όχι από δική τους βούληση, αλλά από αίτια εξωτερικά και ανεξάρτητα της βούλησής τους. Συγκεκριμένα, στο ... την 11:30 ώρα της 03-06-2016, ενεργώντας με πρόθεση, από κοινού, δηλαδή κατόπιν συναπόφασης και με κοινό δόλο τέλεσης, και με άλλους αγνώστους δράστες, μεταξύ των οποίων άτομα με τα μικρά ονόματα "«I. ή «I.", "V." ή "V." και "«T. ή «T.", αφού παραβίασαν την κεντρική θύρα διαμερίσματος 1ου ορόφου της πολυκατοικίας επί της οδού ... στο ..., στο οποίο διαμένει ο Λ. Λ., εισήλθαν σε αυτό και επιχείρησαν να αφαιρέσουν ξένα ολικά αντικείμενα από την κατοχή του παθόντος, πλην όμως η πράξη τους αυτή δεν ολοκληρώθηκε όχι από δική τους βούληση, αλλά από αίτια εξωτερικά και ανεξάρτητα της θέλησής τους, διότι αντιλήφθηκαν την παρουσία του προαναφερθέντος παθόντος, ο οποίος εκείνη την στιγμή έφθανε στην είσοδο του παραπάνω διαμερίσματος, αναγκάστηκαν να τραπούν σε φυγή, επιβαίνοντας στο υπ' αριθμ ... ΙΧΕ αυτοκίνητο, μάρκας MERCEDES, χρώματος ασημί, ιδιοκτησίας της (επ) A. (ον) Z. του A.. Αντίθετα δεν αποδείχθηκε ότι ο τρίτος κατηγορούμενος τέλεσε την ανωτέρω πράξη. Περαιτέρω αποδείχθηκε ότι ο πρώτος κατηγορούμενος στον αναφερόμενο παρακάτω τόπο και χρόνο ενεργώντας με πρόθεση κατείχε παράνομα όπλα και πυρομαχικά υπό την έννοια του άρθρου 1 του Ν. 2168/1993, χωρίς την άδεια της αρμόδιας Αρχής, αν και τούτο απαγορεύεται. Ειδικότερα, σε διαμέρισμα επί της οδού ... στην ... στις 19-10-2017, κατείχε παράνομα ένα περίστροφο, με αριθμό ..., πλήρες με πέντε φυσίγγια 38 smith & Wesson, μια γεμιστήρα USP πλήρη με δέκα τρία φυσίγγια των 9mm και δεκαεπτά φυσίγγια, ένα αβολίδωτο φυσίγγιο και ένα κάλυκα, διαφόρων διαμετρημάτων, χωρίς την άδεια της αρμόδιας Αρχής, αν και τούτο απαγορεύεται. Αποδείχθηκε περαιτέρω ότι οι 1ος, 2ος, 3ος, 4ος, 5ος, 6η και 7η κατηγορούμενοι τέλεσαν τη πράξη της νομιμοποίησης εσόδων από εγκληματική δραστηριότητα, από κοινού και μη, κατ' εξακολούθηση και μη χωρίς την επιβαρυντική περίσταση του άρθρου 39 παρ. 1α' Ν. 4557/2018 και συγκεκριμένα του ότι: Στους αναφερόμενους παρακάτω τόπους και χρόνους, οι 1ος, 2ος, 3ος, 4ος, 5ος, 6η και 7η ως άνω υπό στοιχείο (Α) του παρόντος αναφερόμενοι κατηγορούμενοι, ενεργώντας από κοινού, δηλαδή κατόπιν συναπόφασης και με κοινό δόλο τέλεσης, και με άλλους αγνώστους συναυτουργούς τους, με περισσότερες από μια πράξεις που συνιστούν εξακολούθηση του ίδιου εγκλήματος και με ενότητα δόλου, τέλεσαν την πράξη της νομιμοποίησης εσόδων από εγκληματική δραστηριότητα και συγκεκριμένα, απέκτησαν, δέχτηκαν στην κατοχή τους, διαχειρίστηκαν ή έκαναν χρήση περιουσίας, εν γνώσει, κατά τον χρόνο της κτήσης ή της διαχείρισης, του γεγονότος ότι η περιουσία προέρχεται από τις αναφερόμενες παρακάτω εγκληματικές δραστηριότητες ή από πράξη συμμετοχής σε τέτοιες δραστηριότητες. Ως εγκληματικές δραστηριότητες από τις οποίες προέρχονται τα παρανόμως νομιμοποιηθέντα έσοδα, νοούνται στην προκειμένη περίπτωση οι πράξεις: 1) της διεύθυνσης, συγκρότησης και ένταξης σε εγκληματική οργάνωση προς διάπραξη πλειόνων διακεκριμένων κλοπών και ληστειών, κατά τα ειδικότερα αναφερόμενα στο στοιχείο (Α) του παρόντος κατηγορητηρίου, 2) της κατ' εξακολούθηση διακεκριμένης κλοπής από κοινού από δράστες ενωμένους για την διάπραξη κλοπών και ληστειών κατ' επάγγελμα και κατά συνήθεια, κατά τα ειδικότερα αναφερόμενα παραπάνω στοιχείο (Β) του παρόντος κατηγορητηρίου. Η δε ως άνω πράξη της νομιμοποίησης εσόδων από τις αναφερόμενες παραπάνω εγκληματικές δραστηριότητες τελέστηκε εξακολουθητικά και από κοινού, δηλαδή κατόπιν συναπόφασης και με κοινό δόλο τέλεσης, κατ' επάγγελμα και κατά συνήθεια και προς όφελος και εντός των πλαισίων της προαναφερόμενης εγκληματικής οργάνωσης. Πιο συγκεκριμένα, στην Αθήνα σε διάφορα χρονικά σημεία που εμπίπτουν στο διάστημα από την 01-01-2012 έως και τις 19-10-2017, όλοι οι ως άνω κατηγορούμενοι, ενεργώντας από κοινού, καθώς και με άλλα άγνωστα πρόσωπα, μεταξύ των οποίων άτομα με τα μικρά ονόματα "«I. ή «I.", "V." ή "V." και "«T. ή «T.",δηλαδή κατόπιν συναπόφασης και με κοινό δόλο τέλεσης πράξεις που συνιστούν εξακολούθηση του ίδιου εγκλήματος δόλου, αφού αποκτούσαν στην κατοχή τους με κλοπές και πλαίσιο της δράσης της αναφερόμενης παραπάνω στο στοιχείο (Α) του παρόντος κατηγορητηρίου εγκληματικής οργάνωσης διάφορα τιμαλφή. αντικείμενα (κυρίως χρυσά και ασημένια κοσμήματα και άλλα αντικείμενο μεταξύ των οποίων και αυτά που αναφέρονται με συγκεκριμένο τρόπο κατά την περιγραφή της ως άνω υπό στοιχείο (Β) πράξης του παρόντος κατηγορητηρίου, στην συνέχεια και μάλιστα αμέσως μετά την διάπραξη της εκάστοτε κλοπής ή ληστείας ή στον απολύτως αναγκαίο χρόνο μετά από αυτήν, στο πλαίσιο της δράσης της ίδιας ως άνω αναφερόμενης στο στοιχείο (Α) του παρόντος κατηγορητηρίου εγκληματικής οργάνωσης, προέβαιναν είτε στην μεταβίβαση των παραπάνω κλοπιμαίων με συμβάσεις πώλησης με εξώνηση είτε στην παράδοσή τους ως ενέχυρο σε διάφορα ενεχυροδανειστήρια της Αθήνας, εν γνώσει τους για την προέλευσή τους, καθόσον όλοι οι ως άνω κατηγορούμενοι συμμετείχαν στην αναφερόμενη παραπάνω εγκληματική οργάνωση, στην οποία διαδραμάτιζαν ενεργούς ρόλους, όπως οι ρόλοι αυτοί περιγράφονται αναλυτικά παραπάνω στην υπό στοιχείο (Α) πράξη του παρόντος κατηγορητηρίου, εμφανίζοντας παρ' όλα αυτά στους ενεχυροδανειστές τα κλοπιμαία που προέρχονταν από τις αναφερόμενες παραπάνω υπό στοιχείο (Β) κλοπές ως δήθεν νομίμως αποκτηθέντα.". Ακολούθως, το δικαστήριο κήρυξε ένοχο τον κατηγορούμενο-αναιρεσείοντα για τις αξιόποινες πράξεις α) εγκληματικής οργάνωσης β)διακεκριμένες κλοπές κατ'εξακολούθηση τετελεσμένες και σε απόπειρα, γ) παράνομη κατοχή όπλων και πυρομαχικών και γ) νομιμοποίηση εσόδων από κοινού και κατ'εξακολούθηση και του του επέβαλε συνολική ποινή κάθειρξης δέκα τεσσάρων (14) ετών και έξι (6) μηνών και συνολική χρηματική ποινή δύο χιλιάδων(2.000) ευρώ, με το ακόλουθο διατακτικό: "ΚΗΡΥΣΣΕΙ τους 1°(αναιρεσείων), 2°, 3°, 4° και 5° κατηγορουμένους ενόχους του ότι: Α) Στον αναφερόμενο παρακάτω τόπο και χρόνο, ενεργώντας με πρόθεση, από κοινού, δηλαδή κατόπιν συναπόφασης, οι 1ος, 2ος, 3ος, 4ος, και 5ος των κατηγορουμένων, καθώς και με άλλα άγνωστα πρόσωπα, μεταξύ των οποίων άτομα με τα μικρά ονόματα "«T. ή «T.», «I.» ή «I.», «V.» ή «V.", δηλ. κατόπιν συναπόφασης και με κοινό δόλο τέλεσης, συγκρότησαν και εντάχθηκαν (συμμετείχαν) ως μέλη σε δομημένη και με διαρκή δράση ομάδα αποτελούμενη από περισσότερα των τριών πρόσωπα (εγκληματική οργάνωση), που επιδίωκαν την διάπραξη περισσοτέρων κακουργημάτων που προβλέπονται στα άρθρα 374 περ.δ'-ε' (κατ' εξακολούθηση τελούμενες διακεκριμένες περιπτώσεις κλοπής από περισσότερους δράστες που είχαν ενωθεί για να διαπράττουν κλοπές και ληστείες, κατ' επάγγελμα και κατά συνήθεια) του ΠΚ, οι δε δύο πρώτοι των κατηγορουμένων είχαν αρχηγικό ρόλο στην εγκληματική αυτή οργάνωση, διευθύνοντάς την από κοινού, δηλαδή κατόπιν συναπόφασης και με κοινό δόλο τέλεσης. Ειδικότερα, σε άγνωστο επακριβώς τόπο, πιθανότατα όμως στην Αθήνα (τόπος κατοικίας τους, τόπος δραστηριοποίησης της εγκληματικής οργάνωσης), κατά το χρονικό διάστημα από την 01-01-2012 έως και τις 19-10-2017, ενεργώντας με πρόθεση, από κοινού, δηλαδή κατόπιν συναπόφασης και με κοινό δόλο τέλεσης, συγκρότησαν και εντάχθηκαν ως μέλη σε δομημένη και με διαρκή δράση ομάδα (οργάνωση), η οποία επιδίωκε την διάπραξη (και διέπραττε) περισσότερες εξακολουθητικά τελούμενες διακεκριμένες κλοπές τελεσθείσες κατ' επάγγελμα και κατά συνήθεια από περισσότερους δράστες που είχαν ενωθεί για διάπραξη ληστειών και κλοπών, με αντικείμενο διάφορα χρηματικά ποσά, χρυσά και ασημένια κοσμήματα, χρυσά ρολόγια και λοιπά τιμαλφή, καθώς και άλλα πράγματα με οικονομική αξία, όπως συσκευές κινητών τηλεφώνων, ηλεκτρονικούς υπολογιστές και άλλες ηλεκτρονικές συσκευές, όπως οι αξιόποινες αυτές πράξεις περιγράφονται αναλυτικά παρακάτω υπό στοιχείο (Β) του παρόντος. Πιο συγκεκριμένα, ήδη από πενταετίας είχαν συστήσει και ενταχθεί σε εγκληματική οργάνωση που επιδίωκε την διάπραξη κακουργημάτων και μάλιστα διακεκριμένων κλοπών σε οικίες και σε εταιρείες σε διάφορες περιοχές της Αττικής, καταρτίζοντας και χρησιμοποιώντας πλαστά έγγραφα (δελτία ταυτότητας, διαβατήρια) με σκοπό την ελεύθερη μετακίνησή τους στην επικράτεια της χώρας και στο εξωτερικό. Η εγκληματική αυτή οργάνωση είχε διαρκή δράση καθ' όλη την τελευταία πενταετία και διέθετε τα χαρακτηριστικά που διακρίνουν όλες τις καλά δομημένες και ιδιαίτερα δραστήριες εγκληματικές οργανώσεις και συγκεκριμένα παρουσίαζε: α) συνεργασία μεταξύ περισσότερων των τριών προσώπων, β) καταμερισμό καθηκόντων, γ) αυστηρή μορφή πειθαρχίας ή ελέγχου, δ) μεγάλη ή απροσδιόριστη χρονική διάρκεια με σχεδόν καθημερινή εγκληματική δραστηριότητα, ε) χρήση εμπορικών και επιχειρησιακών δομών, στ) επιδίωξη διάπραξης κακουργημάτων με στόχο το οικονομικό και περιουσιακό όφελος και πιθανόν ζ) διεθνή δράση. Η οργάνωση ήταν δομημένη μάλιστα στα πλαίσια των Διεθνικών Εγκληματικών Ομάδων και Οργανώσεων του Ευρασιατικού Οργανωμένου Εγκλήματος και τουλάχιστον ένα εκ των μελών της είχε τον τίτλο "..." ή "Thief-in-Law". Κύριο χαρακτηριστικό της οργάνωσης είναι η πίστη και η αφοσίωση στην "ομάδα", η οποία διασφαλίζεται από το γεγονός ότι τα μέλη της έχουν κοινή εθνική και οικογενειακό βάση (οικογενειακές σχέσεις μεταξύ των μελών). Η δομή αυτή καθιστά την εγκληματική οργάνωση εξαιρετικά ανθεκτική, αφού η εξουδετέρωση του "Αρχηγού" της δεν σημαίνει σε καμία περίπτωση το τέλος της διεθνούς εγκληματικής της δραστηριότητας, αλλά μόνο την πρόσκαιρη αποδόμηση συγκεκριμένου παρακλαδιού στην εκάστοτε χώρα. Τα μέλη της οργάνωσης, μέχρι και την σύλληψή τους, είχαν καθημερινή επαφή μεταξύ τους είτε δια ζώσης είτε τηλεφωνικά, προβαίνοντας παράλληλα στον σχεδίασμά και υλοποίηση των αξιόποινων πράξεων, καθώς και στην διανομή των κερδών. Δεν διέπρατταν τυχαίες ή μεμονωμένες εγκληματικές ενέργειες αλλά δρούσαν στα πλαίσια οργανωμένων εγκληματικών δικτύων, που περιλάμβανε τον κεντρικό συντονισμό, την στρατολόγηση και την εκπαίδευση των μελών, τον εκ των προτέρων σχεδιασμό των εγκληματικών δράσεων, την παρακολούθηση των θυμάτων και την συλλογή πληροφοριών για τις συνήθειές τους, την αντικατάσταση των συλληφθέντων μελών και την προστασία τους, αλλά και την χρήση ψευδών στοιχείων ταυτότητας από τα ηγετικά στελέχη. Η εγκληματική αυτή ομάδα λειτουργούσε με συγκεκριμένη και οργανωμένη δομή, καθ' όσον ειδικότερα, εκτός από την ενεργό συμμετοχή όλων των παραπάνω κατηγορουμένων στην διάπραξη των κλοπών και των ληστειών, κατά την τέλεση των οποίων δρούσαν είτε όλοι μαζί από κοινού είτε ορισμένοι εξ αυτών εκ περιτροπής, παραλλάσσοντας την σύνθεση των δραστών κατά περίπτωση, σε διακριτές ομάδες αποτελούμενες από δύο (2) έως και έξι (6) τουλάχιστον διαφορετικά κατά περίπτωση άτομα, όπου δύο (2) ή τρεις (3) εξ αυτών εισέρχονταν σε διάφορες πολυκατοικίες και κτίρια και παραβίαζαν τις κλειδαριές στις θύρες εισόδου των διαφόρων διαμερισμάτων και γραφείων και οι υπόλοιποι επόπτευαν τους γύρω χώρους έξω από τις πολυκατοικίες ειδοποιώντας τηλεφωνικά ή με ασύρματο τύπου walkie-talkie τους άμεσους φυσικούς αυτουργούς των κλοπών για τυχόν προσέγγιση του χώρου από διερχόμενα πρόσωπα και ενημερώνοντας τους αρχηγούς της οργάνωσης για την εξέλιξη της εκάστοτε πράξης, επιπρόσθετα στην οργάνωση υπήρχε αυστηρή ιεραρχική δομή και διακριτοί ρόλοι των μελών, καθόσον ειδικότερα, ο 1ος και ο 2ος κατηγορούμενοι διεύθυναν την εγκληματική οργάνωση και ήταν τα δύο αρχηγικά της μέλη, αφού είχαν τον σεβασμό όλων των υπολοίπων μελών, διατηρώντας ηγετικό-συντονιστικό και αναντικατάστατο ρόλο στην οργάνωση, ακόμη και όταν για κάποιο λόγο κάποιος των κατηγορουμένων συλλαμβανόταν από διάφορες αστυνομικές αρχές, οι τελευταίοι (δύο πρώτοι κατηγορούμενοι) είχαν τον τελικό λόγο για την κατόπτευση-επιλογή των στόχων, καθώς και για την περαιτέρω διάθεση των αφαιρεθέντων αντικειμένων (κοσμημάτων και τιμαλφών), εξασφαλίζοντας τα οικονομικά οφέλη της οργάνωσης και συντηρώντας το "ταμείο" της, ενώ αρκετές φορές τον συντονισμό όλων των ενεργειών και την επίβλεψη της όλης διαδικασίας την αναλάμβαναν δια ζώσης οι ίδιοι, προκειμένου να έχουν ιδία αντίληψη των ενεργειών των μελών της οργάνωσης, σε κάθε περίπτωση όμως, ο σχεδιασμός περιλάμβανε την αυτοπρόσωπη παρουσία είτε του 1ου είτε του 2ου εξ αυτών, με τις ιδιότητές τους ως "ηγετών" της οργάνωσης, ώστε σε περίπτωση σύλληψης να εξασφαλίζεται η συνέχιση της εγκληματικής δραστηριότητας με τον έναν από τους δύο και κατ' επέκταση και ο εφοδιασμός του ταμείου της οργάνωσης, με σκοπό πλέον την κάλυψη των εξόδων που απαιτούνταν για την "ελευθέρωση" και των άλλων μελών, όπως επιτάσσει και επιβάλλει ο "νόμος των ...". Πιο συγκεκριμένα , στο ανώτερο επίπεδο της οργάνωσης βρισκόταν ο 1ος των κατηγορουμένων, αφού αυτός κατείχε και τον τίτλο του "..." και από αυτόν εξαρτιόταν ολόκληρη η δραστηριότητα και το εγκληματικό φάσμα της οργάνωσης, αυτός είχε τον απόλυτο έλεγχο της οργάνωσης και από αυτόν περνούσαν όλες οι σημαντικές αποφάσεις σχετικά με την δράση της ομάδας, τους στόχους, τα αφαιρεθέντα αντικείμενα και την περαιτέρω διάθεση αυτών και ο ρόλος του και η θέση του ήταν αδιαπραγμάτευτες και έχαιρε του σεβασμού και της εκτίμησης όλων των μελών. Συγκεκριμένα, αυτός ο ίδιος κατεύθυνε τα υπόλοιπα μέλη της ομάδας για να διαπράττουν διαρρήξεις και να του παραδίδουν μέρος του χρηματικού ποσού που αποκόμιζαν από αυτές, ώστε να νοικιάζει διαμερίσματα και να προμηθεύεται πλαστά έγγραφα για τα μέλη της εγκληματικής οργάνωσης, ενώ συχνά τους τόνιζε ότι πρέπει να ακολουθούν τους αυστηρούς "νόμους των ...". Μάλιστα είχε τον πλήρη έλεγχο και τον συντονισμό ακόμα και σε περίπτωση που βρισκόταν εντός διαφόρων κέντρων κράτησης δίνοντας έτσι με κάθε τρόπο συνέχεια στην εγκληματική δραστηριότητα της οργάνωσης, παρέχοντας τις κατάλληλες οδηγίες και εντολές στα μέλη της. Τα μέλη της οργάνωσης έδειχναν "τυφλή υπακοή" στον ίδιον (1° κατηγορούμενο) και τον αναγνώριζαν ως τον "απόλυτο ηγέτη τους" και εκτός από την ενημέρωση σχετικά με τις αξιόποινες πράξεις και τα αφαιρεθέντα πράγματα, τον ενημέρωναν και για όλα τα προβλήματα και τις δυσκολίες που αντιμετώπιζαν τόσο κατά την εκτέλεση των διαρρήξεων και ληστειών όσο και σε προσωπικό επίπεδο. προκειμένου αυτός να κρίνει αν περαιτέρω ενέργειες των μελών θα θέσουν σε κίνδυνο το μέλλον της οργάνωσης. Τέλος, αυτός ο ίδιος μετά το τέλος κάθε διάρρηξης και αφού έβλεπε τα αποτελέσματα αυτής, έκρινε τα μέλη της οργάνωσης ανάλογα με τις ενέργειες και τις επιδόσεις τους. Μετά από τον 1° κατηγορούμενο, που είχε την ιδιότητα του "...", ακολουθούσε στην ιεραρχία της ομάδας ο επιχειρησιακός αρχηγός της οργάνωσης, δηλαδή ο 2ος των κατηγορουμένων, ο οποίος αποτελούσε τον εκτελεστικό βραχίονα και αναλάμβανε την ευθύνη του επιχειρησιακού σχεδιασμού των ομάδων και της εκτέλεσης των εγκληματικών ενεργειών και είχε αναλάβει σε μεγάλο βαθμό την ευθύνη για τις ενέργειες των μελών στις οικίες στις οποίες εισέρχονταν. Ο συγκεκριμένος είχε πλούσιο εγκληματικό παρελθόν και συνεπώς εμπειρία, ώστε να ασκεί αυστηρό έλεγχο στα υπόλοιπα μέλη και να ελέγχει την διαδικασία αφαίρεσης των αντικειμένων από τις οικίες στις οποίες εισέρχονταν, αποκτώντας με τον τρόπο αυτό αυξανόμενο οικονομικό κέρδος για την οργάνωση. Επίσης, η οργάνωση κατείχε και "ταμείο" (...) για την κάλυψη των άμεσων αναγκών της με οικονομικό διαχειριστή τον 2° των κατηγορουμένων, ο οποίος διατηρούσε διπλό ρόλο πάντα με την σύμφωνη γνώμη του 1ου κατηγορουμένου. Στο ταμείο αυτό συνεισέφεραν όλα τα μέλη της οργάνωσης, ενώ σε περίπτωση σύλληψης των μελών τα χρήματα χρησιμοποιούνταν για την κάλυψη εξόδων (αμοιβές δικηγόρων και διερμηνέων κλπ). Ο 2ος κατηγορούμενος, είχε άμεση και καθημερινή επαφή με τον 1° κατηγορούμενο, ως Αρχηγό της οργάνωσης, ο τελευταίος δε, εκτός από οδηγίες και εντολές παρείχε σε εκείνον και συμβουλές για την βελτίωση της απόδοσής του αλλά και επιπλήξεις σε περιπτώσεις που δεν ακολουθούνταν το σχέδιο δράσης. Τα υπόλοιπα μέλη της οργάνωσης ήταν κακοποιοί επιπέδου δρόμου (street level criminals) και ενεργούσαν με διακριτούς ρόλους (φυσικοί αυτουργοί, τσιλιαδόροι, κατοπτεύοντες), τηρώντας μεταξύ τους κανόνες ιεραρχίας, ενώ η ομάδα διέθετε και υποστηρικτικά μέλη, που παρείχαν με κάθε μέσο διευκόλυνση, φερόμενοι ως ιδιοκτήτες αυτοκινήτων, ενοικιαστές διαμερισμάτων, άτομα που χρησιμοποιούσαν για να μεταφέρουν και να διαθέσουν τα κλεμμένα τιμαλφή αντικείμενα στα ενεχυροδανειστήρια κλπ. Τα μέλη της οργάνωσης διέπρατταν τις αξιόποινες πράξεις με διαφορετική σύνθεση κατά περίπτωση, αλλά πάντα και υποχρεωτικά με την γνώση του παραπάνω 2ου των κατηγορουμένων, καθόσον αυτός ενημερωνόταν για όλη την δράση της οργάνωσης, το σχέδιο, την εκτέλεση και το κέρδος και αποφάσιζε για την διανομή των κερδών στα άλλα μέλη, απαραίτητη δε ήταν και η αυτοπρόσωπη παρουσία του 2ου κατηγορουμένου, ο οποίος αποτελούσε τον εκτελεστικό βραχίονα και υπαρχηγό και ταμία της οργάνωσης. Επιπρόσθετα, η εγκληματική αυτή οργάνωση λειτουργούσε οργανωμένα με βάση συγκεκριμένους κανόνες, καθόσον όλοι οι παραπάνω κατηγορούμενοι, ως μέλη της, τηρούσαν πιστά οργανωμένο σχέδιο και χρησιμοποιούσαν συγκεκριμένη μεθοδολογία, η οποία σπάνια εναλλασσόταν και μόνο σε συγκεκριμένες περιπτώσεις που οι συνθήκες το απαιτούσαν. Με βάση το οργανωμένο αυτό σχέδιο : α) επέλεγαν αρχικά τις περιοχές που θα εξερευνούσαν για τον εντοπισμό των μελλοντικών στόχων τους και στην συνέχεια μετέβαιναν στην περιοχή που επέλεγαν τόσο πρωινές ώρες, όπου οι ένοικοι έλειπαν, όσο και βραδινές, χρησιμοποιώντας πάντα τα επιχειρησιακά αυτοκίνητα της οργάνωσης, στα οποία απέκρυπταν τα απαραίτητα για την επίτευξη του σκοπού τους διαρρηκτικά εργαλεία, σε σημεία τέτοια που θα ήταν δύσκολο να εντοπισθούν σε περίπτωση αστυνομικού ελέγχου, β) η ενδυμασία τους ήταν διαφορετική ανάλογα με την περιοχή που επέλεγαν να δράσουν για να μη κινήσουν τις υποψίες των περαστικών με κανένα τρόπο, θεωρώντας ότι το παρουσιαστικό ενός ατόμου που ξεφεύγει του φυσιολογικού και του προσεγμένου, είναι αυτό που δημιουργεί υποψίες, γ) αφού επέλεγαν στην περιοχή δράσης τους, στάθμευαν τα επιχειρησιακά αυτοκίνητα σε κοντινά των στόχων σημεία και στην συνέχεια, χρησιμοποιώντας διάφορα τεχνάσματα, όπως για παράδειγμα προσποιούμενοι τους υπαλλήλους delivery, προσπαθούσαν να πείσουν τους ιδιοκτήτες των οικιών να τους επιτρέψουν από το θυροτηλέφωνο την πρόσβαση στην κεντρική είσοδο των πολυκατοικιών, προκειμένου να μη αναγκαστούν να προβούν στην διάρρηξη αυτής, διότι κινδύνευαν να γίνουν αντιληπτοί από διερχόμενα πρόσωπα, δ) τουλάχιστον δύο μέλη της οργάνωσης επιτηρούσαν εξωτερικά την οικία, ενώ παράλληλα έτερο μέλος και κυρίως ο 2ος κατηγορούμενος, μιλούσε συνεχώς στο τηλέφωνο με τους τσιλιαδόρους. για να έχει άμεση ενημέρωση, αν πλησίαζε κάποιος από τους ενοίκους ή αστυνομικοί, ε) προκειμένου να έχουν κάλυψη σε περίπτωση που γίνονταν αντιληπτοί από διερχόμενα πρόσωπα ή ελέγχονταν από αστυνομικούς, έπαιρναν μαζί τους τουλάχιστον σε μια περίπτωση μια ηλικιωμένη γυναίκα Ελληνίδα, η οποία δεν είχε αντιληφθεί τον πραγματικό λόγο για τον οποίο βρίσκονταν στο σημείο και δεν γνώριζε κάτι σχετικά με την διάπραξη της διάρρηξης και την οποία φρόντιζε η εκ των κατηγορουμένων (επ) S. (ον) S., στ) αφού αποκτούσαν πρόσβαση στις πολυκατοικίες, κατόπτευαν το κάθε διαμέρισμα ξεχωριστά και περιεργάζονταν τις κλειδαριές της κάθε οικίας, βάζοντας ταυτόχρονα και απαραίτητα σημάδια που θα τους βοηθούσαν σε περίπτωση που αποφάσιζαν να επιστρέφουν στην οικία για να την διαρρήξουν και όταν εν τέλει επέλεγαν το διαμέρισμα- στόχο, αφού βεβαιώνονταν ότι οι ένοικοι απουσιάζουν, παραβίαζαν με την χρήση διαρρηκτικών εργαλείων τους ομφαλούς των κλειδαριών και εισέρχονταν στις οικίες, καθόσον κατείχαν ιδιαίτερη τεχνογνωσία και εξειδίκευση σχετικά με τους διαφόρους τύπους κλειδαριών που κυκλοφορούν και μάλιστα, ανάλογα με την μάρκα της κλειδαριάς, τον τύπο και τα χαρακτηριστικά, επέλεγαν και τα κατάλληλα εργαλεία που θα απαιτούνταν για την διάνοιξη της θύρας, ήταν δε τέτοια η αρτιότητά τους στην συγκεκριμένη μεθοδολογία παραβίασης κλειδαριών, που σε πολλές περιπτώσεις δεν άφηναν κανένα ίχνος παραβίασης, ζ) κατά την είσοδό τους στις οικίες των παθόντων ερευνούσαν κάθε πιθανό σημείο, στο οποίο θα μπορούσαν οι παθόντες να αποκρύπτουν αντικείμενα αξίας με ιδιαίτερη προτίμηση στο ηλεκτρικό ψυγείο της κάθε οικίας, αφενός μεν διότι αυτό αποτελεί μια "έξυπνη κρυψώνα", αφετέρου δε διότι τα μέλη της οργάνωσης, βλέποντας το περιεχόμενο του ψυγείου του κάθε διαμερίσματος, έβγαζαν συμπέρασμα ως προς την οικονομική επιφάνεια των ενοίκων, ενημερώνοντας το ένα μέλος το άλλο για την περιγραφή της εικόνας κάθε οικίας σχετικά με την δυνατότητα ανεύρεσης αντικειμένων αξίας με συγκεκριμένες κωδικοποιημένες εκφράσεις κατά τις τηλεφωνικές τους συνομιλίες και η) εκτός από τις οργανωμένες διαρρήξεις διέπρατταν και ληστείες σε οικίες, σε περίπτωση που οι ένοικοι των διαμερισμάτων βρίσκονταν εντός των οικιών τους, απειλώντας τους παθόντες με την χρήση διαφόρων αντικειμένων (κατσαβίδια κλπ), προκειμένου να ασκήσουν ψυχολογική ή κάθε άλλου είδους βία, για να καταφέρουν να επιτύχουν τον σκοπό τους. Περαιτέρω σε όλα τα στάδια των εν γένει δραστηριοτήτων τους λάμβαναν ιδιαίτερα μέτρα προφύλαξης, προκειμένου να δυσχεραίνουν τον εντοπισμό και την σύλληψή τους από τις αστυνομικές αρχές, καθόσον ειδικότερα : α) σχετικά με την διαμονή των μελών της οργάνωσης ακολουθούσαν την πρακτική που ακολουθούν όλες οι αντίστοιχες οργανώσεις του Γεωργιανού Οργανωμένου Εγκλήματος, δηλαδή ενοικίαση διαμερισμάτων σε στοιχεία γυναικών υπηκόων Γεωργίας, ώστε να μη είναι εύκολος ο εντοπισμός τους, ενώ τα ενοίκια πληρώνονταν από τα έσοδα της εγκληματικής τους δραστηριότητας, β) την ίδια τακτική ακολουθούσαν και με τα Ι.Χ.Ε αυτοκίνητα που χρησιμοποιούσε η οργάνωση για την εγκληματική δραστηριότητα και τα οποία τις περισσότερες φορές ήταν καταχωρημένα σε στοιχεία έτερων αλλοδαπών προσώπων, προκειμένου με αυτόν τον τρόπο να καταστεί δυσχερής ο εντοπισμός τους από τις αστυνομικές αρχές, σε περίπτωση που το "επιχειρησιακό" όχημα γίνει αντιληπτό από μάρτυρες, την στιγμή που εκτελούσαν την κλοπή, γ) η οργάνωση διέθετε και συγκεκριμένο άτυπο "μνημόνιο" ενεργειών για τις περιπτώσεις που κάποιο μέλος της συλληφθεί ή έστω προσαχθεί σε κάποιο αστυνομικό τμήμα, με άμεση ενημέρωση του 1ου κατηγορουμένου, προκειμένου αυτός να έχει πλήρη γνώση της κατάστασης και στην συνέχεια καθ' υπόδειξή του τα μέλη της οργάνωσης ενημέρωναν άμεσα δικηγόρους, ώστε να υπάρχει ισχυρή κινητοποίηση και "προστασία" του συλληφθέντος μέλους, καθόσον μάλιστα η συγκεκριμένη ενέργεια αποτελούσε υποχρεωτική κίνηση της οργάνωσης, όπως επιτάσσει ο "Νόμος των ...", πάντα με την εποπτεία του 1ου κατηγορουμένου, χρησιμοποιώντας για την πληρωμή των δικηγορικών αμοιβών χρήματα από το κοινό "ταμείο" της οργάνωσης ή με κοινή οικονομική συνεισφορά των μελών της και καταρτίζοντας σε καθημερινή βάση συγκεκριμένο σχέδιο για την απολογία τους σε περίπτωση σύλληψής τους, το οποίο τροποποιούσαν ανάλογα με τις συνθήκες της σύλληψης, δ) για να δυσχεραίνουν τον εντοπισμό και την σύλληψή τους αλλά και την σύνδεσή τους με την διάπραξη συγκεκριμένων πράξεων, κατήρτιζαν και χρησιμοποιούσαν πλαστά έγγραφα, όπως δελτία ταυτότητας και διαβατήρια (πχ ο 1ος κατηγορούμενος ως Αρχηγός-"..." της οργάνωσης χρησιμοποιούσε αποκλειστικά πλαστά στοιχεία και συγκεκριμένα λιθουανική ταυτότητα με στοιχεία (επ) S. (ον) P., τα οποία μάλιστα φρόντιζε να υιοθετεί πλήρως σε όλες τις εκφάνσεις της καθημερινότητας του, προκειμένου με αυτόν τον τρόπο να καλύπτει πλήρως την πραγματική ταυτότητα του και να μηδενίζει τις πιθανότητες εντοπισμού του και ταυτοποίησής του από τις Ελληνικές και Αλλοδαπές Αρχές), ε) για τις μεταξύ τους επικοινωνίες χρησιμοποιούσαν κινητά τηλέφωνα και κάρτες SIM, καταχωρισμένες σε ονόματα ανύπαρκτων αλλοδαπών ("κάρτες του κιλού"), πρακτική που είναι πάγια για άτομα που αναπτύσσουν εγκληματική δράση, ώστε να μη καταλείπονται στοιχεία που θα τους συνέδεαν ευθέως και άμεσα με το αδίκημα, ελαχιστοποιώντας με αυτόν τον τρόπο κάθε κίνδυνο αποκάλυψης, εντοπισμού και σύλληψής τους, ενώ πολλές φορές κατά τον χρόνο των διαρρήξεων χρησιμοποιούσαν και φορητούς ασυρμάτους τύπου WALK1E TALKIE, για να ελαχιστοποιήσουν τις πιθανότητες έκθεσής τους σε διαδικασίες άρσεων απορρήτου των διαφόρων αστυνομικών και ανακριτικών Αρχών και στ) φρόντιζαν να σκουπίζουν τις επιφάνειες, με τις οποίες είχαν έλθει σε επαφή στον κάθε τόπο διάρρηξης, ώστε να μη βρεθούν δακτυλικά τους αποτυπώματα και για τον λόγο αυτό, όταν τα μέλη της οργάνωσης, ενεργούσαν εντός των οικιών, έψαχναν για κάλτσες των παθόντων, προκειμένου με αυτόν τον τρόπο να καλύψουν τα χέρια τους και να μη αφήσουν στις διάφορες επιφάνειες της οικίας δακτυλικά αποτυπώματα. Τέλος, από την εγκληματική της δραστηριότητα η οργάνωση αποκόμιζε μεγάλο οικονομικό όφελος, καθόσον όσα αντικείμενα αφαιρούσαν από τις εκάστοτε οικίες, τα πωλούσαν σχεδόν αμέσως σε διάφορα ενεχυροδανειστήρια της Αθήνας, ενώ για την διάθεση των αφαιρεθέντων αντικειμένων η εγκληματική οργάνωση διατηρούσε αυστηρό "πρόγραμμα" που δεν μεταβαλλόταν σχεδόν ποτέ, καθόσον συγκεκριμένα, με εντολή του 1ου και 2ου των κατηγορουμένων, ως "ηγετών" της οργάνωσης, τα μέλη της και κυρίως είτε η συγκατηγορούμενή τους (επ) S. (ον) S. (6η των κατηγορουμένων), είτε η συγκατηγορούμενή τους (επ) P. (ον) S., είτε ο συγκατηγορούμενός τους (επ) A. (ον) M., αμέσως μετά τις διαρρήξεις ή κατά τον απολύτως αναγκαίο χρόνο μετέβαιναν σε ενεχυροδανειστήρια στο κέντρο της Αθήνας, όπου διέθεταν τα κλοπιμαία (κοσμήματα, ρολόγια, χρυσαφικά και λοιπά τιμαλφή) προς πώληση έναντι διαφόρων χρηματικών ποσών, τα δε οικονομικά οφέλη που αποκόμιζαν τα μέλη της οργάνωσης από τις ως άνω δραστηριότητες τα μοιράζονταν μεταξύ τους καθ' υπόδειξη και υπαγόρευση πάντα του 1ου κατηγορουμένου, ο οποίος καθόριζε αυστηρά το ποσόν που θα πάρει το κάθε μέλος ανάλογα με τις υπηρεσίες του, την θέση του και τις ανάγκες του ταμείου της οργάνωσης, ακόμη και μετά την σύλληψη του τελευταίου στις 15-08-2017. ΚΗΡΥΣΣΕΙ α) τον 1° κατηγορούμενο ένοχο για την πράξη των διακεκριμένων κλοπών από κοινού και κατ' εξακολούθηση, τετελεσμένες και σε απόπειρα, από δύο ή περισσότερους δράστες που είχαν ενωθεί για να διαπράπουν κλοπές κατ' επάγγελμα και κατά συνήθεια ως φυσικός αυτουργός όλων πλην των με αριθμό: 2, 3, 4, 5, 6, 35,41, 42, 52 και 53 κλοπών ένοχος ως ηθικός αυτουργός και β)τους 2°, 4° και 5° κατηγορουμένους ενόχους του ότι: Β) Στους αναφερομένους παρακάτω τόπους και χρόνους, ενεργώντας με πρόθεση, από κοινού, και με έτερους άγνωστους δράστες, δηλαδή κατόπιν συναπόφασης και με κοινό δόλο τέλεσης, ενώ μάλιστα είχαν ενωθεί για να διαπράττουν κλοπές και ληστείες, με περισσότερες από μια πράξεις που συνιστούν εξακολούθηση του ίδιου εγκλήματος της κλοπής, τετελεσμένου και σε απόπειρα, και με ενότητα δόλου, είτε αφαίρεσαν από την κατοχή άλλων ξένα κινητά πράγματα, με σκοπό να τα ιδιοποιηθούν παράνομα, είτε έχοντας αποφασίσει να εκτελέσουν περισσότερα κακουργήματα διακεκριμένης κλοπής, δηλαδή να αφαιρέσουν από περισσότερα άλλα πρόσωπα ξένα κινητά πράγματα, με σκοπό να τα ιδιοποιηθούν παράνομα, από κοινού, επεχείρησαν πράξεις που περιέχουν τουλάχιστον αρχή εκτέλεσης του κακουργήματος της διακεκριμένης κλοπής, πλην όμως η τέλεση των κακουργημάτων αυτών δεν ολοκληρώθηκε όχι από δική τους βούληση αλλά για λόγους εξωτερικούς και ανεξάρτητους της βούλησής τους, σύμφωνα με τις αναφερόμενες ειδικότερα παρακάτω διακρίσεις, διέπραξαν δε τις πράξεις αυτές, τετελεσμένες και σε απόπειρα, κατ' επάγγελμα και κατά συνήθεια, αφού από την επανειλημμένη τέλεσή τους και από την υποδομή που είχαν διαμορφώσει με σκοπό την επανειλημμένη αυτή τέλεση, προκύπτει σκοπός τους για πορισμό εισοδήματος καθώς επίσης σταθερή ροπή τους προς την διάπραξη του συγκεκριμένου εγκλήματος της κλοπής ως στοιχείο της προσωπικότητάς τους Ειδικότερα, στους παρακάτω αναφερομένους τόπους και χρόνους, ενεργώντας με πρόθεση, από κοινού, οι 1ος, 2ος, 4ος, 5ος, ως άνω υπό στοιχείο Α) αναφερόμενοι κατηγορούμενοι, και με τον 3° κατηγορούμενο και με άλλους άγνωστους δράστες, μεταξύ των οποίων άτομα με τα μικρά ονόματα "«T. ή «T.", "«I. ή «I.", "V." ή " V. ·, δηλαδή κατόπιν συναπόφασης και με κοινό δόλο τέλεσης : 1) Κατά το χοονικό διάστημα από την 11:30 έως 12:00 ώρα της 16-09-2017, αφού παραβίασαν τον ομφαλό της κεντρικής θύρας διαμερίσματος 3ου ορόφου της πολυκατοικίας επί της οδού ... στον ..., στο οποίο διαμένει ο Ρ. Φ., εισήλθαν σε αυτό, ερεύνησαν όλους τους χώρους και αφαίρεσαν διάφορα πράγματα που ανήκουν στον προαναφερόμενο παθόντα, δηλαδή χρυσαφικά, ρολόγια χειρός και το χρηματικό ποσόν των έξι χιλιάδων ευρώ (6.000,00 ευρώ), με σκοπό να τα ιδιοποιηθούν από κοινού παράνομα. 2) Κατά το χρονικό διάστημα από 11:10 έως την 14:10 ώρα της 15-09-2017, αφού παραβίασαν την κεντρική θύρα διαμερίσματος 1ου ορόφου της πολυκατοικίας επί της οδού ..., στην ..., στο οποίο διαμένει η (επ) V. W. (ον) L. C., εισήλθαν σε αυτό, ερεύνησαν όλους τους χώρους και αφαίρεσαν διάφορα πράγματα που ανήκουν στην προαναφερομένη παθούσα, δηλαδή ένα φορητό ηλεκτρονικό υπολογιστή (laptop) μάρκας Toshiba, χρώματος ασημί, ένα tablet apple air, χρώματος μαύρου, ένα χρυσό ρολόι GUESS χρώματος ροζ, ένα ασημένιο ρολόι Swatch, ένα δαχτυλίδι με πέτρα μπλε τυρκουάζ και διάφορα μικρά χρυσά κοσμήματα, με σκοπό να τα ιδιοποιηθούν παράνομα από κοινού. 3) Κατά το χρονικό διάστημα από την 10:00 έως την 16:00 ώρα της 15-09-2017, εισήλθαν χωρίς εμφανή ίχνη παραβίασης στο εσωτερικό διαμερίσματος 3ου ορόφου της πολυκατοικίας επί της οδού ... στο ..., στο οποίο διαμένει ο Φ. Κ. και αφαίρεσαν διάφορα πράγματα που ανήκουν προαναφερόμενο παθόντα, δηλαδή ένα φορητό ηλεκτρονικό υπολογιστή μάρκας HP, χρώματος ασημί, ένα χρυσό βαφτιστικό σταυρό με σχέδιο μια καμπύλη και ένα βραχιόλι με μαργαριτάρια, δηλαδή πράγματα συνολικής αξίας χιλίων τετρακοσίων ευρώ (1.400.00 ευρώ), καθώς επίσης το υπ' αριθμ ... ελληνικό διαβατήριο με δικαιούχο τον παραπάνω παθόντα με ημερομηνία έκδοσης 09-03-2012 και ημερομηνία λήξης 08-03-2017 και διάφορα δημόσια έγγραφα με αριθμούς λογαριασμών τραπεζών, με σκοπό να τα ιδιοποιηθούν από κοινού παράνομα. 4) Κατά το χρονικό διάστημα από την 08:00 έως την 20:45 ώρα της 12-09-2017, παραβίασαν τον ομφαλό της κεντρικής θύρας διαμερίσματος 4ου ορόφου της πολυκατοικίας επί της οδού ... στο ..., στο οποίο διαμένει η Ε. K., εισήλθαν στο εσωτερικό του, ερεύνησαν όλους τους χώρους και αφαίρεσαν διάφορα πράγματα που ανήκουν στην προαναφερομένη παθούσα, δηλαδή ένα δερμάτινο πορτοφόλι, δύο φορητούς ηλεκτρονικούς υπολογιστές laptop μάρκας Toshiba, μια συσκευή κινητού τηλεφώνου μάρκας Samsung, είκοσι τεμάχια ασημένια δαχτυλίδια, δύο τεμάχια ασημένια βραχιόλια, δύο τεμάχια ασημένια περιδέραια, διάφορα ασημένια αλυσιδάκια, μια ασημένια χειροπέδα, τρία ζεύγη ασημένια σκουλαρίκια, ένα ζεύγος λευκόχρυσο σκουλαρίκια, και ένα ασημένιο δαχτυλίδι αρχαϊκού σχεδίου "ΖΟΛΩΤΑΣ", δηλαδή πράγματα συνολικής αξίας χιλίων επτακοσίων ευρώ (1.700,00), για να τα ιδιοποιηθούν από κοινού παράνομα. 5) Κατά το χρονικό διάστημα από την 12:30 έως την 15:30 ώρα της 04-09-2017, αφού παραβίασαν τον ομφαλό της κεντρικής θύρας διαμερίσματος 1ου ορόφου της πολυκατοικίας επί της οδού ... στην ..., στο οποίο διαμένουν ο (επ) B. (ον) G., και τα μέλη της οικογένειάς του, εισήλθαν στο εσωτερικό του, ερεύνησαν όλους τους χώρους και αφαίρεσαν διάφορα πράγματα, που ανήκουν στους προαναφερόμενους παθόντες, δηλαδή μια βιντεοκάμερα, μια οθόνη υπολογιστή, όλα τα χρυσά κοσμήματα και τους σταυρούς, δύο φιάλες ουίσκι, διάφορα εσώρουχα, διάφορα μαχαίρια, το χρηματικό ποσόν των τριών χιλιάδων ευρώ (3.000,00), διάφορα κοσμήματα μικρής αξίας, δηλαδή πράγματα συνολικής αξίας δέκα χιλιάδων ευρώ (10.000,00) περίπου, καθώς και δύο διαβατήρια εκδόσεως Αλβανικών Αρχών και συγκεκριμένα το υπ' αριθμ ... με άδεια διαμονής .../12-07-2010 με δικαιούχο την A. M. B. και το υπ' αριθμ ... με άδεια διαμονής .../12-07-2010 με δικαιούχο την M. B., με σκοπό να τα ιδιοποιηθούν από κοινού παράνομα. 6) Κατά το χρονικό διάστημα από την 17:30 έως την 23:30 ώρα της 12-08-2017, παραβίασαν την κεντρική θύρα διαμερίσματος 2ου ορόφου της πολυκατοικίας επί της οδού ... στην ..., που ανήκει στην Κ. Ν., εισήλθαν σε αυτό και αφού ερεύνησαν τους χώρους, αφαίρεσαν διάφορα πράγματα που ανήκουν στην προαναφερομένη παθούσα, δηλαδή το χρηματικό ποσόν των εκατόν ευρώ (100,00), δύο τάμπλετ, γυαλιά ηλίου, μια συσκευή κινητού τηλεφώνου μάρκας I-Phone 4 και τρεις χρυσές αλυσίδες, με σκοπό να τα ιδιοποιηθούν από κοινού παράνομα. 7) Κατά το χρονικό διάστημα από την 09:00 έως την 12:00 ώρα της 22-07-2017, παραβίασαν την κεντρική θύρα διαμερίσματος 1ου ορόφου της πολυκατοικίας επί της συμβολής των οδών ... στην ..., στο οποίο διαμένει η Μ. Τ.-Μ., εισήλθαν σε αυτό και αφού ερεύνησαν τους χώρους, αφαίρεσαν διάφορα πράγματα που ανήκουν στην προαναφερομένη παθούσα, στην μητέρα της Τ. Α., και στην αδελφή της Μ. Λ., δηλαδή τρεις φορητούς ηλεκτρονικούς υπολογιστές, από τους οποίους οι δύο μάρκας SONY VAIO και ο ένας HP, μια φωτογραφική μηχανή Cannon, ένα tablet Samsung, ένα iPod, αλλά και κοσμήματα , όπως ένα χρυσό κολιέ με την επιγραφή "...", δύο γυναικεία ρολόγια από τα οποία το ένα με δερμάτινο ρουλάκι και το άλλο με ασημένιο μπρασελέ, και ένα βραχιόλι μάρκας SWAROVSKY, το χρηματικό ποσόν των πεντακοσίων ευρώ (500,00) , μια δερμάτινη μαύρη τσάντα χειρός μάρκας PRADA, μια γυναικεία τσάντα χειρός μάρκας LOUIS VUITTON, δύο τσάντες ώμου CHANEL, μια χιαστί CHANEL, μια τσάντα χειρός μάρκας BOTTEGA VENETA χρώματος ασημί, καθώς επίσης το υπ' αριθμ ... διαβατήριο με ημερομηνία λήξης 17-05-2017 με δικαιούχο την Μ. Τ.-Μ., το υπ' αριθμ ... διαβατήριο με ημερομηνία λήξης 13- 07-2021 με δικαιούχο την Μ. Λ. και το υπ' αριθμ ... διαβατήριο με ημερομηνία έκδοσης 16-10-2008 και λήξης 15-10-2013 και με δικαιούχο την Τ. Α., με σκοπό να τα ιδιοποιηθούν από κοινού παράνομα. 8) Κατά το χρονικό διάστημα από την 18:30 έως την 23:00 ώρα της 18-07-2017, έχοντας αποφασίσει να τελέσουν το κακούργημα της διακεκριμένης κλοπής, τελούμενης κατ' επάγγελμα και κατά συνήθεια από κοινού από περισσότερους δράστες που έχουν ενωθεί για να διαπράττουν κλοπές και ληστείες, παραβίασαν τον ομφαλό της κλειδαριάς της κεντρικής θύρας διαμερίσματος 1ου ορόφου της πολυκατοικίας επί της οδού ..., στην ..., στο οποίο διαμένει η Σ. Α., εισήλθαν σε αυτό και ερεύνησαν τους χώρους, με σκοπό να αφαιρέσουν διάφορα πράγματα που ανήκουν στην παθούσα, για να τα ιδιοποιηθούν από κοινού παράνομα, πλην όμως η πράξη τους αυτή δεν ολοκληρώθηκε όχι από δική τους βούληση αλλά από αίτια εξωτερικά και ανεξάρτητα από την βούλησή τους, καθόσον η προαναφερομένη παθούσα είχε μόλις μετακομίσει στο παραπάνω διαμέρισμα και γι αυτό δεν υπήρχαν πράγματα στο εσωτερικό του διαμερίσματος, ενώ κατά την διαφυγή τους από την παραπάνω πολυκατοικία στον ίδιο ως άνω χρόνο, αφαίρεσαν από την είσοδο της πολυκατοικίας ένα ποδήλατο ισορροπίας μάρκας PUKY. που ανήκει στην προαναφερομένη παθούσα, με σκοπό να το ιδιοποιηθούν από κοινού παράνομα. 9) Την 15:25 ώρα της 18-07-2017, έχοντας αποφασίσει να τελέσουν το κακούργημα της διακεκριμένης κλοπής τελούμενης κατ' επάγγελμα και κατά συνήθεια από κοινού από περισσότερους δράστες που έχουν ενωθεί για να διαπράττουν κλοπές και ληστείες, αφού παραβίασαν τον ομφαλό της κλειδαριάς της κεντρικής θύρας διαμερίσματος 2ου ορόφου της πολυκατοικίας επί της οδού ... στην ..., στο οποίο διαμένει ο Υ. Δ., εισήλθαν στο εσωτερικό του και ερεύνησαν τους χώρους της κρεβατοκάμαρας, με σκοπό να αφαιρέσουν διάφορα πράγματα που ανήκουν στον προαναφερόμενο παθόντα, για να τα ιδιοποιηθούν από κοινού παράνομα, πλην όμως η πράξη τους αυτή δεν ολοκληρώθηκε όχι από δική τους βούληση αλλά από αίτια εξωτερικά και ανεξάρτητα από την βούλησή τους, καθόσον πριν ολοκληρώσουν την πράξη τους έγιναν αντιληπτοί από τον προαναφερόμενο παθόντα και τράπηκαν σε φυγή, επιβιβαζόμενοι στο υπ' αριθμ ... ΙΧΕ αυτοκίνητο μάρκας VOLVO S60. χρώματος μαύρου, ιδιοκτησίας της (επ) P. (ον) S. (7ης κατηγορουμένης). 10) Κατά το χρονικό διάστημα από την 12:00 έως την 15:00 ώρα της 13-07-2017, αφού παραβίασαν την θύρα της αποθήκης του ισογείου της πολυκατοικίας επί της οδού ... στην ..., η οποία (αποθήκη) ανήκει στον Γ. Σ., εισήλθαν σε αυτή, ερεύνησαν όλους του χώρους και αφαίρεσαν διάφορα πράγματα που ανήκουν στον προαναφερόμενο παθόντα, δηλαδή περίπου πενήντα ασημένια μετάλλια και περίπου τριάντα χάλκινα μετάλλια (εγκαινίων Πατριαρχείου Κων/πόλεως και Ιερού Ναού Αγίου Γεωργίου, εγκαινίων επισκευής οικίας Κολοκοτρώνη στην Ανδρίτσαινα, βιβλιοθήκης Αρχιεπισκόπου Ιακώβου στην Βοστώνη, εκατονταετηρίδας Αρχιεπισκοπής Κρήτης, Μεγάλης του Γένους Σχολής, ένα μετάλλιο με επιγραφή Πατριάρχου Δημητρίου και ένα μετάλλιο με επιγραφή Πατριάρχου Βαρθολομαίου. Εταιρείας Φίλων του Λαού, διάφορα μετάλλια επετηρίδων γυναικολογικής κλινικής Ιατρικής Σχολής και Πανεπιστημίου Ιωαννίνων, πεντηκονταετίας Διεθνούς Ιπποκρατείου Ιδρύματος ασημένια και χάλκινα, διάφορα με την προτομή του Ιπποκράτη ή του Ασκληπιού και άλλα), τρεις χρυσούς σταυρούς Πατριαρχείου Κων/πόλεως, Εκκλησίας της Δωδεκαννήσου, παράσημα του Ελληνικού Ερυθρού Σταυρού και πολλά άλλα, πενήντα ασημένια νομίσματα γάμων Βασιλέων Κωνσταντίνου και Άννας - Μαρίας, τριάντα ασημένια τριαντάδραχμα της ΙΟΟετίας της Δυναστείας, δέκα ασημένια εικοσάδραχμα με τον Βασιλέα Παύλο, ένα χρυσό ρολόι χειρός "ROLEX", το χρηματικό ποσό των διακοσίων πενήντα ευρώ (250,00), μερικά (4-6) μονόφυλλα ποιημάτων Κ.Π. Καβάφη, δέκα έως δώδεκα μεγάλα βιβλία τέχνης (coffee table books) Ακρόπολης, Μεσσηνίας, Βενετίας, Διοσκουρίδη Μιλήτου, Αγριολούλουδα Ελλάδος Μιλήτου, ένα βιβλίο Απάντων Καβάφη, έκδοση Σεγκόπουλου 1933, ένα βιβλίο Πύρρου Θεσσαλού με τίτλο "Φαρμακοποιία", έκδοση 1818, τόμος Α', διάφορες φωτογραφίες Βασιλέων Γεωργίου Α', Όλγας, Κωνσταντίνου Α' , Σοφίας, με ιδιαίτερες αφιερώσεις και υπογραφές, ένα γυάλινο τασάκι με απεικόνιση του Βασιλέως Κωνσταντίνου του Α', και ένα ασημένιο τασάκι με νόμισμα του γάμου του Βασιλέως Κωνσταντίνου και της Άννας - Μαρίας, δύο ασημένιους δίσκους, έναν απλό και έναν με δικέφαλο αετό, μια μικρή συλλογή γραμματοσήμων, γύρω στα εκατό CD κλασσικής μουσικής και εννέα κάδρα με 4-6 ιατρικές γελοιογραφίες το καθένα (αποκόμματα ιατρικών περιοδικών) τραυματολογικού και ορθοπεδικού ενδιαφέροντος, με σκοπό να ιδιοποιηθούν από κοινού παράνομα όλα τα προαναφερόμενα πράγματα. 11) Την 22:15 ώρα της 13- 07-2017, αφού παραβίασαν τον ομφαλό της κλειδαριάς της κεντρικής θύρας του διαμερίσματος 2ου ορόφου της πολυκατοικίας επί της οδού ... στην ..., στο οποίο διαμένει η (επ) J. (ον) L. με τους γονείς, την αδελφή και την γιαγιά της, εισήλθαν σε αυτό και αφού ερεύνησαν όλους του χώρους, αφαίρεσαν διάφορα πράγματα που ανήκουν στην προαναφερόμενη ποθούσα, δηλαδή πλήθος κοσμημάτων , θήκες κοσμημάτων, ένα κινητό τηλέφωνο μάρκας Samsung, χρώματος μαύρου, ένα κινητό τηλέφωνο μάρκας LG, χρώματος μαύρου, ένα πορτοφόλι χρώματος καφέ κενό περιεχομένου, μια κρέμα με την ένδειξη LAMISIL, ένα κουτί που περιείχε χάπια με την ένδειξη LOMEXIN, ένα ηλεκτρικό υπόστρωμα και διάφορα μικρά αντικείμενα, με σκοπό να τα ιδιοποιηθούν από κοινού παράνομα. 12) Κατά το χρονικό διάστημα από την 21:30 ώρα της 09-07-2017 έως την 06:15 ώρα της 10-07-2017, αφού παραβίασαν τον ομφαλό της κλειδαριάς της κεντρικής θύρας της πολυκατοικίας επί της οδού ... στην ..., εισήλθαν στο εσωτερικό διαμερίσματος του ισογείου της πολυκατοικίας, στο οποίο διαμένει η Κ. Ε., και αφαίρεσαν διάφορα πράγματα που ανήκουν στην προαναφερομένη ποθούσα, δηλαδή ένα κομοδίνο που περιείχε τέσσερα παλαιά ρολόγια χειρός, μάρκας ORIENT και CITIZEN, ένα γυναικείο ρολόι με μπρασελέ διπλής όψης και τις βέρες της προαναφερομένης παθούσας και του συζύγου της, συνολικής αξίας δύο χιλιάδων ευρώ (2.000,00) περίπου, με σκοπό να τα ιδιοποιηθούν από κοινού παράνομα. 13) Κατά το χρονικό διάστημα από την 11:00 έως την 13:30 ώρα της 07-07-2017, αφού παραβίασαν τον ομφαλό της κλειδαριάς της κεντρικής θύρας διαμερίσματος 4ου ορόφου της πολυκατοικίας επί της οδού ... στα ..., το οποίο ανήκει και στο οποίο διαμένει ο Κ. Χ., εισήλθαν στο εσωτερικό του, ερεύνησαν όλους του χώρους και αφαίρεσαν διάφορα πράγματα που ανήκουν στον προαναφερόμενο παθόντα, δηλαδή ένα ζευγάρι χρυσά μανικετόκουμπα και μια χρυσή γραβατοπιάστρα, με σκοπό να τα ιδιοποιηθούν από κοινού παράνομα. 14) Κατά το χρονικό διάστημα από την 11:00 έως την 13:30 ώρα της 07-07-2017, αφού υπερπήδησαν από το μπαλκόνι του διαμερίσματος της ανωτέρω περίπτωσης 13 και εισήλθαν από την μπαλκονόπορτα στο εσωτερικό διαμερίσματος 4ου ορόφου της πολυκατοικίας επί της οδού ... στα ..., το οποίο ανήκει και στο οποίο διαμένει η Μ. Β., ερεύνησαν τους χώρους και αφαίρεσαν διάφορα πράγματα που ανήκουν στην προαναφερόμενη παθούσα, δηλαδή το χρηματικό ποσόν των οκτακόσιων ευρώ (800,00), τρία ρολόγια, ένα χρυσό σταυρό και μια αλυσίδα χεριού χρυσή, με σκοπό να τα ιδιοποιηθούν από κοινού παρανομα. 15) Κατά το χρονικό διάστημα από την 20:15 έως την 23:00 ώρα της 05-07-2017, αφού παραβίασαν τον ομφαλό της κλειδαριάς της θύρας της κουζίνας διαμερίσματος 2ου ορόφου της πολυκατοικίας επί της συμβολής των οδών ... στην ..., το οποίο ανήκει στον Ζ. Φ., εισήλθαν σε αυτό και αφού ερεύνησαν όλους τους χώρους, αφαίρεσαν διάφορα πράγματα που ανήκουν στον προαναφερόμενο παθόντα και στην πεθερά του Κ. Χ., δηλαδή το χρηματικό ποσόν των τριακοσίων ευρώ (300,00) και διάφορα κοσμήματα και ρολόγια δύο δαχτυλίδια χρυσά με διαμάντια Φανουράκη, ένα οβάλ χρυσό και ασημί με άσπρες πέτρες, ένα χρυσό με οβάλ πέτρα τουρκουάζ, μια συλλογή καρφιτσών πεταλούδες αποτελούμενη από 8-10 τεμάχια, ένα βραχιόλι από ελεφαντόδοντο, μια χρυσή αλυσίδα ελαφριά, ένα ρολόι Cartier χρυσό με λουράκι ένα ρολόι Ωμέγα ατσάλινο αυτόματο, ένα δαχτυλίδι χρυσό παλιό με αμέθυστο, δύο κολιέ μαργαριταρένια με χρυσό κούμπωμα, ένα δαχτυλίδι χρυσό με διαμαντάκι, ένα δαχτυλίδι 3 βέρες χρυσό, ένα δαχτυλίδι χρυσό με aqua marina, ένα διαμαντένιο βραχιόλι λευκόχρυσο, χρυσά σκουλαρίκια με άσπρα ζαφείρια, ένα δαχτυλίδι από λευκόχρυσο με άσπρο ζαφείρι, τρεις σταυρούς χρυσούς βαφτιστικούς με τις αλυσίδες τους, ένα βραχιόλι χρυσό μαλακό με κρεμαστάρι Λαλαούνη, ένα μενταγιόν χρυσό με αλυσίδα χρυσή Λαλαούνη, σκουλαρίκια χρυσά Λαλαούνη, δαχτυλιδάκια παιδικά 2-3 χρυσά, μανικετόκουμπα χρυσά με όνυχα και μπριγιάν, σκουλαρίκια μαργαριταρένια με μπριγιαντάκι, συνολικής αξίας σαράντα χιλιάδων ευρώ (40.000,00), καθώς επίσης ένα πιεσόμετρο ηλεκτρονικό, τα υπ' αριθμ ΑΝ ... με ημερομηνία έκδοσης 14-12-2016 και λήξης 13-12-2021, ΑΙ ... με ημερομηνία έκδοσης 13-01-2012 και λήξης 12-01-2017 και ΑΒ ... με ημερομηνία έκδοσης 07-10-2006 και λήξης 06-10-2011 διαβατήρια καθώς και το υπ' αριθμ ΑΗ ... δελτίο αστυνομικής ταυτότητας της Κ. Χ., με σκοπό να τα ιδιοποιηθούν από κοινού παράνομα. 16) Κατά το χρονικό διάστημα από την 07:00 έως την 15:30 ώρα της 04-07-2017, αφού εισήλθαν χωρίς εμφανή ίχνη παραβίασης στο εσωτερικό διαμερίσματος 1ου ορόφου της πολυκατοικίας επί της οδού ..., στο ..., στο οποίο διαμένει ο (επ) D. (ον) A., μαζί με την σύζυγό του Ε. Α., ερεύνησαν όλους τους χώρους και αφαίρεσαν διάφορα πράγματα που ανήκουν στους προαναφερόμενους παθόντες, δηλαδή το χρηματικό ποσό των εκατόν πενήντα ευρώ (150,00), ένα φορητό υπολογιστή μάρκας SONY, μια συσκευή tablet IOS, ένα χρυσό σταυρό, μια χρυσή βέρα, μια συλλογή από παλιά ελληνικά νομίσματα, μια κολόνια και γυαλιά ηλίου, με σκοπό να τα ιδιοποιηθούν από κοινού παράνομα. 17) Κατά το χρονικό διάστημα από την 07:30 έως την 14:00 ώρα της 19-06-2017, αφού εισήλθαν χωρίς εμφανή ίχνη παραβίασης στο εσωτερικό διαμερίσματος 3ου ορόφου της πολυκατοικίας επί της οδού ... στην ..., στο οποίο διαμένει ο Χ. Δ., αφαίρεσαν διάφορα πράγματα που ανήκουν στον προαναφερόμενο παθόντα, δηλαδή ένα φορητό ηλεκτρονικό υπολογιστή μάρκας Toshiba, χρώματος μαύρου, δύο μανικετόκουμπα, ένα διακοσμητικό γραβάτας, δύο χρυσές αλυσίδες χειρός και ένα φυλαχτό ("μάτι"), με σκοπό να τα ιδιοποιηθούν από κοινού παράνομα. 18) Κατά το χρονικό διάστημα από την 07:30 έως την 14:00 ώρα της 19-06-2017, αφού πέρασαν από το μπαλκόνι του διαμερίσματος της ανωτέρω περίπτωσης 17, στο διπλανό διαμέρισμα του 3ου ορόφου της πολυκατοικίας επί της οδού ... στην ..., στο οποίο διαμένει ο Π. Μ., εισήλθαν σε αυτό από ανασφάλιστη μπαλκονόπορτα και αφαίρεσαν διάφορα πράγματα που ανήκουν στον προαναφερόμενο παθόντα και στην αρραβωνιαστικιά του, δηλαδή μια φωτογραφική μηχανή DSLR Cannon EOS 550D-Rebel Τ2ί, ένα OOZOO Steel γυναικείο ρολόι επίχρυσο με άσπρα δερμάτινα λουράκια και άσπρο καντραν 40-45mm, ένα σετ Pierre Cardin (ρολόι χρυσό με καφέ λουράκι, δύο ζευγάρια χρυσά σκουλαρίκια σε σχήμα καρδιάς και σε σχήμα οβάλ με ζιργκόν, ένα χρυσό κολιέ με κρεμαστή οβάλ πέτρα), ένα ρολόι Citizen Promaster Eco-Dive καταδυτικό με μαύρο ρουλάκι από καουτσούκ, μια ηλεκτρική ξυριστική μηχανή Braun (silk epil) λευκού χρώματος με ροζ-μωβ λεπτομέρειες, ένα μονόπετρο από λευκόχρυσο 3,2 gr, 0,10 carats, Gold : 18, ένα δαχτυλίδι ασημένιο σε σχήμα κορώνας, μια ποδιά από τα Ιεροσόλυμα (κομμάτι υφάσματος κροκί χρώματος), διάφορα άλλα κοσμήματα και κεριά και άλλα αντικείμενα, καθώς επίσης το υπ' αριθμ ΑΒ ... Διαβατήριο της αρραβωνιαστικιάς του προαναφερόμενου παθόντος, εκδόσεως ελληνικών Αρχών με ημερομηνία έκδοσης 09-11-2006 και λήξης 08-11-2011, το οποίο είχε στην τελευταία σελίδα Αμερικανική VISA σε ισχύ μέχρι το 2018, το υπ' αριθμ ΑΝ ... διαβατήριο της αρραβωνιαστικιάς του προαναφερόμενου παθόντος, εκδόσεως ελληνικών Αρχών με ημερομηνία έκδοσης 19-02-2016 και λήξης 18-02-2021 και το υπ' αριθμ ΑΙ ... 13 διαβατήριο του προαναφερόμενου παθόντος εκδόσεως ελληνικών Αρχών με ημερομηνία έκδοσης 05-09-2013 και λήξης 04-09-2016, με σκοπό να τα ιδιοποιηθούν από κοινού παράνομα. 19) Την 11:00 ώρα της 19-06-2017, έχοντας αποφασίσει να τελέσουν το κακούργημα της διακεκριμένης κλοπής τελούμενης κατ' επάγγελμα και κατά συνήθεια από κοινού από περισσότερους δράστες που έχουν ενωθεί για να διαπράττουν κλοπές και ληστείες, παραβίασαν τον ομφαλό της κλειδαριάς της κεντρικής θύρας διαμερίσματος του 3ου ορόφου της πολυκατοικίας επί της οδού ... στην ..., στο οποίο διαμένει η Γ. Μ. μαζί με την οικογένειά της, με σκοπό να εισέλθουν στο εσωτερικό του και να αφαιρέσουν διάφορα πράγματα που ανήκουν στην προαναφερομένη παθούσα και σε μέλη της οικογένειάς της, για να τα ιδιοποιηθούν από κοινού παράνομα, πλην όμως η πράξη τους αυτή δεν ολοκληρώθηκε όχι από δική τους βούληση αλλά από αίτια εξωτερικά και ανεξάρτητα από την βούλησή τους, καθόσον δεν κατόρθωσαν να εισέλθουν στο παραπάνω διαμέρισμα και αποχώρησαν. 20) Κατά το χρονικό διάστημα από την 19:20 έως την 21:10 ώρα της 16-06-2017, αφού παραβίασαν τον ομφαλό της κλειδαριάς της κεντρικής θύρας διαμερίσματος 2ου ορόφου της πολυκατοικίας επί της οδού ... στην ..., στο οποίο διαμένει η Γ. Β. μαζί με τον σύζυγό της, την κόρη της και τα δύο εγγόνια της, εισήλθαν σε αυτό και αφού ερεύνησαν τους χώρους, αφαίρεσαν διάφορα πράγματα που ανήκουν στην προαναφερόμενη παθούσα και στα προαναφερόμενα μέλη της οικογένειάς της, δηλαδή ένα φορητό ηλεκτρονικό υπολογιστή (laptop) μάρκας ESTAR, χρώματος μωβ, τέσσερις βαφτιστικούς χρυσούς σταυρούς, δύο ζευγάρια χρυσά σκουλαρίκια με πετραδάκια σε σχήμα αστεριού, ένα ζευγάρι χρυσά σκουλαρίκια με πέτρα χρώματος ροζ, τρία χρυσά δαχτυλίδια από τα οποία το ένα με πέτρα, μια χρυσή ταυτότητα με το όνομα "Δ." και μια ασημένια ταυτότητα με το όνομα "Χ.", μια συσκευή κινητού τηλεφώνου μάρκας Alcatel, χρώματος μαύρου, με σκοπό τα ιδιοποιηθούν από κοινού παράνομα. 21) Κατά το χρονικό διάστημα από την 05:00 ώρα της 16-06-2017 έως την 10:30 της 17-06-2017, αφού παραβίασαν τον ομφαλό της κλειδαριάς της κεντρικής θύρας διαμερίσματος 1ου ορόφου της πολυκατοικίας επί της οδού ... στην ..., στο οποίο διαμένει ο Χ. Κ., εισήλθαν σε αυτό και αφού ερεύνησαν τους χώρους, αφαίρεσαν διάφορα πράγματα που ανήκουν στον προαναφερόμενο παθόντα, δηλαδή ένα φορητό ηλεκτρονικό υπολογιστή μάρκας DELL, με τον φορτιστή του, το ποντίκι και την τσάντα μεταφοράς του, μια τηλεόραση τύπου LED 37" μάρκας SAMSUNG σειράς 6000 (μοντέλο UE37B6000WVXXH, Type No UE37B6000 και S/N ...), έξι κοντομάνικες μπλούζες, μια βερμούδα λευκή με γκρι και πράσινες ρίγες, και έξι παντελόνια, δηλαδή πράγματα συνολικής αξίας χιλίων πεντακοσίων ευρώ (1.500,00), με σκοπό να τα ιδιοποιηθούν από κοινού παράνομα. 22) Την 12:20 ώρα της 16-06-2017, έχοντας αποφασίσει να τελέσουν το κακούργημα της διακεκριμένης κλοπής τελούμενης κατ' επάγγελμα και κατά συνήθεια από κοινού από περισσότερους δράστες που έχουν ενωθεί για να διαπράττουν κλοπές και ληστείες, παραβίασαν τον ομφαλό της κλειδαριάς της κεντρικής θύρας και ξεκλείδωσαν χωρίς ίχνη παραβίασης την δεύτερη κλειδαριά ασφαλείας της κεντρικής θύρας διαμερίσματος 3ου ορόφου της πολυκατοικίας επί της οδού ... στην ..., στο οποίο διαμένει η Β. Α., με σκοπό να εισέλθουν στο εσωτερικό του και να αφαιρέσουν διάφορα πράγματα που ανήκουν στην προαναφερόμενη παθούσα, για να τα ιδιοποιηθούν από κοινού παράνομα, πλην όμως η πράξη τους αυτή δεν ολοκληρώθηκε όχι από δική τους βούληση αλλά από αίτια εξωτερικά και ανεξάρτητα της βούλησής τους, καθόσον ενεργοποιήθηκε το σύστημα συναγερμού του διαμερίσματος και ήχησε η σειρήνα του και γι' αυτό αποχώρησαν. 23) Κατά το χρονικό διάστημα από την 22:00 ώρα της 01-05-2017 έως την 02:00 ώρα της 02-05- 2017, αφού παραβίασαν την κεντρική θύρα των γραφείων της εταιρείας με την επωνυμία "... Α.Ε", η οποία (θύρα) ευρίσκεται στον 2ο όροφο της πολυκατοικίας επί της ... στο ..., εισήλθαν στο χώρο των γραφείων της προαναφερομένης εταιρείας και αφού ερεύνησαν τους χώρους, αφαίρεσαν διάφορα πράγματα που ανήκουν στην προαναφερόμενη παθούσα εταιρεία, δηλαδή μια ηλεκτρονική συσκευή μάρκας CISCO, αξίας τεσσάρων χιλιάδων ευρώ (4.000,00) και το χρηματικό ποσό των χιλίων ευρώ (1.000,00) , με σκοπό να τα ιδιοποιηθούν από κοινού παράνομα. 24) Κατά το χρονικό διάστημα από την 21:00 ώρα της 27-10-2016 έως την 22:00 ώρα της 30-10-20016, αφού εισήλθαν χωρίς εμφανή ίχνη παραβίασης στο εσωτερικό διαμερίσματος 3ου ορόφου της πολυκατοικίας επί της οδού ... στην ..., στο οποίο διαμένει ο Β. Σ. μαζί με την σύζυγό του Δ. Γ.. και αφαίρεσαν διάφορα πράγματα που ανήκουν σε αμφότερα τα προαναφερόμενα παθόντα πρόσωπα, δηλαδή μια δερμάτινη τσάντα Delsey, ένα δερμάτινο πορτοφόλι που περιείχε το ποσόν των χιλίων τριάντα ευρώ (1.030.00), το υπ' αριθμ Σ ... δελτίο αστυνομικής ταυτότητας, δύο χρεωστικές κάρτες της Τράπεζας Πειραιώς και της Εθνικής Τράπεζας αντίστοιχα, μια κάρτα Prepaid Τράπεζας Πειραιώς, ένα μπλοκ επιταγών με εννέα φύλλα εκδόσεως Τράπεζας Πειραιώς, ένα ηλεκτρονικό υπολογιστή (Laptop) μάρκας ASUS, χρώματος μαύρου-καφέ, αξίας χιλίων (1.000,00) ευρώ, ένα φορητό υπολογιστή laptop μάρκας HP, χρώματος μαύρου, αξίας τριοκοσίων πενήντα ευρώ (350,00), ένα ρολόι ανδρικό ROLEX, αξίας περίπου πέντε χιλιάδων ευρώ (5.000,00), ένα ρολόι ανδρικό Citizen, αξίας τριακοσίων πενήντα ευρώ (350,00), ένα ρολόι ανδρικό Emporio Armani, αξίας πεντακοσίων ευρώ (500,00) , ένα ρολόι ανδρικό Swatch, αξίας εκατόν ενενήντα ευρώ (190,00), ένα ρολόι ανδρικό Catamaran, αξίας τριακοσίων ευρώ, ένα ρολόι ανδρικό μάρκας Triton, αξίας διακοσίων πενήντα ευρώ, ένα ρολόι ανδρικό Casio Shock, αξίας διακοσίων ευρώ, ένα ρολόι αντρικό JAGA, αξίας εκατόν πενήντα ευρώ, ένα ρολόι ανδρικό Venus, αξίας πεντακοσίων ευρώ, το χρηματικό ποσό των χιλίων ευρώ (1.000,00), ένα ρολόι γυναικείο Vogue, αξίας τριακοσίων πενήντα ευρώ, ένα ρολόι γυναικείο Cavali, αξίας τριακοσίων πενήντα ευρώ, μια συσκευή κινητού τηλεφώνου Ml MAX, αξίας διακοσίων πενήντα ευρώ, ένα δαχτυλίδι χρυσό σε σχήμα καλαθιού με μπριγιάν, αξίας δύο χιλιάδων ευρών (2.000,00), ένα δαχτυλίδι σε σχήμα καλαθιού με ζιργκον αξίας χιλίων ευρώ (1.000,00), ένα δαχτυλίδι τύπου Μαραθιανάκη με μαύρη πέτρα, αξίας δύο χιλιάδων ευρώ (2.000,00), ένα δαχτυλίδι λευκόχρυσο με μαργαριτάρια αξίας χιλίων ευρώ (1.000,00), περίπου δέκα χρυσά δαχτυλίδια, αξίας τριών χιλιάδων πεντακοσίων ευρώ (3.500,00), ένα χρυσό σταυρό με αλυσίδα ανδρικό, αξίας πεντακοσίων ευρώ (500,00), χρυσά μανικετόκουμπα με μονόγραμμα ΒΣ, αξίας τριακοσίων ευρώ (300,00), μια χρυσή αλυσίδα γυναικεία, αξίας πεντακοσίων ευρώ (500,00), ένα γυναικείο χρυσό δαχτυλίδι με μαύρες πέτρες, αξίας πεντακοσίων ευρώ (500,00), ένα χρυσό βραχιόλι μπρασελέ με σήμα LOUIS VUITTON , αξίας 200,00), μια τσάντα ώμου POLO από ύφασμα και δέρμα χρώματος καφέ και εκρού, αξίας εκατό ευρώ (100,00), ένα ρολόι ανδρικό μάρκας ACCURIST με πλαστικό πορτοκάλι λουράκι, αξίας διακοσίων ευρώ (200,00), μια συσκευή παραγωγής ηλεκτρονικού κλειδαρίθμου (i-code της Εθνικής Τράπεζας), μια καρφίτσα χρυσή με σχήμα λουλουδιού με αγκάθια, αξίας πεντακοσίων ευρώ (500,00), ένα μαργαριταρένιο κολιέ μονής σειράς μαζί με σκουλαρίκια με μαργαριτάρι και χρυσή επένδυση, αξίας χιλίων ευρώ (1.000,00), ένα σετ χρυσό γυναικείο (κολιέ, βραχιόλι, δαχτυλίδι με μαύρες γραμμές σε μπλε θήκη) αξίας χιλίων ευρώ (1.000,00), ένα βραχιόλι χρυσό με σχέδιο περικοκλάδας, αξίας χιλίων ευρώ (1.0000,00), ένα δαχτυλίδι χρυσό με μπλε πέτρα και ζιργκον, αξίας τριακοσίων ευρώ (300,00), ένα μονόπετρο δαχτυλίδι με μπριγιάν μικρού σχήματος, αξίας χιλίων ευρώ (1.000,00), μια ανδρική ασημένια ταυτότητα με το όνομα "Β.", αξίας εκατό ευρώ (100,00), μια ασημένια βέρα με ημερομηνία 1983, αξίας πενήντα ευρώ, και ένα ρολόι γυναικείο Catamaran με καφέ λουράκι αξίας διακοσίων πενήντα ευρώ (250,00), δηλαδή πράγματα συνολικής αξίας περίπου είκοσι οκτώ χιλιάδων επτακοσίων εβδομήντα ευρώ (28.770,00), καθώς επίσης και το χρηματικό ποσόν των δύο χιλιάδων ευρώ (2.000,00), με σκοπό να ιδιοποιηθούν από κοινού παράνομα όλα τα προαναφερόμενα πράγματα. 25) Κατά το χρονικό διάστημα από την 11:30 έως την 13:30 ώρα της 24-06-2016, αφού παραβίασαν τον ομφαλό της κλειδαριάς της κεντρικής θύρας διαμερίσματος 2ου ορόφου της πολυκατοικίας επί της οδού ... στην ..., στο οποίο διαμένουν ο Π. Π. και η σύζυγός του Μ. Π., εισήλθαν σε αυτό, ερεύνησαν όλους τους χώρους και αφαίρεσαν διάφορα πράγματα που ανήκουν στα προαναφερόμενα παθόντα πρόσωπα, δηλαδή ένα χρηματοκιβώτιο, το οποίο περιείχε : α) το υπ' αριθμ Α- ... πιστόλι μάρκας CZ mod 75D Compact cal 9mm που κατείχε νόμιμα δυνάμει σχετικής άδειας κατοχής πυροβόλου όπλου και οπλοφορίας της Υποδιεύθυνσης Κρατικής Ασφαλείας ο παθών, β) δύο γεμιστήρες του ανωτέρω όπλου και γ) πενήντα φυσίγγια των 9mm, δ) τρεις πιστωτικές κάρτες των τραπεζών Eurobank και ALPHA BANK, ε) τα κλειδιά του υπ' αριθμ κυκλοφορίας ... ΙΧΕ αυτοκινήτου μάρκας AUDI, ιδιοκτησίας του προαναφερόμενου παθόντος Π. Π., στ) τα κλειδιά του υπ' αριθμ κυκλοφορίας ... ΙΧΕ αυτοκινήτου μάρκας Mercedes, ιδιοκτησίας της προαναφερόμενης παθούσας, Μ. Π., ζ) τα κλειδιά της υπ' αριθμ κυκλ ... μοτοσυκλέτας μάρκας BMW, ιδιοκτησίας του προαναφερόμενου παθόντος Π. Π., η) ένα σακ βουαγιάζ χρώματος μαύρου και θ) διάφορα προσωπικά έγγραφα του προαναφερόμενου παθόντος, Π. Π., με σκοπό να τα ιδιοποιηθούν από κοινού παράνομα. 26) Κατά το χρονικό διάστημα από την 20:15 ώρα της 03-03-2016 έως την 00:15 ώρα της 04-03-2016 , αφού παραβίασαν τον ομφαλό της κλειδαριάς της κεντρικής θύρας διαμερίσματος 1ου ορόφου της πολυκατοικίας επί της οδού ..., στο ..., ιδιοκτησίας του Φ. N., εισήλθαν στο εσωτερικό του, ερεύνησαν όλους τους χώρους και αφαίρεσαν διάφορα πράγματα που ανήκουν στον προαναφερόμενο παθόντα, δηλαδή διάφορα κοσμήματα και ηλεκτρονικές συσκευές (ένα ασημένιο δαχτυλίδι με ζαφειρένιες πέτρες, ένα ασημένιο δαχτυλίδι με πέτρες από ρουμπίνι, ένα λευκόχρυσο κολιέ λαιμού με μαργαριτάρια, ένα ασημένιο κολιέ λαιμού με κρεμαστή πέτρα από ζαφείρι και ένα χρυσό κολιέ λαιμού με κρεμαστό σε σχήμα πεταλούδα και διαμαντάκι, συνολικής αξίας 2.000,00 ευρώ περίπου, μια τηλεόραση μάρκας SAMSUNG- SMART TV 41", χρώματος μαύρου, αξίας 700,00 ευρώ, με σειριακό αριθμό ..., μια φωτογραφική μηχανή μάρκας SONY μοντέλο DSC- Τ700 με σειριακό αριθμό S01-...-7, αξίας 260,00 ευρώ, χρώματος κοκκίνου μαζί με την κόκκινη δερμάτινη θήκη του, ένα tablet μάρκας iPad 3, αξίας 200,00 ευρώ, χρώματος μαύρου, με σειριακό αριθμό ..., ένα mp3 αναπαραγωγής αρχείων μουσικής μάρκας iPod, χρώματος μεταλλικού μωβ, αξίας 180,00 ευρώ, ένα laptop μάρκας HP DV6 15.6", χρώματος γκρι αξίας 500,00 ευρώ, ένα tablet μάρκας BITMORE. χρώματος μαύρου, αξίας 120,00 ευρώ) και ένα άρωμα μάρκας GUCCI, με σκοπό να τα ιδιοποιηθούν από κοινού παράνομα. 27) Κατά το χρονικό διάστημα από την 12:00 έως την 14:00 ώρα της 07-01-2016, αφού παραβίασαν τον ομφαλό της κλειδαριάς της κεντρικής θύρας διαμερίσματος 2ου ορόφου της πολυκατοικίας επί της συμβολής των οδών ... στο ..., στο οποίο διαμένει η Ε. Χ., εισήλθαν στο εσωτερικό του, ερεύνησαν όλους τους χώρους και αφαίρεσαν διάφορα πράγματα που ανήκουν στην προαναφερόμενη παθούσα, δηλαδή το χρηματικό ποσόν των δύο χιλιάδων ευρώ (2.000,00), διάφορα χρυσαφικά συνολικής αξίας πέντε χιλιάδων ευρώ (5.000,00), μεταξύ των οποίων ένας βαφτιστικός σταυρός με το όνομα "Μ.", μια χειροπέδα και ένα δαχτυλίδι με μαύρες πέτρες, τρία γυναικεία ρολόγια από τα οποία το ένα μάρκας ΩΜΕΓΑ, μιά αλυσίδα λαιμού χονδρή χρυσή, ένα σταυρό χωρίς αλυσίδα με ξύλο τίμιου σταυρού, ένα δαχτυλίδι με πράσινη πέτρα, μια χρυσή λίρα σε κόσμημα, καθώς επίσης και ένα βιβλιάριο τράπεζας και μια κάρτα ανάληψης της Εθνικής Τράπεζας, ένα βιβλιάριο Ταχυδρομικού Ταμιευτηρίου επ' ονόματι της προαναφερόμενης παθούσας και ένα βιβλιάριο επ' ονόματι του γιού της Μ. Κ., και ένα βιβλιάριο του Ο.Γ.Α, με σκοπό να τα ιδιοποιηθούν από κοινού παράνομα. 28) Κατά το χρονικό διάστημα από την 23:00 ώρα της 15-09-2012 έως την 05:00 ώρα της 16-09-2012, αφού παραβίασαν τον ομφαλό της κλειδαριάς της κεντρικής θύρας διαμερίσματος 2ου ορόφου της πολυκατοικίας επί της οδού ... στην ..., στο οποίο διαμένει ο Γ. Π., εισήλθαν στο εσωτερικό του και αφαίρεσαν διάφορα πράγματα που ανήκουν στον προαναφερόμενο παθόντα, δηλαδή διάφορα κοσμήματα και διάφορα άλλα αντικείμενα με σκοπό να τα ιδιοποιηθούν από κοινού παράνομα. 29) Κατά το χρονικό διάστημα από την 08:00 έως την 15:00 ώρα της 06-09-2012, αφού παραβίασαν την κλειδαριά της κεντρικής θύρας διαμερίσματος 5ου ορόφου της πολυκατοικίας επί της οδού ... στην ..., στο οποίο διαμένει ο (επ) F. (ον) A., εισήλθαν στο εσωτερικό του και αφαίρεσαν διάφορα πράγματα που ανήκουν στον προαναφερόμενο παθόντα, δηλαδή διάφορα χρυσαφικά, διάφορες ηλεκτρονικές συσκευές και το χρηματικό ποσόν των πενήντα ευρώ (50,00) με σκοπό να τα ιδιοποιηθούν από κοινού παράνομα. 30) Κατά το χρονικό διάστημα από την 08:30 έως την 12:30 ώρα της 12-10-2016, αφού παραβίασαν την κεντρική θύρα διαμερίσματος 3ου ορόφου της πολυκατοικίας επί της συμβολής των οδών ... στην ..., ιδιοκτησίας του Μ. Κ., εισήλθαν στο εσωτερικό του και αφού ερεύνησαν τους χώρους, αφαίρεσαν διάφορα πράγματα που ανήκουν στον προαναφερόμενο παθόντα, δηλαδή διάφορα χρυσαφικά (ένα μονόπετρο αξίας δύο χιλιάδων ευρώ (2.000,00) και ένα πεντάπετρο αξίας δύο χιλιάδων ευρώ (2.000,00), με σκοπό να τα ιδιοποιηθούν από κοινού παράνομα. 31) Κατά το χρονικό διάστημα από την 09:00 ώρα της 18-11-2016 έως την 12:00 ώρα της ιδίας, αφού εισήλθαν στο εσωτερικό διαμερίσματος 2ου ορόφου της πολυκατοικίας επί της οδού ... στον ..., στο οποίο διαμένει ο Λ. Α., αφαίρεσαν διάφορα πράγματα που ανήκουν στον προαναφερόμενο παθόντα, δηλαδή διάφορα χρυσαφικά (μια αλυσίδα λαιμού χρυσή, μια βέρα χρυσή, ένα δαχτυλίδι χρυσό, μια καρφίτσα χρυσή, ένα περιδέραιο χρυσό, ένα ζευγάρι χρυσά σκουλαρίκια και ένα δαχτυλίδι με μωβ πέτρα αξίας 100,00 ευρώ), διάφορες ηλεκτρονικές συσκευές (ένα φορητό υπολογιστή COMPAQ CQ και μια κάμερα) και διάφορα άλλα προσωπικά αντικείμενα μεταξύ των οποίων ένα ζευγάρι γυαλιά ηλίου, με σκοπό να τα ιδιοποιηθούν από κοινού παράνομα. 32) Κατά το διάστημα από τις βραδινές ώρες της 31-03-2017 έως τις πρώτες πρωινές ώρες της 01-04- 2017. αφού παραβίασαν τον ομφαλό της κλειδαριάς της εξώθυρας της πολυκατοικίας που ευρίσκεται επί της οδού ... στο ..., και εν συνεχεία τον ομφαλό της κλειδαριάς της θύρας αποθήκης του υπογείου της παραπάνω πολυκατοικίας, η οποία (θύρα) ανήκει στον Θ. Κ., εισήλθαν στην εν λόγω αποθήκη και αφαίρεσαν διάφορα πράγματα που ανήκουν στον προαναφερόμενο παθόντα, δηλαδή έξι φιάλες ουίσκι και τζιν, με σκοπό να τα ιδιοποιηθούν από κοινού παράνομα. 33) Κατά το χρονικό διάστημα από την 10:00 ώρα έως την 16:40 ώρα της 26-02-2016, αφού εισήλθαν στο εσωτερικό του διαμερίσματος ισογείου της πολυκατοικίας επί της οδού ... στην ..., στο οποίο διαμένει η Β. Λ., αφαίρεσαν διάφορα πράγματα που ανήκουν στην προαναφερόμενη παθούσα, δηλαδή δύο φορητούς υπολογιστές μάρκας ACER και TURBO-X, χρώματος μαύρου, μια ξυριστική μηχανή μάρκας BRAUN, έξι ηχεία μάρκας LOGITECH 5,1, δύο κλειδιά σπιτιού, ένα ζευγάρι γυαλιά ηλίου μάρκας VOGUE, ένα μπολ λουλουδάτο, ένα ποτήρι κολονάτο χρυσό-ασημί σκαλιστό, ένα χρυσό κολιέ, με χρυσή πέτρα, ένα ασημένιο κολιέ με ασημένια πέτρα και μια σακούλα με διάφορα σκουλαρίκια φο-μπιζού, συνολικής αξίας χιλίων οκτακόσιων ευρώ (1.800,00), με σκοπό να τα ιδιοποιηθούν από κοινού παράνομα. 34) Κατά το χρονικό διάστημα από την 19:00 ώρα της 14-07-2017 έως την 09:00 ώρα της 16-10-2017, αφού παραβίασαν τον ομφαλό της κλειδαριάς της κεντρικής θύρας διαμερίσματος 4ου ορόφου της πολυκατοικίας επί της οδού ... στην ..., στο οποίο διαμένει ο Δ. Χ., εισήλθαν σε αυτό και αφού ερεύνησαν όλους τους χώρους, αφαίρεσαν διάφορα πράγματα που ανήκουν στον προαναφερόμενο παθόντα, δηλαδή το χρηματικό ποσό των εξακοσίων πενήντα ευρώ (650,00) , δύο χρυσές λίρες και χρυσά κοσμήματα (δαχτυλίδια και μενταγιόν), με σκοπό να τα ιδιοποιηθούν από κοινού παράνομα. 35) Κατά το χρονικό διάστημα από την 10:00 έως την 15:00 ώρα της 06-09-2017, αφού παραβίασαν τον ομφαλό της κλειδαριάς της θύρας εισόδου διαμερίσματος της πολυκατοικίας επί της οδού ... στο ..., στο οποίο διαμένει η Ε. Λ., εισήλθαν σε αυτό και αφού ερεύνησαν τους χώρους, αφαίρεσαν διάφορα πράγματα που ανήκουν στην προαναφερόμενη παθούσα, δηλαδή ένα φορητό ηλεκτρονικό υπολογιστή μάρκας Toshiba, ένα USB Stick και διάφορα χρυσά κοσμήματα και faux bijoux, με σκοπό να τα ιδιοποιηθούν από κοινού παράνομα. 36) Κατά το χρονικό διάστημα από την 20:00 έως την 23:00 ώρα της 30-06-2017, αφού παραβίασαν την κλειδαριά της θύρας εισόδου διαμερίσματος 2ου ορόφου της πολυκατοικίας επί της οδού ... στην ..., στο οποίο διαμένει ο Α. Ψ., εισήλθαν σε αυτό και αφού ερεύνησαν τους χώρους, αφαίρεσαν διάφορα πράγματα που ανήκουν στον προαναφερόμενο παθόντα, δηλαδή το χρηματικό ποσόν των εξακοσίων είκοσι ευρώ (620,00), ένα μετάλλιο και διάφορα χρυσά κοσμήματα συνολικής αξίας χιλίων ευρώ (1.000,00), με σκοπό να ιδιοποιηθούν από κοινού παράνομα. 37) Κατά το χρονικό διάστημα από την 20:50 έως την 21:00 ώρα της 29-06-2017, αφού παραβίασαν τον ομφαλό της κλειδαριάς της θύρας εισόδου διαμερίσματος 1ου ορόφου της πολυκατοικίας επί της οδού ... στην ..., το οποίο ανήκει και στο οποίο διαμένει η Ά. Π., εισήλθαν σε αυτό και αφού ερεύνησαν τους χώρους, αφαίρεσαν διάφορα πράγματα που ανήκουν στην προαναφερόμενη παθούσα, δηλαδή δύο ρολόγια χειρός, τέσσερα ρολόγια χειρός κουρδιστά, τρία χρυσά βραχιόλι, δύο ασημένια δαχτυλίδια, πέντε καρφίτσες πέτου, διάφορα κολιέ με χάντρες, ένα ζευγάρι γυαλιά μυωπίας, ένα ζευγάρι γυαλιά πρεσβυωπίας, αποδείξεις και λογαριασμούς της ΔΕΗ και του ΟΤΕ, παλαιές φωτογραφίες και εκκαθαριστικά σημειώματα Δ.Ο.Υ και διάφορα πράγματα που ανήκουν στον ανιψιό της προαναφερόμενης παθούσας, Γ. Κ., δηλαδή ένα φορητό ηλεκτρονικό υπολογιστή μάρκας DELL INSPIRON, χρώματος μαύρου, μια συσκευή κινητού τηλεφώνου μάρκας iPhone 5s, χρώματος λευκού, ένα ρολόι CASIO EDIFICE με ασήμι και μαύρου λουρί και ένα ρολόι CASIO αθλητικού τύπου, με σκοπό να τα ιδιοποιηθούν από κοινού παράνομα. 38) Κατά το χρονικό διάστημα από την 01-04-2017 έως την 01-05-2017, αφού εισήλθαν χωρίς εμφανή ίχνη διάρρηξης στο διαμέρισμα 2ου ορόφου της πολυκατοικίας επί της οδού ... στην Αθήνα, στο οποίο διαμένει η Θ. Χ., και αφού ερεύνησαν τους χώρους, αφαίρεσαν διάφορα πράγματα που ανήκουν στην προαναφερόμενη παθούσα, δηλαδή διάφορες τσάντες, κοσμήματα και ρολόγια, ασημικά, βαλίτσες και άλλα είδη οικιακής χρήσης, τηλεοράσεις και έγγραφα και προσωπικά αντικείμενα, δηλαδή πράγματα συνολικής αξίας άνω των εκατόν χιλιάδων ευρώ (100,00), μεταξύ των οποίων και δύο δερμάτινες γυναικείες τσάντες, ένα ασημένιο διακοσμητικό με την μορφή σκύλου, μια ασημένια σαμπανιέρα σκαλιστή, ένα ασημένιο καπάκι από μπολ, τρία διακοσμητικό πορσελάνινα αβγά, ένα ρολόι χειρός ORLANDO, δύο κολιέ faux bijoux, ένα ασημίζον δαχτυλίδι με λευκές πέτρες, ένα κουτί με πέρλες, και κολιέ από πέρλες, ένα κομπολόι με κεχριμπάρι, ένα ρολόι χειρός μάρκας OMEGA, μια κάρτα ΑΤΛΑΝΤΙΚ που αναγράφει το όνομα της προαναφερόμενης παθούσας, ένα ζευγάρι σκουλαρίκια faux bijoux, ένα κολιέ faux bijoux, ένα ρολόι μάρκας WESTAR, μια βέρα χρυσή του πατέρα της ως άνω παθούσας, δύο γυναικεία χρυσά δαχτυλίδια, δύο ασημένιες καρφίτσες, ένα γυναικείο δερμάτινο πορτοφόλι χρώματος ταμπά, ένα γυναικείο μαύρο δερμάτινο πορτοφόλι που περιείχε μια αριθμομηχανή και ένα χαρτονόμισμα 100 δολαρίων ΗΠΑ, ένα ζευγάρι γυαλιά ήλιου FILA, και ένα ζευγάρι γυαλιά ήλιου GUCCI, το χρηματικό ποσό των είκοσι χιλιάδων δρχ. σε χαρτονομίσματα των χιλίων, το χρηματικό ποσό των εκατό δολαρίων ΗΠΑ, διάφορα ενδύματα, δέκα γυναικείες δερμάτινες τσάντες (μια CHANEL, μαύρη λουστρίνι, μια CHANEL άσπρη, μια CHANEL πράσινη, μια δερμάτινη φίδι χρώματος καφέ, μια καφέ ταμπά σάκα δερμάτινη, μια δερμάτινη μεγάλη μπλε, μια δερμάτινη ροζ), ένα ασημένιο βραχιόλι και ένα ασημένιο βραχιόλι χειροπέδα, διάφορες μπλούζες και μπουφάν, δύο ζεύγη παπούτσια, τρεις κουρτίνες ζωγραφισμένες, δύο βαλίτσες και διάφορα λευκά είδη κεντημένα, φακέλους με συμβόλαια και όλα σχεδόν τα έγγραφα του αρχείου του συζύγου της ως άνω παθούσας, μια τσάντα που περιείχε δύο φορητές τηλεοράσεις, ενισχυτές και άλλες συσκευές, τα κλειδιά των τριών σπιτιών των ως άνω παθόντων, την άδεια κυκλοφορίας και την απόδειξη τελών κυκλοφορίας του υπ' αριθμ κυκλοφορίας ... ΙΧΕ αυτοκινήτου του συζύγου της, διάφορα προσωπικά έγγραφα, δύο ζεύγη γυαλιών οράσεως και ένα ηλίου, μια τηλεόραση SAMSUNG 55", 5 ζευγάρια ασημένια κηροπήγια, έναν ασημένιο αμφορέα, ένα ασημένιο ανθοδοχείο, ένα ασημένιο μπολ σφυρήλατο, πέντε μπολάκια ασημένια σε διάφορα σχέδια, δύο ασημένιες φοντανιέρες, δύο ασημένιους δίσκους με σκεύη ασημένια, δύο επάργυρα μεγάλα κασπό, πέντε διακοσμητικά μουράνο, ένα ασημένιο άλμπουμ με φωτογραφίες και μια τσάντα με φωτογραφίες, μια τηλεόραση SONY 32" και μια τηλεόραση SAMSUNG 60", συνολικής αξίας όλων των παραπάνω πραγμάτων περίπου 100.000,00 ευρώ, με σκοπό να τα ιδιοποιηθούν από κοινού παράνομα. 40) Κατά το χρονικό διάστημα από την 07:30 έως την 15:00 ώρα της 28-09-2017, αφού παραβίασαν τον ομφαλό της κλειδαριάς της θύρας εισόδου διαμερίσματος 5ου ορόφου της πολυκατοικίας επί της οδού ... στην ..., το οποίο ανήκει και στο οποίο διαμένει η Μ. Γ., εισήλθαν σε αυτό και αφού ερεύνησαν όλους τους χώρους, αφαίρεσαν διάφορα πράγματα που ανήκουν στην προαναφερομένη παθούσα, δηλαδή ένα σετ κολιέ και βραχιόλι λευκόχρυσο, τρεις χρυσούς σταυρούς με τις αλυσίδες τους, δύο χρυσές ταυτότητες με επιγραφή, μια λίρα τύπου κολιέ χρυσή με αλυσίδα, δύο λίρες Αγγλίας χρυσές, δύο χρυσά Κωνσταντινάτα εκ των οποίων το ένα με αλυσίδα, δύο δαχτυλίδια εκ των οποίων το ένα χρυσό και το άλλο λευκόχρυσο, ένα δαχτυλίδι ασημένιο με ροζ πέτρα, ένα σετ περιδέραιο και σκουλαρίκια ασημένια, δύο καρφίτσες εκ των οποίων μια ασημένια και μια επιχρυσωμένη, μια αλυσίδα χρυσή με ζώδιο, ένα μενταγιόν χρυσό με μαύρη πέτρα, δύο δαχτυλίδια ασημένια, δύο κοσμήματα- ματάκια, ένα δαχτυλίδι χρυσό με μαύρη πέτρα, ένα ζευγάρι κρεμαστά σκουλαρίκια, ένα σετ πέρλες σκουλαρίκια και κόσμημα για το λαιμό, δύο ασημένιες αλυσίδες, μια χρυσή αλυσίδα για το λαιμό με σχέδιο, μια χρυσή αλυσίδα με πλακέτα και αρχικά, δύο ασημένιους σταυρούς εκ των οποίων ο ένας με πέτρες, ένα σετ περιδέραιο και σκουλαρίκια με ζιργκον ασημένιο, ένα βραχιόλι χρυσό με μαργαριτάρια, ένα ζευγάρι σκουλαρίκια χρυσά (κρίκοι), ένα χρυσό ανδρικό δαχτυλίδι, ένα δαχτυλίδι γυναικείο με ασήμι και χρυσό με τρεις πέτρες ζιργκον, μια καρφίτσα χρυσή ανδρική για γραβάτα, μια καρφίτσα χάλκινου χρώματος στην μια όψη της οποίας αναγράφεται "Μ.Τ.Ε.Ν. ΣΧΟΛΗ- ΝΟΜΑΡΧ ΓΕΝΙΚΟΥ ΝΟΣΟΚΟΜΕΙΟΥ ΚΑΤΕΡΙΝΗΣ" και στην άλλη όψη . αναγράφεται "...", ένα κρεμαστό κόσμημα με λευκή πέτρα χωρίς την αλυσίδα του, ένα κόσμημα σε σχήμα σταυρού, μια ασημίζουσα αλυσίδα λαιμού με λευκές πέτρες και τρία ζευγάρια ασημίζοντα σκουλαρίκια με λευκές πέτρες συνολικής αξίας όλων των ανωτέρω κοσμημάτων άνω των πέντε χιλιάδων ευρώ (5.000,00), καθώς και το ποσόν των διακοσίων είκοσι (220,00 ευρώ), με σκοπό να τα ιδιοποιηθούν από κοινού παράνομα 41) Κατά το χρονικό διάστημα από την 13:00 έως την 17:20 ώρα της 02-09-2017, αφού ανέβηκαν στην βεράντα και παραβίασαν το παράθυρο της κουζίνας διαμερίσματος 2ου ορόφου της πολυκατοικίας επί της οδοί ... στις ..., στο οποίο διαμένει η Γ. Κ.. εισήλθαν σε αυτό και αφού ερεύνησαν τους χώρους, αφαίρεσαν διάφορά πράγματα που ανήκουν στην προαναφερόμενη παθούσα, δηλαδή ένα κλειδί αυτοκινήτου QASHQAI NISSAN, ένα κλειδί αυτοκινήτου MERCEDES 230 CC, μια οθόνη υπολογιστή LG 20" καινούργια με το κουτί της, μια φωτογραφική μηχανή ψηφιακή PANASONIC LUMIX dusxsi, ένα κινητό τηλέφωνο BLACKBERRY, διάφορους χρυσούς σταυρούς ανδρικούς με αλυσίδα 18 καρατίων, τέσσερις χρυσές λίρες, ένα ανδρικό δερμάτινο, διάφορα κοστούμια BOSS & ROCOCO, διάφορα φορέματα και τουαλέτες ROCOCO, γόβες γυναικείες LOUIS VOUITTON, γόβες γυναικείες FENDI, γόβες γυναικείες CHRISTIAN LOUBOUTIN, ένα γυναικείο παλτό ROBERTO CAVALLI CLASS, μια ξυριστική - κουρευτική μηχανή BROWN, ένα σετ μαχαιροπήρουνα βαλιτσάκι VILLEROY & BOCH σειρά UDINE 70 τεμάχια, ένα βάζο VERSACE ROSENTHAL 34 εκ MEDUSA, ένα μπολ VERSACE ROSENTHAL MEDUSA, μια πιατέλα τετράγωνη VERSACE ROSENTHAL MEDUSA, ένα σταχτοδοχείο VERSACE ROSENTHAL MEDUSA, ένα ρολόι 14 εκ OTTAVIANI κυματιστό , ένα σταχτοδοχείο VILLEROY & BOCH. ένα δίσκο επάργυρο ορθογώνιο ROYAL ZILVERSTAD 47*36, ένα ασύρματο τηλέφωνο PANASONIC, ένα POWER BAND 14.000, δερμάτινες θήκες καπνού, ένα εξωτερικό σκληρό δίσκο TRASCEND, ένα LAPTOP HP 15- BS025 NV BLUE, ένα σεμέν , ένα επαναφορτιζόμενο δραπανοκατσάβιδο BLACK & DECKER, διάφορες ασημένιες κορνίζες VALENT με γυαλιστερή επιφάνεια, ασημένιες εικόνες της Παναγιάς και του Αγίου Γεωργίου, μια πυξίδα ασημένια, ένα ρολόι SEIKO PREMIER KINETIC, ένα ρολόι SEIKO CHRONOGRAPH, πίνακες του ζωγράφου Θεόφιλου (μια αυτοπροσωπογραφία 0,20 * 0,40 και ένα τοπίο με ελιές 0,35 * 0,70) , ένα κόσμημα CARTIER, μια χειροπέδα χρυσή 18 καρατίων, διακοσμητικά SWAROVSKI (πυραμίδα, ελεφαντάκι και ρόδι), διάφορα κομπολόγια κανονικού μεγέθους και ένα μεγάλων διαστάσεων από αφόρετο κεντημένο με την θήκη του, ένα PLAYSTATION 4 SLIM 500GB, ένα PS VITA SONY, ένα NINTENDO DS, ένα φορητό ραδιοφωνάκι PHILIPS, ένα ξυπνητήρι PHILIPS, ένα SONY VAIO P SERIES, ένα IPAD 2 MINI, ένα σακ βουαγιάζ NIKE, μια βαλίτσα καμπίνας DELSEY SPINNER NAVY, μια τσάντα LOUIS VUITTON ARTSY MONOGRAM CANBAS, μια τσάντα LOUIS VUITTON ARTSY MONOGRAM CANBAS PAPILLON, ένα tablet SAMSUNG 10'' GALAXY TAB A2016 16GB, ανδρικά αρώματα JOOP & TOM FORD, γυναικεία αρώματα HYPNOSE, BURBERRY, AQUA ARMANI. DIOR, μια τηλεόραση SAMSUNG 27,5", γυαλιά ηλίου μάσκα γυναικεία CHRISTIAN DIOR, γυαλιά ανδρικά μυωπίας PRADA, ένα πορτοφόλι ανδρικό CALVIN KLEIN, ένα ανδρικό πορτοφόλι LOUIS VUITTON MONOGRAM CANVAS, μια χρυσίζουσα αλυσίδα λαιμού, ένα χρυσίζον δαχτυλίδι με μια οβάλ πράσινη πέτρα και λευκές πέτρες, ένα ζεύγος χρυσίζοντα σκουλαρίκια σε σχήμα φύλλου, ένα χρυσίζοντα σταυρό με χρυσίζουσα αλυσίδα λαιμού, ένα χρυσίζοντα σταυρό άνευ αλυσίδας και μια χρυσίζουσα βέρα άνευ ενδείξεων με χαρακτηριστικό μικρό χτύπημα, ένα χρυσίζοντα σταυρό με χρυσίζουσα αλυσίδα λαιμού, μια χρυσίζουσα αλυσίδα χειρός σε σχέδιο μαιάνδρου, ένα ρολόι χειρός μάρκας ROLEX με μαύρο -χρυσίζον στεφάνι και ασημίζον -χρυσίζον μπρασελέ με εγχάρακτη στην εσωτερική πλευρά του κουμπώματος την ένδειξη "...", μια χρυσίζουσα αλυσίδα χειρός, μια χρυσίζουσα αλυσίδα λαιμού και ένα χρυσίζοντα σταυρό, μια χρυσίζουσα αλυσίδα λαιμού με περασμένα ένα χρυσίζον κρεμαστό σε σχήμα Κ με μια λευκή πέτρα και ένα χρυσίζον οβάλ κρεμαστό που φέρει το γράμμα Κ σχηματισμένο με λευκές πέτρες, ένα ζεύγος χρυσίζοντα σκουλαρίκια, μια χρυσίζουσα-ασημίζουσα αλυσίδα χειρός, έναν ασημίζοντα σταυρό με ασημίζουσα αλυσίδα λαιμού, δύο χρυσίζουσες αλυσίδες χειρός, τρεις χρυσίζουσες αλυσίδες λαιμού, ένα χρυσίζοντα σταυρό με λευκές πέτρες, ένα σετ αποτελούμενο από ένα χρυσίζον δαχτυλίδι με μια πορτοκαλί πέτρα σε σχήμα δάκρυ και λευκές πέτρες και ένα χρυσίζον οβάλ κρεμαστό που φέρει μια πορτοκαλί πέτρα σε σχήμα δάκρυ και λευκές πέτρες και χρυσίζουσα αλυσίδα λαιμού,-ένα χρυσίζον βραχιόλι, έναν χρυσίζοντας σταυρό με χρυσίζουσα αλυσίδα λαιμού και ένα χρυσίζον πλεκτό βραχιόλι, ένα χρυσό στυλό μάρκας Mont Blanc, που έφερε μια πέτρα και ήταν μέσα σε μαύρη θήκη, καθώς και το ποσό των τετρακοσίων πενήντα ευρώ (450,00), με σκοπό να τα ιδιοποιηθούν από κοινού παράνομα. 42) Κατά το χρονικό διάστημα από την 08:00 έως την 18:00 ώρα της 24-08-2017, αφού έθραυσαν με λοστό την θύρα εισόδου διαμερίσματος 3ου ορόφου της πολυκατοικίας επί της οδού ... στο ..., στο οποίο διαμένει η Κ. Α., εισήλθαν σε αυτό και αφού ερεύνησαν τους χώρους, αφαίρεσαν διάφορα πράγματα που ανήκουν στην προαναφερόμενη ποθούσα, δηλαδή ένα λάπτοπ μάρκας SONY VAIO χρώματος ροζ-ασημί με σειριακό αριθμό ..., ένα iPad μάρκας APPLE, ένα ρολόι μάρκας OMEGA, ένα χρυσό κολιέ που ανέγραφε το όνομα ..., δύο κουτιά με ασημένια κοσμήματα, μπριγιάν σκουλαρίκια με λευκόχρυσο, το υπ' αοιθμ ΑΚ ... Ελληνικό διαβατήριο με ημερομηνία έκδοσης 06-11-2013 και λήξης 05-11-2018 με στοιχεία Π. Β., το υπ' αριθμ ΑΖ ... ελληνικό διαβατήριο με ημερομηνία έκδοσης 02-01-2016 και λήξης 01-01-2019 με στοιχεία Π. Μ., ένα χρυσίζον σκουλαρίκι με λευκή πέτρα, ένα ζευγάρι ασημίζοντα σκουλαρίκια με διάφανες πέτρες, και ένα ρολόι χειρός Folli Follie με μαύρο δερμάτινο λουρί, ένα χρυσίζον δαχτυλίδι με μαύρες πέτρες, μια κομμένη χρυσίζουσα αλυσίδα λαιμού και ένα τμήμα χρυσίζουσας αλυσίδας, με σκοπό να τα ιδιοποιηθούν από κοινού παράνομα. 43) Κατά το χρονικό διάστημα από την 06:00 ώρα της 05-08-2017 έως την 00:15 ώρα της 22-08-2017, αφού παραβίασαν την κλειδαριά της θύρας εισόδου διαμερίσματος 4ου ορόφου της πολυκατοικίας επί της οδού ... στον ..., στο οποίο διαμένουν ο Τ. Χ. και η σύζυγός του Π. Δ., εισήλθαν σε αυτό και αφού ερεύνησαν τους χώρους, αφαίρεσαν διάφορα πράγματα που ανήκουν στους προαναφερόμενους παθόντες, δηλαδή μια τηλεόραση μάρκας SONY 48", ένα ρολόι ανδρικό TAG HAUER, ένα ζευγάρι χρυσίζοντα μανικετόκουμπα, ένα ασημίζον δαχτυλίδι με μια πράσινη οβάλ πέτρα και λευκές πέτρες, ένα ασημίζον μονόπετρο, δαχτυλίδι με λευκή πέτρα, μια χρυσίζουσα αλυσίδα λαιμού, ένα σταυρό λευκόχρυσο, ένα δαχτυλίδι με μονόπετρο, ένα σετ μενταγιόν με σκουλαρίκια με διαμάντι, ένα δαχτυλίδι λευκόχρυσο με διάφορες πολύτιμες πέτρες, μια ταυτότητα λευκόχρυσου που αναγράφει ..., ένα κωνσταντινάτο φλουρί, ένα ζευγάρι χρυσά μανικετόκουμπα DUPON, ένα iPad 2, χρηματικό ποσόν σε αγγλικές λίρες, δολάρια αξίας 700,00 ευρώ, το χρηματικό ποσόν των τριακοσίων (300,00) ευρώ, ένα σετ μαργαριταρένια σκουλαρίκια, ένα βραχιόλι από ελεφαντόδοντο, ένα ρολόι SECTOR, μια βέρα που αναγράφει Δ., ένα γυναικείο ρολόι μάρκας POLO, ένα γυναικείο ρολόι μάρκας SEIKO, δύο γυναικεία αρώματα, ένα τσαντάκι μάρκας CALVIN KLEIN και ένα άρωμα μάρκας ISSEY MIYAKE, με σκοπό να τα ιδιοποιηθούν από κοινού παράνομα. 44) Κατά το χρονικό διάστημα από την 12:30 ώρα της 11-07-2017 έως την 13:30 ώρα της 14-07-2017, αφού παραβίασαν την θύρα εισόδου διαμερίσματος 2ου ορόφου της πολυκατοικίας επί της οδού ... στην Ν. ... στο οποίο διαμένει η Λ. Μ.-Β., εισήλθαν σε αυτό και αφού ερεύνησαν τους χώρους αφαίρεσαν διάφορα πράγματα που ανήκουν στην προαναφερόμενη παθούσα, δηλαδή το χρηματικό ποσόν των τριακοσίων πενήντα (350,00) ευρώ, δύο δαχτυλίδια (ένα με ροζέτα μπριγιάν και ένα ρουμπίνι με διαμάντια περιμετρικά), ένα βραχιόλι χρυσό αρθρωτό με μπριγιάν, μια λεπτή χρυσή καδένα, ένα σταυρό χρυσό με την αλυσίδα του, πέντε χρυσές λίρες, μια χρυσή καδένα με μικρά μαργαριτάρια και δύο χρυσές βέρες, ένα σετ ασημένια κουταλοπίρουνα και διάφορα ασημένια διακοσμητικά, με σκοπό να τα ιδιοποιηθούν από κοινού παράνομα. 45) Κατά το χρονικό διάστημα από την 18:00 ώρα της 06-07-2017 έως την 09:00 ώρα της 07-07-2017, αφού παραβίασαν τον ομφαλό της κεντρικής θύρας εισόδου ισογείου διαμερίσματος της πολυκατοικίας επί της οδού ... στην Αθήνα, στο οποίο στεγάζεται η εκδοτική εταιρεία με την επωνυμία "...", εισήλθαν σε αυτό και αφού ερεύνησαν τους χώρους, αφαίρεσαν διάφορα πράγματα που ανήκουν στην προαναφερόμενη ποθούσα εταιρεία και στην διαχειρίστρια αυτής Κ. Α., δηλαδή το χρηματικό ποσόν των διακοσίων ευρώ (200,00), έναν επιτραπέζιο Η/Υ Macintosh χρώματος μπεζ, ένα φορητό Η/Υ Dell χρώματος μαύρου, έναν σαρωτή, έναν υπολογιστή APPLE με σειριακό αριθμό ..., με το πληκτρολόγιο και το ποντίκι του, ένα επικυρωμένο φωτοαντίγραφο του υπ' αριθμ Φ-... Δ.Α.Τ με στοιχεία Η. Γ. του κων/νου, καθώς και διάφορα διακοσμητικά αντικείμενα, με σκοπό να τα ιδιοποιηθούν από κοινού παράνομα. 46) Κατά το χρονικό διάστημα από την 01:00 ώρα έως την 01:30 ώρα της 06-07-2017, αφού παραβίασαν τον ομφαλό της κεντρικής θύρας εισόδου διαμερίσματος 2ου ορόφου της πολυκατοικίας επί της οδού ... στην ..., το οποίο ανήκει και στο οποίο διαμένει ο Μ. Γ., εισήλθαν σε αυτό και αφού ερεύνησαν τους χώρους, αφαίρεσαν διάφορα πράγματα που ανήκουν στον προαναφερόμενο παθόντα, δηλαδή ασημικά αντικείμενα οικοσκευής, όπως κηροπήγια, μπολ, δίσκους και φωτιστικά, μεταξύ των οποίων δύο ασημίζοντα κηροπήγια, τρεις ασημίζουσες διακοσμητικές βάσεις, δύο ασημίζοντα κηροπήγια με θέσεις για πέντε κεριά και δυο ασημίζουσες σαμπανιέρες, συνολικής αξίας όλων αυτών περί τις τρεις χιλιάδες ευρώ (3.000,00) καθώς και μια συλλογή από εργαλειοθήκες με ποικιλία εργαλείων αλλά και ένα φάκελο με προσωπικά έγγραφα, με σκοπό να τα ιδιοποιηθούν από κοινού παράνομα. 47) Κατά το χρονικό διάστημα από την 10:00 ώρα έως την 16:00 ώρα της 29-06-2017, αφού ξεκλείδωσαν χωρίς εμφανή ίχνη παραβίασης την κεντρική θύρα εισόδου διαμερίσματος 4ου ορόφου της πολυκατοικίας επί της οδού ... στην ..., στο οποίο διαμένει η Τ. Μ., εισήλθαν σε αυτό και αφού ερεύνησαν τους χώρους, αφαίρεσαν διάφορα πράγματα που ανήκουν στην προαναφερόμενη παθούσα, δηλαδή το χρηματικό ποσόν των επτακοσίων ευρώ (700,00), μια ψηφιακή φωτογραφική μηχανή μάρκας ΝΙΚΟΝ, μοντέλο D3200, χρώματος μαύρου, αξίας περίπου εξακοσίων ευρώ (600,00), ένα κινητό τηλέφωνο μάρκας HUAWEI μοντέλο Υ5ϋ, με αριθμό ΙΜΕΙ ..., αξίας περίπου εκατόν πενήντα ευρώ, ένα ρολόι μάρκας Folli Follie, χρώματος άσπρο-χρυσό, αξίας τετρακοσίων πενήντα ευρώ περίπου, ένα ασημένιο δαχτυλίδι μαύρου χρώματος με κόκκινη πέτρα, αξίας περίπου διακοσίων πενήντα ευρώ, ένα ασημένιο δαχτυλίδι με πέτρα κέλυφος σαλιγκαριού, αξίας τριακοσίων ευρώ, καθώς και διάφορα άλλα κοσμήματα και τιμαλφή μικρής αξίας, με σκοπό να τα ιδιοποιηθούν από κοινού παράνομα. 48) Κατά το χρονικό διάστημα από την 09:30 ώρα έως την 19:30 ώρα της 02- 02-2017, αφού παραβίασαν την κεντρική θύρα εισόδου διαμερίσματος 4ου ορόφου της πολυκατοικίας επί της οδού ... στο ..., στο οποίο διαμένουν ο Κ. Σ. και η σύζυγός του Σ. Θ., εισήλθαν σε αυτό και αφού ερεύνησαν τους χώρους, αφαίρεσαν διάφορα πράγματα που ανήκουν στους προαναφερόμενους παθόντες, δηλαδή το υπ' αριθμ ΑΚ ... διαβατήριο εκδόσεως 12-11 2012 με στοιχεία του ως άνω παθόντος Σ. Κ., το υπ' αριθμ ... διαβατήριο της ως άνω παθούσας Σ. Θ., με μια θεώρηση εισόδου (VISA) ΗΠΑ, ένα iPad MINI χρώματος μαύρου με σειριακό αριθμό ..., δύο βέρες από λευκόχρυσο, ένα δαχτυλίδι μονόπετρο από λευκόχρυσο με διαμάντι, ένα σταυρό με πετραδάκια από λευκόχρυσο, δύο γυναικείες τσάντες δερμάτινες καφέ χρώματος, μια γυναικεία τσάντα δερμάτινη χρώματος μωβ-μαύρου με δέρμα φιδιού, ένα ατμοσίδερο TEFAL, ένα ζευγάρι σκουλαρίκια-κρίκοι από λευκόχρυσο, συνολικής χρηματικής αξίας δύο χιλιάδων ευρώ (2.000,00), με σκοπό να τα ιδιοποιηθούν από κοινού παράνομα. 49) Κατά το χρονικό διάστημα από την 11:00 ώρα έως την 16:00 ώρα της 12-01-2016, αφού παραβίασαν την κλειδαριά της κεντρικής θύρας εισόδου διαμερίσματος 1ου ορόφου της πολυκατοικίας επί της οδού ... στο ..., στο οποίο διαμένει ο Η. Π., εισήλθαν σε αυτό και αφού ερεύνησαν τους χώρους, αφαίρεσαν διάφορα πράγματα που ανήκουν στον προαναφερόμενο παθόντα, δηλαδή ένα φορητό υπολογιστή (λάπτοπ) μάρκας TOSHIBA Satellite, χρώματος λευκού, αξίας εξακοσίων ευρώ, και ένα ρολόι μάρκας TIMBERLAND, με καφέ λουρί, αξίας διακοσίων πενήντα ευρώ, με σκοπό να τα ιδιοποιηθούν από κοινού παράνομα. 50) Κατά το χρονικό διάστημα από την 18:00 ώρα της 01-02-2017 έως την 17:00 ώρα της 07-02- 2017, αφού παραβίασαν την κλειδαριά της κεντρικής θύρας εισόδου διαμερίσματος 3ου ορόφου της πολυκατοικίας επί της οδού ... στην ... Αττικής, στο οποίο διαμένει ο Λ. Π., εισήλθαν σε αυτό και αφού ερεύνησαν τους χώρους, αφαίρεσαν διάφορα πράγματα που ανήκουν στον προαναφερόμενο παθόντα, δηλαδή μια τηλεόραση 24" SONY με αποκωδικοποιητή και κάρτα, αξίας διακοσίων πενήντα ευρώ, ένα laptop LENOVO 15" αξίας επτακοσίων ευρώ, ένα laptop Toshiba 15" αξίας πεντακοσίων ευρώ, ένα ζευγάρι κιάλια AUTOFOCUS BUSHNELL, αξίας διακοσίων ευρώ, ένα τηλεσκόπιο αξίας εκατό ευρώ, μια κάμερα DIGITAL CANNON, αξίας πεντακοσίων ευρώ, ένα σετ μαχαιροπήρουνα, διάφορα ασημικά (περίπου 20 τεμάχια), μια γούνα (ζακέτα γκρι) αξίας πεντακοσίων ευρώ, δέκα περίπου ασημένιες εικόνες και ένα σκάνερ αξίας εκατό ευρώ, καθώς επίσης κοσμήματα μεταξύ των οποίων μια χρυσή βέρα που φέρει στο εσωτερικό της εγχάρακτες ενδείξεις "...", ένα χρυσό δαχτυλίδι με λευκές πέτρες, ένα δαχτυλίδι από λευκόχρυσο με μια λευκή πέτρα, ένα χρυσό δαχτυλίδι με δύο λευκές πέτρες, ένα χρυσό - λευκόχρυσο δαχτυλίδι με μια μαύρη οβάλ πέτρα και πολλές λευκές πέτρες, ένα χρυσό δαχτυλίδι με λευκές πέτρες, ένα χρυσό δαχτυλίδι με δύο κόκκινες πέτρες, δύο ζεύγη χρυσά σκουλαρίκια με λευκές πέτρες, ένα χρυσό δαχτυλίδι με κόκκινες πέτρες, ένα χρυσό δαχτυλίδι με λευκές πέτρες, ένα ζεύγος χρυσά βραχιόλια, ένα χρυσίζον βραχιόλι με μπλε και λευκές πέτρες, τρεις χρυσές βέργες σκαλιστές, μια χρυσή-λευκόχρυση αλυσίδα λαιμού με λευκές πέτρες, ένα χρυσό δαχτυλίδι με πράσινες και λευκές πέτρες και μια χρυσή στριφτή αλυσίδα λαιμού, με σκοπό να τα ιδιοποιηθούν από κοινού παράνομα. 51) Κατά το χρονικό διάστημα από την 21:30 ώρα έως την 22:30 ώρα της 25-07-2017, αφού έκοψαν τα κάγκελα του παραθύρου της κουζίνας ισογείου διαμερίσματος της πολυκατοικίας επί της οδού ... στον ..., στο οποίο διαμένει η Π. Π., εισήλθαν σε αυτό και αφού ερεύνησαν τους χώρους, αφαίρεσαν διάφορα πράγματα που ανήκαν στην προαναφερόμενη παθούσα και στην μητέρα της Λ. Π., δηλαδή το υπ' αριθμ ΑΗ ... διαβατήριο με στοιχεία της Π. Π. με ημερομηνία έκδοσης 06-09-2009 και λήξης 05-09-2014, μια κασετίνα μαχαιροπίρουνα μαζί με τα ασημένια κουταλάκια και πιρουνάκια, ένα ρολόι VOGUE τετράγωνο με στρασάκια και χρυσά μπρασελέ, ένα χρυσό δαχτυλίδι με διαμαντάκια σχήματος ρόμβου, ένα δαχτυλίδι με δύο μαργαριταράκια και διαμαντάκια, ένα δαχτυλίδι χρυσό ανδρικό με κόκκινη πέτρα σε διαστάσεις γυναικείες, ένα σταυρό ασημένιο με στρας και αλυσίδα χρυσόλευκη, ασημένια δαχτυλίδια σε σχήμα χεριού με μωβ πέτρα, ένα ασημένιο δαχτυλίδι με σχέδιο λουλούδι, μια ταυτότητα ασημένια χεριού με όνομα "Π.", ένα μενταγιόν SWAROVSKI με σχήμα δάκρυ, ένα μενταγιόν χρυσό σε σχήμα λουλούδι, διάφορα κοσμήματα BULGARI, ένα λευκόχρυσο σταυρό με σκαλίσματα, μια αλυσίδα λαιμού λευκόχρυση, ένα ρολόι VOGUE λευκό γυναικείο με λουράκι λαστιχένιο, μια αλυσίδα χεριού ασημένια μπρασελέ, μια αλυσίδα λαιμού χοντρή ασημένια, διάφορα σκουλαρίκια μικρά διαμαντάκια, ένα ρολόι γυναικείο χρυσό μάρκας SYMBOL, ένα χρυσίζον δαχτυλίδι με δύο μαργαριτάρια, και με μικρά μπριγιάντια στο πλάι, ένα ζευγάρι γυαλιά ηλίου ray-ban με χρυσό σκελετό, ένα ρολόι ασημί ανδρικό μάρκας TISSOT, δύο ρολόγια ΡΟΛΕΞ , καθώς και το χρηματικό ποσό των εκατό ευρώ, με σκοπό να τα ιδιοποιηθούν από κοινού παράνομα. 52) Κατά το χρονικό διάστημα από την 07:30 ώρα έως την 15:20 ώρα της 07-10-2017, αφού εισήλθαν χωρίς εμφανή ίχνη παραβίασης εντός διαμερίσματος 1ου ορόφου της πολυκατοικίας επί της οδού ... στην ..., στο οποίο διαμένει η Π. Β., εισήλθαν σε αυτό και αφού ερεύνησαν τους χώρους, αφαίρεσαν διάφορα πράγματα που ανήκουν στην προαναφερόμενη παθούσα, δηλαδή ένα δαχτυλίδι λευκόχρυσο με λευκές πέτρες αξίας 400.00 ευρώ περίπου, ένα βραχιόλι λευκόχρυσο με λευκόχρυσες λεπτομέρειες αξίας 400,00 ευρώ περίπου, ένα κολιέ λευκόχρυσο με λευκές πέτρες αξίας 400,00 ευρώ περίπου, ένα φο-μπιζού κολιέ με μπλε πέτρα αξίας 250,00 ευρώ περίπου, μια αλυσίδα λαιμού επίχρυση με λευκόχρυσο στην οποία είναι προσαρμοσμένοι κρίκοι και κρεμαστά σε σχέδιο πιπεριές και μια κολόνια μάρκας Folli Follie αξίας 70,00 ευρώ, με σκοπό να τα ιδιοποιηθούν από κοινού παράνομα. 53) Κατά το χρονικό διάστημα από την 10:30 ώρα έως την 21:00 ώρα της 21-08-2017, αφού παραβίασαν την θύρα εισόδου ισογείου διαμερίσματος της πολυκατοικίας επί της οδού ... στην ..., στο οποίο διαμένει η Π. Α., εισήλθαν σε αυτό και αφού ερεύνησαν τους χώρους, αφαίρεσαν διάφορα πράγματα που ανήκουν στην προαναφερόμενη παθούσα, δηλαδή μια φωτογραφική μηχανή SAMSUNG, μαύρου χρώματος με σειριακό αριθμό: ..., εντός θήκης χρώματος πορτοκαλί, μια φορητή συσκευή powerbank ασημίζουσα με την ένδειξη "DOSHIN", ένα δαχτυλίδι, ένα χρυσό σταυρό, ένα ρολόι TOMMY HILFINGER, ένα ρολόι GUESS, μια χρυσή αλυσίδα λαιμού με μονόγραμμα, ένα ζευγάρι χρυσά σκουλαρίκια σε σχήμα λουλουδιών, ένα δαχτυλίδι ασημί μάρκας SWAROVSKI, ένα ζευγάρι γυαλιά JIMMY CHOO, τρία αρώματα γυναικεία, ένα φορητό Η/Υ μάρκας LENOVO χρώματος μαύρου και ένα εξωτερικό σκληρό δίσκο χρώματος μπλε, με σκοπό να τα ιδιοποιηθούν από κοινού παράνομα. 54) Κατά το χρονικό διάστημα από την 21-07-2017 έως την 13:30 ώρα της 23-07-2017, αφού παραβίασαν τον ομφαλό της κλειδαριάς της κεντρικής θύρας εισόδου υπερυψωμένου ισογείου διαμερίσματος πολυκατοικίας επί της οδού ... στην ..., στο οποίο δραστηριοποιείται επαγγελματικά η Μ. Π., εισήλθαν σε αυτό και αφού ερεύνησαν τους χώρους, αφαίρεσαν διάφορα πράγματα που ανήκουν στην προαναφερόμενη παθούσα, δηλαδή παραστατικά και έγγραφα φορολογικά όλων των ετών από την ημερομηνία έναρξης του επαγγέλματος της ως άνω παθούσας, δύο καφετιέρες από τις οποίες η μια μάρκας TASSIMO και η άλλη για την Παρασκευή γαλλικού καφέ, χρώματος ερυθρού, καθώς και μια συσκευή κινητού τηλεφώνου μάρκας SAMSUNG με αριθμό ΙΜΕΙ ..., με σκοπό να τα ιδιοποιηθούν από κοινού παράνομα. 55) Κατά το χρονικό διάστημα από την 09:00 της 21- 07-2017 έως την 12:00 ώρα της 23-07-2017, έχοντας αποφασίσει να τελέσουν το κακούργημα της διακεκριμένης κλοπής τελούμενης κατ' επάγγελμα και κατά συνήθεια από κοινού από περισσότερους δράστες που έχουν ενωθεί για να διαπράττουν κλοπές και ληστείες, παραβίασαν τον ομφαλό της κλειδαριάς της κεντρικής θύρας διαμερίσματος 1ου ορόφου της πολυκατοικίας επί της οδού ... στην ..., στο οποίο διαμένει η Κ. Α., με σκοπό να αφαιρέσουν από το εσωτερικό αυτού διάφορα πράγματα που ανήκουν στην προαναφερόμενη παθούσα, για να τα ιδιοποιηθούν από κοινού παράνομα, πλην όμως η πράξη τους αυτή δεν ολοκληρώθηκε όχι από δική τους βούληση, αλλά από αίτια εξωτερικά και ανεξάρτητα από την βούλησή τους, καθόσον η δεύτερη κλειδαριά της ως άνω θύρας ήταν ανθεκτική και δεν κατόρθωσαν να την παραβιάσουν. 56) Στις 22- 07-2017 περί ώρα 03:30, έχοντας αποφασίσει να τελέσουν το κακούργημα της διακεκριμένης κλοπής τελούμενης κατ' επάγγελμα και κατά συνήθεια από κοινού από περισσότερους δράστες που έχουν ενωθεί για να διαπράττουν κλοπές και ληστείες , παραβίασαν τον ομφαλό της κλειδαριάς της κεντρικής θύρας ισογείου διαμερίσματος της πολυκατοικίας επί της οδού ... στην ..., στο οποίο διαμένει η Ρ. Α., με σκοπό να αφαιρέσουν από το εσωτερικό αυτού διάφορα πράγματα που ανήκουν στην προαναφερόμενη παθούσα. για να τα ιδιοποιηθούν από κοινού παράνομα, πλην όμως η πράξη τους αυτή δεν ολοκληρώθηκε όχι από δική τους βούληση αλλά από αίτια εξωτερικά και ανεξάρτητα από την βούλησή τους, καθόσον η ως άνω θύρα ήταν ανθεκτική και δεν κατόρθωσαν να την παραβιάσουν. 57) Κατά τον μήνα Ιούλιο του έτους 2017, έχοντας αποφασίσει να τελέσουν το κακούργημα της διακεκριμένης κλοπής τελούμενης κατ' επάγγελμα και κατά συνήθεια από κοινού από περισσότερους δράστες που έχουν ενωθεί για να διαπράττουν κλοπές και ληστείες, παραβίασαν τον ομφαλό της κλειδαριάς της κεντρικής θύρας ισογείου διαμερίσματος της πολυκατοικίας επί της οδού ... στην ..., στο οποίο διαμένει η Κ. Ε. και στην οποία ανήκει τούτο, με σκοπό να αφαιρέσουν από το εσωτερικό αυτού διάφορα πράγματα που ανήκουν στην προαναφερόμενη παθούσα, για να τα ιδιοποιηθούν από κοινού παράνομα, πλην όμως η πράξη τους αυτή δεν ολοκληρώθηκε όχι από δική τους βούληση αλλά από αίτια εξωτερικά και ανεξάρτητα από την βούλησή τους, καθόσον η ως άνω θύρα ήταν ανθεκτική και δεν κατόρθωσαν να την παραβιάσουν. 58) Κατά το χρονικό διάστημα από την 19:00 ώρα της 21-07- 2017 έως την 10:00 ώρα της 22-07-2017, αφού αφαίρεσαν τον ομφαλό της κλειδαριάς της κεντρικής θύρας εισόδου διαμερίσματος 1ου ορόφου της πολυκατοικίας επί της οδού ... στην ..., στο οποίο στεγάζεται η επιχείρηση της Κ. Χ., εισήλθαν σε αυτό και αφού ερεύνησαν τους χώρους, αφαίρεσαν διάφορα πράγματα που ανήκουν στην προαναφερόμενη παθούσα και στον αδελφό της Κ. Χ., δηλαδή ένα Η/Υ μάρκας iMac 21.5 με σειριακό αριθμό ..., και αριθμό παρτίδας ..., ένα χρυσό στυλό Cartier, μια πένα Mont Blanc μαύρη με μπλε ζαφείρι στο καπάκι, τρία στυλό Mont Blanc και μια θήκη πένας της ίδιας μάρκας, με σκοπό να τα ιδιοποιηθούν από κοινού παράνομα. 59) Κατά το χρονικό διάστημα από την 15:30 της 01-07-2017 έως την 08:30 της 03-07-2017, αφού παραβίασαν τον ομφαλό της κλειδαριάς της κεντρικής θύρας εισόδου διαμερίσματος 2ου ορόφου πολυκατοικίας επί της οδού ... στο ..., το οποίο ανήκει και στο οποίο διαμένει η Α. Ρ., εισήλθαν σε αυτό και αφού ερεύνησαν τους χώρους, αφαίρεσαν διάφορα πράγματα που ανήκουν στην προαναφερόμενη παθούσα, δηλαδή δύο ρολόγια SEIKO χρυσά (ένα ανδρικό και ένα γυναικείο), ένα ρολόι γυναικείο Folli Follie με μπρασελέ δίχρωμο (χρυσό-ασημί), ένα ρολόι ανδρικό Folli Follie με καφέ λουράκι δερμάτινο, δύο ρολόγια SEIKO γυναικεία με μπρασελέ επάργυρο, ένα κουτί ξύλινο (μπιζουτιέρα) που περιείχε ένα ρολόι γυναικείο μικρού μεγέθους χρυσό, ένα σταυρό ανδρικό με αλυσίδα βαφτιστικό χρυσό, μια αλυσίδα λαιμού και ένα βραχιόλι ίδιου σχήματος Καρτιέ, ένα βραχιόλι χρυσό γυναικείο τύπου αλυσίδας (όχι μασίφ) , ένα βραχιόλι χρυσό γυναικείο τύπου αλυσίδας με δύο σχέδια ανά μέρος, ένα χρυσό κόσμημα με πέτρες άσπρες, ένα μενταγιόν γυναικείο με λίρα Αγγλίας Ελισσάβετ στην μέση με χοντρή αλυσίδα, ένα μενταγιόν χωρίς αλυσίδα χρυσό σχήματος τσαρούχι μικρό, ένα μενταγιόν σκαραβαίο με κρικάκι, την βέρα του συζύγου της ως άνω παθούσας με ημερομηνία ..., ένα δαχτυλίδι χρυσό ανδρικό με πολύ σκούρα πέτρα και ένα ζευγάρι μανικετόκουμπα ανδρικά, μια σακούλα που περιείχε το χρηματικό ποσό των 10.000,00 ευρώ, ένα κολιέ μαργαριτάρι με ένα κούμπωμα μεγαλύτερο μαργαριτάρι με χρυσό περίγραμμα και ένα όμοιο βραχιόλι, ένα βραχιόλι Folli Follie με το ίδιο δαχτυλίδι, ένα ρολόι τσέπης ZENITH με ασημίζον καπάκι και λευκό καντράν, μια αλυσίδα λαιμού χρυσίζουσα, μια χρυσίζουσα-ασημίζουσα αλυσίδα λαιμού με λευκές πέτρες και μια χρυσίζουσα αλυσίδα χειρός, με σκοπό να τα ιδιοποιηθούν από κοινού παράνομα. 60) Κατά τα χρονικό διάστημα από την 09:00 ώρα της 13-04-2017 έως την 20:00 ώρα της 16-04-2017, αφού εισήλθαν χωρίς εμφανή ίχνη παραβίασης εντός διαμερίσματος 4ου ορόφου της πολυκατοικίας επί της οδού ... στην ... στο οποίο διαμένει η Ζ. Ε. -Α., εισήλθαν σε αυτό και αφού ερεύνησαν τους χώρους, αφαίρεσαν διάφορα πράγματα που ανήκουν στην προαναφερόμενη παθούσα, δηλαδή μια χρυσίζουσα αλυσίδα χειρός καθώς και κοσμήματα και όλα τα ασημικά της ως άνω παθούσας (ένα ζευγάρι σκουλαρίκια με ρουμπινάκια, μια αλυσίδα με μενταγιόν και όμοια σκουλαρίκια, ένα ζευγάρι σκουλαρίκια κρίκους, ένα ρολόι ανδρικό, δύο ρολόγια γυναικεία, μια βέρα ανδρική, δύο κηροπήγια ασημένια μεγάλα, δύο κηροπήγια ασημένια μικρά, μια πιατέλα ασημένια σκαλιστή, ένα δίσκο ασημένιο, ένα βάζο ασημένιο, δώδεκα κουταλάκια ασημένια, έξι κουταλάκια ασημένια μικρά, πέντε μικρά ασημικά, έξι δαχτυλίδια χρυσά με πέτρες, ένα δαχτυλίδι χρυσό, τρία δαχτυλίδια βέργες, ένα ζευγάρι σκουλαρίκια χρυσά, μια περούκα, μια κάμερα Panasonic, καθώς και το χρηματικό ποσό των εννιακοσίων ευρώ, με σκοπό να τα ιδιοποιηθούν από κοινού παράνομα. 61) Κατά το χρονικό διάστημα από την 10:00 ώρα της 19-12-2015 έως την 01:00 ώρα της 20-12-2015. αφού παραβίασαν τον ομφαλό της κλειδαριάς της κεντρικής θύρας εισόδου- διαμερίσματος 2ου ορόφου της πολυκατοικίας επί της οδού ... στην ..., στο οποίο διαμένει ο Ν.-Ζ. Τ., εισήλθαν σε αυτό και αφού ερεύνησαν τους χώρους, αφαίρεσαν διάφορα πράγματα που ανήκουν στον προαναφερόμενο παθόντα, δηλαδή έξι κουστούμια, (τρία μαύρα, δύο γκρι και ένα μπλε), οκτώ πουλόβερ (δύο εκρού, τρία μαύρα, ένα πράσινο και δύο μπλε), τέσσερις ζακέτες (δύο μαύρες, μια μπλε και μια γκρι), έξι παντελόνια τζιν (τέσσερα μπλε και δύο μαύρα), τρία ζευγάρια παπούτσια, δέκα πουκάμισα (τέσσερα λευκά, τέσσερα μαύρα, και δύο μπλε), ένα φορητό υπολογιστή (λάπτοπ) SONY VAIO, χρώματος λευκού, ένα σταυρό χρυσό ανδρικό, δύο ζευγάρια μανικετόκουμπα λευκόχρυσο, δύο αλυσίδες χρυσές λαιμού γυναικείες, ένα ρόπαλο μπεϊζ μπολ μαύρο σιδερένιο, ένα κουμπαρά κερμάτων και τέσσερα διακοσμητικά από την Νέα Υόρκη, με σκοπό να τα ιδιοποιηθούν από κοινού παράνομα. 62) Στις 19-12-2015, έχοντας αποφασίσει να τελέσουν το κακούργημα της διακεκριμένης κλοπής τελούμενης κατ' επάγγελμα και κατά συνήθεια από κοινού από περισσότερους δράστες που έχουν ενωθεί για να διαπράττουν κλοπές και ληστείες, υπερπηδώντας από το μπαλκόνι γειτνιάζοντος διαμερίσματος μετέβησαν στο μπαλκόνι διαμερίσματος 2ου ορόφου της πολυκατοικίας επί της οδού ... στην ..., στο οποίο διαμένει ο Γ. Ι., και επιχείρησαν να παραβιάσουν με κατσαβίδι την μπαλκονόπορτα του παραπάνω διαμερίσματος, με σκοπό να αφαιρέσουν από το εσωτερικό του διάφορα πράγματα που ανήκουν στον προαναφερόμενο παθόντα, για να τα ιδιοποιηθούν από κοινού παράνομα, πλην όμως η πράξη τους αυτή δεν ολοκληρώθηκε όχι από δική τους βούληση αλλά από αίτια εξωτερικά και ανεξάρτητα από την βούλησή τους, καθόσον η ως άνω μπαλκονόπορτα ήταν ανθεκτική και δεν κατόρθωσαν να την παραβιάσουν. 63) Κατά το χρονικό διάστημα από την 10:30 ώρα έως την 18:10 της 19-06-2017, αφού εισήλθαν χωρίς εμφανή ίχνη παραβίασης από την κεντρική θύρα εντός διαμερίσματος 2ου ορόφου της πολυκατοικίας επί της οδού ... στο ..., στο οποίο διαμένει ο Χ. Κ., εισήλθαν σε αυτό και αφού ερεύνησαν τους χώρους, αφαίρεσαν διάφορα πράγματα που ανήκουν στον προαναφερόμενο παθόντα, δηλαδή ένα τσαντάκι χρώματος καφέ που περιείχε το χρηματικό ποσό των πεντακοσίων ευρώ, ένα σαξόφωνο ALTO μάρκας YAMAHA, χρώματος μαύρου με όλα τα αξεσουάρ, παρτιτούρες και κάρτα εγγραφής του Εθνικού Ωδείου Παλαιού Φαλήρου με αποδείξεις πληρωμής, δύο φορητούς ηλεκτρονικούς υπολογιστές μαύρους μάρκας SAMSUNG και DELL αντίστοιχα, τέσσερα ανδρικά ρολόγια (ένα LONGINES HYDROCONQUEST μοντέλο L 36954036 με σειριακό αριθμό ..., με μπλε καντράν, λουρί από καουτσούκ μαύρο με το κουτί του και τα έγγραφά του, ένα JUNKERS COCKPIT JU 52 Automatic με σειριακό αριθμό ... ή ... Ref ..., με μαύρο καντράν, καφέ λουρί δερμάτινο μαζί με το κουτί του και τα έγγραφά του και ένα STEINHART AVIATION DUAL TIME AUTOMATIC με τετράγωνη κάσα, μαύρο καντράν, καφέ λουρί δερμάτινο μαζί με το κουτί του και τα έγγραφά του, ένα γυναικείο ρολόι Daniel Wellington με σειριακό αριθμό ..., ένα μονόπετρο λευκόχρυσο δαχτυλίδι με διαμάντι, ένα ασημίζον μονόπετρο δαχτυλίδι με μια λευκή πέτρα, ένα τάμπλετ μάρκας ARCHOS 10" χρώματος λευκού, ένα iPhone 6s με αριθμό ΙΜΕΙ ... και ένα ζευγάρι γυαλιά μυωπίας μάρκας Silhouette σε μαύρη θήκη, με σκοπό να τα ιδιοποιηθούν από κοινού παράνομα. 64) Κατά το χρονικό διάστημα από την 13-07-2017 έως την 13:45 ώρα της 19-09-2017, αφού παραβίασαν τον ομφαλό της κλειδαριάς της κεντρικής θύρας διαμερίσματος 3ου ορόφου της πολυκατοικίας επί της οδού ... στην ..., στο οποίο διαμένει η Σ. Α. , εισήλθαν σε αυτό και αφού ερεύνησαν τους χώρους, αφαίρεσαν μια βαλίτσα με είδη ένδυσης που ανήκουν σε φιλικό πρόσωπο της προαναφερόμενης παθούσας, με σκοπό να τα ιδιοποιηθούν από κοινού παράνομα. 65) Κατά το χρονικό διάστημα από την 13-07-2017 έως την 13:45 της 19-09-2017, έχοντας αποφασίσει να τελέσουν το κακούργημα της διακεκριμένης κλοπής τελούμενης κατ' επάγγελμα και κατά συνήθεια από κοινού από περισσότερους δράστες που έχουν ενωθεί για να διαπράττουν κλοπές και ληστείες, υπερπηδώντας από το μπαλκόνι του διαμερίσματος της Σ. Α. στον 3ο όροφο της πολυκατοικίας επί της οδού ... στην ..., μετέβησαν στο μπαλκόνι γειτνιάζοντος διαμερίσματος 3ου ορόφου της ίδιας ως άνω πολυκατοικίας, στο οποίο διαμένει ο Σ. Γ., και αφού παραβίασαν την μπαλκονόπορτα του τελευταίου ως άνω διαμερίσματος, εισήλθαν στο εσωτερικού αυτού, με σκοπό να αφαιρέσουν από το εσωτερικό αυτού διάφορα πράγματα που ανήκουν στον προαναφερόμενο παθόντα, για να τα ιδιοποιηθούν από κοινού παράνομα, πλην όμως η πράξη τους αυτή δεν ολοκληρώθηκε όχι από δική τους βούληση αλλά από αίτια εξωτερικά και ανεξάρτητα από την βούλησή τους, καθόσον ερεύνησαν τους χώρους του διαμερίσματος και δεν βρήκαν χρήματα και πράγματα αξίας. 66) Στις 17-11- 2016 περί ώρα 21:00 εντός συρμού του μετρό κατά την διαδρομή από τον σταθμό "Μέγαρο Μουσικής" προς τον σταθμό "...", αφού προσέγγισαν την παθούσα Α. Κ., χωρίς να γίνουν αντιληπτοί, αφαίρεσαν από το θυλάκιο του παντελονιού της την συσκευή κινητού τηλεφώνου της παραπάνω παθούσας, μάρκας LG, με αριθμό ΙΜΕΙ ..., στην οποία ήταν τοποθετημένη κάρτα SIM της εταιρείας WIND με αριθμό κλήσης ..., με σκοπό να την ιδιοποιηθούν από κοινού παράνομα. Είναι δε πρόσωπα που διαπράττουν κλοπές κατ' επάγγελμα και κατά συνήθεια, αφού από την επανειλημμένη τέλεση της πράξης και την υποδομή που είχαν διαμορφώσει με πρόθεση επανειλημμένης τέλεσης, όπως η υποδομή αυτή περιγράφεται λεπτομερώς παραπάνω στο στοιχείο (Α) του παρόντος κατηγορητηρίου, προκύπτει ο σκοπός τους προς πορισμό εισοδήματος για τον βιοπορισμό τους, από την επανειλημμένη δε τέλεση της πράξης, κατά τα ανωτέρω εκτιθέμενα, προκύπτει σταθερή ροπή τους προς διάπραξη του συγκεκριμένου εγκλήματος ως στοιχείο της προσωπικότητάς τους. ΚΗΡΥΣΣΕΙ τους 1°(αναιρεσείων), 2°, 4° και 5° κατηγορούμενους ενόχους και τον 3° κατηγορούμενο αθώο του ότι: Γ) Στον αναφερόμενο παρακάτω τόπο και χρόνο, ενεργώντας με πρόθεση, από κοινού, δηλαδή κατόπιν συναπόφασης και με κοινό δόλο τέλεσης, και με έτερους άγνωστους δράστες, ενώ είχαν αποφασίσει, να αφαιρέσουν από την κατοχή άλλου ξένα ολικά κινητά πράγματα, για να τα ιδιοποιηθούν παράνομα, επιχείρησαν πράξη, που περιέχει αρχή εκτέλεσης της ως άνω αξιόποινης πράξης της διακεκριμένης κλοπής, η ενέργειά τους όμως αυτή δεν ολοκληρώθηκε όχι από δική τους βούληση, αλλά από αίτια εξωτερικά και ανεξάρτητα της βούλησής τους. Συγκεκριμένα, στο ... την 11:30 ώρα της 03-06-2016, ενεργώντας με πρόθεση, από κοινού, δηλαδή κατόπιν συναπόφασης και με κοινό δόλο τέλεσης, και με άλλους αγνώστους δράστες, μεταξύ των οποίων άτομα με τα μικρά ονόματα "«I. ή «I.", "V." ή "V." και "«T. ή «T.", αφού παραβίασαν την κεντρική θύρα διαμερίσματος 1ου ορόφου της πολυκατοικίας επί της οδού ... στο ..., στο οποίο διαμένει ο Λ. Λ., εισήλθαν σε αυτό και επιχείρησαν να αφαιρέσουν ξένα ολικά αντικείμενα από την κατοχή του παθόντος, πλην όμως η πράξη τους αυτή δεν ολοκληρώθηκε όχι από δική τους βούληση, αλλά από αίτια εξωτερικά και ανεξάρτητα της θέλησής τους, διότι αντιλήφθηκαν την παρουσία του προαναφερθέντος παθόντος, ο οποίος εκείνη την στιγμή έφθανε στην είσοδο του παραπάνω διαμερίσματος, αναγκάστηκαν να τραπούν σε φυγή, επιβαίνοντας στο υπ' αριθμ ... ΙΧΕ αυτοκίνητο, μάρκας MERCEDES, χρώματος ασημί, ιδιοκτησίας της (επ) A. (ον) Z. του A.. Κηρύσσει τον 1°(αναιρεσείων) κατηγορούμενο ένοχο του ότι: Στον αναφερόμενο παρακάτω τόπο και χρόνο ο 1ος ως άνω κατηγορούμενος ενεργώντας με πρόθεση κατείχε παράνομα όπλα και πυρομαχικά υπό την έννοια του άρθρου 1 του Ν. 2168/1993, χωρίς την άδεια της αρμόδιας Αρχής, αν και τούτο απαγορεύεται. Ειδικότερα, σε διαμέρισμα επί της οδού ... στην ... στις 19-10- 2017, κατείχε παράνομα ένα περίστροφο, με αριθμό ..., πλήρες με πέντε φυσίγγια 38 smith & Wesson, μια γεμιστήρα USP πλήρη με δέκα τρία φυσίγγια των 9mm και δεκαεπτά φυσίγγια, ένα αβολίδωτο φυσίγγιο και ένα κάλυκα, διαφόρων διαμετρημάτων, χωρίς την άδεια της αρμόδιας Αρχής, αν και τούτο απαγορεύεται. ΚΗΡΥΣΣΕΙ τους 1°(αναιρεσείων), 2°, 3°. 4°, 5° κατηγορουμένους ενόχους της πράξης της νομιμοποίησης εσόδων από εγκληματική δραστηριότητα, από κοινού και μη, κατ' εξακολούθηση και μη χωρίς την επιβαρυντική περίσταση του άρθρου 39 παρ. 1α' Ν. 4557/2018 και τους:6η και 7η κατηγορούμενες ένοχες με το ελαφρυντικό του άρθρου 84 τταρ. 2α' ΠΚ για την 7η κατηγορούμενη που της αναγνωρίστηκε πρωτοδίκως για την πράξη της νομιμοποίησης εσόδων κατ' άρθρο 39 παρ. 1, περ. στ', εδ. β' Ν. 4557/2018,και συγκεκριμένα του ότι. Ε) Στους αναφερόμενους παρακάτω τόπους και χρόνους, οι 1ος, 2ος, 3ος, 4ος, 5ος, 6η και 7η ως άνω υπό στοιχείο (Α) του παρόντος αναφερόμενοι κατηγορούμενοι, ενεργώντας από κοινού, δηλαδή κατόπιν συναπόφασης και με κοινό δόλο τέλεσης, και με άλλους αγνώστους συναυτουργούς τους, με περισσότερες από μια πράξεις που συνιστούν εξακολούθηση του ίδιου εγκλήματος και με ενότητα δόλου, τέλεσαν την πράξη της νομιμοποίησης εσόδων από εγκληματική δραστηριότητα και συγκεκριμένα, απέκτησαν, δέχτηκαν στην κατοχή τους, διαχειρίστηκαν ή έκαναν χρήση περιουσίας, εν γνώσει, κατά τον χρόνο της κτήσης ή της διαχείρισης, του γεγονότος ότι η περιουσία προέρχεται από τις αναφερόμενες παρακάτω εγκληματικές δραστηριότητες ή από πράξη συμμετοχής σε τέτοιες δραστηριότητες. Ως εγκληματικές δραστηριότητες από τις οποίες προέρχονται τα παρανόμως νομιμοποιηθέντα έσοδα, νοούνται στην προκειμένη περίπτωση οι πράξεις: 1) της διεύθυνσης, συγκρότησης και ένταξης σε εγκληματική οργάνωση προς διάπραξη πλειόνων διακεκριμένων κλοπών και ληστειών, κατά τα ειδικότερα αναφερόμενα στο στοιχείο (Α) του παρόντος κατηγορητηρίου, 2) της κατ' εξακολούθηση διακεκριμένης κλοπής από κοινού από δράστες ενωμένους για την διάπραξη κλοπών και ληστειών κατ' επάγγελμα και κατά συνήθεια, κατά τα ειδικότερα αναφερόμενα παραπάνω στοιχείο (Β) του παρόντος κατηγορητηρίου. Η δε ως άνω πράξη της νομιμοποίησης εσόδων από τις αναφερόμενες παραπάνω εγκληματικές δραστηριότητες τελέστηκε εξακολουθητικά και από κοινού, δηλαδή κατόπιν συναπόφασης και με κοινό δόλο τέλεσης, κατ' επάγγελμα και κατά συνήθεια και προς όφελος και εντός των πλαισίων της προαναφερόμενης εγκληματικής οργάνωσης. Πιο συγκεκριμένα, στην Αθήνα σε διάφορα χρονικά σημεία που εμπίπτουν στο διάστημα από την 01-01-2012 έως και τις 19-10-2017, όλοι οι ως άνω κατηγορούμενοι, ενεργώντας από κοινού, καθώς και με άλλα άγνωστα πρόσωπα, μεταξύ των οποίων άτομα με τα μικρά ονόματα "«I. ή «I.", "V." ή "V." και "«T. ή «T.", δηλαδή κατόπιν συναπόφασης και με κοινό δόλο τέλεσης, με περισσότερες πράξεις που συνιστούν εξακολούθηση του ίδιου εγκλήματος και με ενότητα δόλου, αφού αποκτούσαν στην κατοχή τους με κλοπές και ληστείες στο πλαίσιο της δράσης της αναφερόμενης παραπάνω στο στοιχείο (Α) του παρόντος κατηγορητηρίου εγκληματικής οργάνωσης διάφορα τιμαλφή αντικείμενα (κυρίως χρυσά και ασημένια κοσμήματα και άλλα αντικείμενα), μεταξύ των οποίων και αυτά που αναφέρονται με συγκεκριμένο τρόπο κατά την περιγραφή της ως άνω υπό στοιχείο (Β) πράξης του παρόντος κατηγορητηρίου, στην συνέχεια και μάλιστα αμέσως μετά την διάπραξη της εκάστοτε κλοπής ή ληστείας ή στον απολύτως αναγκαίο χρόνο μετά από αυτήν, στο πλαίσιο της δράσης της ίδιας ως άνω αναφερόμενης στο στοιχείο (Α) του παρόντος κατηγορητηρίου εγκληματικής οργάνωσης, προέβαιναν είτε στην μεταβίβαση των παραπάνω κλοπιμαίων με συμβάσεις πώλησης με εξώνηση είτε στην παράδοσή τους ως ενέχυρο σε διάφορα ενεχυροδανειστήρια της Αθήνας, εν γνώσει τους για την προέλευσή τους.?καθόσον όλοι οι ως άνω κατηγορούμενοι συμμετείχαν στην αναφερόμενη παραπάνω εγκληματική οργάνωση, στην οποία διαδραμάτιζαν ενεργούς ρόλους, όπως οι ρόλοι αυτοί περιγράφονται αναλυτικά παραπάνω στην υπό στοιχείο (Α) πράξη του παρόντος κατηγορητηρίου, εμφανίζοντας παρ' όλα αυτά στους ενεχυροδανειστές τα κλοπιμαία που προέρχονταν από τις αναφερόμενες παραπάνω υπό στοιχείο (Β) κλοπές ως δήθεν νομίμως αποκτηθέντα". Με τις παραδοχές αυτές, οι οποίες διαλαμβάνονται στο σκεπτικό σε συνδυασμό με όσα αναφέρονται στο διατακτικό της προσβαλλόμενης αποφάσεως, που παραδεκτά αλληλοσυμπληρώνονται, η εν λόγω απόφαση περιέχει την επιβαλλόμενη, κατά τα άνω, ειδική και εμπεριστατωμένη αιτιολογία, αφού αναφέρονται σ` αυτή, με σαφήνεια, πληρότητα και χωρίς αντιφάσεις ή λογικά κενά και κατά τρόπο επιτρέποντα τον αναιρετικό έλεγχο, τα πραγματικά περιστατικά, τα οποία αποδείχθηκαν από την ακροαματική διαδικασία και συγκροτούν την αντικειμενική και υποκειμενική υπόσταση των εγκλημάτων της εγκληματικής οργάνωσης, διακεκριμένων κλοπών από κοινού και κατ'εξακολούθηση τετελεσμένων και σε απόπειρα και παράνομης κατοχής όπλων και πυρομαχικών για τα οποία καταδικάστηκε ο αναιρεσείων, με παράθεση όλων των στοιχείων, που απαρτίζουν τη νομοτυπική μορφή των εγκλημάτων αυτών, οι αποδείξεις, που τα θεμελιώνουν, καθώς και οι συλλογισμοί, με βάση τους οποίους το Δικαστήριο της ουσίας έκανε την υπαγωγή των περιστατικών αυτών στις ουσιαστικές ποινικές διατάξεις των άρθρων 1, 5, 12, 14, 16, 17, 26, 27, 42, 45, 98, 187, 374, 1, 7, 8 του ν. 2168/1993, τις οποίες ορθά ερμήνευσε και εφάρμοσε και δεν παραβίασε ευθέως ή εκ πλαγίου, δηλαδή με ασαφείς, ελλιπείς ή αντιφατικές αιτιολογίες, οπότε δεν στέρησε την απόφασή του από νόμιμη βάση. Ειδικότερα, στις ουσιαστικές παραδοχές της προσβαλλόμενης απόφασης περιλαμβάνονται τα πραγματικά περιστατικά που στοιχειοθετούν την αντικειμενική και υποκειμενική υπόσταση καθενός των ανωτέρω εγκλημάτων, για τα οποία καταδικάστηκε ο αναιρεσείων και πλέον συγκεκριμένα: α)για το αδίκημα της εγκληματικής οργάνωσης διαλαμβάνονται οι εξής κρίσιμες ουσιαστικές παραδοχές: ότι ο αναιρεσείων και τα αναφερόμενα στο αιτιολογικό της απόφασης μεταξύ των οποίων οι 2ος, 3ος, 4ος και 5ος των συγκατηγορουμένων, που δεν είναι διάδικοι στην παρούσα αναιρετική δίκη και άλλα άτομα με τα μικρά ονόματα "«T. ή «T.", "«I. ή «I.", "V." ή "V.", συγκρότησαν ομάδα με διαρκή δράση, στην οποία εντάχθηκαν ως μέλη, ότι η ομάδα αυτή ήταν επιχειρησιακά δομημένη με κατανεμημένες αρμοδιότητες μεταξύ των μελών της, τα οποία δεν είχαν ενωθεί ευκαιριακά, αλλά με σκοπό τη σε βάθος χρόνου τέλεση αόριστου αριθμού διακεκριμένων κλοπών στην περιοχή της Αττικής και επισημαίνεται ο ρόλος του αναιρεσείοντος στην συγκρότηση, διεύθυνση οργάνωση και λειτουργία της ως άνω εγκληματικής οργάνωσης, η οποία θα ήταν αδύνατη χωρίς τη συμμετοχή αυτού. Αναφέρονται επίσης με λεπτομέρεια η διαρκής δράση της ως άνω οργάνωσης καθόλη τη διάρκεια της τελευταίας πενταετίας με τη συνεργασία μεταξύ των μελών αυτής, ο τρόπος της δράσης αυτής υπό την διεύθυνση και καθοδήγηση του αναιρεσείοντος, ο καταμερισμός των καθηκόντων, η υποβολή των μελών σε πειθαρχία και έλεγχο από τα αρχηγικά στελέχη, η καθημερινή σχεδόν εγκληματική δραστηριότητα στα πλαίσια προσχεδιασμένου συγκεκριμένου εγκληματικού σχεδίου, η χρήση εμπορικών και επιχειρησιακών δομών για την διάπραξη των επιδιωκομένων ανωτέρω κακουργημάτων των διακεκριμένων κλοπών που στόχευαν σε οικονομικό και περιουσιακό όφελος. Συνακόλουθα ο τέταρτος λόγος αναίρεσης με τον οποίο πλήττεται η προσβαλλόμενη απόφαση για πλημμέλειες από το άρθρο 510 παρ.1 στοιχείο Δ' και Ε' του Κ.Π.Δ., της έλλειψης ειδικής και εμπεριστατωμένης αιτιολογίας και εσφαλμένης εφαρμογής ουσιαστικής ποινικής διάταξης αναφορικά με το αδίκημα της εγκληματικής οργάνωσης είναι αβάσιμος. Η περιλαμβανόμενη στον ανωτέρω λόγο ειδικότερη αιτίαση, ότι το Δικαστήριο της ουσίας δεν απάντησε στον ισχυρισμό του αναιρεσείοντος οτι εν προκειμένου δεν στοιχειοθετείται η αντικειμενική υπόσταση του ως άνω εγκλήματος, αλλά αυτού της συμμορίας του άρθρου 187 παρ. 3 του Π.Κ., είναι αβάσιμος, γιατί αυτός δεν συνιστά αυτοτελή ισχυρισμό, αλλά άρνηση της κατηγορίας και, συνεπώς, το παραπάνω Δικαστήριο δεν είχε υποχρέωση να απαντήσει και μάλιστα με ιδιαίτερη αιτιολογία, αφού επ' αυτού απάντησε με την κύρια επί της ενοχής απόφασή του, η οποία είναι πλήρως αιτιολογημένη. β)για το αδίκημα των διακεκριμένων κλοπών από κοινού και κατ' εξακολούθηση τετελεσμένων και σε απόπειρα διαλαμβάνονται: α) ο τρόπος της πραγμάτωσης από τον αναιρεσείοντα από κοινού με τους λοιπούς συγκατηγορούμενους του συγκεκριμένου αδικήματος (τετελεσμένου και σε απόπειρα) και ειδικότερα αναφέρονται οι χρόνοι, οι τόποι, τα ονοματεπώνυμα των θυμάτων των πράξεών του, τα κινητά πράγματα αυτών που αφαίρεσαν από τον καθένα και ο σκοπός της παράνομης ιδιοποίησης αυτών. Περαιτέρω προσδιορίζεται η αξία των κλαπέντων κινητών πραγμάτων στις περισσότερες των μερικοτέρων πράξεων του κατ'εξακολούθηση ανωτέρω εγκλήματος που στο σύνολό τους υπερβαίνει το ποσό των 120.000 ευρώ (βλ. ενδεικτικά την συνολική αξία των αντικειμένων της κλοπής στις με αρ. 24,38 και 39 μερικότερες πράξεις που ανέρχονται αντίστοιχα σε 30.770,100.000 και 100.000 ευρώ). Εξάλλου, όπως προαναφέρθηκε στη μείζονα σκέψη, η διακεκριμένη περίπτωση κλοπής που τελείται από δύο ή περισσότερους που ενώθηκαν για να διαπράττουν κλοπές και της κλοπής που τελείται από πρόσωπο που διαπράττει κλοπές κατ' επάγγελμα ή κατά συνήθεια, δεν περιλήφθηκαν στις διατάξεις του άρθρου 374 παρ. 1 του ισχύοντος από 1-7-2019 νέου ΠΚ (η πρώτη από τις διακεκριμένες αυτές περιπτώσεις κλοπής προστέθηκε εκ νέου μεταγενέστερα με το άρθρο 5 του ισχύοντος από 18-11-2019 Ν. 4637/2019). Ωστόσο, η αξιόποινη πράξη της κλοπής από κοινού και κατ' εξακολούθηση, την οποία τέλεσε ο αναιρεσείων, εξακολούθησε και μετά την 1-7-2019, οπότε άρχισε να ισχύει ο νέος ΠΚ, να φέρει κακουργηματικό χαρακτήρα(αρθ.374 παρ.1 γ' του ΝΠΚ), όπως έφερε και πριν, κατά την διάταξη του άρθρου 374 παρ.1 περ. ε' του ΠΠΚ, αφού, κατά τις παραδοχές της προσβαλλόμενης απόφασης, η συνολική αξία των αντικειμένων των κλοπών υπερβαίνει το ποσό των 120.000 ευρώ (ΑΠ 1237/2022, ΑΠ 850/2020). Οι αναφορές στην προσβαλλομένη απόφαση των φράσεων περί διακεκριμένων περιπτώσεων κλοπής από δράστες που είχαν ενωθεί για να διαπράττουν κλοπές κατ'επάγγελμα και κατά συνήθεια, παρεισέφρησαν από προφανή παραδρομή, δεδομένου ότι πρωτόδικα ο αναιρεσείων είχε κηρυχθεί ένοχος της ιδίας παραπάνω πράξης κατά την ισχύουσα τότε διάταξη του άρθρου 374 του ΠΚ και για τις υποπεριπτώσεις δ' ε' αυτού, ήτοι για κλοπή που τελέστηκε από δύο ή περισσότερους που είχαν ενωθεί για να διαπράττουν κλοπές(υποπερίπτωση δ') και για το ότι η πράξη τελέστηκε από πρόσωπο που διαπράττει κλοπές κατέπάγγελμα ή κατά συνήθεια ή αν η συνολική αξία των αντικειμένων της κλοπής υπερβαίνει το ποσό των 120.000 ευρώ (υποπεερίπτωση ε'). Συνακόλουθα ο τρίτος λόγος αναίρεσης με τον οποίο πλήττεται η προσβαλλόμενη απόφαση για πλημμέλειες από το άρθρο 510 παρ.1 στοιχείο Δ' και Ε' του Κ.Π.Δ., της έλλειψης ειδικής και εμπεριστατωμένης αιτιολογίας και εσφαλμένης εφαρμογής ουσιαστικής ποινικής διάταξης αναφορικά με το αδίκημα της διακεκριμένης περίπτωσης κλοπής η συνολική αξία των αφαιρεθέντων αντικειμένων της οποίας υπερβαίνει το ποσό των 120.000 ευρώ είναι αβάσιμος. Η περιλαμβανόμενη στον ανωτέρω λόγο ειδικότερη αιτίαση, ότι το Δικαστήριο της ουσίας δεν απάντησε στον ισχυρισμό του αναιρεσείοντος οτι εν προκειμένου δεν στοιχειοθετείται η αντικειμενική υπόσταση του ως άνω εγκλήματος, αλλά αυτή του άρθρου 372 του Π.Κ., ήτοι κλοπή σε βαθμό πλημμελήματος, αφού με το ν. 4919/2019, απαλείφτηκε από το άρθρο 374 του Π.Κ., η περίπτωση της διάπραξης διακεκριμένων περιπτώσεων κλοπής από δράστες που είχαν ενωθεί για να διαπράττουν κλοπές κατ'επάγγελμα και κατά συνήθεια είναι αβάσιμος, γιατί αυτός δεν συνιστά αυτοτελή ισχυρισμό, αλλά άρνηση της κατηγορίας και, συνεπώς, το παραπάνω Δικαστήριο δεν είχε υποχρέωση να απαντήσει και μάλιστα με ιδιαίτερη αιτιολογία, αφού επ' αυτού απάντησε με την κύρια επί της ενοχής απόφασή του, η οποία είναι πλήρως αιτιολογημένη. Τέλος στην προσβαλλομένη απόφαση, αιτιολογείται με επάρκεια η παράνομη κατοχή των όπλων και πυρομαχικών από τον κατηγορούμενο αναιρεσείοντα κατά τόπο χρόνο και περιστάσεις, με τις παραδοχές της προσβαλλόμενης αποφάσεως, ότι σε διαμέρισμα αυτού, όπου εγένετο νομότυπα έρευνα, βρέθηκαν και κατασχέθηκαν τα αναφερόμενα στην ως άνω απόφαση όπλα και πυρομαχικά, τα οποία κατείχε παράνομα αφού στερείται γι'αυτά της απαιτουμένης κατά νόμο άδειας, κρίση για την οποία άλλωστε δεν βάλλεται, με ειδικό λόγο αναίρεσης, η προσβαλλομένη. Περαιτέρω και αναφορικά με το αδίκημα της νομιμοποίησης εσόδων από εγκληματική δραστηριότητα πρέπει να σημειωθούν τα ακόλουθα: με βάση τις ως άνω παραδοχές της προσβαλλομένης αποφάσεως ο αναιρεσείων καταδικάστηκε για την αξιόποινη πράξη της νομιμοποίησης εσόδων από εγκληματική δραστηριότητα από κοινού και κατ'εξακολούθηση και ειδικότερα για το ότι από κοινού με τους λοιπούς συγκατηγορουμένους του και με περισσότερες πράξεις που συνιστούν εξακολούθηση του ιδίου εγκλήματος, απέκτησαν, δέχτηκαν στην κατοχή τους, διαχειρίστηκαν ή έκαναν χρήση περιουσίας εν γνώσει του γεγονότος ότι η περιουσία αυτή προερχόταν από τις εγκληματικές δραστηριότητες της διεύθυνσης, συγκρότησης και ένταξης σε εγκληματική οργάνωση και της κατ'εξακολούθηση διακεκριμένων κλοπών, πλέον δε συγκεκριμένα για το ότι κατά το χρονικό διάστημα από 1-1-2012 έως 19-10-2017, αφού αποκτούσαν στην κατοχή τους με τις ανωτέρω κλοπές διάφορα τιμαλφή αντικείμενα(κυρίως χρυσά και ασημένια κοσμήματα και άλλα αντικείμενα)μεταξύ των οποίων και αυτά που αναφέρονται με συγκεκριμένο τρόπο στην περιγραφή της πράξεως της διακεκριμένης κλοπής από κοινού και κατ'εξακολούθηση, στη συνέχεια και μάλιστα αμέσως μετά την διάπραξη εκάστης μερικότερης πράξης κλοπής ή στον απολύτως αναγκαίο χρόνο, στο πλαίσιο της δράσης της ανωτέρω εγκληματικής οργάνωσης, προέβαιναν είτε στην μεταβίβαση αυτών με συμβάσεις εξώνησης, είτε στην παράδοσή τους ως ενέχυρο σε διάφορα ενεχυροδανειστήρια, εν γνώσει της προέλευσης αυτών από τις ανωτέρω εγκληματικές δραστηριότητες. Ητοι αυτός καταδικάστηκε για νομιμοποίηση εσόδων από εγκληματική δραστηριότητα που έγινε με τους αναφερόμενους στην διάταξη του άρθρου 2 παρ.2 γ του ν. 3691/2008, με πανομοιότυπη πρόβλεψη και στο νόμο 4557/2018 τρόπους όχι από τρίτο αλλά από τον ίδιο, ήτοι τον δράστη των βασικών εν προκειμένου εγκλημάτων της διεύθυνσης, συγκρότησης και ένταξης σε εγκληματική οργάνωση και της κατ'εξακολούθηση διακεκριμένων κλοπών, πράξεις για τις οποίες επίσης καταδικάστηκε, με την ίδια απόφαση. Με βάση όμως την προαναφερθείσα διάταξη του άρθρου 39 παρ.1 στοιχ. ε' του ν. 4557/2018, όπως αντικαταστάθηκε με το άρθρο 6 του ν. 4816/2021, που ήταν σε ισχύ κατά τον χρόνο εκδίκασης της ένδικης υπόθεσης και είναι ευμένεστερη και επομένως εφαρμοστέα κατ'αρθρο 2 του Π.Κ., ο αναιρεσείων κατηγορούμενος έπρεπε να κριθεί ατιμώρητος της πράξεως της νομιμοποίησης εσόδων από εγκληματικές δραστηριότητες, εφόσον με την προσβαλλόμενη απόφαση κρίθηκε ένοχος κατά τα προεκτεθέντα των βασικών αδικημάτων και για την υπόψη πράξη της νομιμοποίησης δεν απειλείται στερητική της ελευθερίας ποινή με υψηλότερο ανώτατο όριο, αφού τόσον αυτή όσο και τα βασικά εν προκειμένου αδικήματα τιμωρούνται με ποινή καθείρξεως. 'Εσφαλε κατά συνέπεια η προσβαλλόμενη απόφαση ως προς την εφαρμογή των ανωτέρω ουσιαστικών διατάξεων και συνακόλουθα ο από το άρθρο 510 παρ.1 στοιχείο Ε' του Κ.Π.Δ., δεύτερος λόγος αναίρεσης είναι βάσιμος και πρέπει δεκτού καθισταμένου του λόγου αυτού να αναιρεθεί η προσβαλλομένη απόφαση, ως προς την καταδικαστική για τον αναιρεσείοντα διάταξή της για το αδίκημα της νομιμοποίησης εσόδων από εγκληματική δραστηριότητα και δεδομένου ότι δεν συντρέχει περίπτωση παραπομπής , αφού δεν υπάρχει αξιόποινη πράξη, να κηρυχθεί αυτός αθώος της πράξης αυτής, σύμφωνα με την διάταξη του άρθρου 518 του Κ.Π.Δ. Η κατά τα ανωτέρω αναίρεση της προσβαλλομένης αποφάσεως ως προς την διάταξη της ενοχής του ως άνω αναιρεσείοντος για την πράξη της νομιμοποίησης εσόδων από εγκληματική δραστηριότητα και η αθώωση αυτού για την πράξη αυτή, συμπαρασύρει και τη σχετική διάταξη της προσβαλλομένης για την επιβολή της ποινής καθείρξεως των έξι (6) ετών και την χρηματική ποινή των 300 ημερησίων μονάδων επί πέντε (5) ευρώ στον αναιρεσείοντα, για την πράξη αυτή και τη διάταξη για τον συνυπολογισμό της ποινής κάθειρξης των τριών(3) ετών από την ποινή της πράξης αυτής, στην καταγνωσθείσα στον ως άνω αναιρεσείοντα συνολική ποινή, όπως και της συμπερίληψης της χρηματικής ποινής των 1500 ευρώ για τον σχηματισμό της συνολικής χρηματικής ποινής και πρέπει να διαταχθεί η απάλειψη των διατάξεων αυτών από το διατακτικό της. Περαιτέρω, κατά το άρθρο 469 εδ. α του ΚΠΔ, αν στο έγκλημα συμμετείχαν περισσότεροι ή αν η ποινική ευθύνη ενός κατηγορουμένου εξαρτάται σύμφωνα με το νόμο από την ευθύνη του άλλου, το ένδικο μέσο που ασκεί κάποιος από τους κατηγορουμένους, ακόμη και όταν χορηγείται μόνον σ` αυτόν από το νόμο, καθώς και οι λόγοι τους οποίους προτείνει, αν δεν αναφέρονται αποκλειστικώς στο πρόσωπο του, ωφελούν και τους λοιπούς κατηγορουμένους. Κατά δε το εδ. γ` του ιδίου άρθρου, για τη συζήτηση του ενδίκου μέσου δεν είναι αναγκαία η κλήτευση των ωφελουμένων συγκατηγορουμένων, οι οποίοι, όμως, μπορούν να εμφανισθούν και να συμμετέχουν στη δίκη. Κατά τη σαφή έννοια της άνω διατάξεως γενικές προϋποθέσεις για όλες τις άνω προβλεπόμενες περιπτώσεις εφαρμογής του άρθρου 469 ΚΠΔ είναι, α) να ασκήθηκε το ένδικο μέσο από συγκατηγορούμενο που είχε δικαίωμα να ασκήσει αυτό και δεν κρίθηκε για οποιονδήποτε λόγο απαράδεκτο, β) οι προταθέντες λόγοι από αυτόν να μην αρμόζουν αποκλειστικώς στο πρόσωπο του, και γ) οι υπόλοιποι κατηγορούμενοι είτε να μην δικαιούνται να ασκήσουν το ένδικο μέσο, είτε να δικαιούνται μεν αλλά να μην το άσκησαν εντός της νομίμου προθεσμίας ή το άσκησαν και τούτο απορρίφθηκε ως απαράδεκτο ή ανυποστήρικτο. Εάν συντρέχουν οι όροι αυτοί, εφ` όσον με το ασκηθέν ένδικο μέσο βελτιώθηκε η θέση αυτού που το άσκησε, ωφελούνται και οι υπόλοιποι κατηγορούμενοι. Στην προκειμένη περίπτωση, από την επισκόπηση της προσβαλλόμενης με αρ. 264/2022,697/2022,1401/2022 αποφάσεως, προκύπτει ότι, κατ` έφεση, καταδικάστηκαν, ως συναυτουργοί, για την προαναφερόμενη πράξη της νομιμοποίησης εσόδων από εγκληματική δραστηριότητα, εκτός από τον ως άνω αναιρεσείοντα και οι συγκατηγορούμενοι του α)(επώνυμο) K. ή V. ή M. ή M. (όνομα) M. ή M. ή G. ή V. ή G. του M. ή M. ή M. ή S. ή M. και της L. ή L. ή L. ή M., β)(επώνυμο)A. ή G. ή S. ή G. (όνομα) M. ή L. ή M. του N. ή G. και της T. ή L., γ)(επώνυμο) K. ή D. ή D. A. ή A. D. ή O. ή D. (όνομα) Z. ή B. ή B. του A. ή T. και της D. ή I. και δ)(επώνυμο) G. ή G. (όνομα) R. ή G. του A. και της I., οι οποίοι επίσης καταδικάστηκαν με την ίδια απόφαση και για τα βασικά αδικήματα της εγκληματικής οργάνωσης και διακεκριμένης κλοπής και δεν άσκησαν το ένδικο μέσο της αναιρέσεως. Κατ` ακολουθία των ανωτέρω, αφού ο ανωτέρω λόγος αναίρεσης, που γίνεται δεκτός, δεν αφορά αποκλειστικά το πρόσωπο του αναιρεσείοντος, συντρέχει περίπτωση επεκτατικού αποτελέσματος και ως προς τους άνω μη ασκήσαντες αναίρεση συμμέτοχους συγκατηγορούμενους. Τέλος μη υπάρχοντος ετέρου λόγου προς έρευνα πρέπει να απορριφθεί κατά τα λοιπά η κρινόμενη αίτηση αναίρεσης.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Αναιρεί εν μέρει την, με αριθμό με αρ. 264/2022, 697/2022 και 1401/2022 απόφαση, του Πενταμελούς Εφετείου Αθηνών : α)ως προς την καταδικαστική για τον κατηγορούμενο-αναιρεσείοντα A. ή D. ή D. ή S.(επων.) O. ή D. ή P. (ονομα) του A. ή P. H. ή C. και της A. M. ή M. ή G., διάταξη για την αξιόποινη πράξη της νομιμοποίησης εσόδων από εγκληματική δραστηριότητα, β) ως προς τη σχετική διάταξη της για την επιβολή ποινής στον αναιρεσείοντα, για την πράξη αυτή και τη διάταξη για τον συνυπολογισμό της ποινής από την πράξη αυτή, στην καταγνωσθείσα στον ως άνω αναιρεσείοντα συνολική ποινή. Επεκτείνει το ως άνω αναιρετικό αποτέλεσμα και στους συγκατηγορουμένους του αναιρεσείοντος α)(επώνυμο) K. ή V. ή M. ή M. (όνομα) M. ή M. ή G. ή V. ή G. του M. ή M. ή M. ή S. ή M. και της L. ή L. ή L. ή M., β)(επώνυμο)A. 'η G. ή S. ή G. (όνομα) M. ή L. ή M. του N. ή G. και της T. ή L., γ)(επώνυμο)K. ή D. ή D. A. ή A. D. ή O. ή D. (όνομα) Z. ή B. ή B. του A. ή T. και της D. ή I. και δ)(επώνυμο) G. ή G. (όνομα) R. ή G. του A. και της I.. Κηρύσσει αθώους τους κατηγορούμενους 1) (επώνυμο) A. ή D. ή D. ή S.(όνομα) O. ή D. ή P. (όνομα) του A. ή P. H. ή C. και της A. M. ή M. ή G., 2) (επώνυμο) K. ή V. ή M. ή M. (όνομα) M. ή M. ή G. ή V. ή G. του M. ή M. ή M. ή S. ή M. και της L. ή L. ή L. ή M., 3)(επώνυμο)A. 'η G. ή S. ή G. (όνομα) M. ή L. ή M. του N. ή G. και της T. ή L., 4)(επώνυμο) K. ή D. ή D. A. ή A. D. ή O. ή D. (όνομα) Z. ή B. ή B. του A. ή T. και της D. ή I. και 5)(επώνυμο) G. ή G. (όνομα) R. ή G. του A. και της I.του ότι: "Στους αναφερόμενους παρακάτω τόπους και χρόνους, οι 1ος, 2ος, 3ος, 4ος και 5ος, κατηγορούμενοι, ενεργώντας από κοινού, δηλαδή κατόπιν συναπόφασης και με κοινό δόλο τέλεσης, και με άλλους αγνώστους συναυτουργούς τους, με περισσότερες από μια πράξεις που συνιστούν εξακολούθηση του ίδιου εγκλήματος και με ενότητα δόλου, τέλεσαν την πράξη της νομιμοποίησης εσόδων από εγκληματική δραστηριότητα και συγκεκριμένα, απέκτησαν, δέχτηκαν στην κατοχή τους, διαχειρίστηκαν ή έκαναν χρήση περιουσίας, εν γνώσει, κατά τον χρόνο της κτήσης ή της διαχείρισης, του γεγονότος ότι η περιουσία προέρχεται από τις αναφερόμενες παρακάτω εγκληματικές δραστηριότητες ή από πράξη συμμετοχής σε τέτοιες δραστηριότητες. Ως εγκληματικές δραστηριότητες από τις οποίες προέρχονται τα παρανόμως νομιμοποιηθέντα έσοδα, νοούνται στην προκειμένη περίπτωση οι πράξεις: 1) της διεύθυνσης, συγκρότησης και ένταξης σε εγκληματική οργάνωση προς διάπραξη πλειόνων διακεκριμένων κλοπών και ληστειών, κατά τα ειδικότερα αναφερόμενα στο στοιχείο (Α) του παρόντος κατηγορητηρίου, 2) της κατ' εξακολούθηση διακεκριμένης κλοπής από κοινού από δράστες ενωμένους για την διάπραξη κλοπών και ληστειών κατ' επάγγελμα και κατά συνήθεια, κατά τα ειδικότερα αναφερόμενα παραπάνω στοιχείο (Β) του παρόντος κατηγορητηρίου. Η δε ως άνω πράξη της νομιμοποίησης εσόδων από τις αναφερόμενες παραπάνω εγκληματικές δραστηριότητες τελέστηκε εξακολουθητικά και από κοινού, δηλαδή κατόπιν συναπόφασης και με κοινό δόλο τέλεσης, κατ' επάγγελμα και κατά συνήθεια και προς όφελος και εντός των πλαισίων της προαναφερόμενης εγκληματικής οργάνωσης. Πιο συγκεκριμένα, στην Αθήνα σε διάφορα χρονικά σημεία που εμπίπτουν στο διάστημα από την 01-01-2012 έως και τις 19-10-2017, όλοι οι ως άνω κατηγορούμενοι, ενεργώντας από κοινού, καθώς και με άλλα άγνωστα πρόσωπα, μεταξύ των οποίων άτομα με τα μικρά ονόματα "«I. ή «I.", "V." ή "V." και "«T. ή «T.", δηλαδή κατόπιν συναπόφασης και με κοινό δόλο τέλεσης, με περισσότερες πράξεις που συνιστούν εξακολούθηση του ίδιου εγκλήματος και με ενότητα δόλου, αφού αποκτούσαν στην κατοχή τους με κλοπές και ληστείες στο πλαίσιο της δράσης της αναφερόμενης παραπάνω στο στοιχείο (Α) του παρόντος κατηγορητηρίου εγκληματικής οργάνωσης διάφορα τιμαλφή αντικείμενα (κυρίως χρυσά και ασημένια κοσμήματα και άλλα αντικείμενα), μεταξύ των οποίων και αυτά που αναφέρονται με συγκεκριμένο τρόπο κατά την περιγραφή της ως άνω υπό στοιχείο (Β) πράξης του παρόντος κατηγορητηρίου, στην συνέχεια και μάλιστα αμέσως μετά την διάπραξη της εκάστοτε κλοπής ή ληστείας ή στον απολύτως αναγκαίο χρόνο μετά από αυτήν, στο πλαίσιο της δράσης της ίδιας ως άνω αναφερόμενης στο στοιχείο (Α) του παρόντος κατηγορητηρίου εγκληματικής οργάνωσης, προέβαιναν είτε στην μεταβίβαση των παραπάνω κλοπιμαίων με συμβάσεις πώλησης με εξώνηση είτε στην παράδοσή τους ως ενέχυρο σε διάφορα ενεχυροδανειστήρια της Αθήνας, εν γνώσει τους για την προέλευσή τους καθόσον όλοι οι ως άνω κατηγορούμενοι συμμετείχαν στην αναφερόμενη παραπάνω εγκληματική οργάνωση, στην οποία διαδραμάτιζαν ενεργούς ρόλους, όπως οι ρόλοι αυτοί περιγράφονται αναλυτικά παραπάνω στην υπό στοιχείο (Α) πράξη του παρόντος κατηγορητηρίου, εμφανίζοντας παρ' όλα αυτά στους ενεχυροδανειστές τα κλοπιμαία που προέρχονταν από τις αναφερόμενες παραπάνω υπό στοιχείο (Β) κλοπές ως δήθεν νομίμως αποκτηθέντα". Απαλείφει από το διατακτικό της προσβαλλομένης απόφασης τις διατάξεις που αφορούν : α) την επιβληθείσα σε καθένα των ως άνω κατηγορουμένων ποινή για την ανωτέρω πράξη της νομιμοποίησης εσόδων από εγκληματική δραστηριότητα και ειδικότερα την ποινή καθείρξεως των έξι (6) ετών και χρηματική ποινή τριακοσίων (300) ημερησίων μονάδων, υπολογιζόμενης της κάθε μιας ημερήσιας μονάδας προς πέντε (5) ευρώ για τον πρώτο εξ αυτών, την ποινή καθείρξεως των έξι (6) ετών και χρηματική ποινή τριακοσίων (300) ημερησίων μονάδων, υπολογιζόμενης της κάθε μιας ημερήσιας μονάδας προς πέντε (5) ευρώ για τον δεύτερο εξ αυτών, την ποινή καθείρξεως των πέντε (5) ετών και χρηματική ποινή τριακοσίων (300) ημερησίων μονάδων, υπολογιζόμενης της κάθε μιας ημερήσιας μονάδας προς πέντε (5) ευρώ για τον τρίτο εξ αυτών, την ποινή καθείρξεως των πέντε (5) ετών και χρηματική ποινή τριακοσίων (300) ημερησίων μονάδων, υπολογιζόμενης της κάθε μιας ημερήσιας μονάδας προς πέντε (5) ευρώ για τον τέταρτο εξ αυτών και την ποινή καθείρξεως των έξι (6) ετών και χρηματική ποινή τριακοσίων (300) ημερησίων μονάδων, υπολογιζόμενης της κάθε μιας ημερήσιας μονάδας προς πέντε (5) ευρώ για τον πέμπτο εξ αυτών και β) τις διατάξεις που αφορούν τον συνυπολογισμό της ποινής καθείρξεως από την ανωτέρω πράξη στον καθορισμό της συνολικής ποινής καθενός των πρώτου, δευτέρου, τρίτου, τετάρτου και πέμπτου των ως άνω κατηγορουμένων και ειδικότερα την ποινή καθείρξεως των τριών (3) ετών για τον πρώτο και δεύτερο εξ αυτών και την ποινή της καθείρξεως των δύο(2) ετών για τον τρίτο, τέταρτο και πέμπτο εξ αυτών, όπως και την συμπερίληψη της χρηματικής ποινής των 1.500 ευρώ για τον σχηματισμό της συνολικής χρηματικής ποινής του αναιρεσείοντος. Απορρίπτει κατά τα λοιπά την με αρ. πρωτ. 3935/23-5-2023 αίτηση του A. ή D. ή D. ή S.(επων.) O. ή D. ή P. (ονομα) του A. ή P. H. ή C. και της A. M. ή M. ή G., κατοίκου Αθηνών και ήδη κρατουμένου στο κατάστημα κράτησης Τρικάλων, για αναίρεση της υπ' αριθμ.264/2022,697/2022 και 1041/2022 απόφασης του Πενταμελούς Εφετείου Αθηνών. Κρίθηκε και αποφασίσθηκε στην Αθήνα στις 12 Ιανουαρίου 2024. Δημοσιεύθηκε στην Αθήνα σε δημόσια συνεδρίαση στο ακροατήριό του στις 7 Φεβρουαρίου 2024.

LEGAL REFERENCES
Articles Referenced: άρθρου 514 εδ. δ', άρθρα 464, άρθρο 510 παρ.1 στοιχ.Α', άρθρου 510 παρ.1 στοιχ. Β, άρθρων 320, άρθρο 6 παρ.3 εδ.α, άρθρο 321 παρ. 4, άρθρων 174 παρ. 2, άρθρα 93 παρ. 3, άρθρο 510 παρ. 1 στοιχ. Δ, άρθρου 171 παρ.1, άρθρων 1, άρθρο 372 παρ.1, άρθρο 2 παρ. 2 του Ν. 3691/2008, άρθρο 3, άρθρο 187, άρθρο 2, άρθρο 4, άρθρου 2 παρ. 2, άρθρων 2 παρ.2, άρθρο 510 παρ. 1 στοιχ.Α', άρθρο 6 παρ.3, άρθρου 187 παρ. 1, άρθρου 187 παρ.1, άρθρου 187, άρθρο 187 παρ.1, άρθρου 187 παρ. 1 του ΠΚ, άρθρου 374 στοιχ. δ, άρθρου 372 παρ.1, άρθρου 374, άρθρου 374 παρ.1, άρθρο 5, άρθρου 2 παρ. 1, άρθρο 3 στοιχ. α', άρθρο 187Π, άρθρου 45 παρ. 1 στοιχ. α', άρθρο 2 παρ. 2 του ν. 3691/2008, άρθρου 2 παρ.1, άρθρου 39 παρ. 1 στοιχ. α', άρθρο 6 του ν. 4816/2021, άρθρου 2, άρθρου 39 παρ.1 στοιχ.ε' του ν. 4557/2018, άρθρο 2 παρ.1 στοιχ. γ', άρθρου 39 παρ. 1, άρθρων 177 παρ. 1, άρθρο 510 παρ. 1 στοιχ. Ε, άρθρα 374 περ.δ', άρθρου 374 περ. ε', άρθρου 374 παρ. 1 περ. γ', άρθρου 1 του Ν. 2168/1993, άρθρου 84, άρθρο 39 παρ. 1, άρθρο 510 παρ.1 στοιχε, άρθρου 187 παρ. 3, άρθρου 374 παρ. 1, άρθρου 374 παρ.1 περ. ε', άρθρου 374 του ΠΚ, άρθρου 372, άρθρο 374, άρθρου 2 παρ.2, άρθρου 39 παρ.1 στοιχ. ε' του ν. 4557/2018, άρθρου 518, άρθρο 469 εδ. α του ΚΠΔ, άρθρου 469, άρθρου 514, άρθρο 510, άρθρου 510, άρθρο 6, άρθρο 321, άρθρων 174, άρθρα 93, άρθρου 171, άρθρο 372, άρθρων 2, άρθρου 45, άρθρου 39, άρθρων 177, άρθρα 374, άρθρου 1, άρθρο 39, άρθρων 1, 5, 12, 14, 16, 17, 26, 27, 42, 45, 98, 187, 374, 1, 7, 8 του ν. 2168/1993, άρθρο 469
Article Codes: ΠΚ|ΚΠΔ
Law References: Ν.2168/1993|ν.2168/1993|ν.4557/2018|ν.3691/2008|ν.4816/2021|Ν.3691/2008
Total Articles Cited: 94

DATES MENTIONED: 23-5-2023|4-5-2023|4-3-2019|19-10-2017|15-4-2019|10-4-2019|1-1-2012|1-7-2019|30-6-2019|18-11-2019|5-8-2008|21-12-2016|3-6-2016|14-11-2016|23-3-2017|20-10-2017|28-7-2017|15-8-2017|27-6-2017|16-8-2017|01-01-2012|12-8-2017|13-10-2017|21-8-2017|15-9-2017|15-08-2017|12-12-2017|16-09-2017|15-09-2017|09-03-2012|08-03-2017|12-09-2017|04-09-2017|12-07-2010|12-08-2017|22-07-2017|17-05-2017|16-10-2008|15-10-2013|18-07-2017|13-07-2017|09-07-2017|10-07-2017|07-07-2017|05-07-2017|14-12-2016|13-12-2021|13-01-2012|12-01-2017|07-10-2006|06-10-2011|04-07-2017|19-06-2017|09-11-2006|08-11-2011|19-02-2016|18-02-2021|05-09-2013|04-09-2016|16-06-2017|17-06-2017|01-05-2017|27-10-2016|30-10-2001|24-06-2016|03-03-2016|04-03-2016|07-01-2016|15-09-2012|16-09-2012|06-09-2012|12-10-2016|18-11-2016|31-03-2017|26-02-2016|14-07-2017|16-10-2017|06-09-2017|30-06-2017|29-06-2017|01-04-2017|28-09-2017|02-09-2017|24-08-2017|06-11-2013|05-11-2018|02-01-2016|01-01-2019|05-08-2017|22-08-2017|11-07-2017|06-07-2017|12-11-2012|12-01-2016|01-02-2017|25-07-2017|06-09-2009|05-09-2014|07-10-2017|21-08-2017|21-07-2017|23-07-2017|01-07-2017|03-07-2017|13-04-2017|16-04-2017|19-12-2015|20-12-2015|19-09-2017|03-06-2016|10-11-2023|12-01-2024|07-02-2024

SOURCE: https://areiospagos.gr/nomologia/apofaseis_DISPLAY.asp?cd=A8BCM7X684X25ZYF37CGM2PRYNG8GN&apof=263_2024&info=ΠΟΙΝΙΚΕΣ -  Ε